Arbeidsdepartementet

**GRUNNLAGET FOR INNTEKTSOPPGJØRENE 2012**

***Endelig hovedrapport***

*fra*

Det tekniske beregningsutvalget for inntektsoppgjørene

Oslo, 30. mars 2012

# Forord

Beregningsutvalget la 20. februar 2012 fram en foreløpig utgave av sin hovedrapport foran årets inntektsoppgjør. Utvalget legger med dette fram den endelige utgaven av rapporten. Rapporten gir oversikt over utviklingen i de senere årene i lønninger, inntekter, priser og konkurranseevne mv. Det gis også anslag for prisutviklingen i inneværende år. Rapporten inneholder også korte beskrivelser av utsiktene for internasjonal og norsk økonomi.

Siden februar er det innarbeidet ny statistikk og annet materiale. Dette gjelder særlig tall for lønnsutviklingen, for forholdet mellom kvinners og menns lønn og lønn etter utdanning. Dessuten legges det fram en del statistikk som kaster lys over fordelingen av inntekt for personer.

Utvalget vil som vanlig også komme med en rapport etter inntektsoppgjørene i juni, som vil redegjøre for resultater av lønnsoppgjørene i 2012. Dette materialet offentliggjøres som en nettversjon i juni, og blir trykket i NOU-serien i april til neste år.

Beregningsutvalget ble ved kongelig resolusjon av 7. oktober 2011 gjenoppnevnt for en ny periode inntil 30. september 2015 med følgende mandat:

*”Utvalget skal i tilknytning til inntektsoppgjørene legge fram det best mulige tallmessige bakgrunnsmateriale og presentere det i en slik form at uenighet partene i mellom om økonomiske forhold så vidt mulig kan unngås.*

*Utvalget skal legge fram oppsummeringsrapporter etter inntektsoppgjør.*

*Utvalget skal, når departementet ber om det, kunne klargjøre det tallmessige grunnlagsmateriale for spesielle inntektspolitiske spørsmål.*

*Utvalgets utredninger avgis til Arbeidsdepartementet.”*

I tillegg til utvalgets medlemmer og sekretariatet har følgende deltatt i arbeidet med rapporten: Bjørn Henriksen, Arbeidsgiverforeningen Spekter, Pål Skarsbak, Virke, Oddbjørn Eidem, Næringslivets Hovedorganisasjon, Maria S. Walberg og Klemet Rønning-Aaby, Landsorganisasjonen i Norge, Rolf Stangeland, Unio, Eirik Solberg og Anders Kleppe, KS, Bjørn Tore Stølen, Yrkesorganisasjonenes Sentralforbund, Trond Teisberg, Akademikerne, Arnulf Leirpoll og Bård Westbye, Fornyings-, administrasjons- og kirkedepartementet, Hilde Midsem og Kornelie Korsnes, Statistisk sentralbyrå.

Oslo, 30. mars 2012

Ådne Cappelen  
leder

Statistisk sentralbyrå

|  |  |  |
| --- | --- | --- |
| Ann Lisbet Brathaug | Stein Gjerding | Ellen Horneland |
| Statistisk sentralbyrå | Arbeidsgiverforeningen Spekter | Landsorganisasjonen i Norge |
|  |  |  |
| Lars Haartveit | Grete Jarnæs | Torill Lødemel |
| Hovedorganisasjonen Virke | Fornyings-, administrasjons- og kirkedepartementet | Næringslivets Hovedorganisasjon |
|  |  |  |
| Synnøve Nymo | Erik Orskaug | Stein Reegård |
| Arbeidsdepartementet | Unio | Landsorganisasjonen i Norge |
|  |  |  |
| Helle Stensbak | Tove Storrødvann | Per Kristian Sundnes |
| Yrkesorganisasjonenes Sentralforbund | Akademikerne | KS |
|  |  |  |
| Yngvar Tveit |  |  |
| Finansdepartementet |  |  |
|  |  |  |

Tormod Belgum, Arbeidsdepartementet, sekretariatsleder

Runar Aksnes, Finansdepartementet

Torbjørn Eika, Statistisk sentralbyrå

Harald Lunde, Statistisk sentralbyrå

Ragnhild Nersten, Arbeidsdepartementet

Agnes Marie Simensen, Arbeidsdepartementet

Victoria Sparrman, Statistisk sentralbyrå

Petter Solbu, Finansdepartementet

Siri A. Holte Wingaard, Finansdepartementet

Innhold

[Forord 2](#_Toc320820651)

[1 Lønnsutviklingen i senere år 7](#_Toc320820652)

[1.1 Innledning 8](#_Toc320820653)

[1.1.1 Lønnsutviklingen for hovedgrupper i forhandlingsområdene 8](#_Toc320820654)

[1.1.2 Lønnsutviklingen samlet og i enkelte næringer 13](#_Toc320820655)

[1.1.3 Nærmere om sammensetningen av årslønnsveksten i   
forhandlingsområdene 16](#_Toc320820658)

[1.2 Lønnsutviklingen i enkelte tariffområder 17](#_Toc320820659)

[1.2.1 Lønnsutviklingen for industriarbeidere i LO-NHO-området. 17](#_Toc320820660)

[1.2.2 Lønnsutviklingen for andre arbeidergrupper i NHO-området 21](#_Toc320820661)

[1.2.3 Lønnsutviklingen for funksjonærer i NHO-bedrifter. 23](#_Toc320820662)

[1.2.4 Lønnsutviklingen for industriarbeidere og industrifunksjonærer  
i NHO-bedrifter under ett (både heltid og deltid). 24](#_Toc320820663)

[1.2.5 Lønnsutviklingen i andre områder i privat næringsvirksomhet 26](#_Toc320820664)

[1.2.6 Lønnsutviklingen i offentlig sektor 27](#_Toc320820665)

[1.2.7 Lønnsutviklingen i Spekter-området 28](#_Toc320820666)

[1.3 Lønnsoverhenget 29](#_Toc320820667)

[1.4 Lønnsutviklingen for ledere 30](#_Toc320820668)

[1.4.1 Lønnsutviklingen eksklusive opsjons- og naturalytelser for ledere i  
enkelte næringer 30](#_Toc320820669)

[1.4.2 Lønnsutviklingen for ledere inklusive opsjons- og naturalytelser 32](#_Toc320820670)

[1.4.3 Lønnsutviklingen for toppledere i offentlig sektor 35](#_Toc320820676)

[1.5 Lønnsutviklingen for kvinner og menn 36](#_Toc320820677)

[1.6 Lønnsutviklingen etter utdanning 45](#_Toc320820678)

[1.7 Lønnsutviklingen for deltidsansatte 48](#_Toc320820679)

[1.8 Lønnsfordelingen før skatt for lønnstakere 2002-2011 50](#_Toc320820680)

[2 Konsumprisutviklingen i Norge 54](#_Toc320820703)

[2.1 Prisutviklingen i senere år 54](#_Toc320820704)

[2.1.1 Hovedlinjer i prisutviklingen 54](#_Toc320820705)

[2.1.2 Prisutviklingen for ulike konsumgrupper 58](#_Toc320820706)

[2.2 Anslag på konsumprisutviklingen i 2012 61](#_Toc320820707)

[2.2.1 Forutsetninger for modellberegningene 61](#_Toc320820708)

[2.2.2 Modellresultater 63](#_Toc320820709)

[2.2.3 Utvalgets anslag på konsumprisveksten i 2012 63](#_Toc320820710)

[3 Utviklingen i konkurranseevnen 65](#_Toc320820712)

[3.1 Innledning 65](#_Toc320820713)

[3.2 Faktorinntektsfordeling i konkurranseutsatte og skjermede næringer 69](#_Toc320820714)

[3.2.1 Konkurranseutsatte og skjermede næringer 69](#_Toc320820715)

[3.2.2 Frontfagsmodellen 70](#_Toc320820716)

[3.2.3 Lønnsomheten i norsk industri 72](#_Toc320820717)

[3.3 Indikatorer for industriens kostnadsutvikling 73](#_Toc320820718)

[3.3.1 Lønnskostnadsvekst 74](#_Toc320820719)

[3.3.2 Sammenlikning av nivåer på arbeidskraftkostnader i Norge og  
i andre land 76](#_Toc320820720)

[3.3.3 Elektrisitetspriser 83](#_Toc320820721)

[3.4 Produktivitetsutviklingen 84](#_Toc320820734)

[3.4.1 Utviklingen i produktiviteten målt ved bruttoprodukt per timeverk 84](#_Toc320820735)

[3.4.2 Kjøpekraftsjustert BNP justert for petroleumsinntekter 86](#_Toc320820736)

[4 Makroøkonomisk utvikling 89](#_Toc320820738)

[4.1 Internasjonal økonomi 90](#_Toc320820739)

[4.2 Norsk økonomi 97](#_Toc320820740)

[4.2.1 Konjunktursituasjonen 97](#_Toc320820741)

[4.2.2 Arbeidsmarkedet 100](#_Toc320820742)

[4.2.3 Utsiktene for 2012 107](#_Toc320820743)

[5 Inntektsutviklingen for husholdningene 110](#_Toc320820745)

[5.1 Disponibel realinntekt i husholdningssektoren 110](#_Toc320820746)

[5.2 Vekst i reallønn etter skatt for utvalgte lønnstakerhusholdninger 115](#_Toc320820747)

[5.2.1 Reallønn etter skatt fra 2009 til 2011 115](#_Toc320820748)

[5.2.2 Endringer i skatteregler for lønnstakere fra 2011 til 2012 118](#_Toc320820749)

[5.3 Utviklingen i pensjonsytelser fra folketrygden 119](#_Toc320820750)

[5.3.1 Utviklingen i pensjonsytelser fra folketrygden fra 2009 119](#_Toc320820751)

[5.3.2 Endringer i skattereglene for pensjonister fra 2009 til 2012 121](#_Toc320820752)

[5.4 Fordeling av inntekt 122](#_Toc320820753)

[5.4.1 Fordelingen av samlet inntekt etter skatt for yrkestilknyttede 122](#_Toc320820754)

[5.4.2 Fordelingen av samlet inntekt etter skatt for pensjonister og trygdede 125](#_Toc320820755)

[5.4.3 Utviklingen i inntektsfordelingen 126](#_Toc320820756)

[5.4.4 Fordelingen av kapitalinntekter mellom kvinner og menn 129](#_Toc320820757)

[6 Den samlede inntektsutviklingen 133](#_Toc320820758)

[6.1 Disponibel inntekt for Norge 133](#_Toc320820759)

[6.2 Faktorinntekt og funksjonell inntektsfordeling 136](#_Toc320820760)

**Vedlegg:**

1. **Lønnsoppgjørene i 2011 140**
2. **Definisjoner av en del lønnsbegreper med mer 148**
3. **Kursutviklingen for norske kroner 159**
4. **Tabellvedlegg 163**
5. **Utdrag fra innstilling II fra Utredningsutvalget for   
   inntektsoppgjørene 1966 180**

Kapittel 1

# Lønnsutviklingen i senere år

* For lønnstakere under ett anslår Beregningsutvalget en vekst i *gjennomsnittlig årslønn* fra 2010 til 2011 på 4,2 prosent. For ansatte i de største forhandlingsområdene (ansatte i virksomheter som er medlemmer av arbeidsgiverorganisasjoner og ansatte i offentlig forvaltning inklusive helseforetakene) anslår utvalget årslønnsveksten til 4,3 prosent.
* Årslønnsveksten fra 2010 til 2011 er beregnet til 4,4 prosent for industriarbeidere og til 4,7 prosent for industrifunksjonærer i NHO-bedrifter. Gjennomsnittlig lønnsvekst i dette området var 4,6 prosent. Det er denne gangen relativt store forskjeller mellom gjennomsnittlig lønnsvekst innenfor industrien som til dels er oljerelatert, og andre grupper av NHO-bedrifter innenfor f. eks. transport, bygg og tjenestesektoren. Årslønnsveksten i Virke-bedrifter i varehandelen er beregnet til 3,6 prosent. I finanstjenester, som omfatter noen flere grupper enn forhandlingsområdet bank og forsikring, er lønnsveksten beregnet til 4,9 prosent. Økte bonusutbetalinger trakk lønnsveksten opp. For ansatte i staten og i kommunene er lønnsveksten beregnet til henholdsvis 4,2 prosent og 4,3 prosent. Årslønnsveksten i Spekter-bedriftene ekskl. helseforetakene er beregnet til 4,1 prosent og i helseforetakene til 4,0 prosent.
* Utvalget anslår gjennomsnittlig *lønnsoverheng* til 2012 til 1,0 prosent for ansatte i de største forhandlingsområdene. Gjennomsnittlig overheng i de tre foregående årene var på 1,8 prosent. For industriarbeidere er overhenget beregnet til 1,3 prosent og for industrifunksjonærer til 1,8 prosent. Overhenget for ansatte i Virke-bedrifter i varehandelen og i finanstjenester er beregnet til henholdsvis 1,0 og 1,3 prosent. For ansatte i staten er overhenget beregnet til 1,1 prosent og i kommunene til 0,8 prosent. I Spekter-bedriftene ekskl. helseforetakene er overhenget beregnet til 1,2 prosent og i helseforetakene til 0,8 prosent.
* Gjennomsnittslønnen for *administrerende direktører* i næringsvirksomhet økte med 3,8 prosent fra september/oktober 2010 til samme tidspunkt i 2011, mot 4,9 prosent året før. For *ledere av små foretak* var lønnsveksten 3,7 prosent eller 0,6 prosentpoeng høyere enn året før.
* *Toppledere i offentlig sektor* økte gjennomsnittslønnen med 5,1 prosent fra oktober/desember 2010 til samme tidspunkt i 2011, mot 4,6 prosent året før. Statistikken omfatter øverste administrative leder i kommuner og fylkeskommuner, øverste leder i etater, direktorater, forvaltningen m.v. i staten og administrerende direktører i helseforetakene.
* *Lønnsforskjellene mellom kvinner og menn* ble i følge lønnsstatistikken og utvalgets beregninger redusert fra 2010 til 2011 for ansatte i helseforetakene og øvrige bedrifter i Spekter-området, industriarbeidere i NHO-området og for ansatte i staten. For ansatte i Virke-bedrifter i varehandelen har lønnsforskjellene økt. Dette kan ha sammenheng med sysselsettingsendringer ved at grupper med forholdsvis lav lønn har fått økt relativ betydning. For de andre områdene har lønnsforskjellene vært tilnærmet uendret. I tiårsperioden fra 2002 til 2011 var det en tilnærming eller stabilitet mellom kvinners og menns lønn for de fleste forhandlingsområdene med unntak av ansatte i finanstjenester.
* Lønnsstatistikk for alle ansatte, viser at lønnsforskjellen samlet sett mellom kvinner og menn (både heltid og deltid) ble redusert fra 2010 til 2011. Kvinners gjennomsnittlige lønn utgjorde 85,3 prosent av menns i 2011 mot 85,0 prosent i 2010. For heltidsansatte utgjorde kvinners lønn 87,2 prosent av menns både i 2010 og 2011.
* Fra 2002 til 2011 økte de 10 prosentene av lønnstakerne med de høyeste lønningene (desil 10) sin andel av samlet lønnssum med 1,1 prosentpoeng til 19,7 prosent. Lønnstakergrupper med lavere og midlere lønninger har fått sin andel redusert i denne perioden. Gjennomsnittlønnen i persentil 100 (prosenten med høyest lønn) økte mer enn for andre persentiler i denne perioden.
* Områder med lavere lønn enn 85 prosent av gjennomsnittlig lønnsnivå for industriarbeidere i LO-NHO-området har tradisjonelt vært definert som lavtlønnsområder. Med denne grensen var 17 prosent av alle heltidsansatte lønnstakere lavtlønte i 2011. Andelen har samlet vært ganske stabil over tid, men har gått noe ned for kvinner.

## Innledning

Beregningsutvalget legger i dette kapitlet fram statistikk og beregninger over lønnsutviklingen fra 2010 til 2011 for hovedgrupper av lønnstakere. Det gis dessuten anslag på lønnsoverhenget til 2012 for ulike grupper. I kapitlet gis det også en oversikt over lønnstilleggene i 2011 i en del tariffområder. En mer detaljert oversikt over resultatene av lønnsoppgjør i 2011 gis i vedlegg 1.

Ved avslutningen av arbeidet med denne rapporten foreligger det ikke resultater fra lønnsoppgjørene i 2012. Utvalget kommer tilbake til dette i junirapporten.

### Lønnsutviklingen for hovedgrupper i forhandlingsområdene

Tabell 1.1 viser at årslønnsveksten fra 2010 til 2011 er beregnet til 4,4 prosent for industriarbeidere og til 4,7 prosent for industrifunksjonærer i NHO-bedrifter. Gjennomsnittlig lønnsvekst i dette området var 4,6 prosent. Det er denne gangen relativt store forskjeller mellom gjennomsnittlig lønnsvekst innenfor industrien som til dels er oljerelatert, og andre grupper av NHO-bedrifter innenfor f. eks. transport, bygg og tjenestesektoren. Årslønnsveksten i Virke-bedrifter i varehandelen er beregnet til 3,6 prosent. I finanstjenester, som omfatter noen flere grupper enn forhandlingsområdet bank og forsikring, er lønnsveksten beregnet til 4,9 prosent. Økte bonusutbetalinger trakk lønnsveksten opp. For ansatte i staten og i kommunene er lønnsveksten beregnet til henholdsvis 4,2 prosent og 4,3 prosent. Årslønnsveksten i Spekter-bedriftene ekskl. helseforetakene er beregnet til 4,1 prosent og i helseforetakene til 4,0 prosent.

Utvalget får utarbeidet tall for lønnsveksten for ansatte i de største forhandlingsområdene og har beregnet veksten i gjennomsnittlig årslønn for denne gruppen til 4,3 prosent fra 2010 til 2011. Beregningen omfatter gruppene i tabell 1.1, enkelte grupper[[1]](#footnote-1) i vedleggstabell 4.10 og fra avsnitt 1.2.2. Til sammen utgjør disse gruppene om lag 60 prosent av alle lønnstakerårsverk i 2011.

Statistisk sentralbyrå har tatt i bruk en ny versjon av norsk Standard for næringsgruppering (SN2007) i sine næringsstatistikker, se boks 1.2. Det er nå publisert lønnsstatistikk etter den nye standarden for september/oktober i årene 2008 til 2011. For enkelte områder i tabell 1.1 innebærer dette et brudd i tidsserien mellom 2008 og 2009.

Lønnsveksten var for de fleste grupper høy i 2002. I årene 2003 til 2005 var det jevnt over avtakende lønnsvekst bortsett fra i finanstjenester. I 2006 tok lønnsveksten seg noe opp igjen og varierte mellom 2,6 og 5,6 prosent. I 2007 og 2008 tok lønnsveksten seg ytterligere opp. I områdene i tabell 1.1 varierte lønnsveksten i disse årene fra 3,6 til 6,7 prosent. Unntaket er finanstjenester der høye bonusutbetalinger i 2008 trakk opp lønnsveksten til 9,2 prosent. I 2009 og 2010 falt samlet lønnsvekst, mens den tok seg noe opp igjen i 2011. Lønnsveksten i enkelte år er påvirket av spesielle tillegg, for eksempel skolepakkene for undervisningspersonell fra 2000 til 2002 og ny arbeidstidsavtale for politi- og lensmannsetaten i 2010.

Lønnsbegreper og grunnlaget for beregning av årslønnsvekst

Beregningene av årslønn og lønnsvekst i tabell 1.1 bygger på lønnsstatistikk for de enkelte gruppene, og på opplysninger om lønnstillegg og reguleringstidspunkter i de enkelte år.

Beregningene er basert på oppgaver over time- eller månedslønn eksklusive overtidstillegg, men inklusive andre typer tillegg. Månedslønnen består av avtalt lønn, uregelmessige1 tillegg og bonuser. Derimot inngår ikke fordel ved opsjoner og fordel ved aksjer til underkurs.

Beregningene inneholder de samme lønnskomponentene for alle grupper. Noen av lønnskomponentene som inngår, kan være bransjespesifikke tillegg, slik som f.eks. skifttillegg og ulempetillegg.

For gruppene/tariffområdene i tabell 1.1 beregnes årslønn for alle grupper ved å ta utgangspunkt i lønnsstatistikken for inneværende år og året før. For de fleste er tellingstidspunktet per oktober. En kan dermed anslå økningen i månedslønnen siden oktober året før. Økningen i månedslønnen over denne 12-månedersperioden deles i tariffmessig lønnsøkning og lønnsglidning. Tariffmessig lønnsøkning anslås på grunnlag av tariffavtaler og kan fordeles på bestemte tidspunkter i 12-månedersperioden. Lønnsglidningen, som beregnes som en restpost, blir fordelt på ett eller flere tidspunkter for de ulike gruppene, bl.a. ut fra kunnskap om virkningstidspunkt for lokalt avtalte tillegg. Under forutsetning av at det ikke gis sentrale tillegg på slutten av året eller det foreligger andre opplysninger om lønnsutviklingen, legger utvalget til grunn at lønnsnivået på tellingspunktet for lønnsstatistikken holder seg på samme nivå ut året. Deretter kan en beregne et gjennomsnittlig lønnsnivå for det aktuelle året.

1. Uregelmessige tillegg omfatter bl.a. tillegg for ubekvem arbeidstid, utkallingstillegg, skifttillegg, smusstillegg, offshoretillegg og andre tillegg som følge av arbeidets art. Uregelmessige tillegg er som regel knyttet til spesielle arbeidsoppgaver eller arbeidstider.

Årslønnsvekst fra året før i prosent for noen store forhandlingsområder. Per årsverk

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | | NHO-bedrifter i industrien | |  |  | | Kommuneansatte | | Spekter-bedrifter | |
|  | Industri i alt | Industri-arbeidere | Industri-funksjonærer | Virke-bedrifter i varehandel1 | Finanstjenester2 | Statsansatte | Kommuneansatte  i alt3 | Undervisnings-personell4 | Helsefore-  takene8 | Øvrige bedrifter |
| 2002 | 5,6 | 5,0 | 6,1 | 5,0 | 6,2 | 5,9 | 6,0 | 8,2 | 5,3 | 5,5 |
| 2003 | 4,0 | 3,5 | 4,6 | 4,4 | 4,5 | 4,3 | 4,4 | 5,4 | 7,0 | 3,8 |
| 2004 | 3,8 | 3,6 | 3,8 | 3,5 | 4,0 | 3,7 | 3,85 | 3,2 | 3,0 | 3,4 |
| 2005 | 4,0 | 3,4 | 4,3 | 3,9 | 7,7 | 3,4 | 3,4 | 3,0 | 3,3 | 3,6 |
| 2006 | 4,3 | 3,6 | 4,6 | 4,2 | 5,6 | 4,5 | 3,9 | 2,6 | 3,7 | 4,8 |
| 2007 | 5,3 | 5,5 | 5,7 | 5,0 | 5,2 | 5,1 | 4,8 | 3,6 | 4,9 | 5,3 |
| 2008 | 6,1 | 5,7 | 6,3 | 4,4 | 9,2 | 6,7 | 6,7 | 5,7 | 6,5 | 6,2 |
| 2009 | 4,26 | 3,96 | 4,56 | 1,86 | 0,46 | 4,4 | 4,6 | 4,4 | 5,1 | 4,0 |
| 2010 | 4,1 | 3,6 | 4,3 | 3,6 | 5,9 | 4,59 | 3,7 | 3,6 | 3,5 | 3,5 |
| 2011 | 4,6 | 4,4 | 4,7 | 3,6 | 4,9 | 4,2 | 4,3 | 4,3 | 4,0 | 4,1 |
| 2001-2006 | 23,7 | 20,6 | 25,7 | 22,8 | 31,3 | 23,8 | 23,4 | 24,4 | 24,3 | 22,9 |
| Gj. sn. per år | 4,3 | 3,8 | 4,7 | 4,2 | 5,6 | 4,4 | 4,3 | 4,5 | 4,4 | 4,2 |
| 2006-2011 | 26,8 | 25,3 | 28,2 | 19,8 | 28,1 | 27,5 | 26,5 | 23,5 | 26,4 | 25,3 |
| Gj. sn. per år | 4,9 | 4,6 | 5,1 | 3,7 | 5,1 | 5,0 | 4,8 | 4,3 | 4,8 | 4,6 |
| Årslønn 2011, per årsverk | 485 300 | 391 800 | 604 200 | - | - | 470 800 | 415 700 | 464 900 | 470 800 | 441 200 |
| Årslønn 2011, heltidsansatte | - | - | - | 411 300 | 582 900 | - | - | - | - | - |
| Antall årsverk 2011 | 168 100 | 98 100 | 70 000 | 84 0007 | 31 3007 | 135 100 | 361 000 | 89 200 | 94 200 | 41 100 |

1. Lønnsveksttallene er for heltidsansatte.
2. Forretnings- og sparebanker og forsikringsvirksomhet som omfatter noen flere grupper enn forhandlingsområdet bank og forsikring. Lønnsveksttallene er for heltidsansatte. Bortsett fra 2009 trakk bonusutbetalinger opp lønnsveksten i perioden 2005-2011, se nærmere omtale i avsnitt 1.2.5.
3. Omfatter ansatte i kommunene, fylkeskommunene og andre virksomheter som er medlemmer i KS, herunder bedriftsmedlemmer. Fram til 2005 er Oslo kommune ikke inkludert.
4. Undervisningspersonell ble en del av det kommunale tariffområdet fra 1. mai 2004, mens det tidligere var en del av det statlige tariffområdet. I 2004 og 2005 omfattet tallene undervisningsstillinger med hovedsakelig sentral lønnsdannelse og ekskl. Oslo kommune. Fra 2006 er Oslo kommune inkludert.
5. Fra og med 2004 omfatter tallene også stillinger med hovedsakelig lokal lønnsdannelse og undervisningsstillinger med hovedsakelig sentral lønnsdannelse.
6. Lønnsveksten fra og med 2008 er etter ny næringsstandard. Sammenlignet med veksten fra 2007 til 2008 og tidligere år, vil det være et brudd i tidsserien. Omtale av ny næringsstandard er gitt i boks 1.2.
7. Heltidsansatte
8. Beregnet på Spekters tallmateriale til 2009. Fra 2010 beregnet på tallmateriale fra SSB.
9. Årslønnsveksten for det statlige tariffområdet inkluderer virkninger av ny arbeidstidsavtale for politi- og lensmannsetaten med et bidrag på 0,6 prosentpoeng og 0,3 prosentpoeng som skyldes omlegging av beregningsmetode.

Kilder: Statistisk sentralbyrå og Beregningsutvalget.

Boks 1.2 Ny standard for næringsgruppering

Statistisk sentralbyrå har tatt i bruk en ny versjon av norsk Standard for næringsgruppering (SN2007) i sine næringsstatistikker. Den nye standarden gir en oppdatert beskrivelse av aktivitetene i næringslivet og offentlig sektor. De største endringene i grupperingen av virksomheter har skjedd i tjenesteytende næringer.

Standarden samsvarer med EU sin nye standard NACE Rev. 2. Dette bidrar til sammenlignbarhet på tvers av landegrensene. Den nye næringsstandarden er tatt i bruk i alle europeiske land.

Standarden bestemmer hvordan enheter som danner grunnlag for statistikken grupperes sammen, og hvordan næringer avgrenses. Samtidig legger den en del føringer på hvilke næringsgrupper det publiseres statistikk for.

Noen vesentlige endringer i standarden er:

* Reparasjon og installasjon av industrimaskiner skilles ut som egen næring under industri
* Forlagsvirksomhet flyttes fra industri til informasjon og kommunikasjon
* Utvikling av byggeprosjekter (boligbyggelag og utvikling og salg av egen fast eiendom) blir en del av bygge- og anleggsvirksomheten
* Bensinstasjonene blir en del av detaljhandelen
* Informasjon og kommunikasjon er skilt ut som et eget næringshovedområde
* Reparasjon av datamaskiner, husholdningsvarer og varer til personlig bruk er samlet i egen næring
* Det etableres flere nye hovednæringsområder innenfor tjenesteytende næringer:IKT, Vannforsyning, avløps- og renovasjon, Eiendomsdrift og Kultur og underholdning

Den nye standarden har 18 næringsområder i privat sektor mot 14 tidligere.

I lønnsstatistikken har SSB publisert fire årganger (2008 til 2011) av alle tall som berøres av omleggingen. Tall lengre tilbake finnes bare etter gammel standard i den årlige lønnsstatistikken.

I første omgang var det bare *lønnskapitlet* i TBU som ble direkte berørt av omleggingen, og i tabell 1.1 i første rekke industri og varehandel.

Nasjonalregnskapet publiserer sitt endelige årsregnskap for 2009 etter ny standard i 2011 med tidsserie tilbake til 1970. Kvartalsvis nasjonalregnskap publiseres med ny standard fra og med 3. kvartal 2011 med tidsserie tilbake til 1978.

I tabell 1.1 er staten, kommunene og helseforetakene uberørt av omleggingen. Det samme gjelder bedrifter utenom helseforetakene i Spekter-området. Finanstjenester er i liten grad berørt.

Boks 1.3 Strukturendringer

Lønnsutviklingen for en gruppe kan være påvirket av flere forhold som f. eks. endring i kvalifikasjoner/utdanning blant arbeidstakerne, endringer i stillingsstruktur, forskyvninger i timeverkene mellom bransjer/bedrifter med ulikt lønnsnivå, endret omfang av skiftarbeid eller endringer i sammensetningen av arbeidsstyrken (f. eks. endringer i sysselsettingen etter aldersgrupper og endringer i andelen menn/kvinner). Utvalget vil peke på at en bør være forsiktig med å trekke bastante konklusjoner om forskjeller i lønnsutviklingen mellom ulike grupper/næringer fordi strukturendringer kan virke forskjellig. Særlig gjelder dette over en så lang tidsperiode som i tabell 1.1.

Fra 2004 til og med 2. kvartal 2008 var det en sterk økning i sysselsettingen, bl.a. av unge arbeidstakere 15-24 år. Det var også sterk økning i arbeidsinnvandringen. Disse endringene i sysselsettingen kan bidra til å trekke gjennomsnittlig lønnsvekst ned. I perioder med stagnasjon eller med nedgang i sysselsettingen som det var i enkelte bransjer/næringer fra 2008 til 2009, kan effekten være motsatt ved at andelen yngre arbeidstakere og arbeidsinnvandrere blir redusert. I tillegg kan bortfall av virksomheter ha betydning.

### Lønnsutviklingen samlet og i enkelte næringer

Tabell 1.2 viser beregnet gjennomsnittlig lønnsutvikling for alle grupper og for tre hovedsektorer:

* ansatte i industrien[[2]](#footnote-2)
* ansatte i varehandel
* ansatte i offentlig forvaltning

Tabell 1.2 viser at samlet fra 2002 til 2011 har lønnsveksten vært nær parallell i de tre hovedsektorene. Lønnsveksten i industribedrifter i alt har i denne perioden vært om lag den samme som for NHO-bedrifter i industrien, jf. tabell 1.1. Imidlertid har lønnsveksten for disse to gruppene vært noe forskjellig i de enkelte år.

Ifølge foreløpige nasjonalregnskapstall publisert 16. februar i Økonomisk utsyn 2011beregnet SSB veksten i gjennomsnittlig årslønn fra 2010 til 2011 for lønnstakere under ett til 4,3 prosent. SSB har på grunnlag av lønnsstatistikken (strukturstatistikken) for alle ansatte, som er en sammenstilling av de næringsvise lønnsstatistikkene og informasjon fra den kvartalsvise lønnsindeksen som viser lønnsveksten gjennom året, beregnet veksten til 4,1 prosent. Denne statistikken gir ny informasjon i forhold til det som var tilgjengelig til utvalgets foreløpige rapport i februar og som lå til grunn for SSBs anslag på 4,3 prosent basert på nasjonalregnskapet. På denne bakgrunn anslår Beregningsutvalget nå en vekst i gjennomsnittlig årslønn fra 2010 til 2011 for lønnstakere under ett på 4,2 prosent, mot 3,7 prosent året før.

Beregningene av årslønnslønnsvekst basert på nasjonalregnskapet og i de største forhandlingsområdene, har med etterbetalinger av lønnstillegg. I beregningen til SSB på grunnlag av lønnsstatistikken er det de faktiske utbetalinger uavhengig av virkningsdato som legges til grunn.

Årslønnsvekst1 fra året før i prosent for alle grupper og for tre hovedsektorer i økonomien.

|  |  | Lønnsstatistikken | | | |
| --- | --- | --- | --- | --- | --- |
|  | Nasjonal-regnskapet2 | Alle grupper | Industrien | Varehandel3 | Offentlig forvaltning4 |
| 2003 | 4,5 | - | 4,5 | 4,6 | 5,0 |
| 2004 | 3,5 | - | 3,6 | 3,9 | 3,6 |
| 2005 | 3,3 | - | 3,6 | 3,7 | 3,4 |
| 2006 | 4,1 | - | 3,9 | 3,4 | 4,0 |
| 2007 | 5,4 | - | 4,9 | 5,9 | 4,9 |
| 2008 | 6,3 | - | 6,6 | 4,3 | 6,7 |
| 2009 | 4,25 | - | 4,26 | 3,06 | 4,6 |
| 2010 | 3,7 | 3,67 | 2,97 | 2,97 | 3,7 |
| 2011 | 4,28 | 4,1 | 4,6 | 3,6 | 4,2 |
| 2002-2011 | 46,7 | - | 46,2 | 41,3 | 48,0 |
| Gj. sn. per år | 4,4 | - | 4,3 | 3,9 | 4,5 |
| 2006-2011 | 26,2 | - | 25,4 | 21,3 | 26,5 |
| Gj. sn. per år | 4,8 | - | 4,6 | 3,9 | 4,8 |
| Årslønn 2011, per årsverk | 454 400 | 453 000 | 449 900 | 406 300 | 438 800 |
| Årslønn 2011, heltidsansatte9 | - | 470 800 | 453 400 | 432 600 | - |

1. Lønnsveksten er per årsverk i hele perioden for ”alle grupper”. For varehandel og for alle bedrifter i indu­strien er lønnsveksten for heltidsansatte fram til og med 2009, men per årsverk i 2010.
2. Årslønnsveksten er beregnet med utgangspunkt i nasjonalregnskapet på grunnlag av det lønnsbegrepet som brukes i utvalgets rapporter, dvs. fast avtalt lønn, inkl. faste tillegg, uregelmessige tillegg og bonuser. Naturallønn, betaling for overtid og sluttvederlag er ikke inkludert. Utenlandske sjøfolk på norske skip, vernepliktige rekrutter og lønnstakere i primærnæringene ble holdt utenom i perioden 2003-2007.
3. Inklusive motorkjøretøytjenester.
4. Omfatter det kommunale og det statlige tariffområdet og de statlig eide helseforetakene fram til og med 2009. For 2010 og 2011er SSBs tall for årslønnsveksten i staten, kommunene og helseforetakene lagt til grunn.
5. Nedjustert fra 4,5 prosent i utvalgets junirapport i 2010.
6. Lønnsveksten fra og med 2009 er etter ny næringsstandard. Sammenlignet med veksten fra 2007 til 2008 og tidligere år, vil det være et brudd i tidsserien. Omtale av ny næringsstandard er gitt i boks 1.2.
7. Lønnsveksten er fra og med 2010 beregnet av SSB på grunnlag av lønnsstatistikk (strukturstatistikk) og informasjon fra den kvartalsvise lønnsindeksen.
8. Nedjustert av utvalget med 0,1 prosentpoeng på grunnlag av ny informasjon om lønnsutviklingen siden februar.
9. Beregnet på grunnlag av SSBs lønnsstatistikk for alle ansatte, som er en sammenstilling av de næringsvise lønnsstatistikkene.

Kilder: Statistisk sentralbyrå og Beregningsutvalget.



Boks 1.4 Beregning av årslønnsvekst i forhandlingsområder versus beregning av årslønnsvekst for næringsområder i privat sektor

*Generelt*

Med utgangspunkt i lønnsstatistikken brukes det litt forskjellige prinsipper for beregning av årslønnsvekst i forhandlingsområdene i tabell 1.1 (nærmere beskrevet i boks 1.1) og i SSBs årslønnsberegninger for næringsområder i privat sektor (for eksempel i industrien). Innholdet i lønnsbegrepet er imidlertid det samme og begge tar utgangspunkt i to årganger av lønnsstatistikken. I forhandlingsområdene bygger fordelingen av total lønnsøkning mellom to årganger av lønnsstatistikken på kunnskap om virkningstidspunkter for tarifftillegg (f. eks. 1. april eller 1. mai) og forutsetninger om når annen lønnsøkning (lønnsglidningen) kommer. I SSBs beregninger for næringsområder med utgangspunkt i lønnsstatistikken er det utviklingen i den kvartalsvise lønnsindeksen for avtalt lønn som gir fordelingen av lønnsøkningen gjennom året. De faktiske utbetalinger uavhengig av virkningsdato legges til grunn.

I år med konflikter i tariffoppgjørene, kan oppgjør trekke ut i tid. Dette kan medføre at det blir større tidsavstand enn året før mellom faktisk virkningstidspunkt og tidspunktet for utbetaling av lønnstillegg. Videre kan det at flere oppgjør trekker ut i tid medføre at etterbetalingene blir høyere enn året før. For eksempel var dette tilfelle i 2010-oppgjøret og kan ha medført at etterbetalingene samlet sett var høyere i 2010 enn i 2009. Disse to forholdene trakk isolert sett ned lønnsveksten fra 2009 til 2010 i SSBs beregning for næringsområder basert på lønnsstatistikken og den kvartalsvise lønnsindeksen. Dette kan også ha gjort seg gjeldende i tidligere år uten at utvalget har gått nærmere inn på dette.

*Nærmere om forskjeller mellom beregningen av årslønn i industrien i NHO-bedrifter og industrien i alt.*

Følgende forhold kan medvirke til at det blir forskjellig lønnsnivå og lønnsvekst i industri samlet og i NHO-bedrifter i industri:

*A. Populasjonsforskjeller*

* SSBs lønnsstatistikker omfatter hele næringen industri iht Standard for Næringsgruppering (nace)
* NHOs statistikk for medlemsbedrifter omfatter også bedrifter som iht næringsstandarden ikke er definert i industri (jf. omtale under 1.2.3).
* NHOs virksomheter/enheter er ikke i alle tilfeller sammenfallende med bedriftsinndelingen som SSB benytter
* Om lag ¾ av sysselsetting i industrien er i NHO-bedrifter. Organisasjonsgraden er særlig høy blant store bedrifter.
* Unge arbeidstakere (under 18 år) og lærlinger er ikke med i statistikken for NHO-bedrifter.

*B. Beregningsforskjeller**(se beskrivelse ovenfor)*

* Forskjellige metoder for plassering av lønnsvekst i løpet av året
* Etterbetalinger av lønnstillegg er ulikt behandlet
* Beregningene av vekst i årslønn for industrien samlet i tabell 1.2 er for heltidsansatte i årene 2002 til 2009, men per årsverk i 2010. For industriansatte i NHO-bedrifter er beregningene per årsverk i alle år, se tabell 1.1.
* Strukturelle endringer, f. eks. forskyvninger i sysselsettingen mellom bedrifter med ulikt lønnsnivå kan slå ulikt ut for de to populasjonene.
* Forskjellige metoder for vekting

De samme forholdene vil også kunne gjøre seg gjeldende når en ser på årslønnsberegningene i varehandelen totalt versus beregningene for Virke

### Nærmere om sammensetningen av årslønnsveksten i forhandlingsområdene

I tabell 1.3 er årslønnsveksten i årene 2007 til 2011 for hovedgruppene i tabell 1.1 splittet opp i bidrag fra overheng, bidrag fra sentralt fastlagte tarifftillegg og bidrag fra lønnsglidning gjennom året. Normalt betyr lønnsglidningen mer for årslønnsveksten enn det som framgår av tabell 1.3 for alle forhandlingsområdene. Dette skyldes at lønnsglidningen i beregningsåret påvirker størrelsen på overhenget til neste år. Samme betraktning gjelder også for tarifftilleggene. For ansatte i staten og i kommunene har bidraget fra lønnsglidningen i perioden ligget i størrelsesorden 0,4-1 prosentpoeng i året. For gruppene i privat sektor har den til og med 2008 variert mellom 1 og vel 3 prosentpoeng unntatt for ansatte i forretnings- og sparebanker og forsikring (finanstjenester) i 2008 og 2010. I disse årene var lønnsglidningen særlig høy i finanstjenester, noe som skyldtes store bonusutbetalinger. I 2009 var det et negativt bidrag fra lønnsglidningen i Virke-bedrifter og i finanstjenester. For store grupper industrifunksjonærer avtales ikke sentrale tillegg. For disse avtales stort sett alle tillegg lokalt, slik at lønnsveksten kan defineres som lønnsglidning.

Årslønnsvekst fra året før i prosent dekomponert i overheng, tarifftillegg og lønnsglidning.

|  | 2007 | 2008 | 2009 | 2010 | 2011 | Gj.sn. 2007-11 |
| --- | --- | --- | --- | --- | --- | --- |
| *Industriarbeidere i NHO-bedrifter:* |  |  |  |  |  |  |
| Årslønnsvekst | 5,5 | 5,7 | 3,91 | 3,6 1 | 4,4 |  |
| Herav: |  |  |  |  |  |  |
| - Overheng | 1,4 | 1,8 | 1,8 | 1,0 | 1,2 |  |
| - Tarifftillegg | 1,3 | 1,3 | 0,5 | 1,0 | 0,9 |  |
| - Lønnsglidning | 2,8 | 2,6 | 1,6 | 1,6 | 2,3 | 2,2 |
|  |  |  |  |  |  |  |
| *Industrifunksjonærer i NHO-bedrifter:* |  |  |  |  |  |  |
| Årslønnsvekst | 5,7 | 6,3 | 4,51 | 4,3 1 | 4,7 |  |
| Herav: |  |  |  |  |  |  |
| - Overheng | 2,0 | 2,5 | 2,02 | 1,7 | 1,9 |  |
| - Lønnsglidning | 3,7 | 3,8 | 2,5 | 2,6 | 2,8 | 3,1 |
|  |  |  |  |  |  |  |
| *Virke-bedrifter i varehandel:* |  |  |  |  |  |  |
| Årslønnsvekst | 5,0 | 4,4 | 1,81 | 3,61 | 3,6 |  |
| Herav: |  |  |  |  |  |  |
| - Overheng | 1,2 | 1,6 | 0,9 | 0,7 | 1,2 |  |
| - Tarifftillegg | 1,2 | 1,3 | 0,6 | 0,7 | 0,6 |  |
| - Garantitillegg | 0,3 | 0,4 | 0,4 | 0,3 | 0,4 |  |
| - Lønnsglidning | 2,3 | 1,1 | ÷0,1 | 1,9 | 1,4 | 1,3 |
|  |  |  |  |  |  |  |
| *Finanstjenester:* |  |  |  |  |  |  |
| Årslønnsvekst | 5,2 | 9,2 | 0,41 | 5,91 | 4,9 |  |
| Herav: |  |  |  |  |  |  |
| - Overheng | 1,4 | 1,3 | 2,0 | 1,0 | 1,2 |  |
| - Tarifftillegg | 0,9 | 2,5 | 0,5 | 1,0 | 1,0 |  |
| - Lønnsglidning | 2,9 | 5,4 | ÷1,9 | 3,9 | 2,7 | 2,6 |
| *Statsansatte:* |  |  |  |  |  |  |
| Årslønnsvekst | 5,1 | 6,7 | 4,4 | 4,5 | 4,2 |  |
| Herav: |  |  |  |  |  |  |
| - Overheng | 2,9 | 1,4 | 3,4 | 0,94 | 2,3 |  |
| - Tarifftillegg | 1,5 | 4,2 | 0,4 | 2,3 | 1,2 |  |
| - Ny arbeidstidsavtale for politi- og lensmannsetaten |  |  |  | 0,6 |  |  |
| - Lønnsglidning | 0,6 | 1,0 | 0,5 | 0,7 | 0,7 | 0,7 |
|  |  |  |  |  |  |  |
| *Kommuneansatte 3:* |  |  |  |  |  |  |
| Årslønnsvekst | 4,8 | 6,7 | 4,6 | 3,7 | 4,3 |  |
| Herav: |  |  |  |  |  |  |
| - Overheng | 1,6 | 1,4 | 2,4 | 1,1 | 2,4 |  |
| - Tarifftillegg | 2,5 | 4,3 | 1,8 | 2,1 | 1,4 |  |
| - Lønnsglidning | 0,7 | 1,0 | 0,4 | 0,5 | 0,5 | 0,6 |
|  |  |  |  |  |  |  |
| *Undervisningspersonell i kommunene:* |  |  |  |  |  |  |
| Årslønnsvekst | 3,6 | 5,7 | 4,4 | 3,6 | 4,3 |  |
| Herav: |  |  |  |  |  |  |
| - Overheng | 1,1 | 1,2 | 2,2 | 1,0 | 2,4 |  |
| - Tarifftillegg | 2,6 | 4,2 | 2,2 | 2,3 | 1,4 |  |
| - Lønnsglidning | ÷0,1 | 0,3 | ÷0,1 | 0,3 | 0,5 | 0,2 |
|  |  |  |  |  |  |  |
| *Spekter, helseforetakene:* |  |  |  |  |  |  |
| Årslønnsvekst5 | 4,9 | 6,5 | 5,1 | 3,5 | 4,0 |  |
| Herav: |  |  |  |  |  |  |
| - Overheng | 1,7 | 1,4 | 3,6 | 2,0 | 1,9 |  |
| - Tarifftillegg | 3,0 | 4,3 | 1,2 | 1,5 | 2,1 |  |
| - Lønnsglidning | 0,2 | 0,8 | 0,3 | 0,0 | 0 | 0,3 |
|  |  |  |  |  |  |  |
| *Spekter, øvrige virksomheter:* |  |  |  |  |  |  |
| Årslønnsvekst | 5,3 | 6,2 | 4,0 | 3,5 | 4,1 |  |
| Herav: |  |  |  |  |  |  |
| - Overheng | 1,5 | 1,3 | 1,6 | 0,9 | 0,9 |  |
| - Tarifftillegg | 3,2 | 4,6 | 2,0 | 2,4 | 2,8 |  |
| - Lønnsglidning | 0,6 | 0,3 | 0,4 | 0,2 | 0,4 | 0,4 |

1. Lønnsveksten i 2009 og 2010 er etter ny næringsstandard. Sammenlignet med 2008 og tidligere år, vil det være et brudd i tidsserien.
2. Overhenget til 2009 ble endret fra 2,5 til 2,0 prosent som følge av ny næringsstandard.
3. Kommunene omfatter også undervisningspersonell.
4. Omlegging av beregningsmetode drar opp overhenget til 2010 med 0,3 prosentpoeng i forhold til tidligere beregning, jf. tabell 1.7 i NOU 2010:4.
5. Beregnet på Spekters tallmateriale til 2009. Fra 2010 beregnet på tallmateriale fra SSB.

Kilder: Statistisk sentralbyrå, KS, Spekter, NHO og Fornyings-, administrasjons- og kirkedepartementet.

## Lønnsutviklingen i enkelte tariffområder

### Lønnsutviklingen for industriarbeidere i LO-NHO-området.

For *industriarbeidere* steg lønn per årsverk (både heltid og deltid) med 4,4 prosent fra 2010 til 2011, mot 3,6 prosent året før.

Lønnsveksten for industriarbeidere i LO-NHO-området er basert på opplysninger om lønn og antall årsverk knyttet til om lag 50 tariffområder og disse tariffområdene er vektet sammen for arbeidere innenfor industri. Totalt utgjør gruppen om lag 40 prosent av alle arbeidere i NHO-området. De senere årene har sysselsettingen variert mer mellom bransjer/yrker enn tidligere og dette har påvirket gjennomsnittlig lønnsvekst.

For hvert tariffområde bestemmes lønnsveksten av endring i grunnlønn, gjennomsnittlig bonus (over et helt år), gjennomsnittlig skifttillegg og andre tillegg som er klassifisert som uregelmessige tillegg. I innrapporteringen fra bedriftene kan fordelingen på de enkelte lønnskomponentene variere. Det lønnsstatistikken registrerer som utbetalt bonus for ett år, kan være opptjent året før. Isolert sett har økningen i utbetalt bonus i 2011 bidratt til den gjennomsnittlige lønnsveksten med 0,3 prosentpoeng, og uregelmessige tillegg 0,1 prosentpoeng.

For industriarbeidere ble lønnsoverhenget inn i 2011 beregnet til 1,2 prosentpoeng. I det sentrale lønnsoppgjøret (”mellomoppgjør”) bidro tarifftilleggene til årslønnsveksten fra 2010 til 2011 med 0,9 prosentpoeng. I disse beregningene er det tatt hensyn til generelt tillegg, lavlønnstillegg og automatiske virkninger av tarifftillegg på uregelmessige tillegg som skift etc. I 2011 bidro derfor lønnsglidningen til årslønnsveksten med 2,3 prosentpoeng, mot 1,6 prosentpoeng året før. Fordelingen mellom tarifftillegg og lønnsglidning kan være noe skjønnspreget i forhold til garantibestemmelser som utløser automatisk satsøkning på bakgrunn av statistikk.

Lønnsoverhenget for industriarbeidere inn i 2012 er beregnet til 1,3 prosent, mot 1,2 prosent året før.

Tabell 1.5 viser lønnsveksten mellom måletidspunkter 1. oktober til 1. oktober og per år fordelt på tarifftillegg og lønnsglidning. Fra 1. oktober 2010 til 1. oktober 2011 var lønnsveksten 4,5 prosent for industriarbeidere, mot 3,9 prosent i tilsvarende periode året før. Gjennomsnittlig nivåøkning av tariffmessige tillegg ble beregnet til 1,1 prosent i perioden. Målt fra 1. oktober 2010 til 1. oktober 2011 har lønnsglidningen bidratt med 3,4 prosentpoeng til lønnsveksten i perioden.

Gjennomsnittlige tarifftillegg for industriarbeidere, (inklusive den direkte effekten av skifttillegg og andre tillegg knyttet til arbeidets art).

|  |  |  |
| --- | --- | --- |
| Per 1. april 2001: | 148 øre/time, | 1,1 prosent |
| Våren 2002:1 | 386 øre/time | 2,8 prosent |
| Per 1. april 2003: | 80 øre/time | 0,5 prosent |
| Våren 2004:1 | 168 øre/time | 1,1 prosent |
| Per 1. april 2005: | 106 øre/time | 0,7 prosent |
| Våren 2006:1 | 207 øre/time | 1,3 prosent |
| Per 1. april 2007: | 273 øre/time | 1,7 prosent |
| Per 1. april 2008: | 289 øre/time | 1,7 prosent |
| Per 1. april 2009: | 112 øre/time | 0,6 prosent |
| Våren 2010: 1 | 282 øre/time | 1,5 prosent |
| Per 1. april 2011: | 219 øre/time | 1,1 prosent |

1. Gjennomsnittstallet er summen av alle nivåmessige tillegg gitt i de forbundsvise områdene inklusive generelle tillegg, lavlønnstillegg, fagarbeidertillegg, ansiennitetstillegg, skifttillegg etc. De fleste forbundsvise tarifftilleggene ble gitt med ulik virkningstidspunkt mellom 1. april til 1. juli.



Lønnsglidningen som andel av total lønnsvekst fra 1. oktober til 1. oktober for industriarbeidere i NHO-bedrifter

Kilde: NHO

Tariffmessig lønnsøkning og lønnsglidning for industriarbeidere basert på timefortjenester1, omregnet til 37,5 t/uke. Endring i prosent fra tilsvarende periode året før.

|  | Lønnsøk-ning per time | Herav: Tarifftillegg | Lønnsglidning2 | Lønnsglidning som prosentandel av total lønnsøkning |
| --- | --- | --- | --- | --- |
| 2001 | 4,9 | 1,5 | 3,4 | 69 |
| 1. okt | 4,3 | 1,1 | 3,2 | 74 |
| 2002 | 5,0 | 2,4 | 2,6 | 52 |
| 1. okt | 5,9 | 2,8 | 3,1 | 53 |
| 2003 | 3,5 | 0,9 | 2,6 | 74 |
| 1. okt | 3,3 | 0,5 | 2,8 | 85 |
| 2004 | 3,6 | 0,9 | 2,7 | 75 |
| 1. okt | 3,4 | 1,1 | 2,3 | 68 |
| 2005 | 3,4 | 0,9 | 2,5 | 74 |
| 1. okt | 3,4 | 0,7 | 2,7 | 79 |
| 2006 | 3,6 | 0,9 | 2,7 | 75 |
| 1. okt | 4,0 | 1,3 | 2,7 | 68 |
| 2007 | 5,5 | 1,7 | 3,8 | 69 |
| 1. okt | 5,9 | 1,7 | 4,2 | 71 |
| 2008 | 5,7 | 1,7 | 4,0 | 70 |
| 1. okt | 5,8 | 1,7 | 4,1 | 71 |
| 2009 | 3,9 | 0,5 | 3,4 | 87 |
| 1. okt | 3,2 | 0,6 | 2,6 | 81 |
| 2010 | 3,6 | 1,2 | 2,4 | 67 |
| 1. okt | 3,9 | 1,5 | 2,4 | 61 |
| 2011 | 4,4 | 1,3 | 3,1 | 70 |
| 1. okt | 4,5 | 1,1 | 3,4 | 76 |

1. Beregningsgrunnlaget: Gjennomsnittlig timefortjeneste ekskl. overtidstillegg, betaling for helligdager, feriepenger o.l. Omregning av timefortjenestene til felles ukebasis har betydning bare når det er vesentlige endringer i arbeidstiden.
2. Lønnsglidningen er basert på at hele lønnsveksten mellom tilsvarende registreringsperioder i to påfølgende år er dekomponert i tarifftillegg og lønnsglidning. Dette avviker fra dekomponeringen i tabell 1.3 hvor kalenderårslønnsveksten er dekomponert i lønnsoverheng (som består både av tarifftillegg og lønnsglidning), samt bidrag til kalenderårslønnsveksten fra henholdsvis tarifftillegg og lønnsglidning.

Kilder: Grunnlagsmaterialet til SSBs strukturstatistikk, NHO

### Lønnsutviklingen for andre arbeidergrupper i NHO-området

For arbeidere i *byggevirksomhet* var det en årslønnsvekst på 4,3 prosent fra 2010 til 2011, mot 4,0 prosent året før.

Lønnsveksten fra 2010 til 2011 avspeiler at lønnsveksten var spesielt sterk i slutten av 2010 som førte til at overhenget inn i 2011 var høyt. Lønnsveksten fra 1. oktober 2010 til 1. oktober 2011 var 3,6 prosent 0,7 prosentpoeng lavere enn årslønnsveksten fra 2010 til 2011.

Arbeidere innenfor byggvirksomhet utgjør knapt 25 prosent av alle arbeidere i NHO-området og består av to hovedgrupper, arbeidere innenfor elektrofag (om lag ⅓) og andre byggfag (om lag ⅔) som tømrere, murere, grunnarbeid innenfor stein-, jord- og sementarbeid, bygge- og tømmermestere, heisfirmaer, malermestere, rørleggerbedrifter, kobber- og blikkenslagermestere etc.

Bak gjennomsnittstallene er det også betydelige strukturelle effekter. Lønnen i de to hovedgruppene avviker en del også i 2011, på samme måte som året før. Lønnsveksten i elektrofagene økte fra 2010 til 2011 med 4,0 prosent mot 5,1 prosent året før, fluktuasjoner som i stor grad skyldes sentrale tillegg og garantibestemmelser.

Økningen innenfor andre byggfag (d.v.s. utenom elektrofagene) var 4,6 prosent fra 2010 til 2011, mot 3,5 prosent året før. Andre byggfag er sannsynligvis en bransje hvor effekten av finanskrisen har betydd mye i forhold til gjennomsnittlig lønnsvekst og strukturelle endringer. Årslønnsveksten utjevner en del av de store fluktuasjonene i lønnsvekstratene gjennom året. Endring i lønnsvekst for byggevirksomhet knyttet til finanskrisen og konjunkturene avspeiler seg klart dersom man måler lønn fra 1. oktober til 1. oktober. Mens arbeiderne innenfor denne gruppen hadde en gjennomsnittlig lønnsvekst fra 1. oktober 2007 til 1. oktober 2008 på 5,7 prosent (før finanskrisen) var veksten 1,8 prosent fra 1. oktober 2008 til 1. oktober 2009. De påfølgende årene frem til 1.oktober 2011 har veksten vært henholdsvis 4,7 og 4,0 prosent.

Endringer i sammensetning av den aktuelle arbeidstakergruppe påvirker gjennomsnittlig lønnsvekst. Grunnen kan være utskifting av arbeidstakere og bedrifter (særlig småbedrifter) i statistikkutvalget, men også at antall sysselsatte endres. Detaljert lønnsinformasjon viser at en sterk sysselsettingsøkning trakk lønnsveksten ned både i 2007 og 2008. I 2010 falt netto sysselsetting, men dette førte til at gjennomsnittlig lønnsvekst økte noe. Dette har sammenheng med at arbeidere som ikke var med i statistikken i 2010, men var med i 2009, hadde et noe lavere lønnsnivå enn gjennomsnittlig lønnsnivå i bransjen. En økning i sysselsettingen bidrar i 2011 igjen til å trekke lønnsveksten noe ned.

Bidraget fra lønnsglidningen fra 2010 til 2011 for hele byggvirksomheten inklusive garantiordninger, er beregnet til om lag 2¼ prosentpoeng, mot 2 prosentpoeng i 2010 og om lag ¾ prosentpoeng i 2009.

Lønnsoverhenget inn i 2012 for arbeidere i byggvirksomhet er beregnet til 0,8 prosent.

*Transportsektoren (arbeidere)* i NHO-området omfatter blant annet rutebilsektoren, spedisjonsfirmaer, innenriks sjøfart, godstransport, og i noe mindre grad grossistbedrifter, oljeselskaper m.v. For arbeidere innenfor transportsektoren i NHO-området samlet var årslønnsveksten fra 2010 til 2011 3,4 prosent, det samme som året før. Lønnsveksten fra 1. oktober 2009 til 1. oktober 2010 var 3,5 prosent.

Om lag 50 prosent av årsverkene i transportsektoren er avtaler med lokal forhandlingsrett. I tillegg ble det i 2006 i rutebilsektoren, som utgjør om lag 50 prosent av arbeidere i transportsektoren i LO-NHO-området, inngått bransjeavtaler knyttet til nye eller reforhandlede kontrakter, som har slått ut i lønnsvekst etter hvert som slike avtaler er blitt reforhandlet fram til 2012. I overgangen har dette ført til en betydelig lønnsvekst for landtransport.

I mellomoppgjøret i 2011 ble det for transport samlet gitt et gjennomsnittlig tarifftillegg som bidrar til årslønnsveksten med 1,3 prosentpoeng. I tillegg til et lønnsoverheng på 0,7 prosent gir dette en årslønnsvekst på 2 prosent fra 2010 til 2011 før andre lønns- og sysselsettingsmessige virkninger i løpet av 2011, blant annet virkninger via bussbransjeavtalen. Summen av tilleggene ut over tarifftilleggene slo ut med 1,4 prosentpoeng fra 2010 til 2011

Arbeidere innenfor *oljevirksomhet, offshore* består av operatørarbeidere (om lag halvparten), oljeboring - og oljeservicearbeidere. Den siste gruppen utgjør en stadig større andel av totalgruppen for arbeidere. Ingeniører og sivilingeniører klassifiseres som funksjonærer og er ikke med i gruppen overfor. Offshorearbeidere samlet sett hadde en gjennomsnittlig økning i årslønn fra 2010 til 2011 på 3,3 prosent, inklusive avtalt lønn, bonusutbetalinger samt uregelmessige tillegg, mot 4,5 prosent året før.

Økningen i utbetalt lønn fra 1. oktober 2010 til 1. oktober 2011 var 3,6 prosent, mot 4,4 prosent året før. Økning i antall timer med noe lavere lønnsnivå enn gjennomsnittet, samt nedgang i gjennomsnittlige uregelmessige tillegg, bidrar til betydelig lavere vekst for hele sektoren.

Tallmaterialet innebærer et lønnsoverheng for arbeidere i oljebransjen inn i 2012 på 1,3 prosent. En automatisk virkning av ansiennitetstillegg per 1. januar hvert år bidrar med minst ½ prosentpoeng til årslønnsveksten.

For *hotell og restaurantvirksomhet* var det en økning i årslønn fra 2010 til 2011 på 3,4 prosent, mot 3,1 prosent året før. Sammen med lønnsoverhenget bidro tarifftilleggene i 2011 til en årslønnsvekst fra 2010 til 2011 på 3 prosentpoeng, mens lønnsglidningen i 2011 bidro med 0,4 prosentpoeng.

Lønnsveksten fra 1. oktober 2010 til 1. oktober 2011 var 3,2 prosent.

Gjennomsnittlig alder for ansatte i bransjen var i 2010 om lag 10 år lavere enn gjennomsnittsalderen for alle ansatte i NHO-bedrifter. Bransjen er preget av høy turnover. Vanligvis er bare om lag halvparten av de samme arbeidstakerne med i lønnsstatistikken fra et år til et annet. Strukturelle endringer i arbeidskraften mellom grupper og virkninger via høy turnover har trukket gjennomsnittlig lønnsvekst noe ned i alle de tre siste årene. Man kan ikke måle den direkte lønnsvirkningen av dette, fordi statistikken er en utvalgsstatistikk og en del av utvalget skifter, men man kan anta at turnover isolert kan ha dratt lønnsveksten noe ned.

Lønnsoverhenget inn i 2012 er beregnet til 0,7 prosent.

### Lønnsutviklingen for funksjonærer i NHO-bedrifter.

*Industrifunksjonærene* i NHO-bedrifter utgjør om lag ⅓ av alle funksjonærer i NHO-bedrifter. Årslønnsveksten for industrifunksjonærer fra 2010 til 2011 var 4,7 prosent, mot 4,3 prosent året før. Fra 1. oktober 2010 til 1. oktober 2011 var lønnsveksten samlet for industrifunksjonærer 4,6 prosent, mot 4,5 prosent året før.

Ny standard for næringsgruppering ble av SSB innført for alle sektorer fra 2009, med justeringer de senere årene. Dette gjaldt også NHO-bedrifter. Om lag 10 prosent av funksjonærene i NHOs industribedrifter, ble i offisiell statistikk fra 2009 plassert utenfor industri blant annet i ”Faglig, vitenskapelig og teknisk tjenesteyting” og "oljevirksomhet". Tilsvarende endringer i offentlig næringsklassifikasjoner av bedrifter i 2010, førte til at deler av spesielt oljebaserte industribedrifter ble tatt ut av industrien og plassert i blant annet "oljevirksomhet". Disse bedriftsenhetene er med i lønnstallene for industrifunksjonærer for NHO-bedrifter, fordi enhetene fortsatt er knyttet sammen med NHOs industribedrifter og/eller foretak.

Av hensyn til kontinuiteten i forhold til beregninger av lønnsvekst for funksjonærer i industri, vil klassifiseringen for NHO-bedrifter i tariffsammenheng og i utvalgets rapportering, fortsatt avvike noe fra offentlig klassifisering på dette punkt. Virkningene blir omtalt i fotnotene i tabellene.

Lønnsveksten inneholder både endring i grunnlønn, bonus og uregelmessige tillegg som skift etc. Basert på data for hvilken måned lønnsreguleringen skjer innenfor de enkelte bransjegrupper, er årslønn beregnet ved at de ulike bransjene blir vektet sammen til industrifunksjonærer totalt og totalt for alle bransjer. Som i andre områder forutsettes ingen endringer etter registreringstidspunktet 1. oktober. Dette danner grunnlag for beregninger av årslønnsvekst. Også for funksjonærer kan det være ulike arbeidstidsordninger. Dette er det tatt hensyn til i den grad bedriftene har innberettet dette i datamaterialet.

Lønnsoverhenget for industrifunksjonærer i NHO-bedrifter inn i 2012 er beregnet til 1,8 prosent, mot 1,9 prosent året før.

*Funksjonærgrupper ellers i NHO-områder* er ansatte innenfor bergverk, skogbruk, fiskeoppdrett, kraftforsyning, oljevirksomhet, bygge- og anleggsvirksomhet, samferdsel, forskning og undervisning, personlig og forretningsmessig tjenesteyting, hotell og restaurant, vitenskapelig og teknisk tjenesteyting, informasjonssektoren etc. Samlet utgjør bransjene utenfor industrien om lag ⅔ av alle funksjonærer i NHO-bedrifter.

Gjennomsnittlig lønnsvekst for *alle funksjonærer i NHO-området* var 4,9 prosent fra 2010 til 2011, mot 4,4 prosent året før. Gjennomsnittlig lønnsvekst fra 1. oktober 2010 til 1. oktober 2011 var 5,0 prosent, mot 4,7 prosent året før. Veksten fra året før varierer mellom 2 til 7 prosent i næringssektorer. Fra 2010 til 2011 har det vært store sysselsettingsendringer mellom næringsgruppene, spesielt utenfor industri. Det er større innslag av funksjonærer på høyere lønns- og utdanningsnivå enn året før.

Funksjonærene innenfor oljevirksomhet omfatter i 2011 om lag 10 prosent av funksjonærene i NHO-bedrifter og består av om lag 80 prosent ingeniører, sivilingeniører eller tilsvarende funksjonærgrupper. Oljefunksjonærer har et langt høyere lønnsnivå enn gjennomsnittet for funksjonærer innenfor NHO-området, og en økning av antall funksjonærer i sektoren fører isolert til betydelig lønnsvekst for funksjonærer totalt sett. I tillegg har den gjennomsnittlige lønnsveksten for gruppen vært høyere enn for andre grupper. Begge forhold drar veksten betydelig opp.

Samme forhold gjelder også for kraftforsyning, bedrifter innenfor faglig, vitenskapelig og teknisk tjenesteyting samt i flybransjen, men i langt mindre grad enn for oljesektoren.

Strukturelle endringer mellom næringer utenfor industrien bidrar isolert til den gjennomsnittlige veksten for funksjonærer med 0,4 prosentpoeng av den totale lønnsveksten for funksjonærer.

Tallene ovenfor inkluderer både tekniske og andre funksjonærgrupper inklusive lederstillinger. Ansatte med minstelønnsavtaler innenfor funksjonærgruppene i NHO-bedrifter, omfatter ikke mer enn anslagsvis 10 prosent av alle funksjonærer.

I tillegg til lønnsstatistikk for arbeidere og funksjonærer er det grupper innenfor håndverk, handel, helse, organisasjoner etc. hvor man ikke kan skille mellom arbeidere og funksjonærer. I tillegg utgjør bemanningsbedrifter, som omfatter mange forskjellige yrkesgrupper i klassifikasjonene, etter hvert en stor gruppe. Disse gruppene utgjør nå om lag 10 prosent av alle årsverk i NHO-bedrifter og er ikke med i forhandlingsstatistikken verken for arbeidere eller funksjonærer.

### Lønnsutviklingen for industriarbeidere og industrifunksjonærer i NHO-bedrifter under ett (både heltid og deltid).

Ny internasjonal næringsklassifisering fra 2009 (jf. boks 1.2) og noen tilpasninger i 2010 og 2011, hvor industrien er noe annerledes definert enn tidligere, påvirker også fordelingen av årsverk mellom arbeidere og funksjonærer i NHOs industribedrifter.

Endringen i andelene mellom funksjonærer og arbeidere vil reflekteres i industriens totale lønnsvekst for NHO-medlemmer. I tillegg kan noe av endringene være påvirket av endringer i medlemsmassen og/eller utvalget. Av mangel på sammenlignbare vekter benyttet man faste vekter mellom arbeidere og funksjonærer fra 2008 til 2009. Årsverksfordelingen mellom funksjonærer og arbeidere i NHOs medlemsregister gir fra 2009 til 2011 ikke et fullgodt bilde av nivået og endringen man kan se i innkommet materiale, fordi det har vært raske skiftende sysselsettingsendringer mellom gruppene og en registerfordeling noe tilbake i tid.

I 2009, 2010 og 2011 har man derfor basert prosentfordelingen mellom arbeidere og funksjonærer på det utvalgsbaserte datamateriale, noe som gir et mer oppdatert bilde av bevegelsene i funksjonær/arbeider-andelene, selv om innsamlet materiale er et utvalg (60-70 %). Vektforholdet mellom arbeidere og funksjonærer er derfor revidert noe for 2009, men slik at 2009, 2010 og 2011 er metodisk like.

Det er store forskjeller i lønnsnivå og lønnsvekst for industriarbeidere og industrifunksjonærer. Tallene for industrifunksjonærer omfatter også ledere, både toppledere og mellomledere.

Funksjonærene har utgjort en økende del (med unntak fra 2006 til 2007), noe som isolert har bidratt til en økning i gjennomsnittslønn for funksjonærer og arbeidere i industrien totalt sett.

Fra 2010 til 2011 har funksjonærandelen økt med 0,2 prosentpoeng med tilsvarende lavere arbeiderandel. Samlet økte årslønn fra 2010 til 2011 for industriansatte i NHO-bedrifter med 4,6 prosent. Økt funksjonærandel bidrar isolert til noe vekst innenfor NHOs industribedrifter totalt sett på grunn av høyere lønnsnivå for denne gruppen.

Deltid er med i tallene og inngår som heltidsekvivalenter, på samme måte både for arbeidere og funksjonærer. I tabell 1.6 vises fordelingen av industrisysselsettingen mellom arbeidere og funksjonærer basert på henholdsvis årsverk og lønnssum, ifølge lønnsopplysninger fra SSB og opplysninger fra NHOs statistikkregister.

Fordeling av årsverk i NHOs statistikkregister og lønnssum basert på årslønnsnivå for henholdsvis arbeidere og funksjonærer. (Prosentandeler)

Arbeidere Funksjonærer

Årsverk: 2002 59,1 40,9

2003 59,1 40,9

2004 58,8 41,2

2005 58,3 41,7

2006 57,7 42,3

2007 58,3 41,7

2008 58,0 42,0

20091 59,6 40,4

20092 56,5 43,5

20102 56,2 43,8

20112 56,0 44,0

Lønnssum: 2002 50,6 49,4

2003 50,4 49,6

2004 49,3 50,7

2005 48,6 51,4

2006 47,7 52,3

2007 48,2 51,8

2008 47,9 52,1

20091 49,2 50,8

20092 46,1 53,9

20102 45,6 54,4

20112 45,2 54,8

1. Ny næringsklassifisering fra 2009 og brukt som faste vekter i veksten fra 2008 til 2009. Tallene i 2008 og bakover er ikke revidert med ny bedriftsvis næringsklassifisering. Tallrekkene ovenfor innebærer derfor et skift, knyttet til endring i industridefinisjonen fra 2009.
2. Endring i fordeling mellom funksjonærer og arbeidere basert på timefordeling i innkommet materiale.

Kilder: NHO og SSB

### Lønnsutviklingen i andre områder i privat næringsvirksomhet

I mellomoppgjøret i 2011 ble det etter mekling enighet mellom Finansforbundet og Finansnæringens Arbeidsgiverforening og mellom LO/ HK og Norsk Post- og Kommunikasjonsforbund og Finansnæringens Arbeidsgiverforening om at det fra 1. mai 2011 gis et generelt tillegg på lønnsregulativet på kr 5 400 per år i lønnstrinnene 1-37 og 1,45 prosent i lønnstrinnene 38 -76. Tillegget ble anslått til å bidra med 1 prosentpoeng til årslønnsveksten fra 2010 til 2011.

Ifølge lønnsstatistikken for 2011 økte den gjennomsnittlige månedslønnen i finanstjenester, som omfatter noen flere grupper enn forhandlingsområdet[[3]](#footnote-3) bank og forsikring, med 5,1 prosent for heltidsansatte fra 1. september 2010 til 1. september 2011. Avtalt lønn steg med 4,2 prosent i det samme tidsrommet. Bonusutbetalingene bidro til å trekke opp lønnsveksten.

Bonus har de siste årene fram til 2009 utgjort en økende andel av månedslønnen. I 2003 og 2004 utgjorde bonus i gjennomsnitt om lag 3,5 prosent av månedslønnen i alt. Denne andelen vokste til 6,5 prosent i 2005, videre til 8,5 prosent i 2007 og til 11,9 prosent i 2008. I 2009 falt andelen til 7,2 prosent. I 2010 økte andelen igjen til 8,8 prosent og i 2011 til 9,3 prosent.

For finanstjenester har utvalget på grunnlag av lønnsstatistikken for 2011 og lønnstilleggene i 2011, beregnet årslønnsveksten fra 2010 til 2011 til 4,9 prosent.

I mellomoppgjøret i 2011 ble det mellom LO og Hovedorganisasjonen Virke på Landsoverenskomsten (Handel og Kontor) gitt et generelt tillegg fra 1. april på kr 2,- per time og et ytterligere tillegg fra samme dato på kr 1,- per time på minstelønnssatsene i trinn 1-5. Trinn 6 ble hevet med kr 325 per måned eller kr 2 per time.

For tillegg på andre overenskomster i Virke-området samt overenskomster innen HUK-området, vises det til vedlegg 1.

Tilleggetper1. februar2011etter *garantiordningen* på Landsoverenskomsten mellom HK og Virke ble benyttet til å øke minstelønnssatsene i trinn 1-6 slik at trinn 1-4 ble økt med kr 103 per måned, trinn 5 ble økt med kr 325 per måned og trinn 6 med kr 650 per måned.

Ifølge lønnsstatistikken for 2011 steg den gjennomsnittlige månedslønnen for heltidsansatte i varehandelen under ett med 3,1 prosent fra 1. september 2010 til 1. september 2011. For alle heltidsansatte i Virke-bedrifter i varehandelen var veksten i månedslønnen 3,3 prosent i det samme tidsrommet.

På grunnlag av lønnsstatistikken for 2011 og lønnstilleggene i 2011, har utvalget beregnet årslønnsveksten fra 2010 til 2011 for alle heltidsansatte i Virke-bedrifter i varehandelen til 3,6 prosent.

Samlet lønnsvekst i varehandel kan ha blitt trukket ned av sysselsettingsendringer, ved at grupper med forholdsvis lav lønn har fått økt relativ betydning.

### Lønnsutviklingen i offentlig sektor

Staten

I mellomoppgjøret i 2011fikk alle ansatte i staten et lønnstillegg på 1,72 prosent eller minst kr 7 000 per år fra 1. mai. Det ble dessuten satt av 0,15 prosent til lokale forhandlinger per 1. oktober 2011. I tillegg kom midler som blir ledige ved lønnsendringer ved skifte av arbeidstakere (resirkulerte midler) på 0,1 prosentpoeng.

Tilleggene bidrar til årslønnsveksten fra 2010 til 2011 med 1,2 prosentpoeng.

På grunnlag av lønnsstatistikk for 2011 og tarifftilleggene i 2011, er årslønnsveksten fra 2010 til 2011 i det statlige tariffområdet beregnet til 4,2 prosent. Økt utbetaling av (faste og variable) tillegg har bidratt til økt årslønnsvekst med 0,2 prosentpoeng. Denne lønnsveksten er en del av lønnsglidningen i staten.

Kommunesektoren/KS-området

I mellomoppgjøret i KS-området i 2011 ble gitt et generelt tillegg på 1,72 prosent eller minst kr 7 000 per år fra 1. mai til ansatte i stillinger med hovedsakelig sentral lønnsdannelse (kapittel 4 i hovedtariffavtalen). Minstelønnssatsene ble hevet tilsvarende. Per 1. mai 2011 skulle arbeidstakere med minimum 20 års lønnsansiennitet ikke ha lavere grunnlønn enn kr 323 000, en økning på kr 11 800. Som en del av lønnsoppgjøret i 2010, ble det avsatt 0,25 prosent til lokale forhandlinger per 1. januar 2011.

For stillinger med hovedsakelig sentral lønnsdannelse bidro tarifftilleggene i KS-oppgjøret i 2011 til lønnsveksten fra 2010 til 2011 med 1,3 prosentpoeng.

For en del grupper i KS-området (kapittel 3 og 5) fastsettes lønnen gjennom lokale lønnsforhandlinger i den enkelte kommune og fylkeskommune uten noen sentral ramme. Virkningsdato for lønnstillegg er 1. mai med mindre annen dato avtales lokalt.

I *Oslo kommune* ble partene etter mekling enige om et lønnstillegg fra 1. mai 2011 på 3,35 prosent eller minimum kr 12 700 per år.

På grunnlag av lønnsstatistikk for 2011 og tarifftilleggene i 2011, er årslønnsveksten fra 2010 til 2011 for hele kommunesektoren, inkl. undervisningssektoren, Oslo kommune og diverse bedriftsmedlemmer, beregnet til 4,3 prosent.

Undervisningspersonell

Tilleggene ved lønnsoppgjøret i KS-området i 2011 er også gjeldende for ansatte i undervisningsstillinger med hovedsakelig sentral lønnsdannelse (kap 4).

For undervisningsstillinger med hovedsakelig sentral lønnsdannelse bidro tarifftilleggene i KS-oppgjøret i 2011 til lønnsveksten fra 2010 til 2011 med 1,2 prosentpoeng.

På grunnlag av lønnsstatistikk for 2011 og tarifftilleggene i 2011, er årslønnsveksten fra 2010 til 2011 for undervisningsstillinger i hele kommunesektoren beregnet til 4,3 prosent.

### Lønnsutviklingen i Spekter-området

I tråd med forhandlingsmodellen i Spekter forhandles det først på nasjonalt nivå (A-nivå) om overenskomstens generelle del mellom Spekter og den enkelte hovedorganisasjon. Denne delen er felles for alle virksomheter innenfor et overenskomstområde og forplikter arbeidsgiver og den aktuelle hovedorganisasjonens medlemmer. Deretter forhandles overenskomstens spesielle del (B-delen) mellom den enkelte virksomhet og hovedorganisasjonenes forbund eller forhandlingsgrupper. Det kan avtales avvikende ordninger.

For Spekter-Helse er det for LO, YS, noen av Unios forbund og Den norske legeforening de siste årene avtalt et nasjonalt nivå II (A2) der det forhandles mellom Spekter-Helse og de enkelte foreninger/forbund i hovedorganisasjonene om særskilte lønns- og arbeidsvilkår for den enkelte forenings medlemmer.

I mellomoppgjøret i 2011 ble det på A-nivå mellom Spekter og LO Stat og mellom Spekter og YS Spekter enighet om et generelt tillegg fra 1. april 2011 på kr 3 900 per år. Det ble gitt et ytterligere tillegg på kr 1 950 per år til arbeidstakere (unntatt lærlinger og unge arbeidstakere) med årslønn på kr 340 715 eller lavere. For helseforetakene ble det avtalt at lønnstillegg skulle avtales i de videre forhandlinger.

For LO Stat og YS Spekter bidro de avtalte tilleggene på A-nivå med om lag ¾ prosentpoeng til lønnsveksten fra 2010 til 2011(ekskl. helseforetakene).

Det ble videre ført forhandlinger i de enkelte virksomheter (B-nivå) om ytterligere lønnstillegg. I disse forhandlingene ble det gitt noe varierende tillegg. I gjennomsnitt bidro lokale tillegg avtalt på den enkelte virksomhet med om lag 2 prosentpoeng til lønnsveksten fra 2010 til 2011.

For akademikergruppene i Spekter (ekskl. Legeforeningen) gis det ikke sentrale generelle tillegg. Lønnstilleggene for disse gruppene avtales lokalt.

På grunnlag av lønnsstatistikk for 2011 og de avtalte tilleggene gitt i forhandlingene i de ulike virksomhetene i 2011, er årslønnsveksten fra 2010 til 2011 i Spekter-området ekskl. helseforetakene anslått til 4,1 prosent.

I mellomoppgjøret i 2011 for *helseforetakene* kom Spekter og forbundene i LO og YS til enighet i de sentrale forbundsvise forhandlingene (A2) om et generelt tillegg fra 1. juni 2011 på 2,4 prosent, og at minstelønnssatsene heves tilsvarende fra 1. juni. Det ble ikke gjennomført lokale forhandlinger på B-nivå i 2011.

For helseforetakene kom Spekter og forbundene i Unio med sentral forbundsvis avtaledel (Norsk Sykepleierforbund, Norsk Fysioterapeutforbund, Norsk Ergoterapeutforbund og Utdanningsforbundet) til enighet i de sentrale forbundsvise forhandlingene (A2). Det ble gitt et generelt tillegg på 2,4 prosent fra 1. mai 2011. Minstelønnssatser ble også hevet tilsvarende fra 1. mai. Det ble også gjennomført lokale forhandlinger på B-nivå med lønnsregulering med virkning fra 1. mai

I oppgjøret mellom Spekter Helse og Den norske legeforening kom partene til enighet i de sentrale forbundsvise forhandlingene (A 2) for helseforetakene. I helseforetakene fikk turnusleger et tillegg på kr 16 000 per år og leger i spesialisering et tillegg fra kr 20 000 til kr 21 000. Tilleggene ble gitt med virkning fra 1. januar 2011. Overlegene i helseforetakene fikk et generelt kronetillegg fra 1. januar 2011 som utgjør 4 prosent av overlegenes lønnsmasse på det enkelte sykehus. Det ble ikke gjennomført lokale forhandlinger på B-nivå for medlemmer av Den norske legeforening. For øvrige forbund i Akademikerne ble det gjennomført lokale forhandlinger.

På grunnlag av tallmateriale/lønnsstatistikk fra SSB for 2010 og 2011 og lønnstilleggene i disse to årene, har utvalget beregnet årslønnsveksten i helseforetakene fra 2010 til 2011 til 4,0 prosent.

## Lønnsoverhenget

Lønnsoverhenget beskriver hvor mye lønnsnivået ved utløpet av ett år ligger over gjennomsnittsnivået for året. Det forteller dermed hvor stor lønnsveksten fra ett år til det neste vil bli dersom det ikke gis nye lønnstillegg eller foregår strukturendringer i det andre året.

Utvalget anslår overhenget til 2012 til 1,0 prosent for ansatte i de største forhandlingsområdene (ansatte i virksomheter som er medlemmer av arbeidsgiverorganisasjoner og ansatte i offentlig forvaltning inklusive helseforetakene). Gjennomsnittlig overheng i de tre foregående år var på 1,8 prosent. For områdene i tabell 1.7 varierer overhenget til 2012 fra 0,8 prosent både for ansatte i helseforetakene og for kommuneansatte til 1,8 prosent for industrifunksjonærer i NHO-bedrifter.For industriarbeidere i NHO-bedrifter er overhenget 1,3 prosent.

I tillegg til lønnsoverhenget kan lønnsveksten til neste år i enkelte områder også bli påvirket enten av allerede avtale tarifftillegg eller av garantiordninger og satsreguleringsbestemmelser.

Garantiordninger og satsreguleringsbestemmelser sikrer områder en (automatisk) lønnsvekst, gjerne i forhold til en fastlagt referansegruppes lønn. For 2011 er nye ordninger kommet til, blant annet for regulering av minstelønnssatser i LO - NHO- området.

Virkninger av alle avtalte tillegg inklusive slike ordninger, defineres som tarifftillegg når de er kjent. En del av disse tilleggene vil ikke være klare før endelig statistikk foreligger.

Prinsipielt står allerede avtalte lønnstillegg for neste år i en noe annen stilling enn det ovennevnte. Ved å avtale lønnstillegg i et tariffoppgjør for neste år, legger en føringer for årslønnsveksten året etter. På denne bakgrunn bør beregninger av lønnsoverheng til ett år suppleres med opplysninger om eventuelle allerede avtalte tillegg for det samme året.

Lønnsoverhenget fra året før i prosent. 2007-2012.

| Område/gruppe: | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- |
| NHO-bedrifter i industrien i alt: | 1,6 | 2,2 | 1,9 | 1,4 | 1,5 | - |
| - Industriarbeidere | 1,4 | 1,8 | 1,8 | 1,0 | 1,2 | 1,3 |
| - Industrifunksjonærer | 2,0 | 2,5 | 2,01 | 1,7 | 1,9 | 1,8 |
| Virke-bedrifter i varehandel | 1,2 | 1,6 | 0,9 | 0,7 | 1,2 | 1,0 |
| Finanstjenester2 | 1,4 | 1,3 | 2,0 | 1,0 | 1,3 | 1,3 |
| Staten | 2,9 | 1,4 | 3,4 | 0,93 | 2,3 | 1,1 |
| Kommunene i alt: | 1,6 | 1,4 | 2,4 | 1,1 | 2,4 | 0,8 |
| - Undervisningspersonale | 1,1 | 1,2 | 2,2 | 1,0 | 2,4 | 0,7 |
| Ansatte i Spekter-bedrifter: |  |  |  |  |  |  |
| - Helseforetakene4 | 1,7 | 1,4 | 3,6 | 2,0 | 1,9 | 0,8 |
| - Øvrige bedrifter | 1,5 | 1,3 | 1,6 | 0,9 | 0,9 | 1,2 |
| Veid gjennomsnitt5 | 2,0 | 2,0 | 2,3 | 1,2 | 1,9 | 1,0 |

1. Overhenget til 2009 ble endret fra 2,5 til 2,0 prosent som følge av ny næringsstandard, se avsnitt 1.2.3 i NOU 2010:4.
2. Forretnings- og sparebanker og forsikring under ett som omfatter noen flere grupper enn forhandlingsområdet bank og forsikring.
3. Omlegging av beregningsmetode drar opp overhenget til 2010 med 0,3 prosentpoeng i forhold til tidligere beregning, jf. tabell 1.7 i NOU 2010:4,
4. Beregnet på Spekters tallmateriale til 2010. Fra 2011 beregnet på tallmateriale fra SSB.
5. Overhenget er et gjennomsnitt for flere grupper enn de som er med i tabell 1.7. Fra og med 2010 er beregningen for ansatte i virksomheter som er medlemmer av arbeidsgiverorganisasjoner og ansatte i offentlig forvaltning inklusive helseforetakene.

Kilde: Beregningsutvalget.

## Lønnsutviklingen for ledere

### Lønnsutviklingen eksklusive opsjons- og naturalytelser for ledere i enkelte næringer

I dette avsnittet presenteres lønnsveksten fra 2010 til 2011 for ledere i en del næringer basert på samme lønnsbegrep som i tabell 1.1, dvs. avtalt utbetalt lønn, uregelmessige tillegg og bonus. Tallene er basert på SSBs ordinære lønnsstatistikk. Lønnsveksten er regnet som endring i månedslønn fra september/oktober det ene året til samme tidspunktet året etter.

Det presenteres tall for to grupper av ledere i næringsvirksomhet (jf. boks 1.5):

* Gruppen med yrkeskode 1210, ”administrerende direktører” i store og mellomstore foretak, dvs. foretak med 10 eller flere ansatte. Gruppen kan omfatte flere personer med lederfunksjoner i hvert foretak.
* Gruppen med yrkeskode 1300, ”ledere av små foretak”, dvs. foretak med færre enn 10 ansatte.

Totalt omfattet utvalget til lønnsstatistikken i 2010 26 400 heltidsansatte personer innen disse to ledergruppene.

Tabell 1.8 viser at lønnsveksten regnet som endring i gjennomsnittslønn fra september/oktober 2010 til september/oktober 2011 for administrerende direktører varierte ganske mye mellom næringene som er med i tabellen, fra ÷3,0 prosent i hotell- og restaurantvirksomhet til 16,4 prosent finanstjenester. For administrerende direktører i industrien var lønnsveksten 8,7 prosent. Økte bonusutbetalinger fra 2010 til 2011 for administrerende direktører i finanstjenester trakk gjennomsnittslønnen opp. Uten bonus var lønnsveksten også høy, 11,9 prosent. For ledere av små foretak var lønnsveksten i 2011 høy i IKT, mens veksten varierte mellom 1,0 og 6,4 prosent i de andre næringene i tabell 1.8. Gjennomsnittslønnen for administrerende direktører under ett steg med 3,8 prosent fra september/oktober 2010 til samme tidspunkt i 2011, mot 4,9 prosent året før. For ledere av små foretak var lønnsveksten 3,7 prosent, mot 3.1 prosent året før.

I hotell- og restaurantvirksomhet, varehandel og bygg og anlegg var lønnsveksten for administrerende direktører fra september/oktober 2010 til samme tidspunkt i 2011 lavere enn for lønnstakerne ellers i disse næringene. I de andre næringene i tabell 1.8 var det omvendt.

Gjennomsnittslønn1 per september/oktober 2011 for administrerende direktører2 og ledere3 av små foretak i enkelte næringer. Eksklusive opsjons- og naturalytelser. Lønnsvekst fra året før i prosent.

|  |  |  |  |  |  |  |
| --- | --- | --- | --- | --- | --- | --- |
|  | Administrerende direktører | | | Ledere av små foretak | | |
|  | Lønnsvekst | Lønnsnivå | Antall i utvalget 2011 | Lønnsvekst | Lønnsnivå | Antall i utvalget 2011 |
| Industri | 8,7 | 999 600 | 1 066 | 6,4 | 595 200 | 717 |
| Bygg- og anleggsvirksomhet | 1,1 | 742 800 | 674 | 2,1 | 572 400 | 998 |
| Varehandel | 0,3 | 729 600 | 2 930 | 1,0 | 466 800 | 7 058 |
| Samferdsel | 3,9 | 898 800 | 468 | 3,5 | 560 400 | 345 |
| Hotell- og restaurantvirksomhet | ÷3,0 | 500 400 | 543 | - | - | - |
| IKT | 5,6 | 1 088 400 | 918 | 11,9 | 780 000 | 290 |
| Finanstjenester | 16,4 | 1 676 400 | 645 | - | - | - |
| Forretningsmessig tjenesteyting | 5,6 | 842 400 | 337 | 3,9 | 573 600 | 336 |
| Alle næringer | 3,8 | 850 800 | 11 673 | 3,7 | 536 400 | 13 690 |

1. Månedslønn ekskl. overtid\*12. Lønnsbegrepet omfatter avtalt utbetalt lønn, uregelmessige tillegg og bonus.
2. Administrerende direktører og andre med lederfunksjoner i foretak med 10 eller flere ansatte.
3. Ledere av små foretak med færre enn 10 ansatte.

Kilde: Statistisk sentralbyrå, lønnsstatistikken.

### Lønnsutviklingen for ledere inklusive opsjons- og naturalytelser

Beregningsutvalget presenterer i dette avsnittet en lønnsstatistikk fra Statistisk sentralbyrå for ledere i foretak utenom offentlig forvaltning og helseforetakene. Statistikken bygger på datamaterialet Statistisk sentralbyrå innhenter til den ordinære lønnsstatistikken. Videre er det hentet tillegginformasjon fra LTO-registeret om opsjons- og naturalytelser. Statistikken dekker perioden 2004 til 2010.

Denne lederlønnsstatistikken bygger på yrkesklassifiseringen for å definere ledere (jf. boks 1.5). Statistikken kan omfatte flere personer med lederfunksjoner i hvert foretak.



Boks 1.5 Lønn for ledere basert på Statistisk sentralbyrås lederlønnsstatistikk

*Lederlønn* basert på Statistisk sentralbyrås lønnsstatistikk omfatter heltidsansatte ledere i foretak utenom offentlig forvaltning og helseforetakene. Lederne er hentet fra yrkeskode 1210, administrerende direktør, i foretak med flere enn 10 ansatte og yrkeskode 1300, ledere i små foretak med færre enn 10 ansatte. Statistikken kan omfatte flere personer med lederfunksjoner i hvert foretak. Lønnsstatistikken bygger på et representativtutvalgav virksomheter med fulltelling blant de største foretakerne i hver næring, og et utvalg blant små foretak. Lønnsstatistikken er en strukturstatistikk, som skal ta inn over seg alle strukturelle endringer i arbeidsmarkedet fra år til år, som f. eks jobbskifter, sysselsettingsendringer, omstrukturering og sammenslåinger/oppsplitting av foretak. Det vil dermed skje en viss utskifting av ledere som er med i lederlønnsstatistikken fra det ene året til det neste.

*Lønnsbegrepet* omfatter avtalt lønn, uregelmessige tillegg, bonus, overtid samt opsjons- og naturalytelser. Imidlertid presenteres i tabell 1.8 også lønnsutviklingen for ledere etter det samme lønnsbegrepet som i tabell 1.1, dvs. utenom opsjons- og naturalytelser og overtid.

Tabell 1.9 viser at gjennomsnittlig lønnsvekst for administrerende direktører var 5,1 prosent fra september/oktober 2009 til samme tidspunkt i 2010, mot ÷ 1,5 prosent året før. Opsjons- og naturalytelser påvirket i liten grad lønnsveksten for denne ledergruppen i 2010. For ledere i småbedrifter var lønnsveksten 3,3 prosent fra september/oktober 2009 til september/oktober 2010, mot 1,9 prosent året før. For alle ledere var veksten 4,2 prosent fra september/oktober 2009 til september/oktober 2010, mot 1,2 prosent året før.

Gjennomsnittslønn1 per september/oktober inklusive opsjons- og naturalytelser for administrerende direktører og ledere av små foretak. Vekst fra året før i prosent.

|  |  |  |  |
| --- | --- | --- | --- |
|  | Administrerende direktører2 | Ledere av små foretak3 | Alle ledere |
| 2005 | 5,5 | 0,7 | 3,3 |
| 2006 | 5,5 | 3,4 | 5,6 |
| 2007 | 2,6 | 7,8 | 6,3 |
| 2008 | 10,3 | 5,1 | 6,2 |
| 2009 | -1,5 | 1,9 | 1,2 |
| 2010 | 5,1 | 3,3 | 4,2 |
| Lønnsnivå 20101 | 844 800 | 528 000 | 648 000 |
| Herav opsjonsytelser og naturalytelser | 13 200 | 3 600 | 7 200 |
| Antall ledere i utvalget i 2010 | 10 286 | 13 142 | 23 428 |

1. Månedslønn inkl. overtid \*12 med tillegg av opsjons- og naturalytelser fra LTO-registeret. Lønnsbegrepet omfatter avtalt lønn, uregelmessige tillegg, bonus, overtid samt opsjons- og naturalytelser.
2. Administrerende direktører og andre med lederfunksjoner i foretak med 10 eller flere ansatte
3. Ledere av små foretak med færre enn 10 ansatte

Kilde: Statistisk sentralbyrå, lønnsstatistikken og LTO-registeret.

I tabell 1.10 er administrerende direktører rangert etter stigende lønnsnivå. Det er om lag   
2 600 direktører i hvert kvartil. Tabellen viser at lederne i 4. kvartil har en gjennomsnittslønn på 1 533 600 kroner per september/oktober 2010 og at veksten var 6,0 prosent fra samme tidspunkt i 2009. Opsjons- og naturalytelser trakk lønnsveksten noe opp for denne gruppen fra 2009 til 2010. I de tre andre kvartilene varierte lønnsveksten fra 3,6 prosent i 2. kvartil til 4,4 prosent i 3. kvartil.

Gjennomsnittslønn1 etter kvartiler per september/oktober 2010 for administrerende direktører2. Inklusive opsjons- og naturalytelser. Vekst i prosent fra året før.

|  |  |  |  |  |  |
| --- | --- | --- | --- | --- | --- |
| Kvartil | Samlet årslønn1 | Prosent av lønnssum | Lønnsvekst fra året før | Opsjons- og naturalytelser | |
|  | 2010 | 2010 | 2010 | 2009 | 2010 |
| 1 | 412 800 | 12,2 | 4,1 | 2 900 | 2 200 |
| 2 | 586 800 | 17,4 | 3,6 | 4 800 | 4 700 |
| 3 | 840 000 | 24,9 | 4,4 | 8 600 | 9 100 |
| 4 | 1 533 600 | 45,5 | 6,0 | 30 700 | 37 000 |
| Alle | 844 800 | 100,0 | 5,1 | 12 000 | 13 200 |

1. Månedslønn inkl. overtid \*12 med tillegg av opsjons- og naturalytelser fra LTO-registeret. Lønnsbegrepet omfatter avtalt lønn, uregelmessige tillegg, bonus, overtid samt opsjons- og naturalytelser.
2. Administrerende direktører og andre med lederfunksjoner i foretak med 10 eller flere ansatte.

Kilde: Statistisk sentralbyrå, lønnsstatistikken og LTO-registeret.

Tabell 1.11 viser lønnsutviklingen og lønnsnivå for kvinnelige og mannlige ledere. Kvinnelige administrerende direktører hadde større vekst i gjennomsnittslønnen fra september/oktober 2009 til samme tidspunkt i 2010 enn mannlige. Gjennomsnittlig lønnsnivå for kvinnelige administrerende direktører var per september/oktober 2010 om lag 72 prosent av lønnsnivået for mannlige administrerende direktører.

Gjennomsnittslønn1 per september/oktober 2010 inklusive opsjons- og naturalytelser for administrerende direktører2. Menn og kvinner. Vekst fra året før i prosent.

|  |  |  |  |  |  |
| --- | --- | --- | --- | --- | --- |
|  | Antall | Samlet lønnsnivå1 | Lønnsvekst fra året før | Opsjons- og naturalytelser | |
|  | 2010 | 2010 | 2010 | 2009 | 2010 |
| Alle adm. direktører2 | 10 286 | 844 800 | 5,1 | 12 000 | 13 200 |
| * menn | 7 805 | 894 000 | 4,2 | 13 200 | 14 400 |
| * kvinner | 2 481 | 648 000 | 9,5 | 6 000 | 8 400 |

1. Månedslønn inkl. overtid \*12 med tillegg av opsjons- og naturalytelser fra LTO-registeret. Lønnsbegrepet omfatter avtalt lønn, uregelmessige tillegg, bonus, overtid samt opsjons- og naturalytelser.
2. Administrerende direktører og andre med lederfunksjoner i foretak med 10 eller flere ansatte

Kilde: Statistisk sentralbyrå, lønnsstatistikken og LTO-registeret.

Tabell 1.12 viser gjennomsnittlig lønnsnivå og lønnsutvikling for administrerende direktører etter foretaksstørrelse. Det er ikke en entydig sammenheng mellom foretaksstørrelse og lønnsnivå. I 2010 var lønnsnivået høyest for administrerende direktører i foretak med 100 til 249 ansatte. De hadde også den høyeste lønnsveksten og mottok mest i opsjons- og naturalytelser. Noe av forklaring på dette kan være at statistikken omfatter flere personer med lederfunksjoner i hvert foretak, slik at sammensetningen av ledergruppen som inngår kan variere mellom foretaksstørrelser.

Gjennomsnittslønn1 per september/oktober 2010 inklusive opsjons- og naturalytelser for administrerende direktører2 etter foretaksstørrelse. Vekst fra året før i prosent.

|  |  |  |  |  |
| --- | --- | --- | --- | --- |
| Foretaksstørrelse, ansatte | Antall administrerende direktører2 | Samlet lønnsnivå1 | Lønnsvekst fra året før | Opsjons- og naturalytelser |
|  | 2010 | 2010 | 2010 | 2010 |
| 0-24 | 2 593 | 706 800 | 3,2 | 7 200 |
| 24-99 | 2 658 | 898 800 | 3,9 | 14 400 |
| 100-249 | 1 467 | 1 160 400 | 15,5 | 28 800 |
| 250 og over | 3 568 | 916 800 | 6,9 | 16 800 |
| Alle | 10 286 | 844 800 | 5,1 | 13 200 |

1. Månedslønn inkl. overtid \*12 med tillegg av opsjons- og naturalytelser fra LTO-registeret. Lønnsbegrepet omfatter avtalt lønn, uregelmessige tillegg, bonus, overtid samt opsjons- og naturalytelser.
2. Administrerende direktører og andre med lederfunksjoner i foretak med 10 eller flere ansatte

Kilde: Statistisk sentralbyrå, lønnsstatistikken og LTO-registeret.

### **Lønnsutviklingen for toppledere i offentlig sektor**

Utvalget presenterer i dette avsnittet tall for lønnsutviklingen for toppledere i offentlig sektor fra 1. oktober/1. desember 2008 til samme tidspunkt i 2011. Følgende grupper inngår i denne statistikken:

* *Øverste administrative leder* (rådmenn**)** i kommuner og fylkeskommuner
* *Øverste leder* i forvaltningen, etater, direktorater og finansieringsinstitusjoner i staten.
* *Administrerende direktør*i de regionale helseforetakene herunder også de forskjellige helseforetakene.

Utplukket av ledere er basert på SSBs ordinære lønnsstatstikk. Lønnsbegrepet har samme innhold som ellers i kapittel 1, dvs. fast avtalt lønn (grunnlønn/regulativlønn) og faste og variable tillegg. I staten omfatter utplukket både toppledere som er lønnet etter lederlønnssystemet[[4]](#footnote-4) i staten og toppledere av etater som er lønnet etter lønnsregulativet i hovedtariffavtalen i staten.

Gjennomsnittslønn1 per oktober/desember for toppledere i offentlig sektor. Alle ledere. Lønnsvekst fra året før i prosent.

|  |  |  |  |  |  |
| --- | --- | --- | --- | --- | --- |
|  | Antall | Gjennomsnittlig årslønn1 | Lønnsvekst | | |
|  | 2011 | 2011 | 2009 | 2010 | 2011 |
| Kommuner og fylkeskommuner | 396 | 789 600 | 6,3 | 5,4 | 5,8 |
| Staten | 242 | 1 015 200 | 8,4 | 3,7 | 4,3 |
| * Toppledere på lederlønnssystemet2 | 138 | 1 094 400 | 9,4 | 3,7 | 3,6 |
| * Toppledere3 lønnet etter lønnsregulativet i hovedtariffavtalen | 104 | 909 600 | 6,2 | 3,6 | 4,4 |
| Offentlige toppledere i alt4 | 664 | 897 600 | 6,6 | 4,6 | 5,1 |

1. Omfatter grunnlønn, faste og variable tillegg. Gjennomsnittlig årslønn er definert som månedslønn per oktober/desember\*12.
2. Dersom det er flere ledere lønnet etter lederlønnssystemet på ulike nivåer innen samme enhet, er bare topplederen tatt med.
3. Den høyeste lønte i hvert foretak
4. Inkluderer administrerende direktører i helseforetakene

Kilde: Statistisk sentralbyrå

Lønnsveksten for toppledere i offentlig sektor var i gjennomsnitt 5,1 prosent fra oktober/desember 2010 til oktober/desember 2011, mot 4,6 prosent året før. For toppledere i kommuner og fylkeskommuner var lønnsveksten fra desember 2010 til desember 2011 5,8 prosent, mot 5,4 prosent året før. I staten var veksten fra oktober 2010 til oktober 2011 4,3 prosent, mot 3,7 prosent året før. Gjennomsnittlig lønnsvekst for toppledere i offentlig sektor omfatter også administrerende direktører i helseforetakene. Lønnsnivået for denne gruppen i helseforetakene var per oktober 2011 1 443 600 kroner, og lønnsveksten for alle var i gjennomsnitt 4,6 prosent fra oktober 2010 til oktober 2011, mot 3,4 prosent året før.

Gjennomsnittlig lønnsvekst for toppledere fra oktober/desember 2010 til samme tidspunkt i 2011 var med unntak for toppledere i helseforetakene og på lederlønnsregulativet i staten høyere enn for lønnstakere ellers i offentlig sektor.

Per desember 2011 var gjennomsnittslønnen for toppledere i kommuner og fylkeskommuner om lag 790 000 kroner. I staten tjente topplederne i gjennomsnitt om lag 1 015 000 kroner per oktober 2011. Lønnen var en del høyere for toppledere på lederlønnssystemet enn for toppledere lønnet etter lønnsregulativet i hovedtariffavtalen.

## Lønnsutviklingen for kvinner og menn

I dette avsnittet presenteres tall for utviklingen i gjennomsnittlig lønnsforskjell mellom kvinner og menn etter forhandlingsområder, næring, utdanningslengde, alder og samlet for alle lønnstakere både etter gjennomsnittslønn og medianlønn. Lønnsforskjellene måles for heltidsansatte eller per årsverk der deltidsansatte er regnet om til heltidsekvivalenter.

Forskjeller i kvinners og menns yrkesdeltakelse, bransje/sektortilknytning, utdanning, arbeidserfaring og kompetanse er fortsatt viktige faktorer bak lønnsforskjellene. Det samme er kjønnsdelingen i arbeidsmarkedet.  Kvinner og menn er i næringer og bransjer med ulik lønnsevne og avtaledekning, og de har ulike stillinger på arbeidsplassene. Både endret antall kvinner og menn og endring i ulikhetene mellom dem over tid, kan dermed påvirke lønnsforskjellene slik de måles her. Lønnsforskjellen mellom kvinner og menn kan også avspeile ulike former for lønnsdiskriminering. Kvantifisering av ulike bidrag til utviklingen i gjennomsnittlig lønnsforskjell krever egne analyser.

TBU har statistikk for utviklingen i *gjennomsnittslønn* mellom kvinner og menn for ulike forhandlingsområder siden 1984 og samlet for alle kvinner og menn fra 1997. For arbeidsmarkedet under ett var det for heltidsansatte tilnærming i relativ lønn på 1,7 prosentpoeng fra 1997 fram til og med 2008. I 2008 var det et brudd i serien. Fra 2008 til 2011 ble forskjellen redusert med nær 1 prosentpoeng. Når vi inkluderer deltidsansatte, ble forskjellen fra 2008 redusert med nær 1,5 prosentpoeng. Ser vi på *medianlønn* mellom kvinner og menn, var det en tilnærming fra 1997 til 2008 på 1,4 prosentpoeng. Fra 2008 til 2011 ble lønnsforskjellene redusert med 1,7 prosentpoeng.

Lønnsforskjeller etter forhandlingsområder

Tabell 1.14 viser lønnsutviklingen per årsverk for kvinner og menn i en del forhandlings-områder. Tabellen tar utgangspunkt i TBUs årslønnsbegrep, jf. boks 1.1. Tabellen viser gjennomsnittlig årslønn for kvinner i forhold til gjennomsnittlig årslønn for menn i perioden 2002-2011. Det oppgis også gjennomsnittlig årslønn for kvinner og menn i 2011.

*Lønnsforskjellene mellom kvinner og menn* ble i følge lønnsstatistikken og utvalgets beregninger redusert fra 2010 til 2011 for ansatte i helseforetakene og ellers i Spekter-området, industriarbeidere i NHO-området og for ansatte i staten. For ansatte i Virke- bedrifter i varehandelen har lønnsforskjellene økt. Dette kan ha sammenheng med sysselsettingsendringer ved at grupper med forholdsvis lav lønn har fått økt relativ betydning. For de andre områdene har lønnsforskjellene vært tilnærmet uendret.

I den siste 10-årsperioden har det vært flere brudd i seriene for de ulike forhandlingsområdene. Tatt hensyn til disse bruddene har det over en tiårsperiode (2002-2011) vært tilnærming eller stabilitet i kvinner og menns lønn for de fleste forhandlingsområdene med unntak av i finanstjenester.

I hovedgruppene i tabell 1.14 er det forholdsvis store variasjoner i størrelsen på lønnsforskjellene mellom kvinner og menn. Imidlertid er disse gruppene ikke sammenliknbare med hensyn til sammensetning da noen områder har mer ensartede stillingsstrukturer enn andre. F. eks er stillingsstrukturen blant industriarbeidere relativt enhetlig, mens den er mer sammensatt blant annet i finanstjenester og i helseforetakene. Tabellen egner seg dermed mest til å følge utviklingen i de enkelte områdene over tid.

Gjennomsnittlig årslønn1 for kvinner i forhold til gjennomsnittlig årslønn for menn i noen store forhandlingsområder. Per årsverk

|  |  |  |  |  |  |  |  |  |  |  | Årslønn  Menn | Årslønn  Kvinner | Kvinne-  andel2 |
| --- | --- | --- | --- | --- | --- | --- | --- | --- | --- | --- | --- | --- | --- |
|  | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2011 | 2011 | 2011 |
| Industriarbeidere i NHO-bedrifter | 90,1 | 89,1 | 89,3 | 89,1 | 89,5 | 88,3 | 88,5 | 88,33 | 88,4 | 89,2 | 402 000 | 358 400 | 18 |
| Industrifunksjonærer i NHO-bedrifter | 76,8 | 77,1 | 77,3 | 77,1 | 77,6 | 77,7 | 78,2 | 78,93 | 79,4 | 79,5 | 643 200 | 511 200 | 30 |
| Virke-bedrifter i varehandel4,10 | 86,4 | 88,1 | 87,6 | 87,5 | 87,4 | 87,8 | 85,63 | 85,3 | 85,9 | 84,9 | 439 100 | 372 700 | 42 |
| Ansatte i hotell og restaurant i NHO-bedrifter | 92,3 | 93,0 | 93,7 | 94,6 | 94,3 | 94,8 | 94,4 | 94,13 | 94,4 | 94,6 | 322 400 | 304 900 | 59 |
| Finanstjenester4,5 | 76,0 | 75,6 | 75,9 | 75,2 | 74,1 | 74,1 | 72,13 | 73,1 | 73,4 | 73,4 | 670 500 | 492 200 | 49 |
| Statsansatte4,7,10 | 89,0 | 88,9 | 89,8 | 89,9 | 90,9 | 91,4 | 91,5 | 90,9 | 91,2 | 91,7 | 496 700 | 455 600 | 45 |
| Ansatte i kommunene8 | 90,6 | 90,8 | 90,0 | 89,9 | 90,9 | 90,4 | 91,3 | 91,4 | 91,8 | 91,5 | 447 100 | 409 200 | 74 |
| Herav undervisnings-personell6,8 | 95,0 | 95,5 | 96,2 | 97,0 | 96,4 | 96,6 | 96,7 | 96,8 | 96,9 | 97,0 | 477 600 | 463 200 | 66 |
| Statlige eide helseforetak i Spekter-området11 | 78,6 | 76,0 | 76,1 | 78,2 | 78,2 | 79,5 | 80,8 | 81,7 | 81,5 | 82,2 | 547 200 | 450 000 | 75 |
| Spekter-området ekskl. statlige eide helseforetak | - | 90,5 | 92,8 | 93,1 | 94,1 | 94,3 | 93,6 | 94,2 | 95,1 | 96,0 | 455 300 | 437 200 | 40 |

1. Årslønn eksklusive overtidstillegg, men inklusive andre tillegg.
2. Andel heltidsansatte kvinner/årsverk kvinner innenfor det enkelte område
3. Tallene er beregnet etter ny næringsstandard. Sammenlignet med tidligere år vil det være et brudd i tidsserien.
4. Gjelder heltidsansatte.
5. Omfatter heltidsansatte i bank og forsikring, (Norges Bank er ikke inkludert). Statistikken omfatter noe mer enn tariffområdet for bank og forsikring.
6. Undervisningspersonale i skoleverket ble overført fra statlig tariffområde til kommunalt/fylkes-kommunalt tariffområde fra og med 1. mai 2004. Oslo kommune er inkludert fra og med 2006.
7. Månedslønn per oktober\*12 fra og med 2007.
8. Månedslønn per 1. desember \*12 fra og med 2008.
9. Tallet for ansatte i Virke-bedrifter i varehandelen fra og med 2008 er ikke sammenliknbart med tallene for foregående år. Lønnsstatistikken er lagt om ved at populasjonen er utvidet med nye ledergrupper fom 2008. Disse gruppene har en klar overvekt av menn. Inkludering av disse gruppene medfører et nivåskift i tabellen, dvs. at kvinners lønn som andel av menns lønn blir lavere som følge av denne omleggingen.
10. Kvinners andel av menns lønn er fra og med 2009 påvirket av ny beregningsmetode. Tallet for 2010 er påvirket av ny arbeidstidsavtale for politi- og lensmannsetaten.
11. Månedslønn per 1.oktober\*12 (heltidsekvivalenter) Kilde: SSBs lønnsstatistikk.

Kilder: Statistisk sentralbyrå og Beregningsutvalget

Lønnsforskjellen mellom alle sysselsatte kvinner og menn

Når en veier alle grupper sammen, får en et samletall som uttrykker de totale lønnsforskjellene mellom kvinner og menn i Norge. I tabell 1.15 presenteres tre ulike måter å beregne dette på: Gjennomsnittslønn for heltidsansatte, gjennomsnittlig lønn per årsverk og medianlønn for heltidsansatte. Medianlønn finner en ved å sortere lønnen for lønnstakere etter størrelse og så finne lønnsnivået for den personen som blir liggende i midten. Ved en slik beregningsmetode vil de høyeste og laveste lønnsnivåene være uten betydning.

Fra 2010 til 2011 var lønnsforskjellene i gjennomsnittslønn uendret mellom heltidsansatte kvinner og menn. Kvinnene tjente i gjennomsnitt 87,2 prosent av menns lønn både i 2010 og i 2011 (tabell 1.15).

Når deltid inkluderes (tabell 1.15) er det en liten forbedring. Fra 2010 til 2011 har de relative lønnsforskjellene blitt redusert med 0,3 prosentpoeng fra 85,0 prosent til 85,3.

Ved å sammenligne medianlønn i stedet for gjennomsnittlønn, er forskjellene mellom kvinner og menn mindre. I 2002 hadde kvinner samlet en medianlønn som tilsvarte 90,3 prosent av menns. I 2011 var dette blitt redusert med 2,6 prosentpoeng til 92,9. Hovedårsakene til at vi har mindre lønnsforskjeller målt på denne måten, er at menn i større grad enn kvinner er å finne blant de med høyt lønnsnivå og at flere kvinner enn menn er å finne blant de med lavt lønnsnivå. Store lønnssummer blant menn betyr mer enn lave lønnssummer blant kvinner.

Kvinners gjennomsnittlønn per dato1 i forhold til menns for hhv heltidsansatte og per årsverk og medianlønn2 per dato1 for heltidsansatte

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | Månedslønn per dato1\*12  Menn Kvinner | |
|  | 2002 | 2003 | 2004 | 2005 | 2006 | 2007 | 2008 | 20083 | 2009 | 2010 | 2011 | 2011 | 2011 |
| Gjennomsnittslønn per dato1 for heltidsansatte | 86,0 | 86,2 | 86,6 | 86,8 | 86,8 | 86,5 | 87,1 | 86,3 | 86,7 | 87,2 | 87,2 | 498 000 | 434 400 |
| Gjennomsnittslønn per dato1 per årsverk4 | 83,9 | 84,3 | 84,7 | 84,7 | 84,6 | 84,3 | 85,0 | 83,9 | 84,7 | 85,0 | 85,3 | 489 600 | 417 600 |
| Median lønn2 per dato1 for heltidsansatte | 90,3 | 90,7 | 91,5 | 91,4 | 91,8 | 91,2 | 92,1 | 91,2 | 91,8 | 92,9 | 92,9 | 438 000 | 406 800 |

1. Månedslønn per september/oktober/desember.
2. Median lønn finner en ved å sortere lønnen for lønnstakere etter størrelse og så finne lønnsnivået for den personen som blir liggende i midten.
3. Tallene er beregnet etter ny næringsstandard.
4. Heltids- og deltidsansatte hvor deltidsansatte er omgjort til heltidsekvivalenter

Kilder: Statistisk sentralbyrå og Beregningsutvalget

Lønnsforskjeller etter næring

Tabell 1.16 viser heltidsansatte kvinners lønn som andel av menns fordelt etter næring. Det er her tatt utgangspunkt i SSBs næringsklassifisering og offisielle månedslønnsstatistikk (per september/oktober/desember). I boks 1.6 forklares forskjellene i datagrunnlaget mellom tabell 1.14 og 1.16.

Gjennom den siste tiårsperioden har det vært en tilnærming for de fleste næringer med unntak av ansatte i finanstjenester.

For utviklingen av lønnsforskjeller mellom kvinner og menn fordelt etter næring (2002-2011) og hvor deltid er inkludert, vises det til tabell 4.12 i vedlegg 4. Generelt er lønnsforskjellene større når deltid inkluderes. Dette har sammenheng med at mange deltidsansatte er å finne i lavere stillinger. Et unntak er helseforetakene og private helse- og sosialtjenester hvor lønnsforskjellene blir mindre når deltid inkluderes.

Kvinners gjennomsnittslønn per dato1 i forhold til menns gjennomsnittslønn etter næring. Heltidsansatte.

|  |  |  |  |  |  |  |  |  |  |  | Månedslønn per dato1\*12 | | Andel heltids-ansatte kvinner4 |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  | Menn | Kvinner |
|  | 2002 | 2003 | 2004 | 2005 | 2006 | 2007 | 20083 | 2009 | 2010 | 2011 | 2011 | 2011 | 2011 |
| Olje- gass og bergverksdrift | 86,6 | 88,8 | 87,0 | 87,7 | 89,1 | 90,9 | 89,7 | 91,0 | 92,1 | 93,3 | 715 200 | 667 200 | 20 |
| Industri | 88,2 | 87,8 | 88,5 | 89,6 | 89,9 | 89,0 | 88,5 | 89,0 | 89,6 | 90,1 | 470 400 | 423 600 | 19 |
| Kraftforsyning | 90,8 | 88,7 | 89,1 | 91,5 | 90,4 | 91,2 | 92,0 | 91,2 | 92,6 | 93,9 | 572 400 | 537 600 | 19 |
| Bygge- og anleggsvirksomhet | 93,8 | 96,3 | 97,4 | 98,1 | 99,4 | 98,2 | 99,1 | 98,8 | 101,4 | 102,5 | 433 200 | 444 000 | 6 |
| Varehandel i alt | 83,6 | 84,5 | 85,1 | 84,2 | 84,4 | 83,1 | 84,0 | 84,1 | 84,8 | 85,3 | 458 400 | 391 200 | 35 |
| Samferdsel | 88,1 | 88,1 | 89,0 | 90,0 | 89,8 | 89,6 | 89,4 | 89,5 | 89,5 | 90,4 | 463 200 | 418 800 | 19 |
| Hotell- og restaurant | 89,5 | 88,2 | 89,9 | 89,1 | 89,7 | 89,3 | 91,3 | 92,5 | 90,8 | 91,6 | 372 000 | 340 800 | 50 |
| Informasjon og kommunikasjon |  |  |  |  |  |  | 82,9 | 83,3 | 83,8 | 83,5 | 625 200 | 522 000 | 30 |
| Finanstjenester og forsikring | 73,4 | 72,9 | 73,3 | 71,9 | 69,5 | 68,6 | 65,3 | 69,1 | 69,0 | 68,1 | 759 600 | 517 200 | 45 |
| Omsetning og drift av fast eiendom |  |  |  |  |  |  | 81,8 | 82,7 | 81,9 | 86,4 | 574 800 | 496 800 | 32 |
| Faglig, vitenskapelig og teknisk tjenesteyting |  |  |  |  |  |  | 76,9 | 78,2 | 78,4 | 78,1 | 642 000 | 501 600 | 37 |
| Forretningsmessig tjenesteyting |  |  |  |  |  |  | 90,6 | 89,9 | 91,4 | 91,4 | 417 600 | 381 600 | 38 |
| Privat undervisning | 86,5 | 87,9 | 87,9 | 88,2 | 88,0 | 87,2 | 87,4 | 88,5 | 89,5 | 90,2 | 478 800 | 432 000 | 49 |
| Private helse- og sosialtjenester | 85,3 | 85,2 | 84,0 | 84,2 | 83,8 | 83,5 | 83,4 | 84,1 | 84,8 | 85,0 | 457 200 | 388 800 | 72 |
| Personlige tjenester |  |  |  |  |  |  | 79,2 | 78,6 | 76,9 | 76,2 | 494 400 | 376 800 | 63 |
| Ansatte i staten | 89,2 | 88,7 | 90,3 | 90,8 | 90,7 | 91,2 | 91,3 | 90,9 | 91,3 | 91,6 | 500 400 | 458 400 | 44 |
| Kommune og fylkeskommune | 92,4 | 92,8 | 92,3 | 91,9 | 92,6 | 92,2 | 92,92 | 92,9 | 93,2 | 92,9 | 458 400 | 426 000 | 67 |
| Undervisningspersonale i skoleverket | 95,4 | 95,7 | 96,4 | 97,0 | 96,9 | 97,2 | 97,2 | 97,3 | 97,7 | 97,7 | 477 600 | 466 800 | 63 |
| Helseforetak | 77,7 | 75,1 | 75,2 | 76,3 | 76,3 | 77,8 | 79,4 | 80,3 | 80,1 | 80,8 | 562 800 | 454 800 | 69 |
| Gjennomsnitt heltidsansatte | 86,0 | 86,2 | 86,6 | 86,8 | 86,8 | 86,5 | 86,3 | 86,7 | 87,2 | 87,2 | 498 000 | 434 400 | 37 |

1. Per september/oktober/desember.
2. Ansatte i kraftforsyning (hvor bedriften er medlem i KS) og undervisningspersonell i skoleverket er med fra og med 2008.
3. Tallene fra og med 2008 er beregnet etter ny næringsstandard. Se boks 1.2.
4. I prosent av alle heltidsansatte i næringen.

Kilder: Statistisk sentralbyrå og Beregningsutvalget

Boks 1.6 Forskjeller i statistikkgrunnlag i tabell 1.14 og 1.16

Tabell 1.14 viser lønnsutviklingen for kvinner og menn etter forhandlingsområdene. Tabell 1.16 tar utgangspunkt i næringer etter SSBs standard for næringsgruppering. Når vi sammenligner disse tabellene, kan utviklingen bli noe forskjellig innenfor den enkelte gruppe siden grupperingen ikke er helt den samme. Bl.a. er også uorganiserte virksomheter med i tabell 1.16 og det skilles her heller ikke mellom arbeidere og funksjonærer. I tabell 1.16 er også toppledere inkludert i statistikkgrunnlaget. Disse er i stor grad ikke med i tabell 1.14 siden topplederne for de fleste områdene ikke er en del av forhandlingsområdet. Endelig beregnes årslønnsnivået på forskjellig måte da tabell 1.14 for de fleste områdene tar utgangspunkt i en gjennomsnittlig årslønn for hele året, mens tabell 1.16 tar utgangspunkt i registrert månedslønn \*12 per september/oktober/desember.

Lønnsforskjellen mellom kvinner og menn etter utdanning

Tabell 1.17 viser kvinners lønn som andel av menns etter utdanningslengde.

Fra 2010 til 2011 har lønnsforskjellene mellom kvinner og menn økt for ansatte innenfor alle utdanningslengder med unntak av personer med utdanning på grunnskolenivå.

Det er minst lønnsforskjeller for de som har kortest utdanning, dvs. de som har grunnskoleutdanning eller videregående skoleutdanning. Størst lønnsforskjeller er det for ansatte med universitets- eller høgskoleutdanning til og med 4 år.

For utviklingen av lønnsforskjeller mellom heltidsansatte kvinner og menn fordelt etter utdanningsnivå og næring (2002-2011) vises det til tabell 4.11 i vedlegg 4.

Kvinners gjennomsnittslønn per dato1i forhold til menns etter lengste utdanning. Per årsverk 2

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | Månedslønn per dato1\*12 | | Andel |
|  |  |  |  |  |  |  |  |  |  |  |  | Menn | Kvinner | Kvinner5 |
|  | 2002 | 2003 | 2004 | 20053 | 2006 | 2007 | 2008 | 20084 | 2009 | 2010 | 2011 | 2011 | 2011 | 2011 |
| Utdanning på grunnskolenivå | 85,1 | 85,3 | 85,9 | 89,7 | 89,2 | 88,8 | 89,3 | 88,5 | 88,1 | 89,4 | 90,0 | 373 200 | 336 000 | 31 |
| Utdanning på videregående skolenivå | 84,6 | 85,0 | 85,4 | 83,8 | 83,4 | 82,3 | 82,7 | 81,8 | 82,0 | 82,4 | 82,3 | 466 800 | 384 000 | 31 |
| Universitets- eller høgskoleutdanning, tom 4 år | 80,1 | 80,2 | 81,1 | 80,5 | 79,6 | 79,2 | 79,0 | 78,8 | 79,6 | 79,7 | 79,5 | 578 400 | 459 600 | 52 |
| Universitets- eller høgskole- utdanning lengre enn 4 år | 81,7 | 82,3 | 82,5 | 82,4 | 81,9 | 81,1 | 80,5 | 80,4 | 81,1 | 81,3 | 81,1 | 703 200 | 570 000 | 40 |
| Gjennomsnitt per årsverk2 | 83,9 | 84,3 | 84,7 | 84,7 | 84,6 | 84,3 | 85,0 | 83,9 | 84,7 | 85,0 | 85,3 | 489 600 | 417600 | 37 |

1. Per september/oktober/desember.
2. Gjelder heltid og deltidsansatte der deltidsansatte er regnet om til heltidsekvivalenter.
3. Endrede definisjoner på utdanningsnivåene fra og med 2005. I forhold til tidligere statistikk er det noen flere som har grunnskole og noen færre som har videregående skole som høyeste utdanning.
4. Tallene er beregnet etter ny næringsstandard.
5. Gjelder heltidsansatte.

Kilder: Statistisk sentralbyrå og Beregningsutvalget

Lønnsforskjeller mellom kvinner og menn etter alder

Tabell 1.18 viser heltidsansattes kvinners lønn som andel av menns etter alder. Fra 2010 til 2011har lønnsforskjellene blitt redusert i enkelte aldersgrupper og økt i andre. Størst reduksjon har vi hatt i aldersgruppene mellom 44 og 54 år.

Tabell 1.18 viser at lønnsforskjellen mellom kvinner og menn øker med økende alder.

Kvinners gjennomsnittslønn per dato1 i forhold til menns fordelt på aldersgrupper. Heltidsansatte.

|  |  |  |  |  |  |  |  |  |  |  |  | Månedslønn per dato1\*12 | | Andel heltids-ansatte  Kvinner |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | Menn | Kvinner |
|  | 2002 | 2003 | 2004 | 2005 | 2006 | 2007 | 2008 | 20082 | 2009 | 2010 | 2011 | 2011 | 2011 | 2011 |
| - 24 år | 93,8 | 93,4 | 94,0 | 93,4 | 93,6 | 92,7 | 92,9 | 91,9 | 91,7 | 91,5 | 91,4 | 320 400 | 292 800 | 32,2 |
| 25 – 29 år | 93,9 | 93,2 | 93,9 | 93,8 | 93,4 | 92,7 | 93,1 | 92,0 | 92,7 | 92,7 | 92,9 | 405 600 | 376 800 | 37,6 |
| 30 – 34 år | 91,7 | 90,6 | 91,2 | 90,9 | 90,6 | 90,1 | 90,3 | 89,3 | 90,3 | 91,1 | 91,2 | 463 200 | 422 400 | 37,2 |
| 35 – 39 år | 88,2 | 88,7 | 88,7 | 88,9 | 88,8 | 87,6 | 88,0 | 87,0 | 87,6 | 88,0 | 87,8 | 512 400 | 450 000 | 36,7 |
| 40 – 44 år | 84,0 | 84,9 | 85,3 | 86,5 | 86,8 | 86,5 | 86,8 | 85,8 | 86,7 | 87,1 | 87,4 | 535 200 | 468 000 | 37,6 |
| 45 – 49 år | 82,0 | 82,5 | 82,7 | 83,0 | 83,1 | 83,2 | 84,2 | 83,3 | 84,0 | 85,3 | 86,0 | 549 600 | 472 800 | 38,2 |
| 50 – 54 år | 81,3 | 82,1 | 82,9 | 82,9 | 82,7 | 82,3 | 82,5 | 81,8 | 82,4 | 82,8 | 83,1 | 554 400 | 460 800 | 37,8 |
| 55 – 59 år | 81,2 | 81,5 | 81,9 | 82,1 | 82,1 | 82,0 | 82,7 | 82,3 | 82,7 | 82,6 | 82,3 | 549 600 | 452 400 | 37,0 |
| 60 og over | 81,7 | 81,0 | 81,7 | 81,5 | 80,9 | 80,7 | 81,6 | 81,0 | 81,2 | 82,0 | 81,6 | 542 400 | 442 800 | 34,3 |
| Gjennomsnitt heltidsansatte | 86,0 | 86,2 | 86,6 | 86,8 | 86,8 | 86,5 | 87,1 | 86,3 | 86,7 | 87,2 | 87,2 | 498 000 | 434 400 | 36,8 |

1. Per september/oktober/desember.
2. Tallene er beregnet etter ny næringsstandard.

Kilder: Statistisk sentralbyrå og Beregningsutvalget

Likelønnstrekk ved oppgjørene i 2011

Følgende trekk ved lønnsoppgjørene er av sentral betyd­ning for hvordan de relative lønns­­forskjellene mellom kvinner og menn utvikler seg:

1. Formen på de sentrale tilleggene, dvs. om det gis generelle prosent­tillegg og/eller krone­tillegg, om det gis spesielle lavlønnstillegg, tillegg til bestemte yrkesgrupper m.v. Et likt kronetillegg vil gi en noe sterkere gjennom­snittlig lønns­vekst for kvinner enn for menn, ettersom det ofte er flere kvin­ner enn menn i lavlønnsgruppene.
2. Fordelingen av de lokale tilleggene.
3. De relative lønnstilleggene i typiske kvinnesektorer og næringer til forskjell fra mannsdominerte sektorer og næringer.

I mellomoppgjøret 2011 ble det i *LO-NHO-området* enighet om et generelt tillegg på kr 2,- per time. Det ble gitt ytterligere kr 1,- per time, dvs. totalt kr 3,-per time, til arbeidstakere på overenskomster med gjennomsnittslønn under 90 prosent av gjennomsnittlig industriarbeiderlønn i 2010 (340 715 kroner). Mens om lag ¼ av alle fikk dette tillegget, gjaldt det halvparten av kvinnene.

De to organisasjonene ble også enige om et 7-punkts aktivitetsprogram for å fremme likestilling mellom kjønnene:

*Lokale likestillingsavtaler og likestillingsprosjekter*

Hvis de lokale parter ønsker å utarbeide en likestillingsavtale på bedriftsnivå eller ønsker å igangsette konkrete likestillingstiltak, kan hovedorganisasjonene bistå gjennom rådgivning.

*Arbeidsliv – familiepolitikk*

* Hovedorganisasjonene vil arbeide for en foreldrepermisjonsordning som fremmer likestilling.
* Hovedorganisasjonene vil arbeide for en familiepolitikk som balanserer hensynet til familie- og arbeidsliv.

*Likelønn*

Felles tiltak for oppfølging av enkelte elementer i likelønnskommisjonens rapport og eventuelle tiltak initiert i tariffoppgjørene.

*Heltid/deltid*

Partene vil jobbe for å innhente kunnskap om partenes ønsker og behov lokalt, og øke bevissthet og holdninger om kvinners tilknytning til arbeidslivet.

*Arbeidsflytting mellom sektorene*

Hovedorganisasjonene vil initiere kartlegging/forskning på hindringer i forhold til jobbskifte fra offentlig til privat sektor og fra privat til offentlig sektor.

*Opplæring og rekruttering – det kjønnsdelte studie- og yrkesvalget*

* Tiltak ovenfor opplæringskontorer og rådgivningstjeneste.
* Rekruttere flere kvinner til ledende stillinger – Female Future.
* Synliggjøre HF-prosjekter som eksempelvis ”Jenter i bil og elektro” og oppfordre flere bransjer og bedrifter til å høste erfaring og gjøre tilsvarende.
* Motivere til utradisjonelle yrkesvalg.

*Felles informasjon*

* Partene vil i fellesskap samarbeide om å utvikle felles informasjon for å fremme reell likestilling mellom kvinner og menn.
* Hovedorganisasjonene skal foreta en evaluering av samarbeidet innenfor likestillingsområdet innen 2 år fra virkningstidspunktet for dette aktivitetsprogrammet. Denne evalueringen skal danne grunnlaget for videre samarbeid og nye tiltak på området.

Mellom *YS og NHO* ble det avtalt de samme lønnstilleggene som i oppgjøret mellom LO og NHO. YS og NHO ble også enige om et 7-punkts aktivitetsprogram, med samme innhold som mellom LO og NHO, for å fremme likestilling mellom kjønnene.

Mellom *LO og Virke* ble det på Landsoverenskomsten gitt et generelt tillegg på kr 2,- per time og et ytterligere tillegg på kr 1,- per time på minstelønnssatsene i trinn 1-5. Kvinner befinner seg i større grad enn menn på disse lavere satsene.

Mellom *YS og Virke* ble det på Kontoroverenskomsten og Funksjonæravtalene gitt tilsvarende tillegg.

I det *statlige tariffområdet* fikk alle ansatte i staten et lønnstillegg på 1,72 prosent eller minst 7 000 kr per år. Tillegget har en likelønnsprofil. Det ble dessuten avsatt 0,15 prosent av lønnsmassen til lokale forhandlinger med føringer om likelønn.

I *KS-området* fikk arbeidstakere med hovedsakelig sentral lønnsdannelse et lønnstillegg på 1,72 prosent eller minst 7 000 kr per år. Minstelønnssatser ble hevet tilsvarende. Arbeidstakere med minimum 20 års lønnsansiennitet skal ikke ha lavere grunnlønn enn kr 323 000. Dette gjelder mange kvinner.

Mellom *Spekter og LO* Stat og mellom *Spekter og YS-Spekter* ble det (på A-nivå) gitt et generelt tillegg på kr 3 900 per år. Det ble gitt et ytterligere tillegg på kr 1 950 per år til arbeidstakere (unntatt lærlinger og unge arbeidstakere) med årslønn på kr 340 715 eller lavere. Partene ble enige om at det i de videre forhandlinger skal legges fram statistikk på effekten av lav- og likelønnspotten som ble avsatt i 2010.

I *helseforetakene* ble det mellom *Spekter* og *Unio* enighet om følgende: Sykepleiere, fysioterapeuter, ergoterapeuter og førskolelærere fikk et generelt tillegg på 2,4 prosent. Minstelønnssatsene ble også endret tilsvarende.

I *helseforetakene* ble *Spekter og forbundene i LO og YS* enige om et generelt tillegg på 2,4 prosent eller minimum kr 8 000 per år, og at minstelønnssatsene heves tilsvarende. Avtalen innebærer også at minstelønnen i stillingsgruppe l for ansatte med 20 års ansiennitet (stillinger hvor det ikke kreves særskilt utdanning), skal være minimum kr 323 000. Dette gjelder mange kvinner.

Det vises til vedlegg 1 for en nærmere omtale av lønnsoppgjørene i 2011.

## Lønnsutviklingen etter utdanning

I tabell 1.19 vises lønnsutviklingen[[5]](#footnote-5) for heltidsansatte etter næring og utdanningslengde for perioden 2002-2011. Tabellen er framkommet ved å koble lønnsstatistikken mot utdanningsregisteret. Tabellen viser at fordelingen av ansatte på de ulike utdanningslengdene varierer mellom næringene. I 2011 var det innenfor industri, bygg- og anlegg og varehandel 71 prosent eller flere av de ansatte som hadde grunnskole og videregående skole (inklusive fagutdanning) som lengste utdanning. I skoleverket var tilsvarende andel 3 prosent, i kommune og fylkeskommune (eksklusive skoleverket) 47 prosent, blant ansatte i helseforetakene 26 prosent og blant statsansatte 33 prosent.

*Samlet vekst fra 2006-2011 etter utdanningslengde*

For grunnskoleutdannede har den høyeste veksten de siste fem årene vært for ansatte i staten (27,3 prosent). For personer med utdanning på videregåendeskole nivå og for fagutdannede er det ansatte i helseforetakene som har hatt høyest vekst (hhv 28,1 og 32,4 prosent). For universitets- eller høyskoleutdannede til og med 4 år er det ansatte i bygge- og anleggsvirksomhet som har hatt høyest vekst (29,8 prosent), mens det for universitets- eller høyskoleutdannede lengre enn 4 år er ansatte i kommuner og fylkeskommuner eksklusive skoleverket (28,6 prosent).

I enkelte av næringene er andelen personer i noen av utdanningslengdene ganske liten. F.eks innenfor skoleverket er det kun 0,4 prosent av de ansatte i utvalget som har grunnskoleutdanning. I disse tilfellene bør tallene tolkes med varsomhet.

Gjennomsnittslønn1 per dato2 for heltidsansatte etter næring3 og utdanningslengde4. Vekst fra året før i prosent.

|  | An-deler5 | | Vekst i prosent fra samme tidspunkt året før | | | | | | | | | | | | | | | | | | Samlet vekst fra 2006 til 2011 | Måneds-  lønn per dato2\*12  2011 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 2011 | 2002 | | 2003 | | 2004 | | 2005 | | 2006 | | 2007 | | 2008 | | 2009 | | 2010 | | 2011 |
| **Industri i alt** | 100 | | 6,4 | | 3,7 | | 3,6 | | 3,6 | | 4,3 | | 6,0 | | 6,2 | | 4,18 | | 3,7 | 4,9 | 27,5 | 462 000 |
| Utdanning på grunnskolenivå | 19 | | 5,6 | | 3,0 | | 3,1 | | 3,6 | | 4,1 | | 5,4 | | 5,8 | | 3,6 | | 3,1 | 4,4 | 24,3 | 373 200 |
| Utdanning på videregående skolenivå | 52 | | 5,7 | | 3,5 | | 3,6 | | 3,2 | | 4,5 | | 7,3 | | 6,2 | | 3,0 | | 3,5 | 4,5 | 26,9 | 446 400 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 32 | | 5,2 | | 3,7 | | 3,3 | | 3,2 | | 4,7 | | 8,0 | | 6,4 | | 3,0 | | 3,2 | 5,0 | 28,3 | 450 000 |
| Universitets- eller høyskoleutdanning, til og med 4 år | 14 | | 6,7 | | 2,3 | | 2,5 | | 3,7 | | 4,5 | | 6,4 | | 6,0 | | 4,0 | | 3,2 | 4,1 | 26,1 | 604 800 |
| Universitets- eller høyskoleutdanning, lengre enn 4 år | 6 | | 7,5 | | 2,2 | | 2,0 | | 3,3 | | 5,8 | | 6,1 | | 6,6 | | 2,2 | | 4,2 | 2,7 | 23,7 | 765 600 |
|  |  | |  | |  | |  | |  | |  | |  | |  | |  | |  |  |  |  |
| **Bygge- og anleggsvirksomhet i alt** | 100 | | 6,0 | | 2,8 | | 3,5 | | 3,4 | | 4,1 | | 6,0 | | 5,9 | | 2,78 | | 2,6 | 3,1 | 22,0 | 433 200 |
| Utdanning på grunnskolenivå | 21 | | 5,6 | | 3,4 | | 3,7 | | 2,1 | | 3,3 | | 4,7 | | 6,4 | | 2,1 | | 1,7 | 1,7 | 17,7 | 355 200 |
| Utdanning på videregående skolenivå | 57 | | 5,7 | | 2,7 | | 3,8 | | 3,4 | | 4,9 | | 7,1 | | 6,3 | | 2,9 | | 3,1 | 3,9 | 25,4 | 452 400 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 43 | | 6,1 | | 2,5 | | 4,1 | | 3,8 | | 4,7 | | 7,7 | | 6,2 | | 2,6 | | 3,1 | 3,9 | 25,7 | 452 400 |
| Universitets- eller høyskoleutdanning, til og med 4 år | 8 | | 7,5 | | 3,4 | | 2,0 | | 5,1 | | 5,0 | | 6,2 | | 9,1 | | 3,1 | | 3,9 | 4,6 | 29,8 | 606 000 |
| Universitets- eller høyskoleutdanning, lengre enn 4 år | 2 | | 5,7 | | 6,4 | | 0,0 | | 7,8 | | 7,5 | | 2,7 | | 8,5 | | 0,5 | | 6,9 | 5,0 | 25,7 | 780 000 |
|  |  | |  | |  | |  | |  | |  | |  | |  | |  | |  |  |  |  |
| **Varehandel i alt** | 100 | | 5,1 | | 3,3 | | 3,1 | | 4,4 | | 5,0 | | 5,1 | | 3,6 | | 2,18 | | 3,5 | 3,1 | 18,7 | 434 400 |
| Utdanning på grunnskolenivå | 24 | | 5,3 | | 2,9 | | 4,9 | | 3,8 | | 3,9 | | 4,1 | | 1,6 | | 2,5 | | 3,9 | 1,4 | 14,2 | 360 000 |
| Utdanning på videregående skolenivå | 53 | | 4,3 | | 3,7 | | 3,5 | | 4,4 | | 4,3 | | 6,4 | | 4,0 | | 2,1 | | 3,3 | 3,5 | 20,8 | 429 600 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 20 | | 4,1 | | 4,1 | | 3,2 | | 4,8 | | 3,7 | | 7,1 | | 5,5 | | 2,2 | | 2,7 | 4,4 | 23,8 | 426 000 |
| Universitets- eller høyskoleutdanning, til og med 4 år | 14 | | 5,4 | | 0,0 | | 2,6 | | 2,9 | | 6,8 | | 4,2 | | 5,4 | | 2,4 | | 3,5 | 2,2 | 19,0 | 549 600 |
| Universitets- eller høyskoleutdanning, lengre enn 4 år | 3 | | 3,5 | | 2,8 | | -3,5 | | 4,4 | | 6,8 | | 7,5 | | 4,7 | | -1,1 | | 4,1 | 5,9 | 22,8 | 684 000 |
|  |  | |  | |  | |  | |  | |  | |  | |  | |  | |  |  |  |  |
| **Finanstjenester i alt7** | 100 | | 5,8 | | 2,9 | | 4,1 | | 8,4 | | 7,2 | | 6,2 | | 10,8 | | -3,88 | | 6,1 | 7,1 | 28,6 | 650 400 |
| Utdanning på grunnskolenivå | 5 | | 6,5 | | 3,4 | | 5,0 | | 5,4 | | 5,4 | | 6,0 | | 7,5 | | -2,7 | | 6,4 | 2,1 | 20,4 | 466 800 |
| Utdanning på videregående skolenivå | 40 | | 6,4 | | 1,6 | | 4,9 | | 6,5 | | 5,7 | | 5,5 | | 7,7 | | -1,5 | | 5,5 | 5,5 | 24,6 | 530 400 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 3 | | 5,7 | | 5,1 | | 3,1 | | 8,0 | | 0,9 | | 7,5 | | 7,3 | | -0,5 | | 5,0 | 5,8 | 27,5 | 505 200 |
| Universitets- eller høyskoleutdanning, til og med 4 år | 40 | | 3,6 | | 2,8 | | 2,9 | | 10,0 | | 6,7 | | 5,9 | | 11,1 | | -5,5 | | 5,4 | 6,7 | 25,1 | 722 400 |
| Universitets- eller høyskoleutdanning, lengre enn 4 år | 12 | | 4,6 | | 2,1 | | 3,8 | | 6,4 | | 6,8 | | 4,4 | | 13,1 | | -7,2 | | 6,3 | 5,9 | 23,4 | 855 600 |
|  |  | |  | |  | |  | |  | |  | |  | |  | |  | |  |  |  |  |
| **Statsansatte i alt** | 100 | | 6,6 | | 3,2 | | 3,9 | | 3,5 | | 4,8 | | 4,7 | | 7,8 | | 2,8 | | 5,2 | 3,9 | 26,8 | 482 400 |
| Utdanning på grunnskolenivå | 5 | | 4,0 | | 2,2 | | 3,6 | | 3,4 | | 4,7 | | 4,4 | | 7,8 | | 2,7 | | 5,9 | 4,0 | 27,3 | 402 000 |
| Utdanning på videregående skolenivå | 28 | | 6,3 | | 2,4 | | 3,3 | | 2,6 | | 4,5 | | 4,6 | | 7,9 | | 2,9 | | 5,5 | 3,5 | 26,8 | 426 000 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 7 | | 6,1 | | 2,2 | | 2,7 | | 2,5 | | 5,1 | | 4,9 | | 9,4 | | 2,9 | | 5,3 | 3,8 | 29,1 | 422 400 |
| Universitets- eller høyskoleutdanning, til og med 4 år | 32 | | 6,2 | | 1,5 | | 3,6 | | 3,2 | | 4,9 | | 4,8 | | 7,8 | | 2,6 | | 6,0 | 3,6 | 27,3 | 480 000 |
| Universitets- eller høyskoleutdanning, lengre enn 4 år | 32 | | 6,6 | | 2,3 | | 3,5 | | 3,5 | | 4,6 | | 4,6 | | 7,2 | | 2,9 | | 4,0 | 3,2 | 23,8 | 547 200 |
|  |  | |  | |  | |  | |  | |  | |  | |  | |  | |  |  |  |  |
| **Skoleverket i alt** | 100 | | 10,5 | | 2,5 | | 3,4 | | 1,9 | | 3,1 | | 3,6 | | 6,3 | | 3,4 | | 4,9 | 2,3 | 22,3 | 470 400 |
| Utdanning på grunnskolenivå | 0 | | 9,6 | | 2,0 | | 6,4 | | 1,8 | | 8,1 | | 6,7 | | 4,2 | | 3,0 | | 5,4 | 1,5 | 22,5 | 400 800 |
| Utdanning på videregående skolenivå | 3 | | 10,3 | | 3,2 | | 3,0 | | 0,3 | | 5,2 | | 5,4 | | 5,6 | | 3,1 | | 5,1 | 2,8 | 24,0 | 435 600 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 1 | | 8,2 | | 1,4 | | 3,9 | | 0,4 | | 4,6 | | 6,1 | | 6,0 | | 2,7 | | 5,2 | 2,5 | 24,5 | 444 000 |
| Universitets- eller høyskoleutdanning, til og med 4 år | 83 | | 10,5 | | 2,4 | | 3,6 | | 2,1 | | 3,0 | | 3,6 | | 6,2 | | 3,4 | | 5,0 | 2,1 | 22,0 | 464 400 |
| Universitets- eller høyskoleutdanning, lengre enn 4 år | 13 | | 9,8 | | 1,9 | | 3,1 | | 0,7 | | 3,1 | | 3,5 | | 7,5 | | 3,1 | | 4,2 | 2,1 | 22,1 | 517 200 |
|  |  | |  | |  | |  | |  | |  | |  | |  | |  | |  |  |  |  |
| **Kommune og fylkeskommune eksklusive skoleverket** | 100 | | 6,2 | | 2,9 | | 5,1 | | 2,6 | | 5,8 | | 5,2 | | 7,7 | | 4,2 | | 5,3 | 3,2 | 28,4 | 420 000 |
| Utdanning på grunnskolenivå | 11 | | 6,7 | | 1,9 | | 4,9 | | 2,3 | | 5,0 | | 4,7 | | 7,3 | | 2,3 | | 5,6 | 2,8 | 24,8 | 351 600 |
| Utdanning på videregående skolenivå | 36 | | 6,4 | | 2,3 | | 4,8 | | 2,4 | | 5,5 | | 5,1 | | 8,1 | | 3,5 | | 5,4 | 2,6 | 27,1 | 382 800 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 14 | | 8,0 | | 2,0 | | 4,9 | | 2,7 | | 5,0 | | 5,0 | | 8,3 | | 3,9 | | 5,1 | 2,9 | 27,8 | 379 200 |
| Universitets- eller høyskoleutdanning, til og med 4 år | 43 | | 6,0 | | 3,0 | | 5,5 | | 2,4 | | 5,6 | | 4,8 | | 7,5 | | 3,9 | | 5,2 | 3,0 | 26,9 | 450 000 |
| Universitets- eller høyskoleutdanning, lengre enn 4 år | 7 | | 5,2 | | 2,6 | | 4,8 | | 2,7 | | 5,4 | | 5,8 | | 7,2 | | 4,0 | | 5,0 | 3,9 | 28,6 | 547 200 |
|  |  | |  | |  | |  | |  | |  | |  | |  | |  | |  |  |  |  |
| **Helseforetak** | 100 | | 7,9 | | 5,9 | | 3,4 | | 2,4 | | 3,5 | | 8,1 | | 5,3 | | 4,1 | | 2,7 | 5,2 | 28,0 | 488 400 |
| Utdanning på grunnskolenivå | 6 | | 8,2 | | 1,4 | | 3,6 | | 3,4 | | 2,4 | | 7,0 | | 7,2 | | 1,5 | | 2,2 | 5,8 | 25,9 | 349 200 |
| Utdanning på videregående skolenivå | 20 | | 8,6 | | 1,6 | | 4,0 | | 3,3 | | 2,7 | | 8,6 | | 7,2 | | 2,8 | | 1,0 | 6,0 | 28,1 | 381 600 |
| Av dette: |  | |  | |  | |  | |  | |  | |  | |  | |  | |  |  |  |  |
| * Fagutdanning6 | 7 | | - | | 1,8 | | 5,6 | | 3,6 | | 3,3 | | 9,0 | | 8,3 | | 5,1 | | 0,6 | 6,1 | 32,4 | 397 200 |
| Universitets- eller høyskoleutdanning, til og med 4 år | 48 | | 9,4 | | 3,7 | | 3,4 | | 3,1 | | 2,8 | | 8,9 | | 5,6 | | 3,0 | | 2,9 | 4,5 | 27,3 | 448 800 |
| Universitets- eller høyskoleutdanning, lengre enn 4 år | 23 | | 10,1 | | 11,9 | | 0,2 | | 1,0 | | 3,5 | | 2,5 | | 1,3 | | 2,8 | | 3,7 | 4,3 | 15,4 | 703 200 |

1. Registrert månedslønn per dato\*12. Dette begrepet må ikke forveksles med årslønn for eksempel i tabell 1.1 som viser gjennomsnittlig årslønn for året. Lønnsbegrepet i denne tabellen er det samme som i tabell 1.1, dvs avtalt lønn, uregelmessige tillegg og bonus, men eksklusiv overtid.
2. Per september/oktober/desember.
3. NOS Standard for næringsgruppering (SN07).
4. NOS Standard for utdanningsgruppering. Fra og med 2005 er nivåtallene for utdanning basert på nye definisjoner av hvor mye utdanning som kreves. Endringene i utdanningsgrupperingen medfører først og fremst endringer i fordelingen mellom videregående utdanninger og utdanninger på grunnskolenivå.
5. Andeler av utvalget i den enkelte næring
6. Som fagutdannet regnes: a) alle som har fagutdanning med godkjent fagbrev eller svenneprøve i henhold til Lov om fagopplæring i arbeidslivet som fullførte utdanning i henhold til register for befolkningens høyeste utdanning (BHU), og b) alle som har bestått teknisk fagskole som høyeste fullførte utdanning i henhold til register for BHU.
7. Omfatter bank og forsikring og annen finansiell tjenesteyting.
8. Lønnsveksten fra og med 2009 er etter ny næringsstandard. Sammenlignet med veksten fra 2007 til 2008 og tidligere år, vil det være et brudd i tidsserien. Ny næringsstandard er omtalt i boks 1.2

Kilde: Statistisk sentralbyrå.

## Lønnsutviklingen for deltidsansatte

Tabell 1.20 viser lønnsutviklingen for deltidsansatte per heltidsekvivalent etter næringshovedområde fra 2010 til 2011. Tabellen viser også lønn for deltidsansatte som andel av lønn for heltidsansatte.

Deltidsansatte hadde en gjennomsnittlig årslønn (månedslønn\*12) per heltidsekvivalent i 3. kvartal 2011 (september/oktober/desember) på kr 379 200, en vekst på 3,3 prosent fra 3. kvartal 2010. Til sammenlikning hadde alle heltidsansatte en gjennomsnittlig årslønn (månedslønn\*12) på kr 475 200, en vekst på 3,9 prosent. I kommunene (inkl. undervisningssektoren) og varehandel, som er to områder med stor andel deltidssysselsetting, var lønnsveksten per heltidsekvivalent for deltidsansatte henholdsvis 2,8 prosent (2,8 prosent vekst også for heltidsansatte) og 4,0 prosent (3,1 prosent for heltidsansatte) fra 2010 til 2011.

Der antallet deltidsansatte er lite, blir lønnsnivået for disse lettere påvirket av endringer i sysselsettingen, arbeidstid og sesongvariasjoner. I enkelte områder har lønnsveksten for deltidsansatte vært høyere enn for heltidsansatte. For andre områder har det vært motsatt.

Lønnen til deltidsansatte per heltidsekvivalent som andel av heltidsansattes lønn, varierte i 2011 fra om lag 69 prosent for ansatte i finanstjenester til 92 prosent for kommuner og fylkeskommuner, med et gjennomsnitt for alle på om lag 80 prosent. Forskjellen i lønn mellom gruppen deltidsansatte og gruppen heltidsansatte knytter seg blant annet til faktorer som yrke, stilling, utdanning og alder. For eksempel er deltidsansatte i varehandel relativt unge og jobber i lavere stillinger enn heltidsansatte. I skoleverket derimot er deltidsansatte og heltidsansatte mer like i alder og utdanning. Også andre forhold kan virke inn, for eksempel at deltidsansatte i enkelte områder stort sett har høyere turnover enn heltidsansatte.

Vekst i prosent fra året før i gjennomsnittlig årslønn1 per heltidsekvivalent2 for deltidsansatte etter næring3. Deltidsansattes lønn som andel av heltidsansattes lønn.

|  | Vekst fra 2010 til 2011 | Månedslønn\*12 per 3. kvartal 2011 | Deltidsansattes lønn, regnet om til heltidsekvivalenter, som prosentandel av heltidsansattes lønn |
| --- | --- | --- | --- |
| Alle næringer | 3,3 | 379 200 | 79,8 |
| Industri | 5,1 | 393 600 | 85,2 |
| Varehandel | 4,0 | 313 200 | 72,1 |
| Samferdsel | 3,1 | 402 000 | 88,4 |
| Hotell- og restaurantvirksomhet | 1,3 | 271 200 | 76,1 |
| Informasjon og kommunikasjon | 2,3 | 475 200 | 80,0 |
| Finanstjenester | 4,5 | 450 000 | 69,2 |
| Faglig, teknisk og vitenskapelig tjenesteyting | 1,6 | 458 400 | 77,6 |
| Forretningsmessig tjenesteyting | 4,8 | 315 600 | 78,0 |
| Kommuner og fylkeskommuner (inkludert undervisning) | 2,8 | 400 800 | 91,8 |
| herav undervisning | 2,1 | 410 400 | 88,6 |
| Helseforetak | 3,4 | 444 000 | 90,9 |
| Staten | 3,4 | 435 600 | 90,3 |

1. Registrert månedslønn i alt per 1/9/1.10/1.12\*12. Må ikke forveksles med årslønn for eksempel i tabell 1.1 som viser gjennomsnittlig årslønn for året. Lønnsbegrepet i denne tabellen er det samme som i tabell 1.1, dvs. fast avtalt lønn, uregelmessige tillegg og bonus, men eksklusiv overtid.
2. Omfatter deltidsansatte der deltidsansatte er regnet om til heltidsekvivalenter. Månedslønnen per heltidsekvivalent for deltidsansatte er regnet ut på grunnlag av gjennomsnittlig avtalt arbeidstid per uke for de heltidsansatte, dvs. alle med avtalt arbeidstid på 33 timer per uke eller mer. Dersom gjennomsnittlig arbeidstid for heltidsansatte er 37 timer i uka, vil for eksempel en deltidsansatt som arbeider 15 timer i uka ha en vekt på 0,41 (15/37) regnet som heltidsekvivalent. Lønnen for deltidsansatte regnet per heltidsekvivalent framkommer ved å multiplisere lønnen til vedkommende deltidsansatt med 2,47 (37/15).
3. NOS Standard for næringsgruppering (SN07).

Kilde: Statistisk sentralbyrå, lønnsstatistikken.

## **Lønnsfordelingen før skatt for lønnstakere 2002-2011**

Tallene som presenteres i dette avsnittet, omfatter en sammenveiing av lønnen for alle[[6]](#footnote-6) lønnstakere basert på et materiale fra Statistisk sentralbyrå. Lønnsbegrepet er det samme som benyttes i tabell 1.1, dvs. fast avtalt lønn, uregelmessige tillegg og bonus, men eksklusiv overtid.

Tabell 1.21 viser fordelingen av samlet lønn for alle ansatte i 2002, 2010 og 2011. Den viser hvor stor del av samlet lønnssum de ulike lønnsgruppene (desilene) mottar. I 2011 mottok de 10 prosentene (desil 1) med lavest lønn 5,6 prosent av samlet lønnssum, mens de 10 prosentene med høyest lønn (desil 10) mottok 19,7 prosent.

Fordelingen av samlet lønnssum blant lønnstakere fra 2002 til 2011 viser en forskyvning i lønnsfordelingen over denne perioden mot høyere andeler av samlet lønn for gruppene (desilene) med de høyeste lønningene. Gini-koeffisienten har økt fra 0,179 til 0,198. Gini-koeffisienten er et summarisk mål på inntektsulikhet og antar verdier mellom 0 og 1. Verdien 0 tilsier at inntektene er helt likt fordelt, mens en Gini-koeffisient lik 1 tilsier at en person mottar all inntekt. De 10 prosentene av lønnstakerne med de høyeste lønningene (desil 10), har økt sin andel av samlet lønn med 1,1 prosentpoeng til 19,7 prosent og desil 9 har økt sin andel med 0,2 prosentpoeng til 12,9 prosent. Dette har særlig skjedd på bekostning av desilene 1-4. Siden personer vil kunne bevege seg mellom lønnsgrupper i perioden, kan ikke fordelingen si noe direkte om lønnsutviklingen for den enkelte.

Tabell 1.21 viser også en oppsplitting av desil 10 i persentiler. Andelen mottatt lønn økte med om lag 0,1 prosentpoeng for enkelte av persentilene mellom 91 til 99, mens for andre persentiler i den øverste desilen var andelen mottatt lønn uendret fra 2002 til 2011. Persentil 100 (prosenten med høyest lønn) mottok 3,1 prosent av samlet lønn i 2002 og 3,5 prosent i 2011. For denne gruppen, som besto av om lag 19 000 lønnstakere i 2011, var gjennomsnittslønnen dette året 1 609 400 kroner.

Siste kolonne i tabellen viser den prosentvise endringen i gjennomsnittlig lønnsinntekt fra 2002 til 2011. Samlet sett økte gjennomsnittlig lønnsinntekt i perioden med 44,7 prosent. Det var økende lønnsvekst fra desil 1 til 10. I desil 1 var lønnsveksten 32,4 prosent og i desil 10 53,0 prosent. Oppsplittingen av desil 10 viser også en økende lønnsvekst fra persentil 91 til persentil 100.


Tabell 1.21 viser også fordelingen av lønn blant menn og kvinner. Spredningen i lønn målt ved Gini-koeffisienten er større blant menn enn kvinner; 0,218 for menn og 0,160 for kvinner i 2011. På den annen side har økningen i spredningen, målt som prosentvis økning i Gini-koeffisienten fra 2002 til 2011, vært noe større blant kvinner enn for menn, jf. figur 1.2.

Fordelingen av samlet lønn per heltidsekvivalent for alle ansatte. Per september/oktober/desember 2002, 2010 og 2011.

|  | 2002 | | 2010 | 2011 | |  |
| --- | --- | --- | --- | --- | --- | --- |
|  | Årslønn1 | Andel2 | Andel2 | Årslønn1 | Andel2 | Vekst i årslønn i prosent 2002-11 |
| **Alle**  **Alle** | **316 300** | **100,0** | **100,0** | **457 700** | **100,0** | **44,7** |
| Desil 1 | 191 600 | 6,1 | 5,6 | 253 600 | 5,5 | 32,4 |
| Desil 2 | 227 500 | 7,2 | 6,9 | 315 700 | 6,9 | 38,8 |
| Desil 3 | 244 900 | 7,7 | 7,6 | 345 400 | 7,6 | 41,0 |
| Desil 4 | 261 600 | 8,3 | 8,2 | 372 800 | 8,1 | 42,5 |
| Desil 5 | 278 100 | 8,8 | 8,8 | 399 900 | 8,7 | 43,8 |
| Desil 6 | 297 100 | 9,4 | 9,4 | 427 800 | 9,4 | 44,0 |
| Desil 7 | 320 000 | 10,1 | 10,1 | 461 400 | 10,1 | 44,2 |
| Desil 8 | 350 300 | 11,1 | 11,1 | 506 800 | 11,1 | 44,7 |
| Desil 9 | 402 900 | 12,7 | 12,9 | 591 900 | 12,9 | 46,9 |
| Desil 10 | 589 300 | 18,6 | 19,5 | 901 400 | 19,7 | 53,0 |
| Gini-koeffisient | 0,179 |  | 0,195 |  | 0,198 |  |
| 91 | 453 300 | 1,4 | 1,5 | 674 300 | 1,5 | 48,8 |
| 92 | 467 300 | 1,5 | 1,5 | 697 800 | 1,5 | 49,3 |
| 93 | 483 400 | 1,5 | 1,6 | 722 800 | 1,6 | 49,5 |
| 94 | 501 900 | 1,6 | 1,6 | 752 400 | 1,6 | 49,9 |
| 95 | 524 200 | 1,7 | 1,7 | 787 900 | 1,7 | 50,3 |
| 96 | 550 700 | 1,7 | 1,8 | 831 000 | 1,8 | 50,9 |
| 97 | 586 200 | 1,9 | 1,9 | 886 200 | 1,9 | 51,2 |
| 98 | 632 900 | 2,0 | 2,1 | 961 900 | 2,1 | 52,0 |
| 99 | 712 400 | 2,3 | 2,4 | 1 090 100 | 2,4 | 53,0 |
| 100 | 980 900 | 3,1 | 3,4 | 1 609 400 | 3,5 | 64,1 |
|  |  |  |  |  |  |  |
| **Menn** | **339 300** | **100,0** | **100,0** | **489 400** | **100,0** | **44,2** |
| Desil 1 | 195 400 | 5,8 | 5,3 | 255 800 | 5,2 | 30,9 |
| Desil 2 | 236 800 | 7,0 | 6,7 | 323 200 | 6,6 | 36,5 |
| Desil 3 | 256 200 | 7,6 | 7,3 | 356 300 | 7,3 | 39,1 |
| Desil 4 | 274 300 | 8,1 | 7,9 | 385 800 | 7,9 | 40,6 |
| Desil 5 | 293 500 | 8,7 | 8,5 | 416 300 | 8,5 | 41,8 |
| Desil 6 | 315 100 | 9,3 | 9,2 | 450 000 | 9,2 | 42,8 |
| Desil 7 | 342 900 | 10,1 | 10,1 | 492 000 | 10,1 | 43,5 |
| Desil 8 | 380 600 | 11,2 | 11,3 | 553 200 | 11,3 | 45,3 |
| Desil 9 | 445 900 | 13,1 | 13,4 | 657 300 | 13,4 | 47,4 |
| Desil 10 | 652 600 | 19,2 | 20,2 | 1 004 500 | 20,5 | 53,9 |
| Gini-koeffisient | 0,194 |  | 0,213 |  | 0,218 |  |
|  |  |  |  |  |  |  |
| **Kvinner** | **284 800** | **100,0** | **100,0** | **417 100** | **100,0** | **46,5** |
| Desil 1 | 188 300 | 6,6 | 6,1 | 251 700 | 6,0 | 33,7 |
| Desil 2 | 219 900 | 7,7 | 7,4 | 308 700 | 7,4 | 40,4 |
| Desil 3 | 233 700 | 8,2 | 8,1 | 334 900 | 8,0 | 43,3 |
| Desil 4 | 247 400 | 8,7 | 8,6 | 358 000 | 8,6 | 44,7 |
| Desil 5 | 262 200 | 9,2 | 9,2 | 384 000 | 9,2 | 46,5 |
| Desil 6 | 276 900 | 9,7 | 9,8 | 407 300 | 9,8 | 47,1 |
| Desil 7 | 294 700 | 10,4 | 10,4 | 432 900 | 10,4 | 46,9 |
| Desil 8 | 316 500 | 11,1 | 11,2 | 464 900 | 11,2 | 46,9 |
| Desil 9 | 348 200 | 12,2 | 12,3 | 513 100 | 12,3 | 47,4 |
| Desil 10 | 460 500 | 16,2 | 16,9 | 715 800 | 17,2 | 55,4 |
| Gini-koeffisient | 0,141 |  | 0,157 |  | 0,160 |  |

1. Gjennomsnittlig årslønn per september/oktober/desember.
2. Andel av samlet lønnssum i prosent.

Kilde: Statistisk sentralbyrå



Utviklingen i Gini-koeffisienten for lønnstakere. 1997-2011.

Kilde: Statistisk sentralbyrå

Kvinner er i større grad enn menn i de laveste desilene. I 2011 var 12 prosent av kvinnene og 9 prosent av mennene i desil 1. Desil 10 omfattet 14 prosent av mennene og 5 prosent av kvinnene. I desilene 1-5 var 58 prosent av kvinnene og 44 prosent av mennene, se tabell 1.22. Fra 1997 til 2011 er andelen av kvinnene i laveste desil gått ned, mens den har økt i de fire øverste desilene.



Andelen av kvinner og menn i de ulike desilene. Lønnstakere. 1997 og 2011. Prosent

|  | Menn | | Kvinner | |
| --- | --- | --- | --- | --- |
| Desil | 1997 | 2011 | 1997 | 2011 |
| 1 | 7 | 9 | 15 | 12 |
| 2 | 7 | 8 | 14 | 12 |
| 3 | 9 | 9 | 11 | 12 |
| 4 | 9 | 9 | 11 | 11 |
| 5 | 9 | 9 | 11 | 12 |
| 6 | 10 | 9 | 11 | 11 |
| 7 | 10 | 9 | 10 | 11 |
| 8 | 11 | 10 | 8 | 9 |
| 9 | 13 | 13 | 6 | 7 |
| 10 | 15 | 14 | 3 | 5 |
| Alle | 100 | 100 | 100 | 100 |

Kilde: Statistisk sentralbyrå

Lavlønn

I forbindelse med tariffoppgjørene har det vært benyttet ulike grenser for utmåling av lavlønnstillegg. Det har også vært brukt ulike prinsipper for omfanget av de lavlønnstillegg som er gitt. Ofte har avtaleområdets gjennomsnitt vært avgjørende, ved andre anledninger bedriftens eller den enkeltes lønnsnivå.

En grense som også ble benyttet for den såkalte lavtlønnsgarantiordningen for LO-NAF-området (nå LO-NHO-området), var 85 prosent av industriarbeiders gjennomsnitt i dette tariffområdet. En slik definisjon av lavtlønnsgrensen ville tilsvare kr 333 000 for et fullt årsverk uten overtid i 2011.

Med denne grensen for lavtlønn var 17 prosent av alle heltidsansatte lønnstakere lavtlønte i 2011, uendret fra 2010, jf. tabell 1.23. For kvinner ble andelen redusert til 20 prosent i 2011. Fra 2002 til 2011 har andelen blitt lavere for kvinner og høyere for menn.

Lavtlønnsgrensen i 2011 på kr 333 000 tilsvarer om lag 70 prosent av gjennomsnittlig lønnsnivå for alle heltidsansatte (på kr 474 900). Dette kan tilskrives flere forhold, blant annet variasjon i antall arbeidstimer for heltidsansatte og at industriarbeidernes lønnsnivå er noe lavere enn gjennomsnittet for alle lønnstakere. Tabell 1.23 er best egnet til å vise utvikling i andel lavtlønnede over tid.

Andel lavtlønte1, beregnet lavtlønnsnivå1, gjennomsnittlig årslønn3 og median2 årslønn for alle. 2002-2011. Prosent og kroner.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| I alt | 17 | 18 | 17 | 17 | 16 | 17 | 17 | 18 | 17 | 17 |
| Menn | 13 | 15 | 14 | 14 | 14 | 15 | 15 | 16 | 15 | 15 |
| Kvinner | 23 | 24 | 22 | 22 | 21 | 22 | 21 | 21 | 21 | 20 |
| Lavtlønnsnivå1 | 237 700 | 246 600 | 252 600 | 260 600 | 270 100 | 284 600 | 301 200 | 312 300 | 321 800 | 333 000 |
| Gj. sn. årslønn, alle3 | 326 700 | 337 400 | 349 400 | 361 700 | 378 700 | 400 600 | 424 800 | 439 000 | 456 800 | 474 900 |
| Median årslønn, alle | 295 000 | 304 200 | 315 000 | 325 000 | 339 500 | 360 000 | 381 500 | 394 300 | 410 100 | 425 000 |

1. Definert som lønnsnivå lavere enn 85 prosent av gjennomsnittlig lønnsnivå for industriarbeidere i LO-NHO-området.
2. Median årslønn finner en ved å sortere lønnen for lønnstakerne etter størrelse og så finne lønnsnivået for den personen som blir liggende i midten.
3. Månedslønnen per september/oktober/desember\*12.

Kilde: Statistisk sentralbyrå

**Kapittel 2**

# Konsumprisutviklingen i Norge


* Beregningsutvalget anslår at veksten i konsumprisindeksen (KPI) fra 2011 til 2012 blir *om lag 1 prosent*.
* Fra 2010 til 2011 økte KPI med 1,2 prosent. Veksten i 2011 ble særlig drevet av prisøkninger på husleie og drivstoff og smøremidler samt alkohol og tobakk. Fall i prisene på audiovisuelt utstyr, klær og matvarer bidro derimot til å trekke prisveksten ned. KPI justert for avgiftsendringer og utenom energivarer (KPI-JAE) steg med 0,9 prosent i 2011.
* Tolvmånedersveksten i KPI-JAE falt betydelig gjennom 2010, og ble liggende på et lavt nivå gjennom hele 2011. Den svake prisveksten må blant annet sees på bakgrunn av at krona har styrket seg, noe som har bidratt til fall i prisene på importerte konsumvarer. Prisene på norskproduserte jordbruksvarer har imidlertid også falt, samtidig som veksten i prisene på andre norskproduserte varer og tjenester har vært moderat og lavere enn i 2010.
* Tolvmånedersveksten i KPI falt markert gjennom de tre første månedene av 2011, fra 2 prosent i januar til 1 prosent i mars. Derettervar tolvmånedersveksten mellom 1,2 og 1,6 prosent til og med november, før den falt til 0,2 prosent i desember. Fallet i desember hadde i stor grad sammenheng med utviklingen i elektrisitetsprisene. I februar 2012 var tolvmånedersveksten 1,2 prosent.
* De siste fem årene (2007-2011) har årsveksten i KPI i gjennomsnitt vært 2,1 prosent. Lavest var prisveksten i 2007 med en vekst på 0,8 prosent og høyest i 2008 med en vekst på 3,8 prosent. Elektrisitetsprisene har vært den dominerende faktoren bak svingningene. Utviklingen i KPI-JAE har vært mye jevnere, og steg i samme femårsperiode med 1,8 prosent som årlig gjennomsnitt.

## Prisutviklingen i senere år

### Hovedlinjer i prisutviklingen

Konsumprisindeksen (KPI) økte med 1,2 prosent fra 2010 til 2011, mot 2,5 prosent året før. Tolvmånedersveksten i KPI falt markert gjennom de tre første månedene av 2011, fra 2,0 prosent i januar til 1,0 prosent i mars. Derettervar tolvmånedersveksten mellom 1,2 og 1,6 prosent til og med november, før den falt til 0,2 prosent i desember, jf. figur 2.1. Fallet i desember skyldes i hovedsak utviklingen i elektrisitetsprisene. Høyere elektrisitetspriser bidro til at tolvmånedersveksten steg til 1,2 prosent i februar 2012. I de siste fem årene har KPI i gjennomsnitt steget med 2,1 prosent årlig, mot 1,6 prosent i den foregående femårsperioden. Den laveste veksten de siste fem årene var i 2007 med en vekst på 0,8 prosent og den høyeste var i 2008 med en vekst på 3,8 prosent.

Konsumprisindeksen justert for avgiftsendringer og utenom energivarer (KPI-JAE) brukes ofte som et mål på den underliggende inflasjonen. Fra 2010 til 2011 steg KPI-JAE med 0,9 prosent, ned fra 1,4 prosent året før. Målt på tolvmånedersbasis varierte den underliggende prisveksten i 2011 mellom 1,3 prosent (april) og 0,7 prosent (januar og juni), jf. figur 2.1. I januar og februar 2012 var tolvmånedersveksten 1,3 prosent. De siste fem årene har KPI-JAE i gjennomsnitt steget med 1,8 prosent. Dette er lavere enn den gjennomsnittlige veksten i KPI, noe som særlig skyldes at prisene på energivarer gjennomgående har steget mer enn prisene på andre varer i denne perioden. I tillegg har avgiftsendringer trukket den samlede prisveksten litt opp.



KPI og KPI-JAE. Prosentvis vekst fra samme måned året før


Kilde: Statistisk sentralbyrå

Figur 2.2 viser prisutviklingen for energivarene elektrisitet og bensin. Samlet sett gikk elektrisitetsprisene til husholdningene (inkl. nettleie) ned med 4,5 prosent i 2011 etter en vekst på 21,3 prosent året før. Tolvmånedersveksten falt kraftig gjennom fjoråret, fra 27,4 prosent i

januar til -28,2 prosent i desember. Utviklingen må sees i sammenheng med store nedbørsmengder og lavere forbruk i 2011 enn året før. Spotprisene på kraft økte kraftig gjennom januar og et stykke inn i februar i år for deretter å falle igjen. Samlet bidro forløpet til at tolvmånedersveksten i elektrisitetsprisene i KPI steg til -17,6 prosent i februar. Prisene på drivstoff og smøremidler økte med 9,6 prosent i 2011, opp fra en vekst på 8,3 prosent i 2010. Prisveksten i fjor var dermed den høyeste for denne konsumgruppen siden 2000. Sterk oppgang i oljeprisen gjennom siste halvdel av 2010 og inn i 2011 bidro til at tolvmånedersveksten i prisene på drivstoff og smøremidler tiltok fra 7,9 prosent i januar 2011 til 11,8 prosent i august samme år. I løpet av høsten avtok imidlertid tolvmånedersveksten igjen, og i desember var den nede i 4,2 prosent. Økte oljepriser på nyåret bidro til at tolvmånedersveksten økte til 7,1 prosent i januar og 8,0 prosent i februar 2012.


Reelle avgiftsendringer trakk KPI-veksten opp med 0,1 prosentpoeng i 2011. Dette skyldes særlig økt avgift på alkohol og tobakk fra januar 2011.

Tabell 2.1. viser utviklingen i veksten i konsumprisindeksen justert for avgiftsendringer og utenom energivarer etter leveringssektor. Moderat prisstigning internasjonalt og vridning i handelsmønsteret mot økt import fra lavkostland har de senere år bidratt til prisnedgang på importerte konsumvarer, jf. figur 2.3. Prisene på disse varene påvirkes ellers av kronekursen og av avansen hos detaljister og grossister i Norge. I 2011 falt prisene på importerte konsumvarer med 0,8 prosent i gjennomsnitt, etter en prisnedgang på 0,7 prosent året før. Tolvmånedersveksten økte imidlertid i løpet av året, og var i desember -0,2 prosent ned fra -1,9 prosent i januar 2011. Utviklingen må bl.a. sees i sammenheng med forløpet for valutakursen gjennom 2010 og 2011. Endringer i kronekursen slår typisk ut i konsumprisene etter noe tid. Kronen, målt ved den importveide kronekursen, svekket seg noe fra januar til november 2010, men styrket seg deretter markert fram til september 2011. Kronen svekket seg deretter igjen noe fram til nyttår, men var likevel betydelig sterkere ved utgangen av 2011 enn ved begynnelsen av året. Som årsgjennomsnitt var den importveide verdien av kroner 2,4 prosent høyere i 2011 enn i 2010, jf. omtale av kursutviklingen i vedlegg 3.



Energivarer i KPI. Prosentvis vekst fra samme periode året før


Kilde: Statistisk sentralbyrå



KPI-JAE etter leveringssektor: Importerte konsumvarer og husleie inkl. fritidsbolig. Prosentvis vekst fra samme periode året før


Kilde: Statistisk sentralbyrå

Husleieindeksen i KPI består av beregnet husleie og betalt husleie. Betalt husleie er husleie fra leietakere, mens beregnet husleie skal uttrykke verdien på tjenesten selveiere og andelseiere får av boligen sin. Verdien av denne tjenesten antas å følge utviklingen i leieprisen på tilsvarende boliger i leiemarkedet. Figur 2.3. viser utviklingen i husleiene inkludert fritidsbolig justert for avgiftsendringer. Fra 2010 til 2011 økte husleiene med 2,1 prosent, ned fra en vekst på 2,8 prosent året før. Tolvmånedersveksten i husleiene falt fra 3,2 prosent i desember 2010 til 2,5 prosent i januar 2011, og videre til 1,7 prosent i januar og februar 2012. Lavere vekst må blant annet sees i sammenheng med oppheving av husleiereguleringene av førkrigsboliger i Oslo og Trondheim, som trolig bidro til å øke veksten i husleiene i årene før 2011.



KPI-JAE etter leveringssektor: Tjenester.  
Prosentvis vekst fra samme periode året før

Kilde: Statistisk Sentralbyrå



KPI-JAE etter leveringssektor: Tjenester og andre norskproduserte varer. Prosentvis vekst fra samme periode året før

Kilde: Statistisk Sentralbyrå

Figur 2.4 og 2.5 viser prisutviklingen for tjenester. Prisene for tjenester med lønn som dominerende prisfaktor økte med 3,8 prosent i 2011 etter en vekst på 4,1 prosent i 2010. Eksempler på slike tjenester er tjenester utført av håndverkere, tannleger og frisører. Tolvmånedersveksten for prisene på disse tjenestene falt betydelig gjennom 2011, fra 4,4 prosent i januar til 2,9 prosent i desember. I februar 2012 var tolvmånedersveksten 3,2 prosent For tjenester som også har andre viktige priskomponenter enn lønn økte prisene med 1,4 prosent i 2011, mot en vekst på 2,3 prosent i 2010. Denne typen tjenester omfatter bl.a. barnehager, restaurantbesøk, flyreiser, finanstjenester og telefoni. Tolvmånedersveksten svingte betydelig gjennom første halvdel av 2011, noe som må sees i sammenheng med volatile priser på flyreiser.

Konsumprisindeksen justert for avgiftsendringer og utenom energivarer (KPI-JAE), etter leveringssektor

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | Endring i prosent fra året før | | | | | | |
|  | Vekt¹ | 2007 | 2008 | 2009 | 2010 | 2011 | jan.12 | feb.12 |
| Totalt | 1000 | 1,4 | 2,6 | 2,6 | 1,4 | 0,9 | 1,3 | 1,3 |
| Jordbruksvarer | 64,1 | 2,4 | 4,7 | 3,6 | -0,3 | -2,3 | -1,5 | -0,8 |
| Fiskevarer | 12,6 | 0,6 | 4,1 | 3,9 | 0,0 | 3,7 | 2,3 | 1,0 |
| Andre norskproduserte konsumvarer | 147,3 | 3,1 | 4,7 | 2,8 | 2,1 | 2,1 | 2,5 | 3,1 |
| Importerte konsumvarer | 278,2 | -0,9 | -0,1 | 1,4 | -0,7 | -0,8 | -0,3 | -0,2 |
| Husleie inkl. fritidsbolig | 193,5 | 1,7 | 2,7 | 3,4 | 2,8 | 2,1 | 1,7 | 1,7 |
| Andre tjenester | 304,2 | 2,6 | 3,8 | 3,1 | 2,8 | 2,0 | 2,8 | 2,4 |
| - med arbeidslønn som dominerende prisfaktor | 68,0 | 4,8 | 5,5 | 4,5 | 4,1 | 3,8 | 3,3 | 3,2 |
| - også med andre viktige priskomponenter | 236,2 | 1,8 | 3,1 | 2,6 | 2,3 | 1,4 | 2,6 | 2,1 |

¹Vektene gjelder fra januar 2012 til desember 2012. Vektene er basert på nasjonalregnskapets tall for konsum i husholdninger. Beregningsrutinene for KPI ble lagt om i januar 2011. Omleggingen er nærmere omtalt i boks 2.1 i fjorårets rapport, NOU 2011:5

Kilde: Statistisk sentralbyrå

### Prisutviklingen for ulike konsumgrupper

I tabell 2.2 og figur 2.6 er konsumprisindeksen inndelt etter *konsumgrupper*. Klær og skotøy falt i pris i 2011, i likhet med i de foregående femten årene, og det med hele 3 prosent. Prisene på møbler og husholdningsartikler samt post- og teletjenester falt også klart, mens prisene på matvarer og alkoholfrie drikkevarer samt kultur og fritid lå om lag uendret. Prisindeksen for bolig, lys og brensel økte mindre enn gjennomsnittet, mens øvrige hovedvaregrupper økte mer enn gjennomsnittet.


Prisene på *Matvarer og alkoholfrie drikkevarer* har som årsgjennomsnitt ligget om lag uendret både i 2010 og 2011. Prisveksten i fjor var på -0,1 prosent, og dermed den laveste for denne konsumgruppen siden 2002. Mens prisene på alkoholfrie drikkevarer økte med 8,1 prosent, falt matvareprisene med 1,2 prosent. Det var særlig prisutviklingen på undergruppene kjøtt og sukkervarer som bidro til nedgangen. Tallene for 2010 og 2011 står i kontrast til den seneste internasjonale utviklingen med markert vekst i matvarepriser gjennom siste halvdel av 2010 og de første månedene av 2011. Selv om prisene nå har falt klart tilbake viste FNs matvareorganisasjons (FAO) matvareprisindeks en gjennomsnittlig vekst på 23 prosent i 2011.

Prisene på *Alkohol og tobakk* økte i gjennomsnitt med 6,4 prosent i 2011, og utviklingen bidro dermed til å trekke den samlede prisveksten opp. Oppgangen skyldes blant annet økt avgift på alkohol og tobakk fra januar 2011. Avgiftsendringene utover inflasjonsjustering bidro til å øke prisene på denne konsumgruppen med 3,3 prosentpoeng.

Prisutviklingen for de typiske importvarene *Klær og skotøy* bidro til å dempe veksten i KPI i fjor med et samlet prisfall på 3 prosent. Årsveksten i prisene på denne konsumgruppen har nå vært negativ i alle år etter 1995, særlig som følge av prisfall på klær.

I 2011 gikk prisene for konsumgruppen *Bolig, lys og brensel* opp med 0,9 prosent mot en vekst på 5,3 prosent året før. Prisveksten for denne konsumgruppen ble i fjor trukket ned av fallet i elektrisitetsprisene. Beregnet husleie for selveiere økte derimot mer enn den gjennomsnittlige prisveksten i 2011, og var en viktig faktor bak den samlede veksten i KPI.

Prisene på *møbler og husholdningsartikler* falt med 0,6 prosent fra 2010 til 2011, etter et fall på 0,4 prosent i 2010. Nedgangen i 2011 skyldes særlig fall i prisene på møbler og annen innreding.

**

Konsumprisindeksen. Årsvekst for ulike konsumgrupper fra 2010 til 2011. Prosent

Kilde: Statistisk sentralbyrå

For konsumgruppen *Transport* økte prisene i gjennomsnitt med 2,4 prosent i fjor, mot 2,1 prosent året før. Utviklingen henger i stor grad sammen med prisene på drivstoff og smøremidler som steg med 9,6 prosent i fjor etter en vekst på 8,3 prosent året før. Prisene på undergruppene kjøp av egne transportmidler og transporttjenester økte i 2011 med hhv. 0,7 og -0,8 prosent, og utviklingen var dermed om lag som i 2010.

Prisene på konsumgruppen *Kultur og fritid* falt med 0,1 prosent i 2011. Det var imidlertid store variasjoner innad i denne konsumgruppen. Tjenester innen kultur og fritid har i de senere år bidratt til å trekke prisveksten opp mens prisutviklingen på audiovisuelt utstyr har gått i motsatt retning. Slik var det også i 2011 da prisene på førstnevnte gruppe steg med 2 prosent mens prisene på sistnevnte falt med 7,2 prosent.

Konsumprisindeksen – varer og tjenester etter konsumgruppe

|  | Vekt1 | Endring i prosent fra samme periode året før | | | | | | |
| --- | --- | --- | --- | --- | --- | --- | --- | --- |
|  | 2007 | 2008 | 2009 | 2010 | 2011 | jan.12 | feb.12 |
| Totalt | 1000 | 0,8 | 3,8 | 2,1 | 2,5 | 1,2 | 0,5 | 1,2 |
| 01 Matvarer og alkoholfrie drikkevarer | 131,4 | 2,6 | 4,3 | 4,2 | 0,2 | -0,1 | 2,2 | 1,3 |
| 02 Alkoholdrikker og tobakk | 42,1 | 1,5 | 3,8 | 5,0 | 3,5 | 6,4 | 3,3 | 3,2 |
| 03 Klær og skotøy | 55,5 | -5,1 | -4,0 | -3,4 | -4,0 | -3,0 | 0,0 | 0,7 |
| 04 Bolig, lys og brensel | 225,2 | -0,9 | 6,8 | 1,8 | 5,3 | 0,9 | -3,4 | -0,9 |
| *Herav: Betalt husleie* | *33,7* | *1,9* | *3,0* | *3,5* | *2,8* | *2,3* | *1,8* | *1,7* |
| *Beregnet husleie* | *129,4* | *1,5* | *2,7* | *3,3* | *2,8* | *2,0* | *1,6* | *1,6* |
| *Elektrisitet, fyringsoljer oa. brens.* | *46,8* | *-17,8* | *25,4* | *-3,2* | *18,8* | *-4,0* | *-25,8* | *-15,8* |
| 05 Møbler og husholdningsart. | 59,4 | 1,9 | 3,2 | 3,3 | -0,4 | -0,6 | -0,6 | 0,8 |
| 06 Helsepleie | 28,7 | 2,5 | 3,3 | 3,3 | 2,6 | 2,3 | 3,1 | 3,2 |
| 07 Transport | 143,3 | 1,9 | 3,9 | 1,5 | 2,1 | 2,4 | 2,5 | 2,6 |
| *Herav: Kjøp av egne transportmidler* | *53,6* | *0,5* | *1,3* | *1,9* | *0,6* | *0,7* | *0,0* | *-0,1* |
| *Drift og vedlikehold av tr.midler* | *60,7* | *3,7* | *7,9* | *0,4* | *5,5* | *6,3* | *4,5* | *5,0* |
| *Transporttjenester* | *29,0* | *2,9* | *4,4* | *2,4* | *-0,9* | *-0,8* | *2,8* | *2,6* |
| 08 Post- og teletjenester | 27,9 | -2,0 | -4,9 | -4,6 | -2,2 | -1,8 | -0,4 | -5,6 |
| 09 Kultur og fritid | 129,7 | 0,9 | 1,6 | 3,2 | 2,2 | -0,1 | -0,4 | 0,3 |
| 10 Utdanning | 2,9 | 2,0 | 2,5 | 4,2 | 2,9 | 2,9 | 4,0 | 4,0 |
| 11 Hotell- og restauranttjenester | 49,9 | 4,3 | 5,1 | 3,8 | 3,0 | 2,9 | 2,8 | 3,2 |
| 12 Andre varer og tjenester | 104,1 | 2,0 | 3,6 | 4,0 | 3,2 | 2,8 | 3,5 | 3,7 |

¹Vektene gjelder fra januar 2012 til desember 2012. Vektene er basert på nasjonalregnskapets tall for konsum i husholdninger.

Kilde: Statistisk sentralbyrå.

## Anslag på konsumprisutviklingen i 2012

For å kaste lys over prisutviklingen framover har utvalget som vanlig gjennomført beregninger med SSBs makroøkonomiske modell Kvarts. Resultatene er vist i tabell 2.4.

### Forutsetninger for modellberegningene

De viktigste størrelsene som anslås utenfor modellen og som anslaget for KPI bygger på, er summert opp i tabell 2.3. Utviklingen i *importprisene* er viktig for prisutviklingen i Norge. Konsumprisindeksen definerer vel 25 prosent av produktene som importerte konsumvarer. Prisene på disse varene inneholder imidlertid også betydelige hjemmekostnadselementer knyttet til distribusjon og avgifter. Samtidig er det direkte og indirekte import knyttet til produktinnsatsen i produksjon av varer og tjenester som leveres fra norske næringer, slik at priser på importert vareinnsats også har betydning.

Importprisforløpet påvirkes bl.a. av utviklingen i kronekursen, verdensmarkedsprisene på råvarer, prisstigningen hos handelspartnere og vridninger i importen i retning lavkostland.

Lavere vekst i konsumprisene hos våre handelspartnere trekker isolert sett i retning av lavere vekst i prisene på importerte konsumvarer i 2012 sammenliknet med 2011. I samme retning trekker fall i prisene på flere råvarer, deriblant bomull. Samtidig medfører importprisforløpet gjennom 2011 et positivt overheng inn i 2012. Usikkerheten knyttet til utviklingen i valutakursen er stor. Etter å ha steget betydelig fra utgangen av 2010 fram til september 2011, falt den importveide verdien av kronen noe de påfølgende månedene. Kronen styrket seg deretter igjen gjennom de første månedene av 2012, men svekket seg etter at Norges Bank reduserte styringsrenten i midten av mars. Fra årsskiftet og fram til 27. mars var kronen likevel i gjennomsnitt 0,5 prosent sterkere enn årsgjennomsnittet for 2011. Det legges til grunn for beregningen at kronen, målt ved den importveide kronekursen, på årsbasis vil være om lag uendret fra 2011 til 2012.

Det er i modellberegningene lagt til grunn et gjennomsnittlig fall i importprisene på konsumrelaterte varer (regnet i norske kroner) på 0,9 prosent fra 2011 til 2012. I en følsomhetsberegning anslås virkningen av at den importveide kronekursen blir 2 prosent sterkere eller svakere enn det som er lagt til grunn. Det vil bidra til å endre samlet prisvekst med 0,3 prosentpoeng i 2012, jf. tabell 2.4.

*Spotprisen på råolje* (Brent Blend) var i gjennomsnitt 621 kroner pr. fat i 2011, mot 484 kroner pr. fat i 2010. Gjennomsnittlig oljepris steg markert gjennom siste halvdel av 2010 og de første månedene av 2011, fra 471 kroner i september 2010 til 665 kroner i april 2011. Fra april og ut året lå oljeprisen i området 600-640 kroner. I inneværende år har prisene igjen tatt seg opp, og fra årsskiftet fram til 27. mars var spotprisen på olje i gjennomsnitt 685 kroner.

Den høye oljeprisen må særlig sees i sammenheng med forhold på tilbudssiden og høy geopolitisk uro. Samtidig bidrar trolig også sterk vekst i fremvoksende økonomier til å holde oljeprisen oppe. Utvalget har i modellberegningene lagt til grunn en gjennomsnittlig oljepris på 650 kroner pr. fat i inneværende år, noe som innebærer en økning i oljeprisen på knappe 5 prosent. Oljeprisforutsetningene er forenlig med en oljepris på 112 USD per fat, og en dollarkurs på 5,8 kroner som gjennomsnitt for 2012. Endringer i oljeprisen slår ut i konsumprisene først og fremst gjennom bensinprisene, andre transportkostnader og prisen på fyringsolje. Høyere drivstoffpriser øker også produksjonskostnadene i annen norsk vare- og tjenesteproduksjon noe som bidrar til høyere priser generelt. Dersom oljeprisen pr. fat blir 100 kroner høyere eller lavere enn lagt til grunn anslås dette å endre den samlede prisstigingen med om lag 0,2 prosentpoeng, jf. tabell 2.4.

Som årsgjennomsnitt falt *elektrisitetsprisene* med 4,5 prosent fra 2010 til 2011. Den daglige systemprisen på Nord Pool (spot) falt betydelig gjennom fjoråret, fra 54 øre pr. kWh i januar til 26 øre pr. kWh i desember. Etter å ha tatt seg markert opp gjennom januar og et stykke inn i februar i år har systemprisene nå igjen falt tilbake. Gjennomsnittlig pris fra årsskiftet fram til 27. mars var 30 øre pr. kWh. Systemprisene hittil i år gir sammen med terminprisene for elektrisitet i 2012 pr.27. mars. en gjennomsnittlig systempris på rundt 25 øre pr. kWh i år, mot en gjennomsnittlig systempris på 37 øre pr. kWh i fjor. Som følge av reduserte inntektsrammer for Statnett og nettselskapene falt gjennomsnittlig nettleie inkludert avgifter med 3,6 prosent ved inngangen til 2012, etter en vekst på 1,1 prosent i 2011. Det legges til grunn at nettleien som vanlig ikke endres gjennom året. På denne bakgrunn legger utvalget til grunn at elektrisitetsprisene inkludert nettleie vil falle med 15 prosent fra 2011 til 2012. Usikkerheten knyttet til utviklingen framover er imidlertid betydelig. I tabell 2.4 er det gjengitt modellberegninger som viser at 10 prosentpoeng høyere eller lavere vekst i elektrisitetsprisene enn lagt til grunn vil endre prisveksten med 0,6 prosentpoeng i forhold til referansebanen.

Utviklingen i *prisene på norskproduserte jordbruksvarer* vil bl.a. avhenge av den avtalte rammen i jordbruksoppgjøret og hvor mye av rammen som forutsettes tatt ut gjennom prisendringer. Det er også av betydning i hvilken grad markedssituasjonen gjør det mulig å realisere de avtalebestemte prisene. Gjennom siste halvdel av 2010 og de første månedene av 2011 steg prisene på matvarer kraftig på verdensmarkedet. Prisene har nå falt klart tilbake, men er fremdeles på et høyt nivå. Importvernet for norskproduserte jordbruksvarer bidrar til at prissvingninger på verdensmarkedet slår mindre ut i matvareprisene i Norge enn i mange andre land. Den sterke prisveksten i internasjonale matvarepriser har imidlertid medført en oppgang i produktinnsatsprisene for flere bearbeidede norskproduserte varer. Som en beregningsteknisk forutsetning er det lagt til grunn at basisprisnivået for norskproduserte jordbruksvarer øker med 1,3 prosent fra 2011 til 2012.

Prisene på varer til konsum påvirkes av det *avgiftsopplegget* som Stortinget vedtar. Avgiftsopplegget for 2012 innebærer endringer i merverdiavgift på matvarer og CO2 avgiften på innenriks luftfart samt fjerning av matproduksjonsavgiftene. De ulike justeringene ventes å trekke i motsatte retninger og samlet er det antatt at avgiftsopplegget ikke har vesentlig betydning for prisveksten i 2012. Avgiftskorreksjonene i KPI-JAE justerer imidlertid ikke for avgiftsendringer som ikke legges direkte på konsumentprisene, og det er anslått at de reelle avgiftsendringene isolert sett vil bidra til at veksten i KPI blir om lag 0,1 prosentpoeng høyere enn veksten i KPI-JAE i 2012.

Viktige forutsetninger for Kvarts-beregningen av konsumprisvekst fra 2011 til 2012. Prosentvis vekst fra året før

|  |  |  |
| --- | --- | --- |
|  | 2011 | 2012 |
| Importveid valutakurs1) | -2,4 | 0,0 |
| Importpriser, tradisjonelle varer | 4,3 | -1,9 |
| Konsumrelaterte varer2) | 1,8 | -1,0 |
| Øvrige varer | 12,7 | -4,0 |
| Råolje i NOK | 28,0 | 4,7 |
| Priser på jordbruksvarer3) | 0,7 | 1,3 |
| Elektrisitetspris4) | -4,5 | -15,0 |

1. Negativ endring betyr appresiering av norske kroner (appresiering vil si at hjemmevalutaen styrker seg).
2. Foredlede jordbruks- og fiskeprodukter, drikkevarer og tobakk, tekstil- og bekledningsprodukter, diverse industriprodukter, verkstedprodukter, biler mv. og matvarer og råvarer.
3. Prisen på jordbruksprodukter til produsent eksklusive subsidier og avgifter.
4. Prisen på elektrisk kraft som husholdningene betaler i følge KPI.

Kilde: Statistisk sentralbyrå og Beregningsutvalget.

### Modellresultater

Beregningen som er blitt gjennomført med Kvarts, gir en økning i konsumprisindeksen (KPI) på 1,0 prosent fra 2011 til 2012. Det innebærer en reduksjon i prisstigningen på 0,2 prosentpoeng fra i fjor. Den underliggende prisveksten forventes derimot å øke; KPI justert for avgiftsendringer og uten energivarer øker i modellberegningen med 1,4 prosent, mot en vekst på 0,9 prosent i fjor.

Målt som vekst over fire kvartaler indikerer modellberegningen at den underliggende prisveksten målt ved tolvmånedersveksten i KPI-JAE vil stige gradvis fra første til tredje kvartal, men deretter avta noe i fjerde kvartal 2012. Prisveksten målt ved KPI antas å avta fra første til andre kvartal, og deretter tilta ut året.

Et KPI anslag på 1,0 prosent er lavere enn Finansdepartementets anslag fra oktober i fjor på 1,6 prosent og Statistisk Sentralbyrås anslag fra februar i år på 1,3 pst., men på linje med Norges Banks anslag fra mars i år på 1 pst., jf. tabell 4.6 i kapittel 4.


### Utvalgets anslag på konsumprisveksten i 2012

Basert på forutsetningene omtalt ovenfor, gir beregningen på Kvartsmodellen en vekst i KPI på 1,0 prosent fra 2011 til 2012. Slike modellbaserte beregninger vil alltid være beheftet med usikkerhet.

Usikkerheten i prisvekstanslaget for 2012 er blant annet knyttet til utviklingen i elektrisitetsprisene, som ofte svinger sterkt gjennom året. Det er også stor usikkerhet knyttet til kronekursen, samt utviklingen i oljeprisen. Tabell 2.4 gjengir modellberegninger som viser hvordan endrede forutsetninger for disse størrelsene påvirker den samlede prisveksten i forhold til referansebanen. Med bakgrunn i de beregningene som er foretatt og ovennevnte vurderinger, anslår Beregningsutvalget en gjennomsnittlig vekst i KPI på *om lag* *1* *prosent* fra 2011 til 2012.

Modellresultater. Beregnet vekst i KPI og KPI-JAE fra 2011 til 2012 og isolerte virkninger av enkelte endringer i forutsetningene. Konsumprisvekst i prosent fra samme periode året før.

|  |  |  |  |  |  |
| --- | --- | --- | --- | --- | --- |
|  | 1. kv | 2. kv | 3. kv | 4. kv | Året |
| KPI | 0,7 | 0,4 | 1,2 | 1,6 | 1,0 |
| KPI-JAE | 1,3 | 1,4 | 1,5 | 1,3 | 1,4 |
| *Prisvirkninger av:* |  |  |  |  |  |
| 10 prosentpoeng høyere/lavere elektrisitetsprisvekst | +/-0,5 | +/-0,5 | +/-0,5 | +/-0,6 | +/-0,6 |
| 2 prosent svakere/sterkere krone | +/-0,1 | +/-0,2 | +/-0,3 | +/-0,4 | +/-0,3 |
| 100 kroner høyere/lavere oljepris | +/-0,2 | +/-0,2 | +/-0,2 | +/-0,3 | +/-0,2 |



KPI og KPI-JAE. Prosentvis vekst fra samme kvartal året før1

¹De heltrukne linjene illustrerer faktisk utvikling, mens stiplet linje er prognose.

Kilde: Statistisk sentralbyrå og Beregningsutvalget.

# Kapittel 3

# Utviklingen i konkurranseevnen

* Beregningsutvalget presenterer flere tallfestede indikatorer for å beskrive norsk næringslivs konkurransesituasjon internasjonalt. Flere av disse komponentene og særlig kostnadsindikatorer, peker i retning av en svekket situasjon for norske bedrifter de siste årene. Dette bildet står noe i motsetning til resultatene når det gjelder sysselsetting og faktisk produksjonsutvikling i Norge sammenliknet med i andre land. Mens en rekke aggregerte indikatorer for Norge fremstår som bedre enn for mange andre land så langt, innebærer det høye kostnadsnivået at bedriftenes konkurranseevne framover kan være usikker i deler av økonomien.
* Lønnskostnadene som andel av brutto faktorinntekter til norsk industri har historisk svingt med konjunkturene rundt et nokså stabilt nivå. Etter at andelen økte mye i 2009 i forbindelse med finanskrisen, falt den noe tilbake i 2010 og 2011.
* Den kostnadsmessige konkurranseevnen målt ved relative timelønnskostnader i industrien i felles valuta anslås å ha svekket seg med i gjennomsnitt 2,4 prosent per år de siste ti årene. Av dette kan 1,3 prosentpoeng tilskrives høyere lønnskostnadsvekst i Norge enn hos handelspartnerne, mens 1,1 prosentpoeng skyldes en styrking av kronen. I 2011 økte de relative timelønnskostnadene målt i felles valuta med 3,7 prosent hvorav knapt 2 prosentpoeng skyldes en styrking av kronen.

* Gjennomsnittlige timelønnskostnader i norsk industri var i 2011 anslagsvis 54 prosent høyere enn et handelsvektet gjennomsnitt av våre handelspartnere i EU, målt i felles valuta. For industriarbeidere alene anslås de norske timelønnskostnadene å ligge 56 prosent høyere enn hos handelspartnerne i EU, regnet i felles valuta.
* De siste ti årene har produktiviteten i norsk industri, målt ved bruttoprodukt per timeverk i faste priser, økt med i gjennomsnitt 2,5 prosent per år. Dette er noe mindre enn hos våre handelspartnere.
* Dersom en ser på produktivitetsutviklingen målt ved bruttoprodukt i løpende priser per timeverk, er imidlertid bildet for norsk industri langt mer positivt. Dette gjenspeiler at norsk industri har hatt sterkere prisvekst på sine produkter enn industrien hos handelspartnerne.
* De to siste årene har Norges BNP ekskludert petroleumsrenten og regnet per innbygger vært nesten 40 prosent høyere enn OECD-snittet. Dette nivået er det nest høyeste i OECD.

## Innledning

Omfattende deltakelse i internasjonal handel med varer og tjenester har gjort det mulig for Norge å oppnå en langt høyere materiell levestandard enn hva som ville vært mulig dersom norsk økonomi hadde vært vesentlig mer skjermet mot utenlandsk konkurranse. Fordelene vil imidlertid bli vesentlig redusert hvis Norge ikke klarer å sørge for en effektiv ressursutnyttelse, herunder full sysselsetting og en akseptabel inntektsfordeling. For å høste gevinstene ved internasjonalt varebytte, må man klare å omstille ressurser som blir ledige som følge av endringer i markedsforholdene. Land som deltar i det internasjonale vare- og tjenestebyttet må også over tid ha en rimelig balanse i utenriksøkonomien. Et lands konkurranseevne uttrykker evnen til å opprettholde en rimelig balanse i utenriksøkonomien over tid, samtidig som en har full og effektiv ressursutnyttelse og en akseptabel inntektsfordeling. Et land har ikke god konkurranseevne selv om det har balanse i utenriksøkonomien, mens for eksempel store deler av landets arbeidsstyrke er arbeidsløs. Men full sysselsetting og lav ledighet sammen med store underskudd i utenriksøkonomien, tilsier også at et land har svakere konkurranseevne enn hva som kan være bærekraftig over tid.

Det er viktig å skille mellom konkurranseevnen for enkeltnæringer og for Norge som helhet. Konkurranseevnen for en næring beror på næringens lønnsomhet og dens evne til å belønne innsatsfaktorene. En lønnsom næring må både kunne hevde seg i konkurranse med utenlandske bedrifter på produktmarkedene, og med andre norske næringer i arbeidsmarkedet. En økonomi i vekst og med en høy omstillingsgrad vil være kjennetegnet av ulik utvikling i konkurranseevnen for de enkelte næringene. I konkurransen om knappe faktorer må noen næringer trappe ned sin virksomhet, mens andre kan ekspandere i takt med økt lønnsomhet. Dersom en næring mottar subsidier i tilknytning til sin virksomhet, kan dette bedre næringens konkurranseevne, men det fører normalt til en dårligere utnyttelse av ressursene samlet sett, og dermed ikke bedre konkurranseevne i samfunnsøkonomisk forstand.

I dette kapittelet ser vi på noen utvalgte indikatorer for utviklingen i industriens konkurranseevne. Avsnitt 3.2 gir en vurdering av hva som menes med konkurranseutsatte næringer og hvordan lønnsdannelsen skal sikre disse næringenes konkurranseevne gjennom den såkalte frontfagsmodellen. I tillegg presenteres tall for brutto driftsresultatandel, for å kunne gi en indikasjon på utviklingen i lønnsomheten i norsk industri. Videre i avsnitt 3.3 diskuteres utviklingen i lønnskostnader, herunder tall for lønnskostnadsutviklingen i privat sektor. I dette avsnittet ser vi også på forskjell i lønnskostnadsnivåene i industrien i Norge og andre land. Endelig i avsnitt 3.4 gir vi en beskrivelse av utviklingen i produktiviteten. For alle indikatorene som presenteres i kapittelet sammenlikner vi Norge med et aggregat av våre viktigste handelspartnere, jf. boks 3.1.

Beregningsutvalget presenterer flere tallfestede indikatorer for å beskrive norsk næringslivs konkurransesituasjon internasjonalt. Flere av disse komponentene og særlig kostnadsindikatorer, peker i retning av en svekket situasjon for norske bedrifter de siste årene. Dette bildet står noe i motsetning til resultatene når det gjelder sysselsetting og faktisk produksjonsutvikling i Norge sammenliknet med i andre land. Mens en rekke aggregerte indikatorer for Norge fremstår som bedre enn for mange andre land så langt, innebærer det høye kostnadsnivået at bedriftenes konkurranseevne framover kan være usikker i deler av økonomien.

Norges handelspartnere

For å vurdere utviklingen i konkurranseevnen til norsk næringsliv, sammenliknes gjerne ulike indikatorer i Norge med tilsvarende størrelser hos våre handelspartnere. Ved beregning av handelspartneraggregat, legger utvalget til grunn beregninger av OECD av Norges handelspartnere. I Beregningsutvalgets rapport i 2010 (NOU 2010:4 Grunnlaget for inntektsoppgjørene 2010) benyttet utvalget oppdaterte vekter fra OECD for Norges handelspartnere for perioden 1970 – 2007. Utvalget har lagt til grunn de samme vektene i årets rapport.

Vektene til OECD gjenspeiler handelsstrømmene med de enkelte landene i hvert av årene i perioden, og er derfor forskjellige for hvert år i perioden 1970 – 2007. Utvalget har lagt de 25 landene med størst vekter i 2007 til grunn som landsammensetning for handelspartneraggregatet. Denne landsammensetningen er benyttet for alle år, selv om det i perioder har vært variasjoner mhp. hvilke 25 land som har hatt størst vekter. Basert på landsammensetningen og OECDs vekter for de ulike årene, er det beregnet et vektet handelspartneraggregat for hvert år i perioden 1991 – 2007. Vektene i 2007 er videreført for årene 2008 – 2011.

Tabell 3.1 illustrerer landsammensetningen som er benyttet i årets rapport. I tillegg viser tabellen vektene som er benyttet for årene 2007 – 2011.

Tabell 3.1 Sammensetning av handelspartneraggregatet. Prosent.



Kilde: OECD og Beregningsutvalget

Beregningen av konkurransevekter

Sammenlikninger med handelspartnere benyttes for å vurdere utviklingen i konkurranseevnen til norske bedrifter. OECD har i stor grad basert sine beregninger av

landvektene på bakgrunn av omfanget av import og eksport av industrivarer mellom Norge og andre land. I tillegg er det tatt hensyn til konkurranse mellom norske og utenlandske bedrifter i tredjeland.

I en beregning av landsammensetning og vekter som skal danne grunnlag for å vurdere konkurranseevnen til norske bedrifter ovenfor bedrifter i andre land, burde i prinsippet alle faktorer som har betydning for konkurranseevnen tas med. Flere forhold av kvalitativ karakter er imidlertid vanskelig å fange opp i slike beregninger.

OECD har gjort en del forenklinger i sine beregninger. For det første har OECD bare sett på handel med industrivarer, og ikke handel med tjenester eller varer produsert i andre sektorer. I 2010 utgjorde industriprodukter 26 prosent av Norges eksport, og 58 prosent av Norges import.

Videre har OECD ikke brutt handelsstrømmene ned til hver enkelt varetype for å kunne gi et grunnlag for å vurdere i hvilken grad det faktisk er direkte konkurranse mellom norske og utenlandske bedrifter, eller om det i stedet handles med varer det ikke er konkurranse om[[7]](#footnote-7).

## Faktorinntektsfordeling i konkurranseutsatte og skjermede næringer

### Konkurranseutsatte og skjermede næringer

Tradisjonelt har konkurranseutsatte næringer blitt assosiert med industrien, mens skjermede næringer som regel har blitt assosiert med tjenesteproduserende næringer (varehandel, transporttjenester, offentlig sektor, finansiell tjenesteyting, annen privat tjenesteyting etc.). Økt globalisering, sterkere internasjonal konkurranse og lavere transportkostnader har imidlertid bidratt til at stadig større deler av norsk næringsliv utsettes for konkurranse fra utlandet.

Begrepene konkurranseutsatte og skjermede næringer er nærmere drøftet i Holden-utvalgets rapport NOU 2000:21, vedlegg 8 (av professor Asbjørn Rødseth). I teorien blir skjermede næringer definert ved at de produserer varer eller tjenester som verken eksporteres eller importeres, mens konkurranseutsatte næringer produserer varer eller tjenester som eksporteres eller importeres. Denne inndelingen kan også gjøres ut fra om næringen har en naturlig geografisk forankring eller ikke.

For de konkurranseutsatte næringene vil produsentprisene i stor grad bli bestemt på verdensmarkedet, mens produsentprisene i de skjermede næringene i større grad vil reflektere forholdet mellom tilbud og etterspørsel innenlands. I praksis er det imidlertid vanskelig å avgrense hvilke næringer som er konkurranseutsatte og hvilke som er skjermede, fordi mange næringer er i en mellomstilling.

Rene konkurranseutsatte næringer kjennetegnes av bedrifter som produserer for et internasjonalt marked ved hjelp av arbeidskraft som eneste lokale (ikke-mobile) produksjonsfaktor. (Bedriftene bruker også kapital, men denne vil enklere finne en alternativ anvendelse i utlandet). For konkurranseutsatte næringer vil utviklingen i lønnsnivået over tid bestemme om næringen blir værende i Norge eller ikke. Blir lønnsnivået for høyt sammenliknet med produktiviteten, reduseres lønnsomheten, noe som kan føre til at det ikke blir investert i nye arbeidsplasser. Lønnsnivået i de rene konkurranseutsatte næringene binder samtidig opp lønnsnivået i resten av økonomien dersom en skal ha samme lønn for samme arbeid uavhengig av næring.

Økt globalisering, sterkere internasjonal konkurranse og lavere transportkostnader har medført at stadig større deler av norsk næringsliv utsettes for konkurranse fra utlandet. Mange tjenesteytende næringer, bygg og anlegg mv. har i de senere årene blitt stilt overfor stadig sterkere konkurranse fra utenlandske tilbydere. Det kan være vanskelig å overskue hvilke næringer som i framtiden vil være utsatt for internasjonal konkurranse. Blant eksport- og importkonkurrerende næringer i fastlandsøkonomien er likevel fortsatt industrien den viktigste enkeltnæringen. En rimelig god evne for industrien til å konkurrere både ute og hjemme er dermed viktig for å realisere en balansert økonomisk utvikling. Dette behøver imidlertid ikke innebære at industriens konkurranseevne hele tiden må være like god. Da oljeinntektene kom inn i norsk økonomi, kunne kravet til balanse i utenriksøkonomien oppnås med en mindre industrisektor. Men petroleumsinntektene innebærer ikke at konkurranseutsatt sektor på varig basis kan ha svakere konkurranseevne enn konkurrentene i våre handelspartnerland.

### Frontfagsmodellen

Industrien har i mesteparten av etterkrigstiden vært retningsgivende for øvrige tariffområder i lønnsforhandlingene i Norge. Opplegget for forhandlingene bygger på at lønnsveksten må tilpasses det konkurranseutsatt sektor over tid kan leve med. Dette ivaretas ved at avtaleområder med stort innslag av konkurranseutsatt virksomhet forhandler først (det såkalte frontfaget), og at resultatet fra disse virker som en norm for andre avtaleområder. Frontfaget har tradisjonelt vært verkstedsoverenskomsten ved forbundsvise oppgjør og det bredere LO-NHO-området ved sentrale oppgjør.

Frontfagsmodellen ble først lansert og formalisert som en økonomisk modell, ofte omtalt som hovedkursteorien, da Utredningsutvalget for inntektsoppgjørene i 1966 la fram sin andre rapport høsten 1966, se vedlegg 5. Hovedkursteorien beskriver de makroøkonomiske trender som vil gjelde for lønns- og prisutviklingen i Norge på lang sikt.Over tid stiller et ønske om full sysselsetting og balanse i utenriksøkonomien krav til størrelsen på konkurranseutsatt sektor som bare kan oppfylles dersom lønnsomheten i slik virksomhet ikke er dårligere i Norge enn i utlandet. Forventet avkastning på investeringer i Norge (kapitalavkastningen) må da på lang sikt være på nivå med forventet kapitalavkastning hos våre handelspartnere. Lavere forventet kapitalavkastning i Norge enn i utlandet vil føre til at investorer vil foretrekke å investere i utlandet fremfor i Norge. Dette medfører at reallønnsnivået i Norge ikke kan være høyere enn det produktivitetsnivået i konkurranseutsatt sektor gir grunnlag for. Dersom reallønnen vokser raskere enn produktiviteten, vil kapitalavkastningen reduseres, og investeringene svekkes. Over tid vil lave investeringer i Norge føre til en gradvis nedbygging av konkurranseutsatt sektor. Med hovedkurs i Utredningsutvalgets rapport refereres det i tråd med dette til et ”normalnivå” på lønnskostnadsandelen i konkurranseutsatt sektor, dvs. hvor mye av faktorinntekten som normalt går til lønnstakerne og hvor mye som går til kapitaleierne. En stabil utvikling i lønnskostnadsandelen kan indikere en stabil lønnsevne og konkurransekraft i sektoren.

Når produktivitetsveksten bestemmer utviklingen i reallønn over tid, må nominell lønnsvekst være lik summen av produktivitets- og prisveksten. Hvis den nominelle lønnsveksten blir høyere enn dette, slik at reallønnen vokser mer enn det produktivitetsveksten gir rom for, vil konkurranseevnen svekkes og ledigheten stige. En blanding av markedsforhold og institusjonelle mekanismer bidrar til at lønnsveksten i konkurranseutsatt sektor er normen også for lønnsveksten i resten av økonomien.

Frontfagsmodellen og hovedkursteorien reflekterer således en forståelse for at det over tid er en forbindelse mellom det som er bedriftsøkonomisk lønnsomt og det som er gunstig ut fra makroøkonomiske hensyn. Modellen hviler blant annet på erkjennelsen av at lønnsdannelsen over tid har avgjørende betydning for nivået på arbeidsledigheten, mens reallønnsutviklingen først og fremst er knyttet til produktivitetsutviklingen. Erfaringene fra Norge og andre land bekrefter at høy nominell lønnsvekst uten bakgrunn i tilsvarende produktivitetsvekst over tid i all hovedsak slår ut i høyere inflasjon og økt arbeidsledighet, og ikke i høyere reallønnsvekst. Ettersom konkurranseutsatte næringer konkurrerer med skjermede næringer om arbeidskraften, må de samme betingelsene for lønnsvekst gjelde også for skjermede næringer.

Den norske lønnsforhandlingsmodellen innebærer videre stor grad av koordinering, der hovedorganisasjonene i arbeidslivet spiller en avgjørende rolle. Institusjoner som Kontaktutvalget og Det tekniske beregningsutvalget for inntektsoppgjørene støtter opp under koordineringen. Basert på arbeidskraftsundersøkelsen er organisasjonsgraden i Norge anslått til 54 prosent i 2008. Organisasjonsgraden var 39 prosent i privat sektor og 82 prosent i offentlig sektor. Tariffavtaledekningen for alle arbeidstakere er anslått til 74 prosent, om lag 60 prosent i privat sektor og tilnærmet 100 prosent i offentlig sektor. Tariffavtalene benyttes imidlertid også som rettesnor i bedrifter som ikke formelt er bundet av avtalene.

Samtidig som flertallet av arbeidstakerne i Norge dermed er dekket av de sentrale forhandlingene, er det et betydelig antall som ikke er dekket av kollektive avtaler. Blant annet ledere og en stor andel av funksjonærene i industrien får sin lønn bestemt gjennom lokale lønnsforhandlinger. Dette var en viktig bakgrunn for at Kontaktutvalget den 22. januar 2003 la fram en felles erklæring om situasjonen foran mellomoppgjøret 2003. I denne erklæringen het det blant annet:

«[…] På denne bakgrunn er regjeringen og organisasjonene i arbeidslivet enige om følgende:

At den samlede lønnskostnadsveksten i 2003 må tilpasses utfordringene i konkurranseutsatt næringsliv og arbeidet for full sysselsetting. I arbeidet for å nå dette målet er det avgjørende at alle grupper omfattes. Når det gjelder en nærmere vurdering av utfordringene for konkurranseutsatt sektor i årene framover vises det til det nedsatte ekspertutvalget.


Partene i arbeidslivet vil i forbindelse med mellomoppgjøret 2003: Arbeide for å få lønnsveksten i Norge mer på linje med utviklingen hos våre handelspartnere. Oppgjøret i 2003 må derfor ta utgangspunkt i den delen av næringslivet som er utsatt for konkurranse fra utlandet. Den samlede lønnsveksten som avtales sentralt og lokalt for disse sektorene må være normgivende for de rammer som forhandles i de øvrige oppgjørene.

Samtidig er det viktig at det innenfor disse rammene gis rom for endringer i relative lønninger som sikrer et velfungerende arbeidsmarked og en rettferdig lønnsutvikling. Arbeidsgiversiden i privat og offentlig sektor vil aktivt arbeide for en lønnsvekst hos lederne i virksomhetene som ligger innenfor rammene for det øvrige arbeidslivet. I kraft av sine eierposisjoner i næringslivet vil en også fra statens side arbeide for en slik utvikling.»

### Lønnsomheten i norsk industri

Det er en nær sammenheng mellom utviklingen i konkurranseevnen og lønnsomheten i næringslivet, jf. over.Hovedkursteorien peker på lønnskostnadsandelen som en sentral indikator for utviklingen i lønnsomheten. Høyere lønnskostnader, lavere produsentpriser og svakere produktivitetsutvikling er faktorer som isolert sett bidrar til svekket konkurranseevne og lavere lønnsomhet. En slik utvikling vil innebære at en større andel av bedriftenes overskudd tilfaller lønnstakerne og mindre kapitaleierne. Lønnskostnadsandelen vil da gå opp, mens driftsresultatandelen vil gå ned. Motsatt bidrar lavere lønnskostnader, høyere produsentpriser og sterkere produktivitetsutvikling isolert til bedret konkurranseevne og lønnsomhet. En slik utvikling vises ved en lavere lønnskostnadsandel og tilsvarende høyere driftsresultatandel.

Figur 3.1. viser utviklingen i lønnskostnadsandelen i industrien i Norge og våre handelspartnere de siste 15 årene. Lønnkostnadsandelen i Norge har historisk svingt med konjunkturene rundt et nokså stabilt nivå. I perioder med nedgangskonjunktur og stigende arbeidsledighet har gjerne veksten i lønningene avtatt og lønnskostnadsandelen falt. Da veksten i norsk økonomi tok seg opp utover på 1990-tallet, steg både lønnsveksten og lønnskostnadsandelen. Deretter gikk norsk økonomi inn i en periode med svakere vekst og høyere arbeidsledighet, og lønnskostnadsandelen begynte å falle.



Utviklingen i lønnskostnadsandeler i industrien

Kilder: SSB, OECD, Eurostat og Beregningsutvalget


Nedgangen i første halvdel av 2000-tallet må trolig også ses i sammenheng med den markerte bedringen i Norges bytteforhold i handelen med utlandet etter at Kina begynte å spille en større rolle i det internasjonale varebyttet. Sterk vekst i etterspørselen fra Kina og andre framvoksende økonomier har gitt betydelig oppgang i prisene på flere viktige norske eksportprodukter. Samtidig har økt import fra lavkostland bidratt til nedgang i prisene på importerte konsumvarer, noe som har bidratt til merkbar bedring i lønnstakernes kjøpekraft. Når produktivitetsveksten i tillegg har vært høy, har dette gitt grunnlag for sterk vekst både i bedriftenes overskudd og i reallønnene.

I forbindelse med finanskrisen steg lønnskostnadsandelen i norsk industri markert i 2009. De siste to årene har lønnskostnadsandelen falt noe tilbake igjen, men nivået er fortsatt høyere enn det var i årene før finanskrisen.

Figuren viser også utviklingen i Sverige, Tyskland, Finland og Nederland. Når man sammenlikner lønnskostnadsandelen med andre land, er det viktig å være oppmerksom på at ulik næringsstruktur i ulike land vil kunne gi store nivåforskjeller i lønnskostnadsandelene mellom landene. Det er imidlertid stor usikkerhet knyttet til slike nivåsammenlikninger, jf. vedlegg 6 i Beregningsutvalgets rapport NOU 2000:25. I vedleggstabell 4.6 presenteres tall for brutto driftsresultatandel for Norge og utvalgte land.

I figur 3.1 ser vi at lønnskostnadsandelen i industrien i Tyskland var høyere enn i de andre landene som er med i figuren i 1996, men at andelen deretter har gradvis avtatt. Dette må ses i sammenheng med at Tyskland i tiden etter innføringen av euro gjennomgående har hatt negativ reallønnsvekst.

Bildet for utviklingen i lønnskostnadsandeler er i hovedsak det samme når vi ser på utviklingen i lønnskostnadsandelene for hele økonomien, jf. figur 3.2. De årlige svingningene i lønnsomheten er imidlertid noe mindre enn om man ser på bare industrien.



Utviklingen i lønnskostnadsandeler i hele økonomien

Kilder: SSB, OECD, Eurostat og Beregningsutvalget

## Indikatorer for industriens kostnadsutvikling

Lønnskostnadene er den enkeltfaktoren som betyr mest for kostnadene i næringslivet. Foruten lønnskostnadene vil andre kostnadskomponenter som energikostnader, kapitalkostnader, transportkostnader og andre kostnader til innenlandsk produsert produktinnsats ha betydning for norske bedrifters muligheter til å kunne hevde seg i den internasjonale konkurransen. Videre vil også produktivitetsutviklingen og offentlige avgifter og subsidier være av betydning for konkurranseevnen.

Utviklingen i industriens internasjonale konkurranseevne avhenger også av produktivitets- og kostnadsutviklingen i øvrige deler av norsk næringsliv. Disse næringene leverer produktinnsats, energi og kapitalvarer til industrien. Jo billigere disse leveransene er, desto bedre blir industriens internasjonale konkurranseevne. Videre konkurrerer industrien med øvrige næringer om innsatsfaktorer som bl.a. arbeidskraft. Lavere lønninger i andre næringer kan bidra til en bedring i industriens konkurranseevne ved at det blir lettere og billigere for industrien å skaffe arbeidskraft og kapitalvarer. Kostnadsutviklingen i industrien kan derfor ikke ses uavhengig av kostnadsutviklingen i norsk økonomi for øvrig.

Forutsigbare og stabile rammebetingelser kan også bidra til å styrke næringslivets konkurranse­posisjon. For en liten, åpen økonomi som den norske vil det være svært vanskelig å oppnå en stabil realøkonomisk utvikling uten at en samtidig har en relativt stabil nominell utvikling, herunder at en unngår sterke utslag i valutakursen.

### Lønnskostnadsvekst

Tabell 3.2 og figur 3.1 viser utviklingen i lønnskostnader per time for ansatte i industrien i Norge og i industrien hos våre handelspartnere målt i felles valuta.

Tabell 3.2 Timelønnskostnader i industrien. Prosentvis endring fra året før.




1. Lønnskostnad per utførte timeverk i industrien, jf. nasjonalregnskapet.
2. Tallene for årene 2002-2010 er fra Bureau of Labor Statistics (BLS). For 2011 er tallgrunnlaget hentet fra Eurostat. Kildegrunnlagets andel av handelspartneraggregatet er 93-96 prosent for årene 2002-2010 og 77 prosent for 2011. Tall for handelspartnerne er beregnet som veide geometriske gjennomsnitt, jf. boks 3.1.
3. Industriens effektive valutakurs. Et positivt endringstall innebærer en styrking av norske kroner målt ved industriens effektive valutakurs. Utviklingen i industriens effektive valutakurs kan avvike betydelig fra kronens verdi mot enkeltvalutaer. Dette innebærer bl.a. at et veid gjennomsnitt ikke gir et fullstendig uttrykk for den endringen i konkurransesituasjonen de enkelte bedriftene eller bransjene står ovenfor.

Kilder: Bureau of Labor Statistics (BLS), Eurostat, SSB og Beregningsutvalget.

I løpet av de siste ti årene har den kostnadsmessige konkurranseevnen i industrien, målt ved relative timelønnskostnader i felles valuta, i gjennomsnitt svekket seg med 2,4 prosent per år. Av dette kan 1,3 prosentpoeng tilskrives høyere lønnskostnadsvekst i Norge enn hos handelspartnerne, mens resten skyldes en styrking av kronen. Utviklingen i valutakursen har variert mye fra år til år, og bidratt til at det har vært langt større svingninger i den relative timelønnskostnadsveksten målt i felles valuta enn i nasjonal valuta, jf. figur 3.3. Kronekursutviklingen er nærmere omtalt i vedlegg 3.

Ifølge foreløpige nasjonalregnskapstall var veksten i timelønnskostnadene i norsk industri i 2011 på 4,3 prosent, dvs. 1,8 prosentpoeng høyere enn timelønnskostnadsveksten hos handelspartnerne. En styrking av kronen på nesten 2 prosent fra 2010 til 2011 gjorde at de relative timelønnskostnadene anslås å ha økt med 3,7 prosent dette året.



Utviklingen i relative timelønnskostnader i industrien. Indeks 2001 = 100.

Kilder: Bureau of Labor Statistics (BLS), Eurostat, SSB og Beregningsutvalget.

Også om vi går ut over industrien og ser på næringsvirksomhet i bredere forstand har den kostnadsmessige konkurranseevnen svekket seg i Norge. I løpet av de siste ti årene har veksten i arbeidskraftskostnadene i norsk næringsvirksomhet i gjennomsnitt vært 2,6 prosent høyere enn hos våre handelspartnere, jf. tabell 3.3. Av dette kan 1,5 prosentpoeng tilskrives høyere arbeidskraftskostnadsvekst i Norge enn hos handelspartnerne, mens resten skyldes en styrking av kronen. Forskjellen mellom Norge og handelspartnerne har vært noe høyere når man ser på næringsvirksomhet i bredere forstand enn dersom vi bare ser på industrien, jf. tabell 3.2 over.

Tabell 3.3 Arbeidskraftskostnader i næringsvirksomhet[[8]](#footnote-8). Prosentvis endring fra året før.



1. Kildegrunnlagets andel av handelspartneraggregatet er 77-83 prosent. Tall for handelspartnerne er beregnet som veide geometriske gjennomsnitt, jf. boks 3.1.
2. Industriens effektive valutakurs.

Kilder: Eurostat og Beregningsutvalget

### Sammenlikning av nivåer på arbeidskraftkostnader i Norge og i andre land

#### Industriarbeidere

Timelønnskostnadene for norske industriarbeidere er høyere enn for industriarbeidere hos våre handelspartnere, noe som reflekterer norsk økonomis høye produktivitet og inntektsnivå, men også en sterkere lønnsvekst de siste årene.

Lønnskostnader pr. time for norske industriarbeidere i forhold til konkurrentene har tradisjonelt vært et mål for norsk industris relative kostnadsposisjon. Grunnen til dette er at produksjonsarbeidere i industri som gruppe har vært relativt homogen og klart definert mellom land. Lønnskostnader innholder ikke bare lønn, men også gjennomsnittlige indirekte lønnskostnader som følge av ferie, fravær, pensjoner, arbeidsgiveravgifter etc. Totalt sett har lønnskomponenten vært og er fortsatt den dominerende kostnadskomponenten ved produksjon av industrivarer og tallmaterialet har vært lett tilgjengelig og sammenlignbart mellom land.

Endring i næringsstrukturen og endrede stillingsinnhold for yrker innenfor ulike næringer, med tilhørende nye klassifiseringsstandarder mellom næringer og mellom stillinger, har over tid skapt usikkerheter om dette er det mest fornuftige mål for konkurransenivået i Norge kontra andre land. Beregningsutvalget vil derfor fremover forsøke å se om de nye klassifikasjonssystemene for både næringer og stillinger og innholdet i sentrale datakilder som er tilgjengelig i Norge og andre land, på sikt kan brukes til å belyse det konkurranseutsatte næringslivs kostnadsnivå i Norge i forhold til utlandet på en mest mulig sammenlignbar måte.

Med utgangspunkt i dagens internasjonale næringsklassifisering og tradisjonell definisjon av industriarbeidere, presenterer Beregningsutvalget relative timelønnskostnader for norske industriarbeidere i forhold til tilsvarende for konkurrentland, basert på nivåtall fra Bureau of Labor Statistics (BLS/USA). Det foreligger ikke nivåtall fra BLS etter 2009. Nivåtall for henholdsvis 2010 og 2011 er basert på vekstprosenter fra Eurostat (alle industriansatte) tillagt nivåtallene for 2009. Metoden bidrar til noe usikkerhet i nivåtallene for industriarbeidere for 2010 og 2011. En viss variasjon av datakvaliteten i nivået for enkeltland i enkelte år etc., kan innebære at enkelte sammenligninger er usikre og vil kunne føre til revisjoner senere.

Lønnsnivåene er sammenlignet etter omregning til norske kroner, ved hjelp av gjennomsnittlig valutakurser for de respektive årene fra Norges Bank.

Tabell 3.4 viser timelønnskostnadene for norske industriarbeidere sammenliknet med industriarbeidere i utvalgte grupper av europeiske land, målt i felles valuta.

Nivåforskjellene økte med om lag 22 prosentpoeng fra 2001 til 2011 (dvs. 10 år), hvorav økningen kan knyttes til ulike komponenter av lønnskostnadene og endringer i valutakurser. Forskjellen i timelønnskostnadene økte sterkt i årene 2004 til 2007, i stor grad som følge av at lønnsveksten i Norge var høyere enn hos handelspartnerne i disse årene. En styrking av den norske kronen i den samme perioden, bidro i samme retning En svekkelse av den norske kronen i kjølvannet av finanskrisen bidro imidlertid til at det relative lønnskostnadsnivået gikk svakt ned fra 2008 til 2009. Overfor land i eurosonen falt relative lønnskostnader klart fra 2008 til 2009, men har økt vesentlig fra 2009 til 2011.

I 2011 var timelønnskostnadene for norske industriarbeidere 56 prosent høyere enn hos våre handelspartnere i EU, mot 53 prosent året før.

Tabell 3.4 Timelønnskostnader for industriarbeidere i Norge i forhold til utvalgte grupper av europeiske land (handelsveide grupper av land = 100)1

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| Alle 1 |  | 128 | 139 | 132 | 129 | 136 | 140 | 144 | 145 | 141 | 153 | 156 |
| Nordiske land 2 |  | 119 | 127 | 118 | 116 | 122 | 126 | 127 | 129 | 128 | 134 | 134 |
| Eurosonen 3 |  | 127 | 138 | 129 | 127 | 134 | 137 | 143 | 141 | 131 | 148 | 153 |

1. Ny europeisk og tilpasset norsk næringsklassifisering fra 2009 definerer industrien på en noe annerledes måte enn tidligere. Jf. land inkludert i tabell 3.5. Det foreligger nivåtall fram til og med 2009. Nivåene i 2010 og 2011 er basert på fremskriving av lønnsnivået i 2009. Indekser over lønnskostnadsutviklingen i tabell 3.2 dekker flere land enn landene vi har informasjon over lønnskostnadsnivå for i tabell 3.4.
2. Danmark, Sverige og Finland
3. Eurosonen i tabellen: Tyskland, Finland, Nederland, Belgia, Frankrike, Irland, Italia, Spania og Østerrike

Kilder: Bureau of Labor Statistics (BLS), Eurostat, SSB, OECD og Beregningsutvalget.

Tabell 3.5. Timelønnskostnader1 for industriarbeidere i felles valuta2. Indeks Norge = 100

  2002 2003 2004 2005 2006 2007 2008 2009 2010 20113

Norge 100 100 100 100 100 100 100 100 100 100

Danmark 90 96 96 93 92 90 91 99 89 86

Sverige 75 81 83 79 75 75 73 70 70 72

Belgia 87 95 97 92 89 85 87 94 85 83

Østerrike 79 83 83 81 79 76 78 86 75 72

Finland 73 77 80 77 76 73 75 81 70 67

Nederland 79 86 87 84 81 77 80 85 76 73

Tyskland 77 81 81 77 75 71 72 76 67 66

Irland 60 65 67 66 65 63 63 68 60 55

Italia 59 65 68 65 64 61 62 67 59 57

Frankrike 64 68 69 67 66 63 64 67 61 60

Storbritannia 63 62 69 66 65 63 55 51 48 45

Spania 43 47 48 47 47 46 47 52 46 44

Tsjekkia 14 15 16 16 17 18 21 21 20 20

Polen 12 11 11 12 12 13 15 14 13 12

1. Lønnsbegrepet er lønn og indirekte personalkostnader per arbeidet time.
2. Omregning til norske kroner ved årlige gjennomsnittlige valutakurser.
3. Av mangel på data fra lønnsnivå i lokal valuta for industriarbeidere fra BLS etter 2009 er 2009-nivåene framskrevet til 2010 og 2011 ved hjelp sv vekstprosenter for alle ansatte i industrien fra vedleggstabell 4.3 med data fra Eurostat. Anslagene for 2010 og 2011 baserer seg på lønnskostnadsindekser.

Kilder: Bureau of Labor Statistics (BLS), Eurostat og SSB

Sammensetningen av lønnskostnadene

Strukturen på timelønnskostnadene varierer mye fra land til land. I mange land utgjør indirekte personalkostnader en viktig kostnadskomponent. Tabellen nedenfor viser lønn pr. arbeidet time og hvilke gjennomsnittlige prosentpåslag indirekte personalkostnader målt pr. arbeidet time i de enkelte landene. I de indirekte personalkostnadene inngår sykefravær, ferie og annen lønn for ikke-arbeidet tid samt arbeidsgiveravgifter og andre kostnader som er knyttet til arbeidsforholdet.

Tabell 3.6 Direkte og totale lønnskostnader for voksne industriarbeidere i 20091.

Nivåtall i norske kroner og indirekte personalkostnader som prosentpåslag på lønn for arbeidet tid.

|  | Gjennomsnittlig timefortjeneste per arbeidet time i norske kroner2 | Indirekte personalkostnader per arbeidet time i prosent av lønn for arbeidet tid3 | Totale lønnskostnader per arbeidet time i norske kroner2 |
| --- | --- | --- | --- |
| Norge | 188 4 | 52,6 4 | 286 |
| Danmark | 203 | 39,5 | 283 |
| Tyskland | 126 | 72,9 | 218 |
| Sverige | 120 | 67,3 | 200 |
| Belgia | 136 | 97,6 | 268 |
| Østerrike | 131 | 86,8 | 245 |
| Finland | 135 | 71,0 | 231 |
| Nederland | 141 | 73,4 | 244 |
| Storbritannia | 100 | 45,6 | 146 |
| Irland | 138 | 40,8 | 195 |
| Frankrike | 107 | 77,6 | 191 |
| Italia | 105 | 83,1 | 192 |
| Spania | 80 | 85,1 | 148 |
| Tsjekkia | 33 | 81,8 | 61 |
| Polen | 21 | 87,7 | 39 |

1. Flere av komponentene i lønnskostnadstallene er anslått på usikkert grunnlag. Statistikken må derfor ikke sees på som et presist uttrykk for kostnadsforholdene mellom land.
2. Omregning til norske kroner ved årlige gjennomsnittlige valutakurser
3. Indirekte personalkostnader per faktisk arbeidet time. Gjelder både lønn for ikke-arbeidet tid (lønn under sykdom, feriepenger, bevegelige helligdager) og andre indirekte personalkostnader og arbeidsgiveravgifter.
4. BLS oppgir i siste publikasjon bare totale lønnskostnader for Norge. Utvalget har foreløpig anslått fordelingen av totale lønnskostnader på gjennomsnittlige fortjeneste pr. arbeidet time og indirekte personalkostnader.


Kilder: Bureau of Labor Statistics (BLS), SSB, NHO.

#### Alle ansatte i industrien

Funksjonærene utgjør en stadig større andel av lønnsmassen i industribedrifter. Nye produksjonsprosesser har bidratt til at arbeidsinnholdet på mange industriarbeidsplasser har endret seg betydelig og at avgrensningen mellom arbeidere og funksjonærer er mindre tydelig enn tidligere. For industriarbeidere avtales vanligvis både lokale og sentrale tillegg, mens for funksjonærer avtales sentrale tillegg bare for en begrenset gruppe. Kollektive føringer fra f.eks. industriarbeidere kan ha stor betydning også for den lokale og individuelle lønnsdannelsen for alle grupper, jf. over.

I NHO-bedrifter utgjør industrifunksjonærer i dag om lag 40 prosent av avtalte årsverk og om lag 50 prosent av lønnssummen totalt i industrien. Om lag ¼ av industrisysselsettingen er utenfor NHO-bedrifter. Nivåsammenligningene i dette avsnittet omfatter også disse.


Differansen mellom timelønnskostnadene i industrien i Norge og i industrien hos handelspartnerne i EU avtok fra 2003 til 2005, men har deretter vist en oppadgående trend, jf. figur 3.4[[9]](#footnote-9). I 2011 var timelønnskostnadene i norsk industri anslagsvis 55 prosent høyere enn i industrien hos våre konkurrentland i EU. Nivået var med det 3 prosentpoeng høyere enn året før. Av denne oppgangen kan 2 prosentpoeng tilskrives høyere vekst i timelønnskostnadene i norsk industri enn hos handelspartnerne i EU, mens resten skyldes utviklingen i valutakursene.



Timelønnskostnader i industrien i Norge i forhold til industrien hos handelspartnerne i EU i felles valuta. Handelspartnerne i figuren = 100[[10]](#footnote-10).

Kilder: Eurostat, OECD og Beregningsutvalget

Figur 3.5 illustrerer forholdet mellom lønnskostnadene per timeverk i industrien i Norge og i industrien hos handelspartnerne i EU i 2011. Figuren viser at lønnkostnadsnivået i industrien i Norge dette året var høyere enn i alle de andre landene i sammenlikningen. Av handelspartnerne er det Belgia, Sverige, Danmark og Frankrike som har det høyeste lønnskostnadsnivået. Sverige har opplevd en kraftig økning i lønnskostnadene målt i felles valuta de to siste årene, noe som hovedsakelig må ses i sammenheng med en markert styrking av den svenske kronen. Landene med lavest lønnskostnadsnivå i 2011 var Polen og Tsjekkia.



Timelønnskostnader i industrien i Norge i forhold til industrien hos handelspartnerne i EU1 i felles valuta i 2011. Handelspartnerne i figuren = 100.

Figuren omfatter alle EU-landene i handelspartneraggregatet, jf. boks 3.1. Det vektede gjennomsnittet er beregnet ut fra Norges konkurransevekter.

Kilder: Eurostat, OECD og Beregningsutvalget.

Lønnskostnadene per timeverk for industriarbeidere anslås å ha vært 56 prosent høyere i Norge enn hos våre handelspartnere i EU i 2011, jf. tabell 3.8. Samtidig anslås timelønnskostnadene for alle ansatte i industrien å ha vært 54 prosent høyere enn hos handelspartnerne i EU, jf. figur 3.3 og 3.4. Mens tallene for industriarbeidere i avsnitt 3.3.2.1 hovedsakelig er hentet fra Bureau of Labor Statistics (BLS), kommer tallene for beregning av nivået på timelønnskostnadene for alle ansatte i industrien i dette avsnittet i all hovedsak fra Eurostat. Forskjellen i bruk av kilder gjør at man må være svært varsom med å sammenlikne det anslåtte nivået på timelønnskostnader for industriarbeidere opp mot det anslåtte nivået på timelønnskostnader for alle ansatte i industrien. I vedlegg 6 i Beregningsutvalgets rapport i 2001 (NOU 2001:26) ble ulike kilder for lønnskostnader drøftet. Noen av forskjellene er også diskutert i boks 3.3 og 3.4.

Lønnsbegreper og lønnskomponenter i sammenlikningene

Lønnsbegrepene som brukes av BLS faller ikke helt sammen med ILOs definisjon

av totale lønnskostnader (se for øvrig boks 3.3). Basis for beregningene i tabellene 3.6 til 3.8 er arbeidet tid, i dette tilfelle arbeidet time i ulike land. Lønn for ikke-arbeidet tid (feriepenger, sykefravær etc. betalt av bedriften) vil komme som påslag i forhold til arbeidet tid.

Av andre indirekte lønnskostnader vil bedriftens pensjonskostnader, enten gjennom arbeidsgiveravgifter og/eller egne spesielle ordninger utgjøre en vesentlig del. En rekke andre ordninger knyttet til arbeidsgivers bruk av arbeidskraft vil også inngå. Noen elementer av indirekte lønnskostnader er ikke med. Blant annet er rekrutteringskostnader, opplæringskostnader, arbeidsklær og bedriftsfasiliteter som f. eks. kafeteria og helsetjenestekostnader ikke med i sammenligningen. Grunnen til dette er at det ikke finnes data over slike kostnader i alle landene, og at det derfor gir en bedre sammenlikning når man ser bort fra disse kostnadene. I de land hvor slike kostnader er tilgjengelig utgjør de utelatte kostnadene mindre enn 4 prosent av de totale lønnskostnadene. I noen land, særlig i Norden, kan de utelatte kostnadene være påbudt ved lov eller avtale (f. eks. bedriftshelsetjenesten i Norge) og påløper automatisk ved ansettelse. Slike kostnader kan i andre land være frivillige og/eller driftskostnader, ikke knyttet til lønn.

De indirekte lønnskostnadene skal i prinsippet (i tabellene) også inkludere arbeidsgivers bidrag til pensjon, uførhet og andre ordninger som innebærer innbetaling til ”fond” som kommer til utbetaling nå eller senere. Dette betyr at en del av kostnadene for bedriften er relatert til et lønnsbegrep som inneholder påløpt, men ikke realiserte lønnskostnadselementer (”utsatt inntekt”).

For de fleste konkurrentlandene i tabellen har tyngdepunktet i aldersfordelingen beveget seg oppover. Dette innebærer sannsynlig en øket kostnadsmessig belastning på lønnskostnadene pr. time fra pensjonsordninger. Det finnes en rekke ordninger som er svært ulike mellom land. For eksempel i Italia og Storbritannia fungerer slike ordninger vanligvis som forsikringsordninger. I slike land vil slike kostnader være lettere å plassere regnskapsmessig og innrapporteres som lønnskostnad. For andre land kan fordelingene være noe mer usikre mellom lønn og andre kostnadskomponenter. I land med ordninger som mer er basert på arbeidstakers innbetalinger, vil sannsynlig dette reflekteres i lønnsnivået i de respektive land.

Flere forhold taler for at nåværende pensjonskostnader bare delvis er med i tallene foran. Kildematerialet for slike kostnader er basert på undersøkelser noe tilbake i tid, samtidig som det har vært en betydelig økning i slike kostnader de siste årene (i alle fall etter årtusenskiftet) i flere land. Sannsynligvis er lønnskostnadene som følge av dette undervurdert noe i de fleste landene. Samtidig kan det være store forskjeller mellom land som ennå ikke er kommet tilsyne i de statistiske sammenlikningstallene. Utvalget vil på bakgrunn av en standardisering av lønnskostnader, særlig innenfor EØS-området, ta slike forhold med ved sammenlikning av lønnsnivå mellom land når slike opplysninger foreligger.

Et annet viktig element er bonusutbetalinger. Dette skaper stadig større usikkerhet i sammenlikningen mellom land.

Sammenlikning av lønnskostnader

Noen sentrale forhold knyttet til sammenlikninger av lønnskostnader mellom land, jf. bl.a. NOU 2000:26,vedlegg 6:

*Arbeidstid*.

For kostnadssammenlikninger av arbeidskraft mellom land vil kostnader per arbeidet tid være det mest relevante begrepet. I kildematerialet fra BLS for lønnskostnadsnivå og –vekst for ansatte i industrien hos handelspartnerne er kostnadene i prinsippet målt i forhold til arbeidet tid. For noen land kan imidlertid kostnadene være målt i forhold til betalt tid. Som eksempel på betydningen av dette forhold viste summariske oppstillinger (NOU 2000:26) og beregninger basert på forskjellig arbeidstid pr. fulltidsårsverk i 1999 i ulike land i forhold til Norge at for eksempel Japan kunne ligge ca. 10 prosentpoeng høyere i kostnader pr. årsverk (jf. betalt tid) enn per arbeidet time. Motsatt ytterlighet var Tyskland med kort effektiv tid, hvor kostnadene per årsverk ble 10 prosent lavere enn per arbeidet time. Gjennomsnittlig vektede kostnader for alle landene var omlag de samme for betalt tid som for arbeidet tid.

I nivåsammenlikningene for lønnskostnader per timeverk i avsnitt 3.3.2.2 for alle ansatte i industrien benyttes Eurostat som kilde. Videre er det i vekstsammenlikningene for privat sektor i avsnitt 3.1.1 benyttet tall fra OECD for lønnskostnadsvekst per ansatt.

*Lønnskostnadsbegreper*

Lønnskostnadsbegrepene er i prinsippet godt sammenfallende i materialet for alle ansatte i industrien fra BLS og Eurostat. Den viktigste forskjellen er at Eurostat under indirekte personalkostnader tar med opplæringskostnader og visse former for naturalytelser som ikke er med i BLS-sammenstillingene, fordi slike kostnader gjerne har vært regnet som øvrige driftskostnader i ikke-europiske land. En annen forskjell kan være hvordan ikke-kontante godtgjørelser eller naturalytelser prises.

### Elektrisitetspriser

I tillegg til lønnskostnadene er kostnadene ved bruk av andre innsatsfaktorer og kapital viktige for industrien. Tabell 3.7 gir en oversikt over industriens priser på elektrisk kraft, som er av stor betydning for konkurranseevnen for deler av norsk industri. Kostnadene for elektrisitet er vesentlig lavere i Norge enn hos handelspartnerne. I 2010 var gjennomsnittlig pris til industrien i Norge 46 prosent av gjennomsnittsprisen hos våre viktigste handelspartnere.



Tabell 3.7 Industriens elektrisitetspriser i øre per kWh



1. Tallgrunnlaget dekker 87-93 prosent av handelspartneraggregatet.
2. Nivået på prisen i Norge i prosent av nivået hos handelspartnerne.

Kilder: IEA, Eurostat og SSB.




## Produktivitetsutviklingen

Målt ved relative timelønnskostnader har den kostnadsmessige konkurranseevnen i industrien svekket seg betydelig i løpet av de siste ti årene, jf. avsnitt 3.3.1. Høy produktivitetsvekst innenlands, sammen med eventuell bedring i forholdet mellom prisene på produktene til norsk industri og produktene til industrien hos handelspartnerne, kan motvirke denne svekkelsen. Produktivitetsvekst kan følge av økt kapital per arbeidstaker, teknologiske framskritt og organisatoriske forbedringer som gjør at man får mer varer og tjenester ut av samme innsats av arbeidskraft.

### Utviklingen i produktiviteten målt ved bruttoprodukt per timeverk


Målt ved *bruttoprodukt per timeverk* har produktivitetsveksten i norsk industri de siste ti årene ligget på 2,5 prosent, jf. tabell 3.8. Dette er noe lavere enn produktivitetsveksten i industrien hos våre handelspartnere. Figur 3.6 viser utviklingen i relativ produktivitet mellom Norge og handelspartnerne de siste ti årene. Den relative produktiviteten mellom Norge og handelspartnerne økte kraftig i 2009. Denne økningen må trolig i noen grad ses i sammenheng med ulik næringsstruktur, og at Norge ble mindre rammet av finanskrisen enn de fleste av våre handelspartnere. I 2010 falt den relative produktiviteten noe tilbake igjen, noe som i stor grad må ses i sammenheng med kraftig vekst i bruttoproduktet i Sverige og Tyskland.



Utviklingen i relativ produktivitet i industrien målt ved bruttoprodukt i faste priser. Indeks 2000 = 100.

Kilder: OECD og SSB.

Dersom en ser på utviklingen i bruttoprodukt per timeverk i løpende priser regnet i felles valuta, har utviklingen for norsk industri vært gunstigere enn når man ser på utviklingen i faste priser, jf. figur 3.7. Dette gjenspeiler sterkere prisvekst på norske industriprodukter enn på produktene til handelspartnerne.



Utviklingen i relativ produktivitet målt ved bruttoprodukt per timeverk i industrien1. Faste priser og løpende priser i felles valuta. Indeks 2000 = 100.

1. For handelspartnerne er tallene beregnet ved bruttoprodukt per sysselsetting.

Kilder: OECD og SSB

Man skal være oppmerksom på at ulik produktivitetsutvikling kan ha sammenheng med ulik industristruktur mellom land. Analyser av produktivitetsutviklingen i industrien i Norge og Sverige på et mer disaggregert nivå tyder på at dette kan være en viktig forklaringsfaktor i forhold til den relative utviklingen mellom enkeltland, jf. vedlegg 6 i Beregningsutvalgets rapport NOU 2001:17.

Tabell 3.8 Industrien. Produktivitet, bruttoprodukt og sysselsetting. Prosentvis vekst



1. For årene 2001-2010 dekker tallgrunnlaget 63-73 prosent av handelspartneraggregatet, jf. boks 3.1.

Kilder: SSB, OECD og Beregningsutvalget.

Dersom en ser på hele økonomien har produktivitetsutviklingen i Norge vært bedre enn hos våre handelspartnere de siste ti årene. Målt ved bruttoprodukt per timeverk har gjennomsnittlig vekst i Fastlands-Norge vært på 1,6 prosent, 0,3 prosentpoeng høyere enn hos våre handelspartnere.

Tabell 3.9. Hele økonomien. Produktivitet. Prosentvis vekst



1. For årene 2001-2010 dekker tallgrunnlaget 92-94 prosent av handelspartneraggregatet, jf. boks 3.1.

Kilder: SSB, OECD og Beregningsutvalget.

### Kjøpekraftsjustert BNP justert for petroleumsinntekter


En annen metode for å sammenlikne produktiviteten i Norge med utviklingen i andre land er å se på tall for bruttonasjonalproduktet (BNP) per innbygger. I slike sammenlikninger er det hensiktsmessig å regne om BNP-tallene i de enkelte landene til et felles prissett ved å bruke såkalte kjøpekraftspariteter (KKP). Prisene på varer og tjenester i Norge er høye når vi bruker offisielle valutakurser og sammenlikner med prisene på tilsvarende varer og tjenester i andre OECD-land. Sammenliknes landenes BNP per innbygger i felles valuta uten å ta hensyn til forskjeller i kjøpekraft, blir BNP i Norge svært høyt. Ved å bruke kjøpekraftsjusterte priser regnes verdiskapingen i Norge til internasjonale priser og ikke i norske priser slik SSB gjør når nasjonalregnskapstallene lages. Da vil for eksempel prisen på en hamburger ikke bli verdsatt til det den koster i Norge, men hva en hamburger gjennomgående koster i OECD-området.

Før oljealderen tok til var Norges BNP per innbygger regnet i kjøpekraftsjusterte priser og i felles valuta (USD) litt lavere enn OECD-snittet, se figur 3.8. OECD-snittet avhenger selvsagt av hvilke land man tar med i beregningen. Vi har her valgt dagens medlemsland - ikke de som var medlemmer i 1970[[11]](#footnote-11). Beregningene til OECD viser at Norges inntektsnivå per innbygger – eller produktivitet - var 70 prosent høyere enn OECD-snittet i 2010. De norske BNP-tallene er imidlertid sterkt påvirket av petroleumsinntektene. Mye av svingningene i Norges relative produktivitet målt på denne måten kan forklares med variasjoner i oljeprisen. Fallet i relativ produktivitet fra et nivå på 180 i 2008 til 170 i 2009 og 2010 skyldes for eksempel i stor grad fallet i norske eksportpriser under finanskrisen.

For å få et bedre grep om utviklingen i produktivitetsnivået i norsk økonomi relativt til i andre land, bør derfor de norske BNP-tallene justeres for den ekstraordinære avkastningen ressursinnsatsen i petroleumsvirksomheten gir. Denne ekstraordinære avkastningen kalles ofte for ressursrenten. Metoden for kjøpekraftsjustering innebærer at en næring som utelukkende selger sine produkter til verdensmarkedspriser, ikke får endret sine produksjonspriser. Tanken er at produkter som omsettes på verdensmarkedet allerede er kjøpekraftsjusterte. Det betyr at når man nedjusterer norsk BNP med et beløp tilsvarende petroleumsrenten, kan man ta den norske kroneverdien av renten og dividere med dollarkursen så får vi petroleumsrenten i KKP. Dette beløpet trekkes så fra OECDs anslag for samlet norsk BNP i KKP. Dermed framkommer BNP eksklusive petroleumsrente i KKP-verdi og USD. Deretter divideres det med antall innbyggere for å beregne BNP per innbygger eksklusive petroleumsrente. Man kan så sammenlikne dette med gjennomsnittet for OECD slik det er gjort på den nederste linjen i figur 3.8.

Petroleumsrenten er her satt til null før 1975 og på figuren er derfor relativ BNP per innbygger den samme fra 1970 til 1974. Fra 1978 begynner kurvene å sprike. Det justerte norske produktivitetsnivået økte relativt sett særlig mye gjennom 1990-tallet. I perioden 2001 til 2005 er relativ produktivitet i Norge om lag uendret i forhold til OECD-snittet, men økte så på ny både under forrige høykonjunktur og ikke minst under finanskrisen. Det skyldes blant annet at fallet i BNP var lite i Norge sammenliknet med i OECD-landene. De to siste årene (2009 og 2010) har Norges BNP ekskl. petroleumsrenten og regnet per innbygger vært nesten 40 prosent høyere enn OECD-snittet. Dette nivået er fortsatt det nest høyeste i OECD (47 150 USD per innbygger) sammen med nivået i USA og Sveits (begge har 46 600)[[12]](#footnote-12).

I 2011 har BNP-veksten i Norge vært om lag som i OECD og selv om befolkningsveksten har vært relativt høy i Norge, er det ikke grunn til å tro at det relative nivået har endret seg mye fra 2010 til 2011. Samlet sett har altså produktivitetsveksten regnet som inntekt per innbygger vært meget sterk i Norge sammenliknet med andre land selv når vi holder petroleumsinntektene utenom.



BNP per innbygger i Norge (i KKP) relativt til OECD-snittet (øverst) og BNP i Norge eksklusive petroleumsrente (i KKP) relativt til OECD-snittet (nederst)

**Kapittel 4**

# Makroøkonomisk utvikling

*Internasjonal økonomi*

* Den økonomiske veksten i verdensøkonomien avtok igjen gjennom 2011, etter at den hadde tatt seg opp siden andre halvår 2009 og i 2010. Veksten var særlig lav i flere europeiske land og i Japan. Fortsatt høy vekst i framvoksende økonomier bidro til å trekke veksten i verdensøkonomien opp. Arbeidsledigheten har holdt seg høy i mange industriland.
* IMF forventer en vekst i verdensøkonomien på 3¼ prosent i 2012, ned fra 3¾ prosent i 2011. Veksten i industrilandene ventes å forbli lav, mens framvoksende økonomier ventes å ha høy vekst. Arbeidsledigheten anslås å holde seg høy en god stund.
* Usikkerheten til utviklingen framover er stor. Utviklingen i USA har overasket på den positive siden de siste månedene, og veksten ser nå ut til å ta seg opp. I Europa framstår forholdene i finansmarkedene som litt mer stabile bl.a. som følge av at Den europeiske sentralbanken i desember og februar tilførte banksektoren store lån med opp til tre års løpetid. I tillegg har EU, IMF og de enkelte kriserammede land gjennomført viktige tiltak. Den økonomiske veksten er imidlertid svært lav og statsgjelden høy i flere land, og det er fortsatt betydelig usikkerhet om euroområdet klarer å gjenopprette tilliten til statsfinansene i de gjeldstyngede landene. Flere forventer fall i BNP i euroområdet i 2012.

*Norsk økonomi*


* BNP Fastlands-Norge økte med 2,6 prosent fra 2010 til 2011 regnet i faste 2009-priser. Den underliggende kvartalsvise veksten har vært stabil rundt dette nivået siden 4. kvartal 2009, noe som om lag tilsvarer antatt trendvekst i fastlandsøkonomien. Nivået på BNP for Fastlands-Norge før finanskrisen, ble gjeninnhentet i 4. kvartal 2010, men fratrukket bruttoproduktet i offentlig forvalting, ble BNP-nivået fra før finanskrisen først passert i 2. kvartal 2011. Bruttoproduktet i industri og bergverk og annen vareproduksjon, ligger fortsatt klart lavere enn nivået før finanskrisen, mens for tjenester inklusive boligtjenester ligger nivået nå klart høyere. Som årsgjennomsnitt i 2011 var veksten i bruttoproduktene i hovedgruppene i fastlandsøkonomien svært like, fra 2 prosent i industrien til 2,9 prosent i annen tjenesteproduksjon. Offentlig forvaltning hadde en årsvekst på 2,2 prosent, og annen vareproduksjon hadde en vekst på 2,6 prosent.
* På årsbasis økte sysselsettingen med 1,4 prosent i fjor, men det er store forskjeller i veksten mellom næringer. Nasjonalregnskapet viste en positiv vekst i fjor for viktige arbeidsintensive næringer, som bygge- og anleggsvirksomheten, varehandel samt deler av industrien som produserer for hjemmemarkedet. Industrien samlet hadde en nedgang, og næringsmiddelindustrien, trelast-, trevare- og papirvareindustri og produksjon av metaller bidro med fall i sysselsetting på mellom 1,7 og 2,3 prosent. Industrisysselsettingen er også fortsatt klart lavere i 2011 enn før finanskrisen. Sysselsettingen innen offentlig forvaltning økte med 1,8 prosent fra 2010 til 2011.
* Framover anslår SSB veksten i *BNP Fastlands-Norge* til 2,7 prosent, mens Norges Banks anslag er om lag et halvt prosentpoeng høyere. Svake vekstutsikter internasjonalt bidrar både til lav produksjonsvekst i eksportnæringene og til moderate investeringer innen disse næringene. Høye investeringene innen kraftforsyning og en svak utvikling i industriinvesteringene de siste årene, har medført til at disse to næringene forventes å utføre om lag like store investeringer i 2012. Økt etterspørsel fra oljevirksomheten og en fortsatt sterk vekst i boliginvesteringene vil bidra positivt til investeringene samlet sett. Økt konsumvekst antas å ville bidra til høyere veksten i BNP i 2012 sammenliknet med fjoråret.

## Internasjonal økonomi

*Veksten bremset opp i industrilandene i 2011*

Etter å ha tatt seg gradvis opp gjennom 2009 og 2010, falt veksten tilbake i verdensøkonomien i 2011. Det var flere forhold som påvirket veksten negativt gjennom fjoråret. Oljeprisen økte markert, fra 80 dollar per fat i 2010 til 112 dollar per fat i 2011, bl.a. som følge av uroligheter og usikkerhet om situasjonen i viktige produsentland i Nord-Afrika og Midtøsten. En slik prisoppgang reduserer kjøpekraften og bidrar til lavere aktivitet i oljeimporterende land. I mars i fjor ble Japan rammet av et kraftig jordskjelv, med etterfølgende tsunami og nedsmelting av kjernekraftverk i Fukushima, som satte landet kraftig tilbake. Denne naturkatastrofen førte også til at viktige forsyningslinjer i bl.a. bilindustri og produksjon av elektronikk ellers i verden ble brutt. Et tredje utviklingstrekk som påvirket den økonomiske aktiviteten negativt i fjor var at statsgjeldskrisen i euroområdet økte i omfang.

Det har vært stor uro i finansmarkedene i euroområdet en god stund som følge av mistillit til om flere av landene vil klare å betjene sin statsgjeld. Flere land gikk inn i finanskrisen i 2008 med en høy statsgjeld, og den økte i tillegg markert gjennom krisen som følge av store støttetiltak til finanssektoren, en aktiv motkonjunkturpolitikk samt lavere skatteinngang og høyere overføringer til bl.a. arbeidsledige. Mens uroen i første omgang var begrenset til Hellas, Portugal og Irland, spredte mistilliten seg i 2011 til flere av de store landene i eurosamarbeidet. Renten på spanske og italienske statspapirer steg til nivåer som ikke er bærekraftige over tid. Dette har igjen ført til bekymring om kredittverdigheten til europeiske banker, som har lånt til de utsatte statene. Tilgangen til finansiering for bankene i det ordinære kredittmarkedet er derfor blitt vanskelig. Høyere statsrenter, innstramminger i offentlige budsjetter, strammere kredittgiving fra bankene og økt usikkerhet blant husholdninger og bedrifter bidro til å dempe aktiviteten i euroområdet i fjor, i en situasjon der den økonomiske veksten allerede var lav og arbeidsledigheten svært høy. Så langt i 2012 er det tegn til at uroen i euroområdet har avtatt noe. Forholdene i finansmarkedene framstår som litt mer stabile. Statsobligasjonsrentene i Italia og Spania har falt noe tilbake fra toppnivået i november, og aksjekursene har tatt seg opp. Denne utviklingen må særlig ses i sammenheng med at Den europeiske sentralbanken i desember og februar tilførte banksektoren store lån med opp til tre års løpetid. I tillegg har EU, IMF og de enkelte kriserammede land gjennomført viktige tiltak.




Renter på 10-års statsobligasjoner i utsatte euroland

Kilde: Reuters Ecowin

Også i Kina og flere andre framvoksende markeder avtok veksten noe gjennom fjoråret, men fra et høyt nivå. I USA økte aktiviteten gjennom 2011 og stemningsindikatorer tyder på økt optimisme. Arbeidsledigheten har holdt seg høy, men falt litt i begynnelsen av 2012.


Samlet sett var veksten (kjøpekraftsjustert) i BNP globalt i underkant av 4 prosent i 2011, mot 5,2 prosent i 2010. Det var store forskjeller mellom land og regioner. Mens veksten i framvoksende økonomier og utviklingsland var til 6,3 prosent i fjor, var den i gjennomsnitt på bare 1,6 prosent i industrilandene. Både Kina og India bidro til å trekke gjennomsnittet opp, med vekstrater på henholdsvis 9,2 og 7,2 prosent, mer enn 1 prosentpoeng lavere enn i året før for begge landene. I industrilandene var veksten 1,7 prosent i USA og 1,4 prosent i euroområdet, ned fra henholdsvis 3,0 og 1,9 prosent i 2010. Jordskjelvet i Japan bidro til at BNP i Japan falt med 0,7 prosent i 2011, mot en vekst på 4,1 prosent i 2010. Aktivitetsnivået i flere industriland er med dette fortsatt lavere enn det var for fire år siden, før den internasjonale finanskrisen ble utløst. Det gjelder bl.a. for euroområdet, Storbritannia og Japan. Aktiviteten i bl.a. USA, Sverige og Tyskland har passert nivået fra før finanskrisen.



BNP i verdensøkonomien. Prosentvis vekst fra året før

Kilde: IMF

Avdempingen i veksten bidro til at arbeidsledigheten fortsatte å stige i flere europeiske land i 2011. I euroområdet samlet steg arbeidsledigheten i gjennomsnitt til 10,7 prosent i januar i år, fra 9,9 prosent som gjennomsnitt i 2010. Spania, Hellas og Portugal har alene stått for 95 prosent av økningen i ledigheten i EU siden utgangen av 2010. I Spania var ledigheten hele 23,3 prosent i januar i år. Ungdomsledigheten er gjennomgående mer enn det doble av disse tallene. Tyskland skilte seg ut også på dette området og opplevde et fall i arbeidsledigheten, til 5,8 prosent, det laveste siden begynnelsen av 1990-tallet. Også i USA har ledigheten falt, til 8,3 prosent i januar i år. Dette er fortsatt høyt historisk. Sysselsettingen i USA tok seg noe opp i andre halvår 2011.




Arbeidsledighet i prosent av arbeidsstyrken

Kilde: Reuters Ecowin

*Nedjusterte anslag for veksten framover*

IMF anslår i sin World Economic Outlook Update fra januar 2012 en vekst i industrilandene på 1¼ prosent i 2012. Anslagene er med det nedjustert med ¾ prosentpoeng fra organisasjonens egne anslag fra september 2011, og de er også lavere enn OECDs anslag fra november i fjor. Nedjusteringene reflekterer bl.a. at man har tatt inn over seg ny informasjon om en stadig svakere utvikling i andre halvår i fjor, særlig i Europa, jf. Figur 4.4. Dette gjaldt også i Tyskland og Sverige, etter at aktiviteten i disse landene hadde økt markert både i 2010 og i første halvår 2011. I 2012 anslår IMF negativ vekst i euroområdet samlet, bl.a. som følge av fortsatt høye statsrenter, en stram kredittpraksis i bankene og innstramminger i offentlige budsjetter. I USA har aktiviteten tatt seg gradvis opp også mot slutten av fjoråret og inn i 2012. IMF anslår at veksten vil fortsette å ta seg opp, men at negative impulser fra Europa sammen med strammere tilgang på finansiering og noe strammere finanspolitikk vil dempe oppgangen. Arbeidsledigheten forventes å holde seg høy i perioden.



Anslag for vekst i BNP i 2011 og 2012 gitt på ulike tidspunkt

Kilde: Consensus Forecasts

Veksten i framvoksende økonomier og utviklingsland ventes å holde seg høy framover, men den svake utviklingen i industrilandene vil bidra til at veksten blir noe lavere i 2012 enn i 2011. IMF anslår en gjennomsnittlig vekst for denne gruppen land til 5½ prosent i år, ned fra 6¼ prosent i 2011. Veksten i Asia vil fortsatt være høyest, i Kina anslås den til 8¼ prosent og i India til 7 prosent i år. I afrikanske land sør for Sahara anslås veksten å bli 5½ prosent i 2012.

Ifølge tall fra OECD var veksten i *lønnskostnadene per ansatt i privat sektor* i 2011 1,4 prosentpoeng høyere i Norge enn et vektet snitt av våre handelspartnere, jf. vedleggstabell 4.4. Styrkingen av kronekursen bidro til at økningen målt i felles valuta var på 3,4 prosentpoeng. For 2012 anslår OECD veksten i lønnskostnadene per ansatt i privat sektor hos våre handelspartnere til 2,6 pst.

Lav kapasitetsutnyttelse og høy arbeidsledighet har holdt *prisveksten* i industrilandene lav de siste årene. Økte priser på energi- og råvarer bidro imidlertid til å trekke opp konsumprisveksten i både USA og Europa i 2011, selv om den underliggende prisveksten fremdeles er lav. IMF forventer at energiprisene vil stabiliseres i 2012, mens priser på andre råvarer vil falle gjennom året. IMF anslår en vekst i konsumprisene i 2012 på 1½ prosent i industrilandene. Også i framvoksende økonomier vil inflasjonen avta ifølge IMF, fra 7¼ prosent i 2011 til 6¼ prosent i 2012.

*Priser på råolje, mat og flere andre råvarer* økte markert gjennom siste halvdel av 2010 og de første månedene av 2011. *Spotprisen på råolje* (Brent Blend) var i gjennomsnitt 112 dollar per fat i 2011, mot 80 dollar per fat i 2010, jf. over. Ifølge IMF var det i første rekke forhold på tilbudssiden i oljemarkedet som bidro til oppgangen i oljeprisen, og da særlig knyttet til folkeopprør og økt usikkerhet i Nord-Afrika og Midt-Østen. Oljeprisene har fortsatt å stige de første månedene av 2012, til 118 USD per fat som gjennomsnitt for de tre første månedene av året. Sammen med forventninger om fortsatt høy vekst i Kina og andre framvoksende økonomier, vil trolig den fortsatt spente situasjonen i flere land i dette området bidra til at prisen holder seg høy også en tid framover. Prisoppgangen på matvarer hadde i stor grad sammenheng med naturkatastrofer og avlingssvikt i flere viktige produsentland. Prisene har nå falt klart tilbake, men er fremdeles på et høyt nivå. FAOs prisindeks var i februar i år 16 prosent over gjennomsnittlig nivå for 2010.

Usikkerheten om utviklingen framover er stor. Informasjon om utviklingen i USA er blitt mer positiv de siste månedene, og veksten kan bli høyere enn anslått. Både IMF og OECD legger imidlertid mest vekt på nedsiderisikoen til sine anslag:

* Den største risikoen er ifølge IMF faren for at man skal få en situasjon der tilliten til håndteringen av statsgjelden i euroområdet svekkes ytterligere. Det kan i neste omgang føre til ytterligere svekket tillit til europeiske banker, som i sin tur vil føre til strammere kredittgiving, lavere økonomisk vekst og reduserte skatteinntekter til myndighetene. Det vil gjøre det enda vanskeligere å betjene statsgjelden. IMF skriver at de i anslagene har lagt til grunn at myndighetene i euroområdet klarer å håndtere statsgjeldskrisen i området.
* IMFs anslag bygger også på at myndighetene i USA og Japan har tilstrekkelig framgang i arbeidet med å legge fram troverdige, mellomlangsiktige planer om finanspolitisk konsolidering. Gjelden er høy og økende for begge, og tilliten til at statsfinansene skal være bærekraftige vil avhenge av en slik plan. IMF peker samtidig på at USA må unngå å stramme til i finanspolitikken så raskt at veksten kveles.
* I framvoksende markeder er det en viss risiko for en brå nedtur. Flere av landene har over flere år hatt høy kredittvekst og sterk oppgang i formuespriser. Dersom en tillitssvikt skulle bre seg kan virkningen bli omfattende.
* Geopolitiske forhold kan føre til ytterligere oppgang i oljeprisen. Bortfall av olje fra Iran kan få store konsekvenser for prisen, ettersom lagrene og kapasiteten til å øke produksjonen fra andre er nokså begrenset.

*Den økonomiske utviklingen varierer mellom land og regioner:*

BNP i *USA* økte med 1,7 prosent i 2011. Både forbruk og investeringer tok seg opp gjennom året. Sysselsettingen tok seg noe opp i andre halvår og arbeidsledigheten har begynt å falle. Ettersom husholdningene har betalt ned mye gjeld og lånerentene er lave, kan forbruket fortsette å ta seg opp framover. Innstramminger i offentlige budsjetter og redusert vilje til å ta risiko ventes likevel å dempe oppgangen. IMF anslår BNP-veksten i USA i inneværende til rundt 1¾ prosent.

BNP-veksten i *euroområdet* anslås til 1,4 prosent i 2011. Utviklingen svekket seg markert gjennom året som følge av gjeldsnedbygging og økt usikkerhet blant husholdninger og bedrifter, økt uro i finansmarkedene og oppgang i statsrenter. I tillegg har strammere kredittpraksis i bankene og finanspolitiske innstramminger dempet aktiviteten. Det har imidlertid vært store forskjeller mellom landene. Mens BNP falt i Spania og Italia, var veksten høy i Tyskland fram til og med 3. kvartal. Usikkerheten er stor om den videre utviklingen, og det arbeides med å finne løsninger for hvordan man skal gjenopprette tilliten til statsfinansene og europeiske banker. De fleste landene har iverksatt innstramminger i offentlige budsjetter, og flere har lansert strukturpolitiske reformer. Det er etablert mekanismer på fellesskapsnivå for å kunne finansiere stater og banker som skulle få behov for krisehjelp. Den europeiske sentralbanken auksjonerte i desember i fjor og februar i år over 1000 mrd. euro i langsiktige lån til bankene, og greske myndigheter har inngått avtale med private banker om å slette deler av statsgjelden. Disse tiltakene har bidratt til å stabilisere situasjonen noe og få ned rentene på statslån i de første månedene av 2012. Den økonomiske veksten er imidlertid lav og statsgjelden fortsatt høye i flere av landene. IMF anslår en vekst i euroområdet samlet på -½ prosent i 2012.

*Storbritannia* utviklet seg gradvis svakere gjennom fjoråret, og årsveksten i BNP ble på 0,9 prosent. Eksporten falt som følge av den svake utviklingen internasjonalt, mens innenlandsk etterspørsel ble dempet av lavere privat forbruk og kraftige finanspolitiske innstramminger. IMF anslår en vekst i Storbritannia i 2012 på 0,6 prosent.

Veksten i *Sverige* skjøt fart i 2010 og holdt seg høy også i de tre første kvartalene av 2011. Husholdningenes forbruk var den viktigste driveren bak veksten, men også eksporten og boliginvesteringene bidro. Veksten bremset opp og falt med 1,1 prosent i 4. kvartal i fjor, i stor grad som følge av en svakere eksport. Consensus Forecasts fra i mars i år anslår en vekst i Sverige på 0,7 prosent i 2012, ned fra 4,0 prosent i 2011.

I *Japan* falt BNP med nesten én prosent i fjor bl.a. som følge av naturkatastrofen som rammet landet i mars. IMF anslår at veksten vil ta seg opp til 1½ prosent i 2012. Offentlige og private investeringer for å reparere skadene landet er blitt påført vil trolig være viktige drivere for veksten. Husholdningenes konsum og etter hvert også eksporten anslås også å bidra til oppgang framover.

I *Kina* bidro svakere eksportetterspørsel i industrilandene til at veksten avtok noe i løpet av 2011, men veksten var likevel på over 9 prosent i gjennomsnitt. Innenlandsk forbruk har økt gjennom året, noe som kan være et tidlig tegn på at Kina lykkes i å rebalansere økonomien mot mer forbruk og mindre investeringer. En mulig boble i eiendomsmarkedet etter flere år med sterk, kredittdrevet prisvekst anses som en risikofaktor i Kina. IMF anslår en vekst i Kina på 8¼ prosent i 2012. Den økonomiske veksten har holdt seg sterk også i India, og IMF anslår en vekst i India på 7 prosent i 2012, ned fra 6,8 prosent i fjor.

Internasjonale hovedtall. Prosentvis endring fra året før

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Bruttonasjonalprodukt | | | | | Konsumprisindeks | | | | Arbeidsledighet (nivå) | | | |
|  | 2010 | 2011 | 2012 | | | 2010 | 2011 | 2012 | | 2010 | 2011 | 2012 | |
|  |  |  | OECD1 | IMF | CF2 |  |  | OECD | CF |  |  | OECD | CF |
| Euroområdet | 1,9 | 1,5 | 0,2 | -0,5 | -0,4 | 1,6 | 2,7 | 1,5 | 2,2 | 9,9 | 10,2 | 10,3 | - |
| Tyskland | 3,6 | 3,0 | 0,6 | 0,3 | 0,6 | 1,2 | 2,3 | 1,6 | 1,9 | 6,8 | 6,0 | 5,7 | - |
| Frankrike | 1,4 | 1,7 | 0,3 | 0,2 | 0,2 | 1,7 | 2,2 | 1,4 | 2,0 | 9,4 | 9,7 | 9,7 | - |
| Spania | -0,1 | 0,7 | 0,3 | -1,7 | -1,4 | 2,0 | 3,2 | 1,4 | 1,8 | 20,1 | 21,7 | 22,9 | - |
| Italia | 1,5 | 0,5 | -0,5 | -2,2 | -1,6 | 1,6 | 2,9 | 1,7 | 2,7 | 8,4 | 8,4 | 8,3 | - |
| Sverige | 5,4 | 4,0 | 1,5 | - | 0,7 | 1,2 | 3,0 | 1,2 | 1,4 | 8,4 | 7,5 | 7,5 | - |
| UK | 1,8 | 0,8 | 0,5 | 0,6 | 0,6 | 3,3 | 4,5 | 2,7 | 2,7 | 7,9 | 8,0 | 8,8 | - |
| USA | 3,0 | 1,7 | 2,0 | 1,8 | 2,3 | 1,6 | 3,2 | 2,4 | 2,3 | 9,6 | 9,0 | 8,9 | - |
| Japan | 4,1 | -0,7 | 1,7 | 1,7 | 1,9 | -0,7 | -0,3 | -0,6 | -0,2 | 5,1 | 4,6 | 4,5 | - |
| Kina | 10,4 | 9,2 | 8,5 | 8,2 | 8,4 | 3,2 | 5,4 | 3,8 | 3,3 | - | - | - | - |
| India | 8,5 | 6,8 | 7,5 | 7,0 | 7,2 | 12,0 | 9,1 | 7,9 | 8,4 | - | - | - | - |
| Norges handelspartn. | 3,7 | 2,7 | 1,7 | - | 1,3 | 1,8 | 3,1 | 2,0 | 2,0 | 8,0 | 7,6 | 7,7 | - |

1. OECD Economic Outlook 90, november 2011
2. Consensus Forecasts, mars 2012

Kilder: IMF, OECD og Consensus Forecasts.

## Norsk økonomi


### Konjunktursituasjonen

Finanskrisen medførte at BNP falt i fire påfølgende kvartaler, og for første gang siden slutten av 1980-tallet, ble BNP-veksten på årsbasis negativ i 2009. Sommeren 2009 flatet nedgangen ut og fra og med 4. kvartal 2009 har veksten i BNP Fastlands-Norge ligget nær trendveksten på om lag 2,5 prosent som årlig rate. Den kraftige konjunkturnedgangen er dermed for lengst over, selv om norsk økonomi ved inngangen til 2012 fremdeles er nær bunnen i en moderat lavkonjunktur.

Nivået på BNP for Fastlands-Norge før finanskrisen, ble gjeninnhentet i 4. kvartal 2010. Det er imidlertid store variasjoner i utviklingen for de ulike næringene etter finanskrisen. Fratrukket bruttoproduktet i offentlig forvalting, ble BNP-nivået fra før finanskrisen passert i 2. kvartal 2011. Bruttoproduktet i offentlig forvaltning har vokst lenge. Bruttoproduktet i industri og bergverk og annen vareproduksjon, ligger fortsatt klart lavere enn nivået før finanskrisen, mens for tjenester inklusive boligtjenester ligger nivået klart høyere.

Som årsgjennomsnitt var veksten i hovedgruppene i fastlandsøkonomien svært lik i 2011, fra 2 prosent i industrien til 2,9 prosent i annen tjenesteproduksjon. Offentlig forvaltning hadde en årsvekst på 2,2 prosent, og annen vareproduksjon hadde en vekst på 2,6 prosent.

Det er store variasjoner i bruttoproduktet innen industrien. Næringer som produserer for hjemmemarkedet bidrar til å trekke opp veksten, mens de råvarebaserte næringene i industrien bidrar til å trekke ned veksten i andre halvår av 2011. Den svake utviklingen i industrinæringene må ses i sammenheng med en svak utvikling internasjonalt i samme periode. Samlet viste industrien en positiv vekst i 2011.

**


BNP – Fastlands-Norge1 i basisverdi i 2009-kroner, og kvartalsvis sesongjustert vekst omregnet til årlige vekstrater i prosent.

1. Tallene for 2010 og 2011 er foreløpige

Kilde: Statistisk sentralbyrå

I forskriften for *pengepolitikken* heter det at pengepolitikken skal sikte mot stabilitet i den norske krones nasjonale og internasjonale verdi, herunder også bidra til stabile forventninger om valutakursutviklingen. Samtidig skal pengepolitikken understøtte finanspolitikken ved å bidra til å stabilisere utviklingen i produksjon og sysselsetting. Det operative målet for Norges Banks rentesetting er en vekst i konsumprisene som over tid er nær 2,5 prosent. Norges Bank skal i sin rentesetting se bort fra de direkte effektene på konsumprisene som skyldes endringer i skatter, avgifter og særskilte midlertidige forstyrrelser.

Under finanskrisen bidro både *rente- og valutakursutviklingen* i hovedsak ekspansivt til utviklingen i norsk økonomi. Effekten av lave styringsrenter har imidlertid blitt motvirket av internasjonal finansuro og unormalt høye pengemarkedsrenter sett i forhold til styringsrentene. Påslaget på styringsrentene i kjølvannet av Lehman Brothers-konkursen 15. september 2008 var særlig høyt, men påslaget økte også markant gjennom høsten 2011. Stor usikkerhet i finansmarkedene, svakere vekstutsikter internasjonalt og i Norge, bidro til at Norges Bank satte ned pengemarkedsrenten med 0,5 prosentpoeng til 1,75 prosentpoeng i desember 2011. Uroen i de internasjonale finansmarkedene har avtatt noe i 2012, som følge av tiltakene fra Den europeiske sentralbanken. I pengepolitisk rapport 1/2012 vurderer Norges Bank at påslaget på styringsrenten fortsatt vil være langt høyere enn det de antok i pengepolitisk rapport i oktober i fjor. Norges Bank vurderer også at en sterk kronekurs vil bidra til en lav inflasjonen framover. Styringsrenten ble satt ned med 0,25 prosentpoeng 14. mars til 1,5 prosent.



Utviklingen i kronekursen

Kilde: Norges Bank

Kronekursen har beveget seg mye i perioden med uro i de internasjonale finansmarkedene. Noe av disse svingningene kan trolig forklares av at kronemarkedet er relativt lite likvid sammenlignet med andre markeder.[[13]](#footnote-13) På den andre siden betraktes norske kroner som en sikker plassering, gitt den finansielt solide og stabile utviklingen av norsk økonomi.

Målt med den importveide kronekursen svekket kronen seg kraftig i løpet av høsten 2008, men mye av denne svekkelsen ble reversert i løpet av 2009. Deretter fulgte et år med relativt stabil kronekurs, også mot euro og amerikanske dollar. Uro i internasjonale markeder og likviditetsbegrensninger i løpet av 2011 har trolig bidratt til svingningene i kronekursen i denne perioden. For eksempel kan trolig den kraftige styrkingen av kronekursen 6. september 2011 forklares av høyere etterspørsel etter norske kroner, som følge av at den sveitsiske sentralbanken annonserte en minimumskurs for EUR/CHF. Inn i 2012 har kronen styrket seg noe, men svekket seg etter at Norges Bank annonserte en lavere styringsrente. I vedlegg 3 er det redegjort nærmere for valutakursutviklingen.

*Disponibel realinntekt i husholdningene* steg med 4,0 prosent i 2011, mot 3,5 prosent året før. Inntektsutviklingen i husholdningene er nærmere beskrevet i kapittel 5.

*Årslønnsveksten* er av Det tekniske beregningsutvalget anslått til 4,2 prosent i 2011, mot en vekst på 3,7 prosent i 2010. Årslønnsveksten er nærmere beskrevet i kapittel 1.

Fra 2003 til 2007 økte *forbruket i husholdninger og ideelle organisasjoner* med knapt 22 prosent, eller i gjennomsnitt 5½ prosent årlig. I 2008 og 2009 var forbruksveksten betydelig lavere, mens veksten på 3,7 prosent i 2010 var noe høyere sammenliknet med årsgjennomsnittet for 2009. I 2011 økte forbruket i husholdninger og ideelle organisasjoner med bare 2,2 prosent. Veksten var sterkest i første halvår 2011, mens den relativt høye veksten i 2. halvår 2010 bidro til at årsveksten i 2. halvår 2011 ble mindre. Varige konsumgoder, deriblant biler, møbler og hvitevarer og forbruket av elektrisk kraft var lavere i 2011 sammenlignet med 2010. Økt internasjonal uro i 2. halvår 2011 har trolig medført at spareraten holder seg på et høyt nivå og dempet veksten i privat forbruk.

*Investeringene*i fast kapital økte med rundt 14 prosent årlig i perioden 2003-2007. I 2008 var det omtrent nullvekst, og i 2009 var det en nedgang på 8 prosent. Det var spesielt sterk nedgang i boliginvesteringene og næringslivsinvesteringene. Gjennom 2010 har fallet i boliginvesteringene og næringslivsinvesteringene stoppet opp. Samlet falt investeringene med 5 prosent i 2010. Også i offentlig forvaltning falt investeringene med vel 7 prosent, mot en vekst på vel 7 prosent året før, men hovedårsaken til denne nedgangen var at det ble kjøpt en fregatt mindre i 2010 enn i 2009. I 2011 økte de samlede investeringene med 6,9 prosent. Det er den sterke veksten i utvinning og rørtransport, samt høy vekst i boliginvesteringene som bidrar til den sterke veksten. Investeringene i utvinning og rørtransport økte med 11 prosent, mens boliginvesteringene økte med 22 prosent. Videre har det de siste årene vært en sterk utbygging av vindmølleparker samt flere store prosjekter innen produksjon og distribusjon av fjernvarme, som har gitt særlig høye investeringene innen kraftforsyning. Det innebærer at investeringene av elektrisitets-, gass- og varmtvannsforskyvning nærmer seg nivået for industriinvesteringene i 2011.

Internasjonal konjunkturnedgang medførte at *tradisjonell**vareeksport* falt med 8 prosent i 2009, etter flere år med sterk eksportvekst. Til tross for en negativ utvikling gjennom deler av 2010 økte den tradisjonelle vareeksporten med 2,6 prosent for året. Det var bl.a. en sterk vekst i eksporten av viktige produkter som metaller, kjemiske råvarer og kjemiske og mineralske produkter som bidro til den positive veksten i 2010. Eksportnedgang av råolje og naturgass bidro til at eksporten samlet gikk ned i 2010. På årsbasis ble eksporten av tradisjonelle varer redusert med 0,6 prosent i 2011. Eksport av fisk og fiskeprodukter bidrar positivt, mens eksport av kjemiske produkter, metaller og metallvarer trekker ned veksten. Eksport av råolje og naturgass ble redusert med 4,4 prosent og bidro til å trekke ned samlet eksport. Samlet eksport ble redusert med 1,1 prosent i 2011.

I takt med en avdemping i konsumet og i investeringsaktiviteten, viste også *importen*nedgang i 2009, på hele 12,5 prosent, og en oppgang på 9,9 prosent i 2010. Den internasjonale lavkonjunkturen la en demper på innenlandsk etterspørsel etter både importerte konsum- og investeringsvarer. Importen økte derfor i fjor kun med 2,5 prosent.

Høye oljepriser har bidratt til et stort overskudd på *driftsbalansen overfor utlandet* i flere år. I 2008 falt oljeprisen, men bare midlertidig. En viktig årsak til at oljeprisfallet stoppet opp var at OPEC reduserte oljeproduksjonen ved tre anledninger. Gjennomsnittsprisen på olje økte fra 388 kroner per fat i 2009 til 621 kroner per fat i 2011. Overskuddet på driftsbalansen har i de senere årene svingt i takt med oljeprisen, og var om lag 410 milliarder kroner i 2008, 250 milliarder kroner i 2009, 310 milliarder kroner i 2010 og 390 milliarder kroner i 2011.

Fra og med statsbudsjettet for 2002 har *finanspolitikken* vært utformet med utgangspunkt i handlingsregelen for finanspolitikken. Ifølge denne skal innretningen av finanspolitikken sikte mot en jevn og opprettholdbar innfasing av petroleumsinntektene, i tillegg til at den skal virke stabiliserende på økonomien. Regelen er konkretisert ved at det strukturelle, oljekorrigerte budsjettunderskuddet over tid skal tilsvare den forventede realavkastningen av Statens pensjonsfond utland (Petroleumsfondet) ved inngangen til budsjettåret. Forventet realavkastning er satt til 4 prosent.

Ifølge anslagene i Nasjonalbudsjettet 2012 ville regjeringen bruke litt mindre enn 4-prosentbanen i 2012, men avstanden til 4-prosentbanen skulle bli klart mindre enn i 2011. Ifølge Ny saldering av Najonalbudsjettet 2011, er det strukturelle oljekorrigerte underskuddet nedjustert med om lag 10 milliarder kroner. Av dette kan drøyt 3 milliarder kroner knyttes til en økning i anslaget for strukturelle skatter som også kan ha betydning for anslaget for 2012. Anslaget for strukturelle skatter øker både fra foretak utenom oljevirksomhet og fra personlige skatteytere. De foreløpige tallene fra nysalderingen viser at det strukturelle oljekorrigerte underskuddet var klart innenfor 4-prosentsbanen i 2011, og utgjorde 3,2 prosent av fondskapitalen i 2011. Nye regnskapstall tyder på at strukturelt oljekorrigert underskudd kan bli enda lavere enn saldert proposisjon. Disse tallene og en høyere verdi på fondet ved inngangen av 2012, tilsier at avviket fra 4-prosentbanen i år kan bli nær anslaget for 2011 på 3,2 prosent. Finansdepartementet vil som vanlig legge fram oppdaterte anslag for strukturelt, oljekorrigert underskudd for 2012 i revidert nasjonalbudsjett i mai.

### Arbeidsmarkedet

Til tross for en aktiv motkonjunkturpolitikk falt sysselsettingen på årsbasis i 2009 og 2010. I andre halvår av 2010 snudde imidlertid utviklingen til vekst som fortsatte gjennom 2011. På årsbasis økte sysselsettingen med 1,4 prosent i fjor. Sysselsettingsveksten gjennom året i fjor var jevn, med unntak av noe høyere vekst i 3. kvartal.

Gjennomsnittlig vekst i utførte timeverk i Fastlands-Norge var 1,5 prosent i 2011 ifølge kvartalsvis nasjonalregnskap (KNR). Veksten i timeverk var litt sterkere enn veksten i sysselsettingen. Det var en sterk vekst i timeverkene i 2. og 3. kvartal i 2011. Nedgang i antall permitteringer målt av Arbeids- og velferdsetaten hadde trolig en positiv effekt på utførte timeverk i 2011. Det var kun var små endringer i overtid og sykefravær i samme periode.

Til forskjell fra en bred sysselsettingsvekst før finanskrisen, i så vel industri som tjenesteytende næringer, privat og offentlig, viser sysselsettingstallene i KNR i fjor store forskjeller mellom de ulike næringene. Viktige arbeidsintensive næringer, som bygge- og anleggsvirksomheten, varehandel samt deler av industrien som produserer for hjemmemarkedet, hadde en positiv vekst i fjor. Industrien samlet, viste likevel en nedgang i sysselsettingen; næringsmiddelindustrien, trelast-, trevare- og papirvareindustri og produksjon av metaller hadde et fall i sysselsetting på mellom 1,7 og 2,3 prosent. Nivået i 2011 er også fortsatt på et betydelig lavere enn nivået på sysselsettingen før finanskrisen. Sysselsettingen innen offentlig forvaltning økte med 1,8 prosent.

Boks 4.1 Hvordan fanger statistikken opp arbeidsinnvandringen?

Sysselsettingsstatistikk fanger opp innvandringen på ulike måter:

— *Ordinær registerbasert befolkningsstatistikk*: Dette registeret viser alle personer som er bosatt i Norge ifølge Det sentrale folkeregisteret. De bosatte er personer som forventes å oppholde seg mer enn seks måneder i Norge.

— *Arbeidskraftsundersøkelsen (AKU):* Denne statistikken er basert på et utvalg av personer som er bosatt i Norge ifølge Det sentrale folkeregisteret.

— *Sysselsetting i nasjonalregnskapet*: Nasjonalregnskapet viser sysselsettingen i norske bedrifter, uavhengig av om den sysselsatte er bosatt i Norge eller ikke. I nasjonalregnskapet regnes personer på korttidsopphold (ikke-bosatte) med dersom de tar arbeid i en innenlandsk bedrift, det vil si at bedriften forventes å drive produksjon i Norge i minst 12 måneder. Denne gruppen dekker personer bosatt i våre naboland og som pendler daglig eller ukentlig over grensen for å arbeide i Norge, utenlandske bosatte med arbeid på kontinentalsokkelen eller norske skip i utenriksfart og personer på asylmottak i Norge som ikke har fått oppholdstillatelse. Personer som er ansatt i en utenlandsk bedrift på oppdrag i Norge som varer under 12 måneder omtales som tjenesteytere, og inngår ikke i sysselsettingstallene i nasjonalregnskapet. Dette gjelder uavhengig av om personen regnes som bosatt eller ikke-bosatt. Produksjonen som disse bedriftene utfører i Norge regnes som import av tjenester.

— *Registerbasert sysselsettingsstatistikk for innvandrere:* Statistikken gjelder kun dem som er registrert bosatt, det vil si at de ifølge folkeregisteret forventes å oppholde seg her i landet i minst seks måneder.

— *Annen registerbasert sysselsettingsstatistikk*: SSB har laget en spesialstatistikk hvor man forsøker å fange opp alle sysselsatte på korttidsopphold (ikke-bosatte), også tjenesteytere som ikke omfattes av nasjonalregnskapet. Foreløpig omfatter ikke tallene selvstendig

næringsdrivende eller sjøfolk fra land utenfor EØS-området.

— *Oppholdstillatelser/registreringer fra Utlendingsdirektoratet*: Alle borgere fra land utenfor Norden og EØS/EFTA-området (heretter kalt EØS-borgere) som ønsker å ta arbeid i Norge, må søke om oppholdstillatelse. EØS-borgere har rett til opphold og arbeid i Norge i inntil tre måneder. EØS-borgere som oppholder seg i Norge i mer enn tre måneder må registrere seg hos utlendingsmyndighetene. Generelt må alle som kommer hit for å jobbe være registrert hos norske skattemyndigheter. For Bulgaria og Romania, som ble en del av EØS-samarbeidet 1. august 2007 har det til nå vært egne overgangsordninger for arbeidstakere fra disse landene. Disse foreslås opphevet av regjeringen (lovforslag fremmet for Stortinget 27. januar 2012). Personer med statsborgerskap utenfor EØS/EFTA-området som er familiemedlem til en EØS-borger, plikter å søke om oppholdskort. En EØS-borger og dennes familiemedlemmer som er arbeidssøkende og har egne midler til underhold, har rett til opphold i Norge i inntil seks måneder.

Utvidelsen av EU med nye medlemsland fra Øst-Europa 1. mai 2004 har ført til økt arbeidsinnvandring til Norge. Arbeidsinnvandringen ble redusert i 2009, men har tatt seg opp igjen i 2010 og var antagelig minst like høy i 2011. Det er imidlertid vanskelig å måle omfanget av arbeidsinnvandringen, blant annet som følge av et økt omfang av kortvarig arbeidsinnvandring. I nasjonalregnskapet blir deler av denne arbeidsinnsatsen registrert som import av tjenester, se boks 4.1 for en oversikt over hvordan arbeidsinnvandringen fanges opp i ulike statistikker.

Ifølge Statistisk sentralbyrå var Norges befolkning 5 millioner personer i mars 2012. Befolkningsveksten har vært særlig høy siden 2007. Nettotilveksten var i 2011 på om lag 65 000 personer, mens den var på om lag 40 000 personer i 2006. Den høye befolkningstilveksten må ses i sammenheng med en særlig høy nettoinnvandring, og tilveksten på 47 000 personer i 2011 forklarer drøyt 70 prosent av samlet befolkningstilvekst i dette året. Av folkemengden i hele landet var 25,3 prosent under 20 år, 61,7 prosent var i aldersgruppen 20-66 år, og 12,9 prosent var over 66 år.

Arbeidsmarkedet ifølge arbeidskraftsundersøkelsen (AKU), 1000 personer 1,3


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Nivå |  | Endring fra året før1,3 | | | | | | |
| 2011 |  | 2005 | 2006 | 2007 | 2008 | 2009 | 2010 | 2011 |
| Arbeidsstyrke (15-74 år)1 | 2629 |  | 18 | 39 | 61 | 84 | -1 | 12 | 27 |
| Sysselsatte | 2543 |  | 13 | 65 | 81 | 81 | -16 | 0 | 35 |
| 15-24 år1 | 334 |  | -3 | 12 | 19 | 25 | -22 | 0 | 4 |
| 25-54 år | 1723 |  | 3 | 28 | 38 | 39 | -1 | -10 | 18 |
| 55-74 år | 486 |  | 12 | 24 | 24 | 16 | 7 | 10 | 13 |
| Kvinner | 1243 |  | 4 | 30 | 43 | 38 | -1 | -4 | 17 |
| Menn | 1387 |  | 10 | 35 | 38 | 43 | -15 | 5 | 18 |
| Deltidssysselsatte | 671 |  | -7 | 34 | 8 | 21 | -1 | -6 | 4 |
| Undersysselsatte2 | 70 |  | 0 | -22 | -10 | -7 | 1 | 7 | 3 |
| Midlertidig ansatte | 187 |  | -9 | 14 | -3 | -4 | -24 | 6 | -5 |
| Arbeidsledige | 86 |  | 4 | -27 | -21 | 4 | 14 | 12 | -8 |
| Kvinner | 38 |  | 5 | -10 | -10 | 1 | 3 | 5 | 1 |
| Menn | 48 |  | -1 | -15 | -11 | 4 | 12 | 7 | -9 |

* 1. Med virkning fra 2006 ble det gjort en større omlegging av AKU. Endringene bestod i noen mindre definisjonsendringer, justeringer og utvidelser av spørreskjemaet, samt en endret aldersdefinisjon (alder på referansetidspunktet istedenfor ved utgangen av året). Samtidig ble nedre aldersgrense for å være med i AKU senket fra 16 til 15 år. Endringstallene er etter gammel definisjon fram til og med 2006, og ny definisjon i 2007.
  2. Deltidssysselsatte som ønsker lengre arbeidstid.
  3. Pga. feil i datafangsten er sysselsettingstallet blitt om lag 6 000 for høyt i 1. kvartal 2008 og 12 000 for høyt i 2. kvartal 2008. Dette slår ut i nivåtallene i tabellen for aldersgruppa 15-19 år og dermed også totalen 15-74 år.

Kilde: Statistisk sentralbyrå

*Arbeidsstyrken* defineres som summen av sysselsatte og arbeidsledige. Utviklingen i arbeidsstyrken påvirkes av utviklingen i demografiske forhold, som endringer i befolkningens størrelse og sammensetning (inkludert innvandring), men også av atferdsendringer. Gitt konstante yrkesfrekvenser (arbeidsstyrken i prosent av befolkningen) etter kjønn, alder, utdanningsnivå og utdannings- og pensjonsmottakerstatus, er befolkningsutviklingen med null nettoinnvandring beregnet å bidra til å øke arbeidsstyrken med om lag 3 000 i 2010 og 2011. Innvandringen kommer i tillegg. Ifølge Arbeidskraftsundersøkelsen (AKU) økte arbeidstyrken med henholdsvis 12 000 og 27 000 personer i 2010 og 2011. Yrkesfrekvensen har falt fra 72,8 til 71,4 prosent de siste to årene. Yrkesfrekvensen har falt noe for menn for alle aldersgrupper fra 2010 til 2011. Kvinner i aldersgruppen fra 55 til 74 har økt yrkesaktiviteten noe. Yrkesfrekvensen er imidlertid på et lavere nivå enn før finanskrisen. Det lavere nivået kommer i hovedsak som følge av en lavere yrkesfrekvens blant yngre arbeidstakere, dvs. personer mellom 16 og 24 år. Sesongjustert økte arbeidsstyrken med 16 000 personer fra gjennomsnittet av september til november 2011 sammenlignet med gjennomsnittet for desember til februar i 2012. Sysselsettingen økte med 19 000 personer, mens antall arbeidsledige ble redusert med 3 000 personer i denne perioden.

Arbeidsmarkedssituasjonen relatert til befolkningsutviklingen kan også indikeres ved tall for sysselsettingsraten (sysselsatte som andel av befolkningen). Også for denne raten kompliseres bildet av mulighetene for å fange opp arbeidskraftbevegelser over landegrensen. AKU-tallene baserer seg på de som registreres som bosatte, mens sysselsatte på korttidsopphold i Norge og i uformelle arbeidsforhold ikke telles. AKU-tallene viser en fortsatt klart lavere sysselsettingsrate enn før finanskrisen, ca 69 pst i 2011 mot 72 pst i 2008 for aldersgruppen 15-74. Nedgangen er særlig stor for ungdom, mens det har vært en økning blant eldre arbeidstakergrupper.



Antall arbeidsledige i 1000. Sesongjustert

Kilder: SSB og Arbeids- og velferdsetaten

Ifølge AKU økte *arbeidsledighetsraten* som følge av finanskrisen. Den høyeste ledighetsraten, 3,6 prosent, ble registrert i 4. kvartal 2010. Arbeidsledigheten har deretter falt, og holdt seg relativt stabilt rundt gjennomsnittet for 2011 på 3,3 prosent. Fra desember 2011 til februar 2012 var den gjennomsnittlige sesongjusterte arbeidsledigheten til 3,2 prosent.

Antall deltidssysselsatte som ønsker lengre arbeidstid (undersysselsatte) har økt noe de siste to årene, etter en periode med relativt flat utvikling. Tallet på undersysselsatte økte med 3 000 personer fra 2010 til 2011. Totalt var det 62 000 undersysselsatte personer i 4. kvartal i fjor, noe som var litt lavere enn årsgjennomsnittet på 70 000 personer. Summen av alle arbeidstimene arbeidsledige og de undersysselsatte ønsket å arbeide i 2011, svarer til 99 000 ukeverk. Dette er en nedgang på 7 000 ukeverk fra 2010.

Økningen i *personer på tiltak og registrerte ledige* hos Arbeids- og velferdsetaten var noe sterkere enn økningen i AKU-ledigheten fram til høsten 2009. Siden da har antallet samlet sett blitt noe redusert. Sesongjustert falt arbeidsledigheten fra desember til januar 2012, var uendret fra januar til februar, og falt fra februar til mars. Arbeidsledigheten utgjør nå 2,6 prosent av arbeidsstyrken. Ved utgangen av mars 2012 var 88 209 personer på tiltak eller registrerte ledige. Sammenlignet med samme periode i fjor er det en nedgang i antall registrerte ledige på 9 prosent og personer på ordinære tiltak har økt med 14 prosent. Antall ledige stillinger i offentlig og privat sektor annonsert i media, eller meldt til Arbeids- og velferdsetaten økte i januar, var uendret i februar og økte i mars sammenlignet med samme periode i fjor

Arbeids- og velferdsetaten regner arbeidsledige med en varighet på 26 uker eller lengre som *langtidsledige*. Tallene fram til mars i år viser en nedgang i arbeidsledigheten for alle varighetsgrupper. Nedgangen var størst for de som har vært arbeidssøkere i mellom 26 og 103 uker. De langtidsledige utgjør fortsatt en stor gruppe blant de arbeidsledige.

Fra utgangen av mars 2011 til utgangen av mars 2012 falt ledigheten i alle fylker med unntak av en oppgang på 3 prosent i Telemark. I Møre og Romsdal og i Sør-Trøndelag gikk ledigheten relativt mest ned. Ledighetsraten var ved utgangen av mars i år lavest i Sogn og Fjordane med og Rogaland, lik 1,9 prosent i begge fylker. Den høyeste ledigheten er 3,6 prosent i Telemark.

Fra mars 2011 til mars 2012 har det vært en nedgang i arbeidsledigheten blant alle *yrkesgruppene* med unntak av barne- og ungdomsarbeid, reiseliv og transport, samt innen serviceyrker og annet arbeid*.* Den største prosentvise nedgangen er på 24 prosent innen bygg- og anleggssektoren. Yrker innen ingeniør- og ikt-fag falt også kraftig med 15 prosent, og akademiske yrker, meglere og konsulenter, butikk og salgsarbeid, samt industriarbeid, falt også med henholdsvis 14 og 12 prosent. Det høyeste antallet registrerte ledige er innen yrker som industriarbeid og bygg og anlegg. Innen disse yrkene er det om lag 9 000 ledige ved utgangen av mars 2012. Yrket ledere har det laveste nivået registrerte ledige med 640 personer.

Arbeidsstyrken i prosent av alle personer i hver gruppe, ifølge arbeidskraftsundersøkelsen (AKU)1

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | Nivå |  | Endring fra året før i prosentpoeng1 | | | | | |
| 2011 |  | 2006 | 2007 | 2008 | 2009 | 2010 | 2011 |
| I alt |  | 71.4 |  | 0,4 | 0,8 | 1,1 | -1,1 | -0,9 | -0.5 |
| Kvinner, 15-241 | | 56.9 |  | 0,0 | 2,2 | 2,2 | -3,3 | -2,1 | -0.2 |
| Menn, 15-241 | | 55.6 |  | -1,8 | 0,4 | 4,3 | -4,9 | -0,4 | -2,0 |
| Kvinner, 25-54 | | 84.3 |  | 0,3 | 0,6 | 1,6 | -0,4 | -0,8 | -0.1 |
| Menn, 25-54 | | 89.7 |  | 0,5 | 0,3 | 0,5 | -0,5 | -0,7 | -0.5 |
| Kvinner, 55-74 | | 45.1 |  | 1,3 | 2,2 | 0,5 | -0,2 | -0,2 | 0.5 |
| Menn, 55-74 | | 53.8 |  | 1,8 | 0,8 | 0,5 | -0,7 | 0,0 | -0.6 |

* 1. Med virkning fra 2006 ble det gjort en større omlegging av AKU. Endringene bestod i noen mindre definisjonsendringer, justeringer og utvidelser av spørreskjemaet, samt en endret aldersdefinisjon (alder på referansetidspunktet istedenfor ved utgangen av året). Samtidig ble nedre aldersgrense for å være med i AKU senket fra 16 til 15 år. Endringstallene er etter gammel definisjon fram til og med 2006, og ny definisjon fra og med 2007.

Kilde: Statistisk sentralbyrå

Arbeidsmarkedstall fra Arbeids- og velferdsetaten, gjennomsnittlige månedstall i 1000 personer

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Nivå |  | Endring fra året før | | | | | | |
| 2011 |  | 2006 | 2007 | 2008 | 2009 | 2010 | 2011 | Mars  20121 |
| Registrert helt ledige | 69.4 |  | -20,6 | -16,7 | -3,5 | 26,8 | 5,4 | -7.0 | -0,1 |
| Helt permitterte | 4.5 |  | -1,5 | -0,6 | 0,4 | 6,3 | -1,0 | -33.8 |  |
| Ordinære tiltaksdeltakere | 15.6 |  | -3,0 | 0,0 | 0,7 | 5,0 | 0,2 | -3.1 | 0,1 |
| Delvis ledige | 28.2 |  | -9,3 | -8,9 | -5,0 | 9,0 | 1,3 | -6.9 |  |
| Total tilgang ledige stillinger2 | 247.1 |  | 94,2 | 66,6 | -41,4 | -97,8 | 24,1 | 4.6 |  |
| Beholdning ledige stillinger | 26.7 |  | 5,6 | 5,4 | 2,4 | -2,8 | 0,5 | 9.4 |  |

1. Sesongjusterte tall ved utgangen av januar 2012 i forhold til årsgjennomsnittet for 2011.

2 Total tilgang gjennom året, ikke gjennomsnitt per måned.

Kilde: Arbeids- og velferdsetaten

Sysselsatte ifølge nasjonalregnskapet1, 1000 personer

|  | Nivå | |  | Endring fra året før | | | | | |
| --- | --- | --- | --- | --- | --- | --- | --- | --- | --- |
|  | 2010\* | 2011\* |  | 2006 | 2007 | 2008 | 2009\* | 2010\* | 2011\* |
| I alt | 2599,8 | 2635,5 |  | 81.4 | 99.9 | 82.0 | -11.6 | -2.1 | 35.7 |
| Olje og utenriks sjøfart | 96,8 | 98,3 |  | 2.0 | 8.8 | 3.2 | 4.8 | 1.5 | 1.5 |
| Fastlands-Norge | 2502,7 | 2536,9 |  | 79.4 | 91.2 | 78.8 | -16.5 | -3.5 | 34.2 |
| Industri og bergverksdrift | 251 | 250,1 |  | 15.2 | 5.7 | 4.7 | -14.0 | -9.5 | -0.9 |
| Annen vareproduksjon | 274 | 278,3 |  | 12.7 | 14.3 | 5.0 | -11.8 | 1.5 | 4.3 |
| Primærnæringer | 70,9 | 69,7 |  | -1.8 | -2.1 | -0.7 | -2.6 | 1.1 | -1.2 |
| Elektrisitetsforsyning | 12,7 | 13,1 |  | 0.4 | 0.0 | 0.4 | -0.8 | 0.2 | 0.4 |
| Bygge- og anleggsvirksomhet | 190,4 | 195,5 |  | 14.1 | 16.4 | 5.3 | -8.4 | 0.2 | 5.1 |
| Tjenesteytende næringer ekskl. off. forvaltning | 1198,4 | 1215,5 |  | 38.3 | 58.8 | 54.7 | -5.6 | -11.1 | 17.1 |
| Varehandel | 367,1 | 372 |  | 3.9 | 15.3 | 13.9 | -5.9 | -9.2 | 4.9 |
| Samferdsel | 109 | 111 |  | 0.7 | 2.8 | 2.3 | -0.7 | 0.1 | 2.0 |
| Annen tjenesteyting | 722,3 | 732,5 |  | 33.7 | 40.7 | 38.5 | 1.0 | -2.0 | 10.2 |
| Offentlig forvaltning | 779,3 | 793 |  | 13.2 | 12.4 | 14.4 | 14.9 | 15.6 | 13.7 |
| Statsforvaltningen | 281,6 | 285,1 |  | 3.5 | 4.2 | 2.5 | 3.0 | 5.7 | 3.5 |
| Kommuneforvaltningen | 497,7 | 507,9 |  | 9.8 | 8.1 | 11.9 | 11.9 | 9.9 | 10.2 |

Nasjonalregnskapstallene (NR) avviker noe fra AKU, bl.a. ved at NR inkluderer utenlandske sjøfolk på norske skip og arbeidsinnvandrere på korttidsopphold (ikke-bosatte).

\* Foreløpige tall

Kilde: Statistisk sentralbyrå

### Utsiktene for 2012

Nedenfor følger en kort gjennomgang av de siste publiserte*prognosene*for utviklingen i norsk økonomi framover fra Finansdepartementet (oktober 2011), Norges Bank (mars 2011), Statistisk sentralbyrå (SSB) (februar 2012), samt et gjennomsnitt av de siste prognosene fra DNB, Swedbank og Nordea.

Lavkonjunkturen i norsk økonomi vil trolig fortsette i 2012 og prognosene tyder på at lavkonjunkturen vil avdempes noe. SSB anslår veksten i *BNP Fastlands-Norge* til 2,7 prosent, mens Norges Banks anslag er om lag et halvt prosentpoeng høyere. Svake vekstutsikter internasjonalt bidrar både til lavere produksjonsvekst i eksportnæringene og til moderate investeringer innen disse næringene. Økt etterspørsel fra oljevirksomheten og en fortsatt sterk vekst i boliginvesteringene vil bidra positivt. Prognosen er basert på en gjennomsnittlig pengemarkedsrente på rundt 2¾ prosent og en noe sterkere valutakurs. Det gjennomsnittlige anslaget fra DNB, Swedbank og Nordea anslår veksten i BNP Fastlands-Norge i 2012 til 2,5 prosent.

SSB, Norges Bank og Finansdepartementet antar at *husholdningenes**forbruk* øker med rundt 3,5 prosent i 2012, mens gjennomsnittet av anslagene til DNB, Swedbank og Nordea er litt mer moderat på 2,6 prosent. Husholdningenes forbruk vil trolig øke bl.a. som følge av økt boligformue, moderat inntektsvekst og lave renter. Forbruket i husholdningene har dessuten økt mindre enn det realinntektsveksten, og utviklingen i boligformue og renter, skulle tilsi i 2011. Fortsatt vekst i sysselsetting bidrar også til inntektsvekst i 2012. Anslagene på *prisveksten* målt ved KPI i 2012 ligger mellom 1 og 1,3 prosent.

Endringer i *bruttoinvesteringer* har tradisjonelt vært viktige for konjunkturutviklingen, men det er ofte knyttet spesielt stor usikkerhet til denne utviklingen. Alle de nevnte institusjonene forventer en økning i investeringsaktiviteten i 2012. Finansdepartementet legger til grunn en økning i *petroleumsinvesteringene*på 11 prosent i år. SSB og Norges Bank antar at petroleumsinvesteringene øker med henholdsvis 14 prosent og 17 ¼ prosent. For Fastlands-Norge er det også anslått en kraftig vekst i investeringene i 2012, men mer moderat enn i 2011. Norges Bank antar en vekst på 3¾ prosent. SSB og Finansdepartementet anslår at investeringene i Fastlands-Norge øker med om lag 4 prosent. Både bolig- og næringslivsinvesteringene er antatt å øke i år. Videre forventes det en høy investeringsvekst innen produksjon og distribusjon av fjernvarme også i år, mens industriinvesteringene er forventet å ha en svak vekst i år. Den forventede veksten i 2012 vil sammen med utviklingen i investeringene i disse to næringene de siste årene, innebære at forventet utført investeringsnivå i 2012 er om lag like stort.

Det ventes en lav vekst hos våre handelspartnere også i 2012. Det innebærer en svak utvikling for *tradisjonell**vareeksport* også i 2012. I 2011 falt den tradisjonelle vareeksporten med 0,6 prosent. Norges-Bank og Finansdepartementet anslår en vekst i tradisjonell vareeksport, mens SSB anslår at tradisjonell vareeksport vil falle med 2 prosent i 2012.

Prognosene fra Finansdepartementet, Norges Bank og SSB tyder på en høy aktivitet både med hensyn til investeringer og produksjon innen utvinning og rørtransport i 2012. SSB og Finansdepartementet anslår at oljeprisene som årsgjennomsnitt blir henholdsvis 639 og 575 kroner per fat i 2012. I 2011 var gjennomsnittlig oljepris 621 kroner per fat. *Overskuddet på driftsbalansen* ventes av SSB å øke fra til om lag 390 milliarder kroner i 2011 til 430 milliarder kroner i 2012. Det ventes en sterkere vekst i import enn eksport, og at en redusert bytteforholdsgevinst med utlandet slik at handelsoverskuddet reduseres. Dersom også rente- og stønadsbalansen viser fortsatt overskudd, vil det bidra til at driftsbalansen som andel av BNP vil bli 15 prosent til neste år.

Prognosene peker mot en moderat økning i antall *sysselsatte* i 2012. Ifølge prognosene vil sysselsettingen vokse med mellom 0,8 og 1,5 prosent i 2012. Den sterke veksten i arbeidsstyrken kan imidlertid medføre at ledigheten øker noe. Norges Bank, SSB og Finansdepartementet venter at arbeidsledigheten målt ved AKU vil bli henholdsvis 3, 3¼ og 3,3 prosent i 2012.

Det anslås en god lønnsomhet for enkelte næringer også i 2012, men lavere for noen av næringene som er konkurranseutsatte sammenlignet med øvrig næringsliv. SSBs anslag for *lønnsveksten* i 2012 er 3,6 prosent. De andre prognosene er noe høyere, og ligger i intervallet 3 ¾ til 4,0 prosent.

Utviklingen i noen makroøkonomiske hovedstørrelser. Prosentvis endring fra året før der ikke annet fremgår. Regnskapstallene for 2010 og 2011 er foreløpige

|  | 2010 | 2011 | 2012 | | | |
| --- | --- | --- | --- | --- | --- | --- |
|  | Regnskap | Regnskap | SSB1 | NB2 | FIN3 | Andre4 |
| Konsum i husholdninger og ideelle organisasjoner | 3,7 | 2,2 | 3,2 | 3 | 4,0 | 2,6 |
|  |  |  |  |  |  |  |
| Konsum i offentlig forvaltning | 1,7 | 1,5 | 2,2 | 2¼ | 1,5 | 2,0 |
|  |  |  |  |  |  |  |
| Bruttoinvesteringer i fast kapital | -5,2 | 6,9 | 7,2 | .. | 5,6 | 6,4 |
| - Fastlands-Norge | -2,5 | 8,2 | 4,6 | 3¾ | 4,1 | 3,1 |
| - Utvinning og rørtransport | -9,0 | 11,4 | 14,1 | 17¼ | 11,0 | 19,1 |
|  |  |  |  |  |  |  |
| Eksport | 1,8 | -1,1 | 0,5 | .. | 1,0 | 1,2 |
| - Tradisjonelle varer | 2,6 | -0,6 | -2,0 | 1½5 | 2,4 | -0,2 |
|  |  |  |  |  |  |  |
| Import | 9,9 | 2,5 | 3,5 | 3½ | 4,3 | 3,1 |
| - Tradisjonelle varer | 8,1 | 5,4 | 4,1 | .. | 4,7 | .. |
|  |  |  |  |  |  |  |
| Bruttonasjonalprodukt | 0,7 | 1,6 | 2,2 | 2¾ | 2,4 | 2,2 |
| - Fastlands-Norge | 1,9 | 2,6 | 2,7 | 3¼ | 3,1 | 2,5 |
|  |  |  |  |  |  |  |
| Sysselsatte personer | -0,1 | 1,4 | 1,1 | 1½ | 1,5 | 0,8 |
| Utførte timeverk, Fastlands-Norge | 0,8 | 1,5 | 0,9 | .. | 1,2 | .. |
| Arbeidsledighetsrate -AKU (nivå) | 3,6 | 3,3 | 3,4 | 3¼ | 3,3 | 3,3 |
|  |  |  |  |  |  |  |
| Årslønn | 3,7 | 4,2 | 3,6 | 3¾ | 4,0 | 3,8 |
| Konsumprisindeksen | 2,5 | 1,2 | 1,3 | 1 | 1,6 | 1,2 |
|  |  |  |  |  |  |  |
| Driftsbalansen, mrd. Kroner | 313,6 | 387,0 | 426,9 | .. | .. | 482,2 |
| Husholdningenes disponible realinntekt | 3,5 | 4,0 | 3,6 | .. | .. | .. |
|  |  |  |  |  |  |  |
| MEMO: |  |  |  |  |  |  |
| Pengemarkedsrente (nivå) | 2,5 | 2,9 | 2,8 | 1½9 | 2,6 | 2,510 |
| Importveid kronekurs6 | -3,7 | -2,4 | -0,4 | -¾ | 0,2 | .. |
| Utlånsrente, rammelån (nivå) 7 | 3,4 | 3,6 | 3,8 | .. | .. | .. |
| Råoljepris8 i kroner (nivå) | 484 | 621 | 639 | .. | 575 | 630 |

1. Anslag ifølge Statistisk sentralbyrå, Økonomiske analyser 1/2012, januar 2012.
2. Anslag ifølge Norges Bank. Pengepolitisk rapport 1/2012, mars 2012.
3. Anslag ifølge Finansdepartementet, Meld.St. 1 (2011-2012), oktober 2011.
4. Gjennomsnitt av anslag fra DNB, Swedbank og Nordea.
5. Inkludert reisetrafikk og andre tjenester fra Fastlands-Norge.
6. Positivt tall innebærer svekket krone.
7. Gjennomsnitt for året. Rammelån med pant i bolig.
8. Gjennomsnittlig spotpris Brent Blend.
9. Styringsrente.
10. Gjennomsnitt av renteprognoser for pengemarkedsrenten til mai 2012.

# Kapittel 5

# Inntektsutviklingen for husholdningene


* Husholdningenes disponible realinntekt økte ifølge foreløpige nasjonalregnskapstall med 4,0 prosent i 2011. Regnet per innbygger var økningen på 2,7 prosent. Lønnsinntektene etter skatt var den største bidragsyteren til veksten.
* Reallønn etter skattfor lønnstakere i alt økte med 2,9 prosent fra 2010 til 2011. I de største forhandlingsområdene varierte reallønnsveksten fra 2,3 prosent for ansatte i Virke-bedrifter i varehandel til 3,3 prosent for ansatte i forretnings- og sparebanker og forsikring. For sistnevnte forhandlingsområde bidro bonuser til å trekke reallønnsveksten opp både i 2010 og 2011.
* Inntektsulikheten i yrkesbefolkningen økte noe fra 2009 til 2010. Det skyldes i hovedsak at kapitalinntektene økte fra 2009 til 2010. Sett over en lengre periode er fordelingen av samlet inntekt i yrkesbefolkningen sterkt preget av svingningene i utbyttene. Medregnet utbytte er ulikheten mindre i 2010 enn i 2000, og om lag på linje med ulikheten i årene 1997 til 1999.

## Disponibel realinntekt i husholdningssektoren

Dette kapittelet fokuserer på husholdningenes samlede disponible realinntekt basert på foreløpige tall fra nasjonalregnskapet.

Nasjonalregnskapets inntektsregnskap gir en samlet oversikt over husholdningssektorens inntekter og utgifter, det vil si etter at en har summert alle økonomiske enheter hjemmehørende i husholdningssektoren. (For en nærmere redegjørelse av hva som inngår i husholdningssektoren, se boks 5.1)


Figur 5.1 viser husholdningenes disponible inntekt i prosent av disponibel inntekt for Norge, og i prosent av disponibel inntekt for Norge eksklusive driftsresultatet i petroleumsnæringene. Husholdningenes andel av disponibel inntekt utenom petroleumsnæringene var på 63 prosent i 2011, som i de to foregående årene. Husholdningenes andel av disponibel inntekt totalt for Norge var på 51 prosent i 2011. Dette er om lag som i 2010 og noe lavere enn i 2009. Husholdningenes andel av samlet disponibel inntekt for Norge påvirkes mye av hvordan driftsresultatet i petroleumsnæringene utvikler seg.



Disponibel inntekt for husholdninger og ideelle organisasjoner. Andel av disponibel inntekt for Norge i prosent

\* Foreløpige tall for 2010 og 2011

Kilde: statistisk sentralbyrå



Vekst i disponibel realinntekt for husholdninger og ideelle organisasjoner. Prosentvis endring fra året før

\* Foreløpige tall for 2010 og 2011

Kilde: statistisk sentralbyrå

Husholdninger og ideelle organisasjoner.Bidrag til vekst i disponibel realinntekt i 2009-priser. Prosentpoeng

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |
|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* | Gj.snitt 02-11 |
| Vekst i disponibel realinntekt i prosent | 8,0 | 4,6 | 3,3 | 7,8 | -6,4 | 6,3 | 3,9 | 3,9 | 3,5 | 4,0 | 3,8 |
| *Vekst i disp. realinntekt ekskl. aksjeutbytte* | *3,8* | *3,4* | *2,6* | *3,9* | *4,3* | *5,2* | *3,2* | *4,1* | *3,2* | *3,6* | 3,7 |
| Bidrag fra |  |  |  |  |  |  |  |  |  |  |  |
| Realinntekter |  |  |  |  |  |  |  |  |  |  |  |
| - Lønn | 3,6 | -0,5 | 2,7 | 3,3 | 5,1 | 7,4 | 4,7 | 0,6 | 1,5 | 3,8 | 3,2 |
| - Blandet inntekt1/driftsresultat | 0,6 | 0,1 | -0,8 | 0,3 | 0,4 | 0,4 | -0,1 | -0,5 | 0,7 | 0,4 | 0,1 |
| - Formuesinntekter | 4,6 | 0,5 | -0,5 | 4,4 | -9,7 | 3,3 | 2,3 | -2,5 | 0,3 | 1,0 | 0,3 |
| *herav: mottatt aksjeutbytte* | 4,3 | 1,4 | 0,9 | 4,3 | -10,2 | 1,2 | 0,8 | -0,1 | 0,4 | 0,5 | 0,4 |
| - Offentlige stønader | 1,9 | 2,0 | 0,6 | 0,1 | 0,4 | 0,9 | 1,1 | 2,0 | 1,1 | 1,5 | 1,2 |
| - Andre inntekter, netto | -1,6 | 0,7 | 0,0 | 1,0 | -0,2 | 1,0 | -0,3 | 0,4 | 0,5 | 0,0 | 0,2 |
| Realutgifter |  |  |  |  |  |  |  |  |  |  |  |
| - Skatt av inntekt og formue | -0,7 | 0,1 | -1,5 | -1,2 | -1,0 | -3,3 | -0,9 | -0,6 | -0,9 | -2,0 | -1,2 |
| - Formuesutgifter | -0,7 | 1,3 | 2,2 | -0,1 | -1,0 | -3,3 | -3,3 | 3,8 | 0,3 | -0,7 | -0,2 |
|  |  |  |  |  |  |  |  |  |  |  |  |
| Korreksjon for indirekte målte banktjenester | 0,3 | 0,5 | 0,6 | 0,1 | -0,2 | 0,0 | 0,3 | 0,7 | 0,1 | 0,0 | 0,2 |
|  |  |  |  |  |  |  |  |  |  |  |  |

\* foreløpige tall

1 Blandet inntekt er den delen av driftsresultatet som tilfaller husholdningssektoren. Dette inkluderer også beregnet avkastning av boligkapitalen.

Kilde: Statistisk sentralbyrå

Husholdningenes disponible inntekt økte nominelt med 5,4 prosent i 2011 og 5,7 prosent i 2010. Konsumdeflatoren var relativt lav i 2011 og førte til at disponibel realinntekt økte med 4 prosent i dette året, mot 3,5 prosent året før. Tabell 5.1 viser hvordan de ulike inntekts- og utgiftskomponentene har bidratt til veksten i husholdningenes disponible realinntekter i perioden 2002-2011.

Bidraget fra *lønn*, som er den største inntektskomponenten, var på 3,8 prosentpoeng i 2011, som er høyere enn i 2009 og 2010, da vekstbidraget fra lønn var henholdsvis 0,5 prosentpoeng og 1,5 prosentpoeng. I de foregående årene var vekstbidragene fra lønnsinntektene jevnt over store, med unntak av i 2003, da bidraget var negativt, som følge av lavkonjunkturen.

Vekst i bidraget fra *skatt av inntekt og formue* vil, med denne type dekomponering, være negative så lenge realinntektene øker og det ikke er store lettelser i beskatningen. Skatt av inntekt og formue bidro til å redusere veksten i husholdningenes disponible realinntekt med 2 prosentpoeng i 2011. Til sammenligning reduserte skatt av inntekt og formue veksten i disponibel realinntekt med i gjennomsnitt 1,2 prosentpoeng i 10-årsperioden 2002-2011.

*Offentlige stønader*, som er den viktigste inntektskilden for pensjonister og trygdede, har i hele perioden 2002-2011 gitt positive bidrag til veksten i husholdningenes disponible realinntekt. Utviklingen i offentlige stønader bidro til å øke veksten i disponibel realinntekt med 1,5 prosentpoeng i 2011. Dette er noe høyere enn det tilsvarende vekstbidraget i 2010 som var 1,1 prosentpoeng. Økning i utbetalte alderspensjoner står for det største bidraget til veksten i stønadene.

Husholdningenes *formuesinntekter* består i hovedsak av renter på bankinnskudd og aksjeutbytte samt beregnet avkastning på forsikringskrav, mens *formuesutgiftene* stort sett omfatter gjeldsrenter. Husholdningene har langt høyere rentebærende gjeld enn rentebærende fordringer, når vi holder husholdningenes forsikringskrav utenom (se boks 5.1). Rentenedgangen i kjølvannet av finanskrisen bidro sterkt til veksten i disponibel realinntekt i 2009. I 2011 gikk både husholdningenes formuesinntekter og formuesutgifter opp. Formuesinntektene bidro til å trekke veksten i disponibel realinntekt opp med 1 prosentpoeng, mens formuesutgiftene bidro til å dempe veksten i disponibel realinntekt med 0,7 prosentpoeng.

Tall fra inntektsregnskapet for husholdningssektoren er summariske i den forstand at de ikke gjenspeiler endringer i husholdningenes antall og sammensetning. *Disponibel inntekt regnet per innbygger* kan for 2011 anslås til om lag 239 920 kroner.

I tabell 5.2 vises vekst i disponibel realinntekt per innbygger fra 2002 til 2011, både med og uten aksjeutbytte. I 10-årsperioden fra 2002 til 2011 var den gjennomsnittlige årlige veksten per person 2,9 prosent, mens veksten utenom aksjeutbytte var 2,7 prosent. I 2011 økte disponibel realinntekt per person med 2,7 prosent, mot 2,3 prosent året før.

Disponibel realinntekt per innbygger. Vekst fra året før i prosent

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* | Gj.snitt 2002-2011 |
| Disponibel realinntekt per innbygger | 7,4 | 4,0 | 2,6 | 7,1 | -7,1 | 5,3 | 2,6 | 2,6 | 2,3 | 2,7 | 2,9 |
| Disponibel realinntekt utenom aksjeutbytte per innbygger | 3,2 | 2,7 | 2,0 | 3,2 | 3,4 | 4,1 | 1,9 | 2,8 | 1,9 | 2,3 | 2,7 |

\* foreløpige tall

Kilde: Statistisk sentralbyrå

**Boks 5.1 Noen begreper knyttet til husholdningenes inntekter**

En personhusholdning kan ha inntekt fra flere kilder, utenom lønnsinntekt. *Blandet inntekt* er driftsresultatet fra næringsvirksomhet og som tilfaller husholdningssektoren. Den inkluderer avlønning for arbeid utført av eierne eller deres familie. Blandet inntekt inkluderer også en beregnet avkastning av boligkapitalen (ofte omtalt som driftsresultatet fra egen bolig). Husholdningene kan ha formuesinntekter som består av renteinntekter på bankinnskudd, utbytte på aksjer, avkastning på forsikringskrav og leieinntekter fra landeiendom. Husholdningen kan også ha inntekter fra pensjoner og trygder.

Det er grunn til å merke seg at varige konsumgoder utenom bolig ifølge konvensjonene i nasjonalregnskapet regnes som konsumert i sin helhet det året de anskaffes. I tråd med dette inngår derfor ikke beregnet avkastning på varige konsumgoder utenom bolig som inntekt i nasjonalregnskapets inntektsregnskap. Husholdningene er derimot eiere av produksjonssektoren for boligtjenester, og mottar den beregnede avkastningen på boligkapitalen som en del av sin inntekt.

Tallene i dette kapittelet inneholder også inntektene og utgiftene til ideelle organisasjoner. Ideelle organisasjoner er enheter som tilbyr sine tjenester til husholdningene, og som hovedsakelig er engasjert i ikke-markedsrettet virksomhet. Deres hovedinntektskilder er overføringer fra offentlig forvaltning, medlemskontingenter og frivillige bidrag fra husholdninger og foretak.

Beregninger av disponibel realinntekt krever en omregning til faste priser, dvs. en må dividere den løpende inntekten med en prisindeks. Valget av prisindeks er ikke opplagt. Det vanlige er å deflatere husholdningenes inntekter med en felles prisindeks – enten konsumprisindeksen eller nasjonalregnskapets prisindeks for husholdningers og ideelle organisasjoners totale forbruk. I beregningene i kapittel 5.1 er den sistnevnte prisindeksen benyttet.

Det bør nevnes at enkelte inntektskomponenter som inntektsføres i nasjonalregnskapet, ikke utbetales til husholdningene det aktuelle året. Et eksempel på dette er avkastning på husholdningenes *forsikringskrav som føres som inntekt og deretter inngår i husholdningenes finansinvesteringer*. Husholdningenes forsikringskrav er i hovedsak verdien av beholdningene i livsforsikring og pensjonsfond.

Omvurdering av aktiva og lignende ikke realiserte aksjegevinster/tap, endringer i verdien av boligkapitalen og lignende, inngår ikke i begrepet disponibel inntekt. Slike omvurderinger av aktiva vil påvirke forbruksmulighetene over tid, men hører begrepsmessig hjemme i et kapitalregnskap for husholdningene.

*Indirekte målte bank- og finanstjenester* defineres som tjenester produsert av finansielle foretak som de ikke tar betalt for ved hjelp av gebyrer, men gjennom rentemarginer. Med det menes at finansinstitusjonene har lavere rente på innskudd/innlån enn på utlån. Siden det er knyttet administrasjon og ressursbruk til disse indirekte betalte bank- og finanstjenestene,

betraktes de som produksjon i finansinstitusjonene og kalles indirekte målte bank- og finanstjenester. Husholdningenes del av rentemarginene defineres som en del av deres konsum. Tilsvarende beløp tillegges disponibel inntekt. Samme beløp blir konsumert av husholdningene slik at rentemarginene påvirker ikke husholdningenes sparing.

## Vekst i reallønn etter skatt for utvalgte lønnstakerhusholdninger

I forrige avsnitt ble husholdningenes samlede disponible realinntekt, hvor alle typer inntekter inngår (jf. boks 5.1), omtalt. I dette avsnittet er det utviklingen i reallønn etter skatt for ulike grupper som studeres. Utviklingen i reallønn etter skatt bestemmes av forløpene til lønn, skatt og prisstigning.

### Reallønn etter skatt fra 2009 til 2011

Maksimal skatt på alminnelig inntekt har vært 28 prosent siden 1992. Alminnelig inntekt omfatter alle skattepliktige inntekter, med fradrag for alle fradragsberettigede kostnader. Maksimal marginalskatt på lønnsinntekt, som omfatter både skatten på alminnelig inntekt, trygdeavgift og toppskatt, er gjengitt i tabell 5.3 for denne perioden. Inntektsgrenser mv. for inntektsårene fra 2005 til 2012 framgår i tabell 4.1 i vedlegg 4.

Maksimal skatt på alminnelig inntekt og lønn. 1992-2012.

|  |  |  |
| --- | --- | --- |
| År | Maksimal skatt på alminnelig inntekt. Prosent | Maksimal marginalskatt på lønnsinntekt. Prosent |
| 1992 | 28 | 48,8 |
| 1993-1998 | 28 | 49,5 |
| 1999 | 28 | 49,3 |
| 2000-2004 | 28 | 55,3 |
| 2005 | 28 | 51,3 |
| 2006-2012 | 28 | 47,8 |

Kilde: Finansdepartementet.

I tabell 5.4 legger utvalget fram beregninger av utviklingen i reallønn etter skatt for de viktigste forhandlingsområdene fra 2009 til 2011. Det er tatt utgangspunkt i gjennomsnittlig nivå og vekst i årslønn som vist i tabellene 1.1 og 1.2. Det er videre sett bort fra endringer i skattemessige fradrag den enkelte måtte ha hatt utover standardfradrag.

Tabell 5.4 viser at lønnstakere som har hatt en årslønn og en lønnsvekst som tilsvarer gjennomsnittet for alle grupper, har fått en økning i reallønn etter skatt på 2,9 prosent fra 2010 til 2011. Dette er knapt 1,8 prosentpoeng høyere enn veksten i reallønn etter skatt fra 2009 til 2010. Dette skyldes at lønnsveksten fra 2010 til 2011 var noe høyere og at prisveksten fra 2010 til 2011 var klart lavere. Reallønnsveksten var om lag på gjennomsnittet for alle forhandlingsområder.

Gjennomsnittlig årslønn, lønnsvekst, og reallønnsvekst etter skatt for utvalgte forhandlingsområder. Lønnstakere i klasse 1 med gjennomsnittlig årslønn og med standardfradrag. Vekst i prosent

|  |  |  |  |  |  |  |
| --- | --- | --- | --- | --- | --- | --- |
|  |  | 2010 | |  | 2011 | |
| Grupper | Årslønn i 20111, kr | Lønnsvekst | Vekst i reallønn etter skatt |  | Lønnsvekst | Vekst i reallønn etter skatt |
| Industriarbeidere 2 | 391 800 | 3,6 | 1,1 |  | 4,4 | 3,0 |
| Industrifunksjonærer 3 | 604 200 | 4,3 | 1,6 |  | 4,7 | 3,2 |
| Ansatte i Virke-bedrifter i varehandel 4 | 411 300 | 3,6 | 1,1 |  | 3,6 | 2,3 |
| Ansatte i forretnings- og sparebanker og forsikring 5 | 582 900 | 5,98 | 2,9 |  | 4,98 | 3,3 |
| Statsansatte | 470 800 | 4,59 | 1,8 |  | 4,2 | 2,9 |
| Kommuneansatte 6 | 415 700 | 3,7 | 1,1 |  | 4,3 | 2,9 |
| Veid snitt av alle grupper 7 | 454 400 | 3,7 | 1,1 |  | 4,2 | 2,9 |

1. Tallene for årslønn i tabellen er konsistente med tallene for årslønn i tabell 1.1 og tabell 1.2.
2. Gjelder for industriarbeidere i NHO-bedrifter med gjennomsnittlig avtalefestet normalarbeidstid, for dagarbeidere betyr dette 37,5 t/uke.
3. Industrifunksjonærer i NHO-bedrifter.
4. Tall for Virke-bedrifter i varehandel er for heltidsansatte.
5. Dekker noen flere grupper enn forhandlingsområdet bank og forsikring. Tall for heltidsansatte.
6. Inklusive skoleverket.
7. Gjennomsnittet gjelder alle grupper, også de som ikke inngår i tabellen.
8. Bonusutbetalinger trakk lønnsveksten opp i 2010 og 2011.
9. Årslønnsveksten for det statlige tariffområdet inkluderer ny arbeidstidsavtale for politi- og lensmannsetaten med et bidrag på 0,6 prosentpoeng og omlegging av beregningsmetode som anslås å ha bidratt med inntil 0,3 prosentpoeng.

Kilder: Statistisk sentralbyrå og Beregningsutvalget.

Beregningsutvalget har også sett på kjøpekraftsutviklingen for ulike husholdningstyper. I tabell 5.5 har en beregnet utvikling i reallønn etter skatt for lønnstakere med en lønnsinntekt i 2010 på henholdsvis 300 000 kroner, 550 000 kroner og 750 000 kroner. Beregningene er utført for enslige lønnstakere hhv. uten barn og med ett barn, for lønnstakere som forsørger ektefelle og to barn, og for ektepar med to barn der begge ektefeller er sysselsatt.

De generelle forutsetningene for beregningene er nærmere omtalt i boks 5.2. Utvalget har i beregningene i tabell 5.5 lagt til grunn en lønnsvekst på 3,7 prosent fra 2009 til 2010 og 4,2 prosent fra 2010 til 2011.

Tabell 5.5 illustrerer hvordan kjøpekraften for noen utvalgte husholdningstyper, med og uten barn, påvirkes av skatteendringene de to siste årene. Med de forutsetningene som er valgt varierer økningen i reallønnen etter skatt fra 2010 til 2011 for de utvalgte husholdningstyper fra 2,4 prosent til 2,8 prosent. Veksten i reallønn etter skatt er gjennomgående minst for husholdningstyper med barn. Det skyldes at barnetrygden ble videreført nominelt fra 2010 til 2011.

**Boks 5.2 Beregninger av endringer i reallønn etter skatt**

Beregningene av endringer i reallønn etter skatt i dette avsnittet bygger på følgende forutsetninger:

* Inntektstakeren mottar bare én inntektsart (lønn).
* Det er bare tatt hensyn til skatteregler som berører alle eller de fleste lønnstakere. Det vil bl.a. si at det kun gis standardfradrag i inntekt (personfradrag og minstefradrag).
* Barnetrygd er regnet som negativ skatt. Det er ikke tatt hensyn til andre overføringer fra offentlige budsjetter, herunder kontantstøtten som ble innført fom. 1. august 1998.
* Det er brukt samme prisindeks (konsumprisindeksen) for alle husholdningstyper ved omregning til reallønn. Konsumprisindeksen økte med 2,5 prosent fra 2009 til 2010 og med 1,2 prosent fra 2010 til 2011.

Beregninger basert på så enkle forutsetninger må brukes med forsiktighet. Beregningsutvalget mener likevel av flere grunner at denne type beregninger kan ha interesse:

* Resultatene indikerer i hvilken retning endringer i sentrale skatteregler isolert sett trekker.
* Siden det bare forhandles om lønn, kan beregninger der en kun endrer lønnsinntekten være av særlig interesse.

Den nominelle lønnsinntekten etter skatt beregnes ved å trekke inntektsskatter og avgifter til folketrygden fra lønnsinntekten. For barnefamilier tas også hensyn til barnetrygden. Lønnsinntekt etter skatt beregnet på denne måten gir uttrykk for hva lønnstakeren har til disposisjon av lønnsinntekten (og eventuelt barnetrygden) til betaling av gjeldsrenter og til kjøp av varer og tjenester etter at samlede skatter er betalt. Reallønn etter skatt beregnes ved å deflatere den nominelle lønnsinntekten etter skatt med endringen i konsumprisindeksen. Endringen i reallønn etter skatt blir da den prosentvise forskjellen mellom årets og fjorårets reallønn etter skatt.

Beregnet vekst i reallønn etter skatt for utvalgte husholdningstyper. Vekst i prosent

|  | 2010 | | 2011 | |
| --- | --- | --- | --- | --- |
| Lønnsinntekt i 2010 | Nominell lønnsvekst | Vekst i reallønn etter skatt | Nominell lønnsvekst | Vekst i reallønn etter skatt |
| 300 000 kroner |  |  |  |  |
| Enslig lønnstaker uten barn1 | 3,7 | 1,1 | 4,2 | 2,8 |
| Ektepar med én inntekt og 2 barn mellom 3 og 16 år/Enslig lønnstaker med 1 barn2,3 | 3,7 | 0,8 | 4,2 | 2,4 |
| *550 000 kron*er |  |  |  |  |
| Enslig lønnstaker uten barn1 | 3,7 | 1,1 | 4,2 | 2,8 |
| Ektepar med én inntekt og 2 barn mellom 3 og 16 år/Enslig lønnstaker med 1 barn2,3 | 3,7 | 0,9 | 4,2 | 2,5 |
| Ektepar med 2 barn mellom 3 og 16 år, hvor den ene ektefellen tjener 350 000 kroner og den andre 200 000 kroner4 | 3,7 | 1,0 | 4,2 | 2,7 |
| 750 000 kroner |  |  |  |  |
| Enslig lønnstaker uten barn1 | 3,7 | 1,1 | 4,2 | 2,8 |
| Ektepar med én inntekt og 2 barn mellom 3 og 16 år/Enslig lønnstaker med 1 barn2,3 | 3,7 | 1,0 | 4,2 | 2,6 |
| Ektepar med 2 barn mellom 3 og 16 år, hvor den ene ektefellen tjener 500 000 kroner og den andre 250 000 kroner4 | 3,7 | 1,0 | 4,2 | 2,6 |

1. Enslige lønnstakere uten barn blir liknet i klasse 1.
2. Ektepar med én inntekt og enslige med forsørgeransvar blir liknet i klasse 2.
3. Enslige forsørgere får barnetrygd for ett barn mer enn de forsørger.
4. Ektefellene i denne husholdningstypen blir liknet særskilt i klasse 1.

Kilde: Beregningsutvalget.

### Endringer i skatteregler for lønnstakere fra 2011 til 2012

Lønnsbeskatningen blir langt på vei videreført på 2011-nivå i 2012, dvs. innslagspunktene for toppskatt, minstefradraget og personfradraget er oppjustert i tråd med anslått lønnsvekst fra 2011 til 2012. Prosentsatsen i minstefradraget blir imidlertid økt fra 36 til 38 pst. i 2012. Fradraget for fagforeningskontingent blir økt med mer enn prisveksten, fra 3 660 kroner til 3 750 kroner. Enkelte beløpsgrenser holdes nominelt uendret. Det gjelder blant annet det særskilte fradraget i lønnsinntekt, nedre grense for å betale trygdeavgift, fradraget for reiser mellom hjem og arbeid (både kilometersatsene og nedre grense), det særskilte fradraget i Finnmark og Nord-Troms mv. Også barnetrygden holdes nominelt uendret fra 2011 til 2012. I fradraget for reiser mellom hjem og arbeid økes kilometergrensen for overgang fra høy til lav sats fra 35 000 km til 50 000 km.

## Utviklingen i pensjonsytelser fra folketrygden

Pensjonsytelsene fra folketrygden er uførepensjon, etterlattepensjon og alderspensjon. Hovedkomponentene i uføre- og etterlattepensjon er grunnpensjon, særtillegg og tilleggspensjon. Alderspensjonen til personer som tok ut pensjon før 2011 består av de samme komponentene. For alle som har tatt ut alderspensjon etter 1. januar 2011 er særtillegget erstattet med et pensjonstillegg. Fra 2016 vil den nye alderspensjonen bestående av inntektspensjon og garantipensjon bli faset gradvis inn for personer født fra og med 1954.

### Utviklingen i pensjonsytelser fra folketrygden fra 2009

Minstepensjonen for uførepensjonister og etterlattepensjonister består av grunnpensjon og særtillegg. Grunnpensjonen utgjør 1 G for enslige og 0,85 G for gifte/samboende. Særtillegg gis til pensjonister som ikke har opptjent tilleggspensjon, eller som har tilleggspensjon lavere enn særtillegget. Særtilleggets ordinære sats er 1 G. Dersom ektefellen har tilleggspensjon, kan særtillegget bli redusert og ligger mellom 0,74 og 1 G. Satsene utgjør en fast andel av grunnbeløpet, som årlig reguleres med lønnsveksten.[[14]](#footnote-14)

Som en følge av nye reguleringsregler for alderspensjon fra 2011 er satsene for minste pensjonsnivå for alderspensjonister løsrevet fra grunnbeløpet og fastsettes nå i forskrift med et kronebeløp. Alderspensjon under utbetaling reguleres med lønnsveksten og deretter fratrukket 0,75 prosent, mens satsene for minstenivåene blir regulert med lønnsveksten justert for endringer i forventet levealder ved 67 år. Satsene for minste pensjonsnivå for alderspensjon utgjør p.t.   
125 338 kroner for lav sats (gift med alderspensjonist med høy tilleggspensjon), 145 822 kroner for ordinær sats (gift med minstepensjonist) og 157 639 kroner for høy sats (enslig). Ulik regulering gjør at minsteytelsen til hhv. uføre/etterlattepensjonister og alderspensjonister ikke lenger utgjør samme beløp. Reguleringen skjer med virkning fra 1. mai hvert år.

Tabell 5.6 viser beregnet vekst i utbetalt pensjon og realvekst i minstepensjon for enslige og ektepar de siste tre årene. Fra 2011 er det tatt utgangspunkt i minste pensjonsnivå for alderspensjonister. For 2011 sett under ett økte minste pensjonsnivå til 155 517 kroner for enslige og 287 717 kroner for minstepensjonistektepar.

Utviklingen i minstepensjonene (minste pensjonsnivå for alderspensjon fra 2011). Prosentvis endring fra året før

|  |  | 2009 | | 2010 | | | 2011 | |
| --- | --- | --- | --- | --- | --- | --- | --- | --- |
|  | Minste pensjonsnivå  i 2011, kr | Vekst i utbetalt  pensjon | Realvekst  i pensjon | | Vekst i utbetalt  pensjon | Realvekst  i pensjon | Vekst i utbetalt  pensjon | Real-vekst i pensjon |
| Enslig | 155 517 | 7,9 | 5,7 | | 5,4 | 2,8 | 4,6 | 3,3 |
| Ektepar, begge har minstepensjon | 287 717 | 8,2 | 6,0 | | 5,5 | 2,9 | 4,6 | 3,4 |

Kilder: Arbeids- og velferdsetaten og Beregningsutvalget.

Pensjonistenes inntektsforhold bestemmes også av tilleggspensjon (inntektspensjon i ny alderspensjon) fra folketrygden, andre pensjonsordninger og andre inntekts- og formuesforhold. I dagens alderspensjon har alle rett til særtillegg (nå pensjonstillegg) som avkortes mot opptjent tilleggspensjon, slik at personer med forholdsvis lav tilleggspensjon ofte blir minstepensjonister. Dermed får disse pensjonistene liten eller ingen uttelling av opptjente pensjonsrettigheter.

Utviklingen i grunnbeløpet i folketrygden, minstepensjonene for enslige og ektepar og i pensjonene til enslige som er født uføre eller blir uføre i ung alder, i perioden 1.5 1993 til 30.4 2012 framgår av tabell 4.2 i vedlegg 4.

Tabell 5.7 viser den reelle veksten i overføringer fra 1993 til 2009 for pensjonistene som samlet gruppe. Det har vært en reell vekst i overføringene fra 1993 til 2009 på 68,4 prosent. Overføringer utgjør 89,8 prosent av pensjonistenes samlede inntekt i 2009. Overføringenes andel av samlet inntekt har ikke endret seg vesentlig siden 1993.

Utvikling i overføringer1 for pensjonister fra 1993 til 2009 målt som andel av samlet inntekt før skatt og i prosentvise årlige og samlede vekstrater (overføringene justert til 2009-kroner). Prosent

|  | Andel av samlet inntekt før skatt | Årlig vekst i overføringer | Samlet vekst i overføringer fra 1993 |
| --- | --- | --- | --- |
| 1993 | 86,0 |  |  |
| 1999 | 86,7 |  | 20,3 |
| 2000 | 85,4 | 2,2 | 23,0 |
| 2001 | 86,4 | 2,6 | 26,2 |
| 2002 | 86,1 | 5,2 | 32,8 |
| 2003 | 87,1 | 2,7 | 36,3 |
| 2004 | 88,6 | 5,5 | 43,9 |
| 2005 | 85,7 | 2,7 | 47,7 |
| 2006 | 88,9 | 2,1 | 50,9 |
| 2007 | 86,4 | 5,5 | 59,3 |
| 2008 | 86,8 | 2,5 | 63,3 |
| 2009 | 89,8 | 3,2 | 68,4 |

1. Inkluderer både offentlige- og private tjenestepensjon.

Kilder: Statistisk sentralbyrå og Beregningsutvalget.

### Endringer i skattereglene for pensjonister fra 2009 til 2012

Fram til 2011 har uførepensjonister og alderspensjonister med pensjon fra folketrygden hatt rett på særfradrag for alder og uførhet mv. Trygdeavgiften har også vært lavere for pensjonsinntekt enn for lønnsinntekt. I tillegg har en særskilt skattereduksjonsregel sikret at pensjonister uten særlig formue eller inntekter utover minstepensjonsnivå ikke betaler skatt. Denne fordelen avkortes gradvis med økende inntekt. Som en oppfølging av trygdeoppgjøret 2008 ble grensen for skattefri nettoinntekt i skattebegrensningsregelen for ektepar økt i årene 2008-2010, for å sikre fortsatt skattefri minstepensjon.

For å tilpasse pensjonsskattereglene til pensjonsreformen ble det innført nye skatteregler for AFP- og alderspensjonister fra 2011. Disse skattyterne får et nytt skattefradrag i pensjonsinntekt til erstatning for skattebegrensningsregelen. I 2012 utgjør det nye skattefradraget maksimalt   
29 300 kroner, og vil sikre at minstepensjonen forblir skattefri. I motsetning til i skattebegrensningsregelen vil ikke det nye skattefradraget nedtrappes mot andre inntekter enn pensjon, og det beregnes ikke lenger et formuestillegg til inntekten. Første innslagspunkt for nedrapping er ved pensjonsinntekt lik 165 000 kroner. Skattefradraget nedtrappes med en sats på 15,3 prosent av pensjonsinntekt over dette nivået og opp til 251 700 kroner. For inntekt over dette nivået, nedtrappes skattefradraget med en sats på 6,0 prosent. Skattefradraget fastsettes uavhengig av ektefellens inntekt. Særfradraget for alder er også fjernet, og trygdeavgiften på pensjon er økt til 4,7 prosent. Endringen innebærer at mange pensjonister med lave og midlere inntekter får reduserte marginalskatter og høyere arbeidsinsentiver enn med skattebegrensningsregelen. Finansdepartementet anslo i forbindelse med statsbudsjettet for 2011 at om lag 60 prosent av AFP- og alderspensjonistene fikk en skattelettelse med de nye skattereglene, om lag 10 prosent fikk uendret skatt, mens om lag 30 prosent fikk en skatteskjerpelse. Fordelingsvirkningene er nærmere omtalt i Prop. 1 LS (2010-2011) Skatter og avgifter 2011.

Endringene i skattereglene for pensjonister innebærer at en enslig pensjonist i 2012 vil begynne å betale skatt når pensjonsinntekten overstiger om lag 165 000 kroner. Tilsvarende vil et pensjonistektepar med lik pensjon begynne å betale skatt på en samlet inntekt over om lag   
330 000 kroner. I disse beregningene er det lagt til grunn at pensjonistene kun har pensjonsinntekt og standardfradrag.

Uførepensjonister som får uførepensjonen beregnet etter dagens regler i folketrygdeloven, samt mottakere av behovsprøvde pensjonsytelser fra folketrygden, skattlegges fremdeles etter skattebegrensningsregelen. Skattebegrensningsregelen ble imidlertid justert noe i 2011. Regelen er nå individbasert, slik at kun den enkelte skattyters inntekt og formue inngår i beregningen. Særfradraget for uførhet er lik 32 000 kroner, mens trygdeavgiften er 4,7 prosent.

## Fordeling av inntekt

Beregningsutvalget legger i dette avsnittet fram en del statistikk som kaster lys over fordelingen av inntekt for individer. Det er spesielt lagt vekt på å redegjøre for enkelte trekk ved fordelingen av arbeids- og kapitalinntekter. Det er gjort nærmere rede for inntektsbegrepet som er lagt til grunn, i boks 5.4.

### Fordelingen av samlet inntekt etter skatt for yrkestilknyttede

I dette avsnittet ses det på sammensetningen og fordelingen av samlet inntekt for individer som er yrkestilknyttet. For å få en best mulig oversikt over utviklingen og sammensetningen av samlet inntekt for de personene som antas å være yrkestilknyttet på ”fulltid”, er det nødvendig skille ut de personene som har reduserte stillingsbrøker (blant annet jobber mange studenter ved siden av studiene). Utvalget har valgt å definere yrkestilknyttede som de personene som har en sum av lønnsinntekt og næringsinntekt som minst utgjør 60 prosent av gjennomsnittlig industriarbeiderlønn. Samlet sett utgjør denne gruppen vel 1,96 mill. personer i 2010. Til sammenligning var det samlet sett om lag 2,6 mill. sysselsatte personer i 2010.

Tabell 5.8 viser sammensetningen av de ulike inntektskomponentene for yrkestilknyttede i 2000 og 2010 etter at individene er sortert etter stigende inntekt etter skatt (desiler), jf. boks 5.3. Tabellen viser at lønnsinntekt er den viktigste inntektskilden i alle desiler, og at lønnsandelen har økt for alle desiler fra 2000 til 2010. Andelen som næringsinntekt utgjorde for gruppene samlet falt fra 7,7 prosent i 2000 til 6,5 prosent i 2010. Andelen er relativt høy for desil 1 og faller så til og med desil 4 i både 2000 og 2010. Deretter stiger næringsinntektsandelen.

For desil 10 betyr kapital- og næringsinntekt mye mer enn i de øvrige inntektsgruppene, og det reduserer betydningen av lønn kraftig. Det har vært store svingninger i både lønnsandelen og andelen kapitalinntekter for desil 10 i de senere år. Blant annet falt alle kapitalinntekter unntatt utbytte for desil 10 fra 2008 til 2009. Det må ses i sammenheng med finanskrisen. Det har også vært svingninger i kapitalinntekter det siste tiåret som følge av tilpasninger til endringer av beskatning av utbytte. Innføringen av utbytteskatt på avkastning utover normalavkastning i 2006 (skjermingsmetoden for aksjonærer) var kjent i god tid før 2006. Aksjeutbytte ble tatt ut for deretter å bli skutt inn igjen som ny egenkapital. Den innskutte kapitalen kunne senere bli tatt ut fra selskapene uten ekstra beskatning.[[15]](#footnote-15) Det høye nivået på aksjeutbytte i 2005, samt reduksjonen i aksjeutbytte i påfølgende år, tyder på at en slik tilpasning har foregått. Økningen i utbyttene etter 2006 kan imidlertid gi en indikasjon på at utbyttenivåene er i ferd med å komme opp på et mer normalt nivå.[[16]](#footnote-16)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Sammensetning av inntekt innenfor de ulike desilene for yrkestilknyttede.1 Andel i prosent av gruppens samlede inntekt før skatt der ikke annet framgår. Desilfordelt etter inntekt etter skatt. Nivå i 2010-priser. 2000 og 2010 | | | | | | | | | |
| 2000  Desil | Lønns-inntekt | Nærings-inntekt | Kapital-inntekt2 | Over-føringer3 | Samlet gj.sn. inntekt før skatt | | Skatt mm. | Inntekt etter skatt | |
| Andel | Nivå |
| 1 | 91,0 | 9,1 | -2,1 | 1,9 | 100 | 222 400 | 27,6 | 72,4 | |
| 2 | 90,5 | 5,4 | 1,1 | 3,0 | 100 | 266 500 | 26,3 | 73,7 | |
| 3 | 91,1 | 4,4 | 1,2 | 3,2 | 100 | 294 200 | 26,6 | 73,4 | |
| 4 | 91,0 | 4,3 | 1,3 | 3,4 | 100 | 318 100 | 26,7 | 73,3 | |
| 5 | 90,9 | 4,3 | 1,4 | 3,4 | 100 | 342 600 | 27,2 | 72,8 | |
| 6 | 90,3 | 4,6 | 1,6 | 3,5 | 100 | 368 600 | 27,8 | 72,2 | |
| 7 | 89,4 | 5,1 | 1,8 | 3,7 | 100 | 399 900 | 28,4 | 71,6 | |
| 8 | 87,5 | 6,4 | 2,2 | 3,9 | 100 | 444 500 | 29,5 | 70,5 | |
| 9 | 84,8 | 8,5 | 3,2 | 3,5 | 100 | 528 400 | 31,5 | 68,5 | |
| 10 | 58,6 | 13,1 | 26,8 | 1,5 | 100 | 1 076 400 | 31,9 | 68,1 | |
| Alle | 81,4 | 7,7 | 8,0 | 2,9 | 100 | 426 200 | 29,2 | 70,8 | |
|  |  |  |  |  |  |  |  |  |
| 2010  Desil |  |  |  |  |  |  |  |  |
| 1 | 94,0 | 7,6 | -3,3 | 1,6 | 100 | 270 500 | 27,1 | 72,9 |
| 2 | 92,7 | 3,9 | 0,6 | 2,7 | 100 | 324 000 | 24,0 | 76,0 |
| 3 | 92,8 | 3,4 | 0,7 | 3,1 | 100 | 359 700 | 24,5 | 75,5 |
| 4 | 92,6 | 3,3 | 0,8 | 3,2 | 100 | 391 300 | 25,0 | 75,0 |
| 5 | 92,2 | 3,6 | 0,9 | 3,3 | 100 | 423 700 | 25,5 | 74,5 |
| 6 | 92,2 | 3,7 | 1,0 | 3,1 | 100 | 459 300 | 26,2 | 73,8 |
| 7 | 91,5 | 4,3 | 1,2 | 3,0 | 100 | 501 600 | 27,0 | 73,0 |
| 8 | 90,3 | 5,3 | 1,6 | 2,8 | 100 | 565 100 | 28,5 | 71,5 |
| 9 | 88,2 | 7,0 | 2,5 | 2,3 | 100 | 683 400 | 30,9 | 69,1 |
| 10 | 72,0 | 11,8 | 14,4 | 1,8 | 100 | 1 252 600 | 35,3 | 64,7 |
| Alle | 86,8 | 6,5 | 4,2 | 2,6 | 100 | 523 100 | 29,0 | 71,0 |
| 1. Yrkestilknyttede er definert som lønnstakere og selvstendig næringsdrivende med yrkesinntekt på minst 60 prosent av gjennomsnittlig industriarbeiderlønn. Disse utgjorde 1 750 349 personer i 2000 og 1 962 333 personer i 2010. 2. Renteinntekter er inkludert, men ikke renteutgifter. 3. Negative overføringer omfatter pensjonspremie i arbeidsforhold og betalt barnebidrag gjennom offentlige ordninger.   Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå. | | | | | | | | |

Tabell 5.8 viser også at andelen av samlet inntekt som betales i skatt, var lavere i 2010 enn i 2000 i alle desiler med unntak av desil 10. Redusert toppskatt og økte bunnfradrag i beskatningen av lønn i denne perioden er medvirkende årsaker til at skatteandelene er redusert for de fleste desiler. Også endringer i renter og dermed rentefradrag vil kunne påvirke skatteandelene i tabellen.

Tabell 5.9 viser hvordan de samlede inntektene fra de ulike inntektskomponentene fordeler seg på inntektsdesilene (etter skatt) i 2000 og 2010. Desilenes andeler av lønnsinntekt, næringsinntekt og overføringer endret seg relativt lite fra 2000 til 2010. Det er en svak tendens til at de med høyest samlet inntekt mottar en økende andel av den samlede lønnsinntekten. I 2005 utgjorde desil 10 sin andel av samlede inntekter etter skatt hele 30,5 prosent, jf. NOU 2009:7 Om grunnlaget for inntektsoppgjørene 2009. Som nevnt må dette høye nivået ses i sammenheng med innføringen av utbytteskatten fra 2006. Fra 2005 til 2006 ble desil 10 sin andel av samlede inntekt etter skatt redusert til 21,4 prosent og har vært om lag uendret etter dette. I 2010 er desil 10 sin andel av samlet inntekt etter skatt lik 21,8 prosent.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Fordelingen av ulike inntektskomponenter for yrkestilknyttede1. Desilfordelt etter inntekt etter skatt. Andeler i prosent og nivå i 2010-priser. 2000 og 2010 | | | | | | | | |
| 2000  Desil | Lønns-inntekt | Nærings-inntekt | Kapital-inntekt2 | Over-føringer3 | Skatt mm. | Inntekt etter skatt | | |
| Andel | Nivå | Vekst  00-10 |
| 1 | 5,8 | 6,2 | -1,3 | 3,4 | 4,9 | 5,3 | 161 100 |  |
| 2 | 6,9 | 4,4 | 0,8 | 6,5 | 5,6 | 6,5 | 196 400 |  |
| 3 | 7,7 | 4,0 | 1,0 | 7,7 | 6,3 | 7,2 | 216 000 |  |
| 4 | 8,3 | 4,2 | 1,2 | 8,7 | 6,8 | 7,7 | 233 000 |  |
| 5 | 9,0 | 4,5 | 1,4 | 9,4 | 7,5 | 8,3 | 249 500 |  |
| 6 | 9,6 | 5,2 | 1,7 | 10,4 | 8,2 | 8,8 | 266 300 |  |
| 7 | 10,3 | 6,2 | 2,1 | 12,1 | 9,1 | 9,5 | 286 200 |  |
| 8 | 11,2 | 8,7 | 2,9 | 13,9 | 10,5 | 10,4 | 313 500 |  |
| 9 | 12,9 | 13,7 | 5,0 | 15,1 | 13,4 | 12,0 | 362 000 |  |
| 10 | 18,2 | 43,0 | 85,2 | 12,8 | 27,6 | 24,3 | 733 200 |  |
| Alle | 100 | 100 | 100 | 100 | 100 | 100 | 301 700 |  |
|  |  |  |  |  |  |  |  |  |
| 2010  Desil |  |  |  |  |  |  | | |
|  |  |  |
| 1 | 5,6 | 6,1 | -4,1 | 3,3 | 4,8 | 5,3 | 197 100 | 22,3 |
| 2 | 6,6 | 3,8 | 0,9 | 6,7 | 5,1 | 6,6 | 246 300 | 25,4 |
| 3 | 7,4 | 3,7 | 1,2 | 8,2 | 5,8 | 7,3 | 271 400 | 25,6 |
| 4 | 8,0 | 3,8 | 1,5 | 9,4 | 6,4 | 7,9 | 293 500 | 26,0 |
| 5 | 8,6 | 4,5 | 1,7 | 10,4 | 7,1 | 8,5 | 315 700 | 26,5 |
| 6 | 9,3 | 5,0 | 2,2 | 10,6 | 7,9 | 9,1 | 339 000 | 27,3 |
| 7 | 10,1 | 6,3 | 2,8 | 11,3 | 8,9 | 9,9 | 366 100 | 27,9 |
| 8 | 11,2 | 8,9 | 4,2 | 11,7 | 10,6 | 10,9 | 404 000 | 28,9 |
| 9 | 13,3 | 14,1 | 7,7 | 11,8 | 13,9 | 12,7 | 471 900 | 30,4 |
| 10 | 19,9 | 43,8 | 82,0 | 16,7 | 29,2 | 21,8 | 809 900 | 10,5 |
| Alle | 100 | 100 | 100 | 100 | 100 | 100 | 371 500 | 23,1 |
| 1. Lønnstakere og selvstendige med yrkesinntekt på minst 60 prosent av gjennomsnittlig industriarbeiderlønn. Dette var en gruppe på 1 750 349 personer i 2000 og 1 962 333 personer i 2010. 2. Renteinntekter er inkludert, men ikke renteutgifter. 3. Negative overføringer omfatter pensjonspremie i arbeidsforhold og betalt barnebidrag gjennom offentlige ordninger.   Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå. | | | | | | | | |

I vedleggstabell 4.13 er det gitt en nærmere oversikt over fordelingen av ulike kategorier kapitalinntekter for yrkestilknyttede.

### Fordelingen av samlet inntekt etter skatt for pensjonister og trygdede

Tabell 5.10 viser desilenes andel av de ulike inntektskomponentene for pensjonister og trygdede. Samlet inntekt etter skatt har økt mer enn gjennomsnittet for desil 2 til 7 fra 2000 til 2010, mens de øvrige desilene har hatt en noe lavere vekst. Det skyldes blant annet at desil 2 til 6 har fått økt andel overføringer. En mulig forklaring på dette er at samordningsfradraget for ektefeller er redusert for alle pensjonister i perioden, og at endringen utgjør en større andel av overføringene i de lavere desilene. Veksten i overføringene i de lavere desilene må også ses i sammenheng med trygdeoppgjøret i 2008, som ga en gradvis økning i særtilleggene for minstepensjonister. Lavere inntektsvekst i desil 1 og desil 10 skyldes at endringer i kapital- og næringsinntekt har større betydning for disse desilene enn øvrige desiler. Den reelle veksten i nærings- og kapitalinntekt fra 2000 til 2010 har vært lavere enn den reelle veksten i overføringer for pensjonister. Sammensetningen av inntekten innenfor de ulike inntektsgruppene for pensjonister framgår av vedleggstabell 4.14.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Fordelingen av ulike inntektskomponenter for pensjonister1. Desilfordelt etter inntekt etter skatt. Andeler i prosent og nivå i 2010-priser. 2000 og 2010 | | | | | | | | |
| 2000  Desil | Lønns-inntekt | Nærings-inntekt | Kapital-inntekt2) | Over-føringer3) | Skatt mm. | Inntekt etter skatt | | |
| Andel | Nivå | Vekst  00-10 |
| 1 | 2,7 | -5,3 | 0,7 | 4,8 | 2,9 | 4,6 | 74 300 |  |
| 2 | 3,2 | 1,7 | 2,9 | 6,2 | 3,0 | 6,3 | 101 900 |  |
| 3 | 3,1 | 3,1 | 4,1 | 7,0 | 3,4 | 7,1 | 115 700 |  |
| 4 | 4,1 | 4,1 | 4,0 | 7,9 | 5,0 | 7,8 | 127 600 |  |
| 5 | 5,4 | 5,4 | 4,2 | 8,8 | 6,4 | 8,6 | 139 600 |  |
| 6 | 7,2 | 7,0 | 4,7 | 9,8 | 8,2 | 9,4 | 153 000 |  |
| 7 | 9,3 | 8,5 | 5,7 | 10,9 | 10,3 | 10,4 | 168 800 |  |
| 8 | 12,2 | 11,2 | 7,0 | 12,2 | 12,6 | 11,5 | 188 200 |  |
| 9 | 18,4 | 16,4 | 9,7 | 14,0 | 15,9 | 13,3 | 217 300 |  |
| 10 | 34,4 | 47,8 | 57,0 | 18,3 | 32,4 | 21,1 | 343 600 |  |
| Alle | 100,0 | 100,0 | 100,0 | 100,0 | 100,0 | 100,0 | 163 000 |  |
|  |  |  |  |  |  |  |  | |
| 2010  Desil |  |  |  |  |  |  | | |
|  |  |  |
| 1 | 3,0 | -12,4 | -5,3 | 5,0 | 3,4 | 4,5 | 96 800 | 30,3 |
| 2 | 3,3 | 0,0 | 3,3 | 6,5 | 3,5 | 6,7 | 144 700 | 42,0 |
| 3 | 3,9 | 1,5 | 3,8 | 7,4 | 4,1 | 7,6 | 163 800 | 41,6 |
| 4 | 4,3 | 2,8 | 3,6 | 8,2 | 4,8 | 8,3 | 179 900 | 41,0 |
| 5 | 5,8 | 3,2 | 4,1 | 9,0 | 6,4 | 9,0 | 194 900 | 39,6 |
| 6 | 7,0 | 4,5 | 4,6 | 9,9 | 8,1 | 9,7 | 210 500 | 37,6 |
| 7 | 8,6 | 5,5 | 5,6 | 10,8 | 10,1 | 10,5 | 227 700 | 34,9 |
| 8 | 11,4 | 9,5 | 7,1 | 11,9 | 12,3 | 11,5 | 249 600 | 32,6 |
| 9 | 17,2 | 17,1 | 10,0 | 13,4 | 15,5 | 13,1 | 282 900 | 30,2 |
| 10 | 35,6 | 68,4 | 63,0 | 17,8 | 31,7 | 19,2 | 416 800 | 21,3 |
| Alle | 100,0 | 100,0 | 100,0 | 100,0 | 100,0 | 100,0 | 216 800 | 33,0 |
| 1. Omfatter trygdede og pensjonister hvor trygdeytelsene overstiger eventuell yrkesinntekt og er minst lik minstepensjon for enslige. Dette var en gruppe på 978 676 personer i 2000 og 1 125 240 personer i 2010. 2. Renteinntekter er inkludert, men ikke renteutgifter. 3. Inkluderer både offentlig- og privat tjenestepensjon. Negative overføringer omfatter pensjonspremie i arbeidsforhold og betalt barnebidrag gjennom offentlige ordninger.   Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå. | | | | | | | | |

I gjennomsnitt utgjør overføringer 89,2 prosent av pensjonistenes samlede inntekt i 2010, jf. tabell 5.11. Tabell 5.11 viser utviklingen i overføringer for pensjonister fra 2000 til 2010 for de ulike inntektsdesilene. Det har vært en reell vekst i gjennomsnittlige overføringer for alle desilene. For desil 3 har veksten vært størst (47,3 prosent), mens desil 9 har hatt den laveste veksten (33,9 prosent). Veksten i overføringer skyldes først og fremst økningen i grunnbeløpet og at nye pensjonister har opptjent høyere tilleggspensjon. I tillegg har særtillegget blitt økt flere ganger i perioden, spesielt ble særtillegget økt mye i 2008. Det har også vært en opptrapping av grunnpensjonen til ektefeller i denne perioden.

Overføringenes andel av samlet inntekt har økt siden 2000 for alle desilene. For årene 2008, 2009 og 2010 har desil 1 i gjennomsnitt en overføringsandel som overstiger 100 prosent, noe som skyldes negative kapital- og/eller næringsinntekter.

Utvikling i overføringer1 for pensjonister fra 2000 til 2010 målt i 2010-kroner og som prosentandel av samlet inntekt. Desilfordelt etter inntekt etter skatt.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | I 2010- kroner | | | | | Andel av samlet inntekt før skatt | | | | | Vekst 00-10. Prosent |
| Desil | 2000 | 2007 | 2008 | 2009 | 2010 | 2000 | 2007 | 2008 | 2009 | 2010 |
| 1 | 80 500 | 107 000 | 112 300 | 113 900 | 116 000 | 96,5 | 98,7 | 124,2 | 104,4 | 103,9 | 44,1 |
| 2 | 103 200 | 133 100 | 140 200 | 147 000 | 150 700 | 92,5 | 93,2 | 92,5 | 94,1 | 94,4 | 46,0 |
| 3 | 115 900 | 154 100 | 160 300 | 166 900 | 170 700 | 91,6 | 92,9 | 91,9 | 93,9 | 94,2 | 47,3 |
| 4 | 131 800 | 174 400 | 179 800 | 185 900 | 189 800 | 91,9 | 93,6 | 92,5 | 94,4 | 94,6 | 44,0 |
| 5 | 146 800 | 193 500 | 198 900 | 204 700 | 208 700 | 91,8 | 93,1 | 91,9 | 93,8 | 93,8 | 42,2 |
| 6 | 163 200 | 214 300 | 219 400 | 225 200 | 229 300 | 91,2 | 92,8 | 91,4 | 93,4 | 93,5 | 40,5 |
| 7 | 182 100 | 236 200 | 241 200 | 247 000 | 251 200 | 90,4 | 91,9 | 90,5 | 92,7 | 92,7 | 37,9 |
| 8 | 203 400 | 260 900 | 265 900 | 272 400 | 276 500 | 89,2 | 90,2 | 88,9 | 91,4 | 91,4 | 35,9 |
| 9 | 232 200 | 294 400 | 299 400 | 306 800 | 310 900 | 86,8 | 87,6 | 86,1 | 89,2 | 89,0 | 33,9 |
| 10 | 303 800 | 386 700 | 391 200 | 408 800 | 412 800 | 68,1 | 67,9 | 69,5 | 77,1 | 74,7 | 35,9 |
| Alle | 166 300 | 215 500 | 220 900 | 227 900 | 231 700 | 85,4 | 86,4 | 86,8 | 89,8 | 89,2 | 39,3 |


1. Inkluderer både offentlig og privat tjenestepensjon.

Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå og Beregningsutvalget.

### Utviklingen i inntektsfordelingen

Når en skal sammenligne inntektsfordelingen i et land over tid eller inntektsfordelingen mellom land, er det vanlig å benytte Gini-koeffisienter, se boks 5.3 for definisjon. En Gini-koeffisient på 0 innebærer at inntekten er helt likt fordelt, mens en Gini-koeffisient lik 1 betyr at én person mottar all inntekt.

Figur 5.3 viser utviklingen i Gini-koeffisienten i perioden 1993 – 2010 for personer med yrkesinntekt over 60 prosent av gjennomsnittlig industriarbeiderlønn og for pensjonister. I tillegg viser figuren fordelingen av lønnsinntekt, jf. vedleggstabell 4.15. For de to individgruppene ser vi på inntektene etter skatt, mens fordelingen av lønnsinntekt er før skatt. Figuren viser at fordelingen av samlet inntekt i disse to gruppene er sterkt preget av de store svingningene i utbytteinntektene de senere år, jf. tabell 5.12. Figuren viser også at fordelingen av lønnsinntekt før skatt har blitt noe skjevere siden midten av 1990-tallet.



Utviklingen i fordelingen av samlet inntekt etter skatt for yrkestilknyttede og pensjonister og utvikling i lønnsinntekt1 før skatt i perioden 1993 til 2010. Målt ved Gini-koeffisienten per person.

1. Lønn er definert som i selvangivelsen, dvs. kontant lønn, naturalytelser og sykepenger.

Kilde: Inntektsstatistikk for husholdninger (1993 – 2010), Statistisk sentralbyrå.

Tabell 5.12 viser utviklingen i Gini-koeffisienten (for fordelingen av inntekt etter skatt for yrkestilknyttede) hhv. med og uten utbytte i inntektsbegrepet. Når utbytte holdes utenfor, var inntektsulikheten om lag uendret i perioden 1999 til 2004. Men selv når utbytte holdes utenfor inntektsbegrepet, var det likevel en viss økning i Gini-koeffisienten fra 2004 til 2005. En viktig forklaring på dette er at det fra 2004 til 2005 også var en betydelig økning i aksjegevinster, som er inkludert i inntektsbegrepet. Gevinstene var også betydelige i 2006 og 2007 og bidro til en noe større ulikhet enn i årene før 2005. Gevinstene falt deretter betydelig i 2008, noe som reduserte ulikheten når en ser bort fra utbytte, og ulikheten har nå beveget seg ned mot nivået som var i 2000. Med utbytte er ulikheten lavere i 2010 enn i 2000.

Tabell 5.12 viser også hvilket bidrag barnetrygden har hatt på utviklingen i fordelingen av samlet inntekt etter skatt for yrkestilknyttede. Hvis en tar ut barnetrygden i beregningen av Gini-koeffisienten, viser tabellen at fordelingen blir mer ulik. Denne differansen i Gini-koeffisienten ligger mellom 0,005 og 0,008 fra og med 2000, dvs. at den utjevnende effekten av barnetrygden har blitt opprettholdt i perioden for yrkestilknyttede. Dette er i kontrast til tall for hele populasjonen (regnet ut fra inntekt etter skatt pr. forbruksenhet) som viser at barnetrygden over tid har hatt et fallende bidrag til utjevning, bl.a. som følge av nominell videreføring siden 1996. Den nominelle videreføringen bør ses i lys av at foreldrebetalingen i barnehager har blitt redusert og at fradraget for pass og stell av barn har blitt økt. I 2000 bidro barnetrygden til å redusere Gini-koeffisienten med 0,008. I 2009 er bidraget 0,006, mens bidraget i 2010 er 0,004. Forklaringen på at bidraget er relativt konstant over tid for yrkestilknyttede kan i stor grad tilskrives at andelen kvinner med barn blant de yrkestilknyttede har økt gjennom perioden, og at dette derfor har økt barnetrygdens betydning for denne gruppen.

Utvikling i fordeling av samlet inntekt etter skatt hhv. med og uten utbytte og med og uten barnetrygd i perioden 2000 til 2010 for yrkestilknyttede1 målt ved Gini-koeffisienter


|  |  |  |  |
| --- | --- | --- | --- |
| År | Inntektsulikhet med utbytte og barnetrygd i inntektsbegrepet | Inntektsulikhet uten utbytte i inntektsbegrepet2 | Inntektsulikhet uten barnetrygd i inntektsbegrepet3 |
| 2000 | 0,241 | 0,208 | 0,249 |
| 2001 | 0,215 | 0,205 | 0,222 |
| 2002 | 0,244 | 0,202 | 0,249 |
| 2003 | 0,248 | 0,195 | 0,253 |
| 2004 | 0,255 | 0,199 | 0,262 |
| 2005 | 0,305 | 0,223 | 0,311 |
| 2006 | 0,216 | 0,212 | 0,221 |
| 2007 | 0,227 | 0,219 | 0,233 |
| 2008 | 0,228 | 0,218 | 0,233 |
| 2009 | 0,218 | 0,208 | 0,224 |
| 2010 | 0,222 | 0,211 | 0,226 |

1. Lønnstakere og selvstendig næringsdrivende med yrkesinntekt på minst 60 prosent av gjennomsnittlig industriarbeiderlønn det enkelte år.
2. Barnetrygd er med i inntektsbegrepet.
3. Utbytte er med i inntektsbegrepet.

Kilde: Inntektsstatistikk for husholdninger, Statistisk sentralbyrå.

Ulikheter i fordelingen av inntekt målt ved Gini-koeffisienter varierer mellom europeiske land. Figur 5.4 viser Gini-koeffisienten i EU-27 og for enkelte land i Europa for årene 2008 og 2009. Telleenheten i utregningene av Gini-koeffisientene i figuren er den enkelte person, og hver person (også barn) har blitt tilordnet sin husholdnings disponible inntekt per forbruksenhet. Gini-koeffisientene for yrkestilknyttede og pensjonister mv. som presenteres i tabellene og figurene for øvrig i avsnitt 5.4, er derimot kun basert på inntekt per person.

Figur 5.4 viser at inntektsulikheten er målt til noe lavere i Norge enn i de andre skandinaviske landene og betydelig lavere enn i EU-27. Figuren viser en Gini-koeffisient for Norge på 0,236 i 2009, noe som er litt lavere enn nivået i 2008. Gini-koeffisienten i 2009 er betydelig lavere enn i årene 2004 og 2005. Det høyere nivået i disse årene skyldes særlig tilpasninger til nye utbytteskatteregler i 2006. Eurostat har estimert Gini-koeffisienten for EU-27 til 0,305 i 2009.



Fordelingen av husholdningenes disponible inntekt i 2008 og 2009 per forbruksenhet i EU-271 og for enkelte land i Europa i 2008 og 2009. Målt ved Gini-koeffisienten.


1Inntektsbegrepet til Eurostat er forsøkt harmonisert så langt det lar seg gjøre for å kunne foreta direkte sammenligninger mellom land. Blant annet utelater Eurostat realisasjonsgevinster/-tap i sitt inntektsbegrep, mens dette er inkludert i den norske nasjonale inntektsstatistikken. Personer i studenthusholdninger inngår i tallene fra Eurostat.

2Gini-koeffisienten for EU-27 er beregnet av Eurostat.

Kilde: Eurostat.

### Fordelingen av kapitalinntekter mellom kvinner og menn

Som vist i tabell 5.9 er kapitalinntekter relativt skjevt fordelt mellom de ulike inntektsgruppene, men fordelingen av kapitalinntekter er også skjevt fordelt mellom kvinner og menn. Figur 5.5 viser at denne forskjellen økte betydelig mellom 1993 og 2000, ble redusert fra 2000 til 2001, men økte igjen fra 2001 til 2004.[[17]](#footnote-17) Fra 2004 til 2005 var det ingen nevneverdig endring i fordelingen av kapitalinntekter mellom kvinner og menn. Fra 2005 til 2008 har kvinners andel av kapitalinntektene økt igjen med om lag 11 prosentpoeng. En betydelig økning i tap ved salg av aksjer i 2008 bidrar til en noe jevnere fordeling av kapitalinntektene i 2008. Kvinners andel av kapitalinntektene økte fra 28 prosent i 2007 til 32 prosent i 2008. Mellom 2008 og 2010 har kvinners andel blitt redusert noe igjen.



Prosentvis fordeling av brutto kapitalinntekter1 mellom kvinner og menn. 1993-2010. Populasjonen er definert som bosatte kvinner og menn 17 år og over.

1. Kapitalinntekter er her definert som brutto renteinntekter, utbytter og netto gevinster ved salg av aksjer.

Kilde: Skattestatistikk for personer, Statistisk sentralbyrå.

Boks 5.3 Begreper i fordelingsanalyser

Desil- og persentiltabeller:

I fordelingsanalyser rangeres ofte individene etter inntekt etter skatt og grupperes deretter i like store grupper. En vanlig type gruppering er å dele antallet individer i 10 like store deler. Disse gruppene kalles ofte for desiler, hvor de 10 prosent med lavest inntekt kalles desil 1, de neste 10 prosent for desil 2 osv. til de 10 prosent med høyest inntekt, som kalles desil 10.

Individene kan også grupperes i mindre grupper. En inndeling i 100 like store grupper kalles ofte for persentiler. Den prosenten med lavest inntekt kalles persentil 1, og prosenten med høyest inntekt kalles persentil 100. I tabell 5.10 er desil 10 oppdelt i fem like store deler. Dvs. at hver gruppe inneholder to persentiler.

Gini-koeffisienten:

I analyser av inntektsfordelinger er det behov for et summarisk mål på ulikhet som kan benyttes ved sammenlikning av inntektsfordelinger i ulike situasjoner. For eksempel kan virkninger på inntektsulikheten av endringer i skatte- og overføringsordninger belyses ved hjelp av endring i Gini-koeffisienten. Gini-koeffisienten (G) varierer mellom 0 og 1, og ulikheten er større jo større G er. Dersom G=0 er inntekten likt fordelt mellom alle individer i gruppen som studeres, mens G=1 betyr at det er en person som mottar all inntekt. Gini-koeffisienten representerer bare en av flere mulige metoder for å kvantifisere ulikhet mellom fordelinger. Det viser seg at Gini-koeffisienten vektlegger sterkest endringer som skjer i den sentrale delen av fordelingen og i mindre grad endringer som skjer i toppen og bunnen av fordelingen.

Boks 5.4 Inntektsbegrep

Inntektsbegrepet som blir lagt til grunn i hoveddelen av avsnitt 5.4, er inntekt etter skatt. Dette begrepet kommer fram på følgende måte:

Yrkesinntekt

* Lønn (inkl. sykepenger)
* Netto næringsinntekt

+ Kapitalinntekter

* Renteinntekter
* Aksjeutbytte
* Netto realisasjonsgevinster
* Andre kapitalgevinster

+ Skattepliktige overføringer

* Pensjoner fra folketrygden
* Tjenestepensjon mv.
* Dagpenger ved arbeidsledighet

+ Skattefrie overføringer

* Barnetrygd
* Bostøtte
* Stipend
* Sosialhjelp
* Kontantstøtte
* Barnebidrag

= *Samlet inntekt*

- Utliknet skatt og negative overføringer

* Utliknet skatt
* Negative overføringer (tvungen pensjonspremie i arbeidsforhold og betalt barnebidrag administrert av det offentlige)

= *Inntekt etter skatt*

Nærmere om begrepet inntekt etter skatt i forhold til velferd

Inntektsstatistikken omfatter alle kontante inntekter som husholdningene mottar. Det er likevel andre forhold som også påvirker den enkeltes forbruksmuligheter og som ikke inngår i statistikken. Dette gjelder for eksempel for noen typer av naturalytelser og ikke-realiserte gevinster, verdien av alle offentlige tjenester, familieoverføringer (arv og gaver), verdien av boligtjenester og andre varige forbruksgoder mv. Flere av disse komponentene er beheftet med betydelige måleproblemer og er derfor ikke inkludert i statistikken. Heller ikke renteutgifter er inkludert i inntektsbegrepet som er lagt til grunn i denne analysen.

Kapittel 6

# Den samlede inntektsutviklingen

* Produksjonsvekst i Fastlands-Norge og en fordelaktig prisutvikling på råolje og naturgass bidro til at disponibel realinntekt for Norge økte med 5,9 prosent i 2011
* Lønnskostnadsandelen – lønnskostnader i prosent av faktorinntekt – var tilnærmet uendret fra 2010 til 2011 for markedsrettet virksomhet i Fastlands-Norge.
* Lønnskostnadsandelen i industrien gikk ned fra 84 til 81 prosent fra 2010 til 2011, mens den for årene før finanskrisen lå rundt 75 prosent.

## Disponibel inntekt for Norge

Foreløpige nasjonalregnskapstall viser at disponibel inntekt for Norge var om lag 8 prosent høyere i 2011 enn i 2010. Disponibel inntekt for Norge anslås til vel 2340 milliarder kroner, som svarte til 472 000 kroner per innbygger.

Inntektsutviklingen for Norge. Milliarder kroner (løpende priser)1


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
|  |  |  |  |  |  |  |  |  |  |  |  |  |  |
| Bruttonasjonalprodukt | | |  | 1532,3 | 1592,2 | 1752,8 | 1958,9 | 2180,8 | 2306,4 | 2559,9 | 2356,6 | 2523,2 | 2710,7 |
| - Kapitalslit | |  |  | 217,8 | 221,7 | 230,8 | 245,2 | 265,3 | 293,2 | 325,1 | 350,2 | 364,8 | 382,0 |
| = Nettonasjonalprodukt | | |  | 1314,5 | 1370,5 | 1522,0 | 1713,7 | 1915,5 | 2013,2 | 2234,8 | 2006,4 | 2158,4 | 2328,6 |
| + Formuesinntekt og lønn fra utlandet, netto | | | | 4,7 | 9,9 | 3,4 | 13,5 | 1,6 | -7,3 | -11,8 | 13,5 | 30,2 | 37,9 |
| =Nasjonalinntekt | |  |  | 1319,2 | 1380,4 | 1525,4 | 1727,2 | 1917,1 | 2005,9 | 2223,0 | 2019,9 | 2188,6 | 2366,5 |
| + Stønader og løpende overføringer til utlandet, netto | | | | -17,4 | -20,6 | -17,6 | -17,2 | -19,1 | -20,5 | -21,6 | -27,6 | -29,2 | -28,2 |
| = Disponibel inntekt for Norge | | |  | 1301,8 | 1359,8 | 1507,8 | 1710,0 | 1898,0 | 1985,4 | 2201,4 | 1992,3 | 2159,4 | 2338,3 |

\* Foreløpige tall

1. Uoverensstemmelser i tabellen skyldes avrunding.

Kilde: Statistisk sentralbyrå

I 2011 økte disponibel realinntekt for Norge med 5,9 prosent, mot en vekst på 5,3 prosent året før. De positive bidragene kom fra økt produksjonsaktivitet på fastlandet og bedring i bytteforholdet overfor utlandet som følge av økt pris på råolje og naturgass, jf. tabell 6.2. I 2011 bidro bedringen i bytteforholdet med 4 prosentpoeng til økningen i disponibel realinntekt. Utviklingen i internasjonale finans- og valutamarkeder er viktig for de samlede formuesinntektene for Norge, blant annet gjennom plasseringen av midlene til Statens pensjonsfond - utland. Endringen i rente- og stønadsbalansen trakk disponibel realinntekt opp med 0,8 prosentpoeng i 2010, mens bidraget var 0,4 prosentpoeng i 2011. Produksjonen i petroleumsvirksomheten bidro til å trekke realinntekten ned med 0,8 prosentpoeng i 2011, mens produksjonsvekst ellers bidro positivt med 2,3 prosentpoeng.



Disponibel realinntekt for Norge. Prosentvis vekst fra året før

\* Foreløpige tall

Kilde: Statistisk sentralbyrå


Vekst i disponibel realinntekt for Norge1. Prosent

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Gj.snitt |  |  |  |  |  |  |  |  |  |  |
|  |  |  | 2002-2011 | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
|  |  |  |  |  |  |  |  |  |  |  |  |  |  |
| Disponibel realinntekt for Norge, | | |  |  |  |  |  |  |  |  |  |  |  |
| vekst-%: |  |  | 2,9 | -2,8 | 1,0 | 8,6 | 10,7 | 7,5 | 0,7 | 5,8 | -12,0 | 5,3 | 5,9 |
|  |  |  |  |  |  |  |  |  |  |  |  |  |  |
| Vekstbidrag fra2: | |  |  |  |  |  |  |  |  |  |  |  |  |
| Produksjonsvekst | |  |  |  |  |  |  |  |  |  |  |  |  |
| i petroleumsvirksomhet3: | |  | -0,6 | 0,6 | 0,2 | 0,4 | -1,0 | -1,5 | -1,3 | -0,8 | -0,7 | -1,3 | -0,8 |
| Produksjonsvekst | |  |  |  |  |  |  |  |  |  |  |  |  |
| ellers3: |  |  | 1,8 | 0,7 | 0,6 | 4,0 | 3,6 | 3,8 | 3,8 | 0,2 | -2,0 | 1,6 | 2,3 |
|  |  |  |  |  |  |  |  |  |  |  |  |  |  |
| Endring i |  |  |  |  |  |  |  |  |  |  |  |  |  |
| bytteforholdet: | |  | 1,6 | -4,1 | 0,0 | 4,4 | 7,4 | 5,9 | -1,2 | 6,6 | -10,2 | 4,2 | 4,0 |
| Herav prisutviklingen på råolje og naturgass | | | 1,2 | -4,0 | -0,1 | 3,8 | 6,4 | 4,8 | -1,3 | 5,9 | -9,2 | 3,0 | 4,3 |
| Endring i rente- og | |  |  |  |  |  |  |  |  |  |  |  |  |
| stønadsbalansen: | |  | 0,1 | 0,0 | 0,2 | -0,2 | 0,7 | -0,8 | -0,5 | -0,2 | 0,9 | 0,8 | 0,4 |

\* Foreløpige tall.

1. Inntektstallene er deflatert med nasjonalregnskapets prisindeks for netto innenlandsk sluttanvendelse, dvs. innenlandske sluttleveringer inklusive lagerendring, men eksklusive kapitalslit.
2. Uoverensstemmelser i tabellen skyldes avrunding.
3. Produksjonsvekst målt ved nettoproduktet regnet i faste priser.

Kilde: Statistisk sentralbyrå




Bytteforholdet overfor utlandet. 2001=100

\* Foreløpige tall

Kilde: Statistisk sentralbyrå

Den gjennomsnittlige disponible realinntekstveksten de siste ti årene har vært 2,9 prosent per år, hvorav det sterkeste gjennomsnittlige bidraget har vært fra produksjonsaktiviteten i Fastlands-Norge, tett fulgt av bedring i bytteforholdet overfor utlandet som først og fremst skyldes prisutviklingen på råolje og naturgass. Men også prisutvikling på andre varer har bidratt positivt til bytteforholdesgevinstene. I gjennomsnitt for 10 årsperioden har dette bidratt med 0,4 prosentpoeng til veksten i disponibel realinntekt. Produksjonen i petroleumsvirksomheten har derimot bidratt negativt siden 2005.

Fra 2001 til 2011 har disponibel realinntekt vokst med 33 prosent, jf. figur 6.3.



Bidrag til vekst i disponibel realinntekt. 2001=100

\* Foreløpige tall  
Kilde: Statistisk sentralbyrå

## Faktorinntekt og funksjonell inntektsfordeling

Faktorinntekten gir uttrykk for den inntekten som tilfaller produksjonsfaktorene arbeidskraft og kapital. Faktorinntekten for økonomien som helhet gikk opp med rundt 8 prosent i 2011 mot 7,6 prosent året før ifølge foreløpige nasjonalregnskapstall. De samlede lønnskostnadene i Norge økte med 3,8 prosent i 2010 og 6,1 prosent i 2011.

Driftsresultatet for økonomien som helhet økte med nærmere 12 prosent i 2011, mot 14 prosent i 2010. Forløpet i denne størrelsen er sterkt påvirket av utviklingen i petroleumsvirksomheten. Driftsresultatet i petroleumsutvinning og rørtransport gikk opp med nærmere 17 prosent fra 2009 til 2010, og opp med drøyt 24 prosent fra 2010 til 2011. Driftsresultatet i de øvrige næringene gikk opp med 11,6 prosent i 2010 , mens det var tilnærmet uendret fra 2010 til 2011.

Faktorinntektsutviklingen. Vekst fra året før i prosent

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  | 20021 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Nettonasjonalprodukt | -0,7 | 4,3 | 11,1 | 12,6 | 11,8 | 5,1 | 11,0 | -10,2 | 7,6 | 7,9 |
| Faktorinntekt | -0,6 | 5,0 | 11,3 | 13,2 | 11,6 | 4,4 | 13,0 | -11,3 | 7,6 | 8,3 |
| - Lønnskostnader | 4,7 | 2,8 | 4,9 | 6,2 | 9,2 | 11,0 | 9,8 | 2,8 | 3,8 | 6,1 |
| = Driftsresultat | -8,2 | 8,6 | 21,3 | 22,6 | 14,3 | -2,9 | 17,0 | -28,1 | 14,0 | 11,7 |
| - Driftsresultat i olje- og gassutvinning inkl.. tjenester og rørtransport | -18,1 | 5,3 | 31,4 | 36,1 | 20,3 | -9,6 | 32,7 | -42,5 | 16,8 | 24,3 |
| Driftsresultat i øvrige næringer | 1,8 | 11,2 | 13,5 | 10,5 | 7,8 | 5,2 | 0,4 | -7,9 | 11,6 | 0,2 |

\* Foreløpige tall

1. De påløpte lønnskostnadene i 2000 og 2001 knyttet til ferieutvidelsen i 2001 og 2002 ble for staten først registrert da feriepengene ble utbetalt i henholdsvis 2001 og 2002.

Kilde: Statistisk sentralbyrå

For å belyse hovedtrekk ved utviklingen i den funksjonelle inntektsfordelingen vises det til tall for driftsresultat i tabell 6.4, lønnskostnader i vedleggstabell 4.7 og til figur 6.4. Det understrekes at tallene for årene 2010 og 2011 er foreløpige. I tillegg innførte nasjonalregnskapet ny næringsgruppering (NACE 2007) fra og med publiseringen av nasjonalregnskapstall i november 2011, noe som inkluderte revisjoner av enkelte tidsserier. Tidsserier for BNP og driftsresultat mv er noe endret tilbake til 2003. I tillegg har næringsaggregater, bl.a. aggregatet for industrien, endret innhold i forhold til den gamle næringsstandarden og er derfor ikke sammenlignbart med tidligere publiserte tall.


Driftsresultat påvirkes av den generelle konjunktursituasjonen i norsk og internasjonal økonomi, og kan derfor vise betydelige svingninger fra år til år. Prisene på en del norske eksportprodukter er spesielt konjunkturfølsomme, noe som fører til store fluktuasjoner i driftsresultatet for enkelte næringsgrupper. Bevegelsene i oljeprisen er av særlig betydning ettersom overskuddene i oljevirksomheten har utgjort en betydelig del av samlet driftsresultat i Norge siden begynnelsen av 2000-tallet. I 2011 var petroleumsvirksomhetens andel av det samlede driftsresultatet om lag 53 prosent i følge foreløpige tall. Det er om lag 6 prosentpoeng høyere enn i både 2009 og 2010.

Driftsresultat for noen hovedgrupper av næringer. Milliarder kroner

|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| --- | --- | --- | --- | --- | --- | --- | --- | --- | --- | --- |
| Alle næringer | 434,3 | 471,6 | 571,9 | 701,2 | 801,8 | 778,1 | 910,5 | 655,0 | 746,8 | 834,4 |
| Offentlig forvaltning1 | 0,0 | 0,0 | 0,0 | 0,0 | 0,0 | 0,0 | 0,0 | 0,0 | 0,0 | 0,0 |
| Ideelle organisasjoner og eget bruk | 50,4 | 48,2 | 45,0 | 46,7 | 51,7 | 52,4 | 52,1 | 49,8 | 52,3 | 53,5 |
| Markedsrettet virksomhet2 | 383,9 | 423,4 | 527,0 | 654,5 | 750,1 | 725,7 | 858,5 | 605,1 | 694,6 | 780,9 |
| Olje- og gassutvinning inkl. tjenester og rørtransport | 195,2 | 205,6 | 270,2 | 367,6 | 442,3 | 400,0 | 530,9 | 305,3 | 356,4 | 443,1 |
| Markedsrettet virksomhet2 ellers | 188,7 | 217,8 | 256,8 | 286,9 | 307,8 | 325,7 | 327,6 | 299,9 | 338,1 | 337,9 |
| Markedsrettet virksomhet2 Fastlands-Norge | 187,7 | 215,6 | 253,5 | 281,5 | 303,7 | 321,3 | 323,9 | 302,9 | 347,5 | 360,8 |
| Industri | 21,9 | 27,3 | 32,4 | 35,3 | 43,0 | 42,3 | 39,4 | 19,8 | 24,1 | 31,6 |
| Verksted- og skipsbyggingsindustri mv. | 7,1 | 7,9 | 8,1 | 9,5 | 12,8 | 13,6 | 15,5 | 15,2 | 15,0 | 16,5 |
| Råvarebasert industri | 4,7 | 7,4 | 10,0 | 11,4 | 14,7 | 16,6 | 16,4 | 0,7 | 5,5 | 12,1 |
| Øvrige industrinæringer | 10,1 | 11,9 | 14,4 | 14,4 | 15,5 | 12,1 | 7,4 | 3,9 | 3,6 | 3,1 |
| *\* Foreløpige tall.*   1. Vannforsyning, avløp- og renovasjonsvirksomhet i kommuneforvaltningen er definert som markedsrettet virksomhet og er derfor holdt utenfor offentlig forvaltning i denne oppstillingen. 2. Markedsrettet virksomhet er samlingen av produksjonsenheter som henter mer enn 50 prosent av sine inntekter fra salg i markedet*.*   Kilde: Statistisk sentralbyrå | | | | | | | | | | |  |  |  |  |  |  |  |  |

Driftsresultatet i markedsrettet virksomhet i Fastlands-Norge gikk ifølge de foreløpige tallene opp med nærmer 45 milliarder kroner fra 2009 til 2010, og drøyt 13 milliarder fra 2010 til 2011.

*Industriens driftsresultat* var på 32 milliarder kroner i 2011, opp fra 24 milliarder kroner i 2010 og i underkant av 20 milliarder kroner i 2009. Industriens andel av det samlede driftsresultatet i markedsrettet virksomhet i Fastlands-Norge utgjorde i underkant av 9 prosent i 2011 mot 6,5 prosent i 2009 og nærmere 7 prosent i 2010.



Lønnskostnader i prosent av faktorinntekt, noen hovedaggregater

\* Foreløpige tall.

Kilde: Statistisk sentralbyrå

De foreløpige tallene for lønnskostnadene i 2011 viser at de samlede lønnskostnadene var på   
1 225 milliarder kroner, en økning på 6,1 prosent fra 2010. I *markedsrettet virksomhet* var lønnskostnadene om lag 828 milliarder kroner mot i underkant av 782 milliarder kroner året før. Forskjellen mellom totale lønnskostnader og lønnskostnader i markedsrettet virksomhet utgjøres av lønnskostnadene i offentlig forvaltning[[18]](#footnote-18) og ideelle organisasjoner.

Figur 6.4 viser utviklingen i lønnskostnader som andel av faktorinntekten for noen hovedaggregater innenfor markedsrettet virksomhet. Tjenestenæringer som har et stort innslag av selvstendig næringsdrivende samt finansiell tjenesteyting er ikke inkludert som egne aggregater, men inngår i totalen for markedsrettet virksomhet Fastlands-Norge.

Lønnskostnadsandelen i *industrien* falt gradvis fram til 2006, da den var på 73 prosent. Deretter økte andelen til 86 prosent i 2009 og var sterkt preget av finanskrisen. Fra 2009 har lønnskostnadsandelen sunket igjen og er foreløpig beregnet til i overkant av 80 prosent i 2011, om lag som i 2002. Bak denne utviklingen ligger et fall i lønnskostnadsandelen for råvarebasert industri etter 2009, mens andelen for verksted- og skipsbyggingsindustri samt øvrig industri har vært tilnærmet uendret de tre siste årene. For næringer i *faglig, vitenskapelig, teknisk og forretningsmessig tjenesteyting* har lønnskostnadsandel samlet sett variert mellom 75 og 80 prosent, men sank til 72 prosent i 2011. Lønnskostnadsandelen innenfor *informasjon og kommunikasjon* har steget gradvis siden 2005 da den var på 68 prosent. I årene 2009-2011 har andelen ligget rundt 82 prosent. Lavest lønnskostnadsandel for sammenlignbare grupper innenfor markedsrettet virksomhet har aggregatet *bygg og anlegg*. Fra en topp på 77 prosent i 2003 var andelen nede i rundt 66 prosent i 2011. For markedsrettet virksomhet Fastlands-Norge gjenspeiler lønnskostnadsandelen konjunktursituasjonen med topper i 2002 og 2009, men har siden flatet ut og er tilnærmet uendret fra 2010 til 2011.

Boks 6.1 Inntektsbegreper i nasjonalregnskapet

Bruttonasjonalproduktet gir uttrykk for den samlede verdiskapingen i landet, utført av innenlandske produsenter i markedsrettet og ikke-markedsrettet virksomhet. Etter fradrag for kapitalslit, som er den beregnede verdireduksjonen av produksjonskapitalen i landet som følge av slitasje og elde, framkommer nettonasjonalproduktet.

Uten økonomisk samkvem med andre land ville nettonasjonalprodukt også vært landets disponible inntekt. Som deltaker i det internasjonale økonomiske samkvem, vil imidlertid Norge ha finansinntekter av fordringer på utlandet og utlendinger ha tilsvarende inntekter på fordringer på oss, og vi kan motta og gi inntektsoverføringer. Nasjonalinntekten er den samlede inntekt som tilfaller nordmenn, og framkommer ved å legge netto renter, aksjeutbytte og andre inntekter fra utlandet til nettonasjonalproduktet. Ved i tillegg å legge netto stønader og andre løpende overføringer fra utlandet til nasjonalinntekten, får en fram disponibel inntekt for Norge. Ved å deflatere disponibel inntekt for Norge med nasjonalregnskapets prisindeks for netto innenlandsk sluttanvendelse, kommer en fram til begrepet disponibel realinntekt for Norge.

Bytteforholdet overfor utlandet er en betegnelse på forholdet mellom gjennomsnittlig eksportpris og gjennomsnittlig importpris. Hvis prisene på norsk eksport over en periode stiger mindre enn prisene på de produkter Norge importerer, betyr dette at landet kan importere mindre for hver enhet eksportvare enn tidligere. En slik forverring i bytteforholdet trekker isolert sett disponibel realinntekt ned.

*Faktorinntekten* gir uttrykk for den inntekt som tilfaller produksjonsfaktorene arbeidskraft og kapital. *Faktorinntekt for Norge*, eller for en enkelt næring, er således lik summen av lønnskostnader og driftsresultat. Faktorinntekt for Norge er videre lik nettonasjonalprodukt fratrukket netto produksjonsskatter. *Lønnskostnadene* omfatter kontant- og naturallønn utbetalt til arbeidstakerne og arbeidsgivers trygde- og pensjonspremier. *Driftsresultatet* utgjør det beregnede overskuddet og kan tolkes som godtgjøring til produksjonsfaktorene kapital og eiernes egen arbeidsinnsats. Som følge av at tall for driftsresultat beregnes som restposter, må en regne med til dels store feilmarginer i disse anslagene.



Lønnsoppgjør i 2011

For de fleste tariffområder ble det i 2010 inngått toårige avtaler med bestemmelser som ga adgang til forhandlinger om eventuelle lønnsreguleringer ved vanlig revisjonstidspunkt i 2011.

I dette vedlegget gis en oversikt over avtalte lønnstillegg i en del store forhandlingsområder. I kapittel 1 er det gitt anslag på samlet lønnsutvikling fra 2010 til 2011 i disse områdene. For oversikt over lønnsoppgjørene i 2010 vises det til vedlegg 1 i NOU 2011:5.

1. Vedtak foran lønnsoppgjørene i 2011

*Representantskapet i LO* behandlet kravene foran mellomoppgjøret 22. februar 2011. I vedtaket het det bl.a.:

”Et viktig prinsipp for LOs krav også i 2010 var at inntektsutviklingen måtte tilpasses utfordringene i konkurranseutsatt næringsliv og arbeidet for full sysselsetting. Frontfagmodellen er imidlertid ikke til hinder for at det kan gis kompensasjon til grupper som systematisk over tid er blitt hengende etter i lønnsutviklingen.

Til hovedoppgjøret var hovedkravene:

* Sikring av kjøpekraften for alle.
* En kombinasjon av egne sentrale tillegg, bedring av minstelønnssatser og garantiordninger som fremmer likelønn og bekjemper lavlønn.
* Strukturelle tiltak rettet mot å fremme likelønn, seriøsitet og lønnsevne i utsatte bransjer.
* Prioritering av kvinnedominerte grupper i offentlig sektor innenfor sentralt avtalte rammer.
* Treparts prosjekt i offentlig sektor for nedbygging av ufrivillig deltid.

…..

Med utgangspunkt i en videreføring av de opprinnelige kravene til hovedoppgjøret, reises følgende krav til mellomoppgjøret 2011:

* Fortsatt sikring av kjøpekraften.
* Lav- og likelønnsprofil på sentralt og lokalt avtalte tillegg.

……

I arbeidet for en samfunnsmessig fornuftig lønnsdannelse er det avgjørende at alle grupper omfattes. I vanskeligere tider er det særlig viktig å unngå at enkeltgrupper kommer svært godt ut, mens andre bærer ekstra byrder som følge av et svekket arbeidsmarked.

……”

Representantskapet ga sekretariatet/forhandlingsutvalgene fullmakt til å utforme de endelige kravene på basis av de ovennevnte retningslinjene.

*Representantskapet i NHO* vedtok 9. februar 2011 forhandlingsfullmakten for mellomoppgjøret i 2011. I vedtaket het det bl.a. at konjunkturutsiktene både nasjonalt og internasjonalt tilsier at lønnsutviklingen må være moderat i 2011. Det høye lønnsnivået i Norge har i lang tid bidratt sterkt til å svekke bedriftenes konkurranseevne. Våre konkurranseutsatte næringer står fortsatt overfor betydelige utfordringer, og det er helt nødvendig å snu utviklingen som stadig svekker konkurranseevnen. Det bør derfor være slik at lønnstilleggene i bedriftene innenfor de konkurranseutsatte næringene i 2011 alene skjer med basis i hva den enkelte bedrift har økonomisk evne til å gi. Derfor bør det i overenskomstområder med lokale forhandlinger ikke gis sentrale tillegg i 2011.

Unio vedtok 15. mars 2011 en inntektspolitisk uttalelse foran mellomoppgjøret i 2011 der det ble lagt vekt på følgende:

* Mellomoppgjøret tar utgangspunkt i resultat og erfaringer fra hovedoppgjøret i 2010, og reguleringsbestemmelsene i de respektive tariffområdene.
* Prognosene for norsk økonomi er gode.
* Det er rom for ytterligere reallønnsvekst.
* Utdanning, kompetanse, ansvar og risiko må verdsettes høyere.
* Arbeidet med å fjerne verdsettingsdiskrimineringen av kvinnedominerte utdanningsgrupper må fortsette, jf. Likelønnskommisjonens rapport.

*I Yrkesorganisasjonenes Sentralforbunds* (YS) krav og forutsetninger for mellomoppgjøret 2011 het det bl.a.:

* Frontfagsmodellen må fortsatt praktiseres, slik at den tar hensyn til utviklingen både for arbeidere og funksjonærer, slik TBU har lagt til rette for, og indirekte akseptert som prinsipp.
* Medlemmene får en rettmessig andel av verdiskapningen i bedriftene og i samfunnet.
* Toppledere i alle sektorer minimum viser den samme moderasjon som lønnstakerne generelt i samfunnet.
* Det gis tillegg i 2011 som gir en god reallønnsvekst for alle medlemsgrupper.
* Tidligere etterslep og skjevheter søkes rettet opp.
* Fortsatt og forsterket innsats for å oppnå lik lønn for arbeid av lik, eller tilsvarende karakter som utføres på tvers av sektorer, men med forskjellige vilkår.
* Verdien av de likelønnstillegg som ble gitt i 2010 må videreføres ved mellomoppgjørene i 2011.
* Det skal ikke gis kompensasjon til enkeltgrupper som har til hensikt å gjenopprette tidligere, relative lønnsrelasjoner som følge av likelønnsoppgjør.

Vedtakene i representantskapsmøtene i LO og YS foran mellomoppgjøret 2011 gjaldt også for offentlig sektor.

*Akademikerne* la til grunn:

* Inntektspolitikken skal være et fleksibelt virkemiddel som kan styrke konkurranseutsatt sektor og omstillingsevnen i norsk økonomi. I tillegg skal inntektspolitikken legge til rette for at den enkeltes kunnskap, kompetanse og ansvar lønnes på en riktig måte.
* Akademikerne vil arbeide for en inntektspolitikk som sikrer nødvendig fleksibilitet og omstilling. I tillegg skal politikken bidra til at verdiskapingen blir høy og arbeidskraften utnyttes godt. Samtidig må politikken ivareta det offentliges evne til å rekruttere nødvendig arbeidskraft.
* Akademikerne mener det inntektspolitiske samarbeidet skal bidra til at partene gjennom lønnsoppgjørene etablerer lønns- og forhandlingssystemer tilpasset en samfunnsutvikling som setter store krav til omstillinger og kompetanseoppbygging under skiftende rammebetingelser.
* Det inntektspolitiske samarbeidet må ikke munne ut i avtalemessige forpliktelser. Dette vil ikke være forenlig med en lang tradisjon om avtalefrihet og vil vanskeliggjøre nødvendige lokale tilpasninger.

*Hovedstyret i KS* vedtok 5. april 2011 mandatet for mellomoppgjøret i 2011:

”Mellomoppgjøret i 2011 gjennomføres innenfor en økonomisk ramme som gir en lønnsvekst på linje med sammenlignbare tariffområder.

Mellomoppgjøret i 2011 for stillinger omfattet av SGS 1701 Særavtale for konkurranseutsatte bedrifter gjennomføres innenfor samme økonomiske rammer som for KS-oppgjøret.”

*Sentralstyret i Virke* vedtar retningslinjer for tariffrevisjonene. Forhandlingsutvalget som i Virke-området har forhandlingsfullmakten, la bl.a. følgende til grunn for oppgjørene i 2010 og 2011:

* Virke går fortsatt inn for et inntektspolitisk samarbeid bygget på frontfagsmodellen som må fungere som en retningslinje for den samlede økonomiske rammen for andre grupper, men profil og gjennomføring av eventuelle sosiale reformer forhandles og tilpasses det enkelte tariffområdet.
* Lønnsveksten må tilpasses den enkelte virksomhets økonomiske/konkurransemessige forutsetninger.
* Tariffavtaler er en av flere faktorer som påvirker virksomhetenes konkurransevilkår. Avtaler som åpner for lokale og individuelle løsninger, vil gi arbeidsgivere større mulighet for tilrettelegging for en kostnadseffektiv drift og dermed sikre arbeidsplasser; det må fremtre som en konkurransefordel og ikke en ulempe for virksomheten å være tariffbundet.

2. Oppgjørene i privat sektor

2.1 LO-NHO-området

Forhandlingene mellom LO og NHO ble gjennomført som et samordnet oppgjør. Forhandlingene startet opp 21. mars. Den 31. mars kom partene fram til et anbefalt forhandlingsresultat som senere ble vedtatt.

Fra 1. april ble det gitt et generelt tillegg på kr 2,- per time. Det ble gitt ytterligere kr 1,- per time, dvs. totalt kr 3,- per time, til arbeidstakere på overenskomster med gjennomsnittslønn under 90 prosent av gjennomsnittlig industriarbeiderlønn i 2010 (340 715 kroner).

De to organisasjonene ble også enige om et 7-punkts aktivitetsprogram for å fremme likestilling mellom kjønnene. Videre ble sluttvederlagsordningen forbedret.

Partene var også enige om en felles henvendelse til Regjeringen om et trepartssamarbeid for å fremme livslang læring, hindre frafall i videregående skole og sikre basiskompetanse for voksne som mangler kvalifikasjoner på videregående skoles nivå.

2.2 Oppgjørene i privat sektor utenom LO-NHO-området

Den 31. mars kom også *YS og NHO* fram til et anbefalt forhandlingsresultat som senere ble vedtatt av partene. Det ble gitt de samme lønnstilleggene som i oppgjøret mellom LO og NHO.

Mellom *Virke og LO* og mellom *Virke og YS* ble det vedtatt forhandlingsresultater som blant annet omfattet varehandel, transport, reiseliv, renhold, IT og begravelsesbyråer med flere. Mellom LO og Virke ble det på Landsoverenskomsten med bransjeavtaler (Handel og Kontor (HK)) gitt et generelt tillegg fra 1. april på kr 2,- per time og et ytterligere tillegg fra samme dato på kr 1,- per time på minstelønnssatsene i trinn 1-5. Trinn 6 ble hevet med kr 325 per måned eller kr 2 per time. Andre overenskomster fulgte i stor grad modellen fra LO-NHO-oppgjøret med hensyn til tillegg.

Mellom *YS og Virke* ble det på Funksjonæravtalene og på Kontoroverenskomsten gitt et generelt tillegg fra 1. april på kr 2,- per time, og ytterligere et tillegg på kr 1,- fra samme dato til arbeidstakere på minstelønnssatsene i trinn 1-5. Trinn 6 ble hevet med kr 325 per måned eller kr 2 per time. Andre avtaler fulgte modellen fra YS-NHO-oppgjøret med hensyn til tillegg.

Tilleggetper1. februar2011etter *garantiordningen* på Landsoverenskomsten mellom HK og Virke ble benyttet til å øke minstelønnssatsene i trinn 1-6 slik at trinn 1-4 ble økt med kr 103 per måned, trinn 5 ble økt med kr 325 per måned og trinn 6 med kr 650 per måned.

Også innen YS-Virke-området ble det gitt tillegg fra 1. februar etter garantiordningen.

På Grossistoverenskomsten ble partene (LO/NTF) i 2010 enige om å gjøre endringer i de tekniske beregninger av *lønnsgarantien*. Endringene skulle implementeres over fire år. Det nye beregningsgrunnlaget medførte at tariffavtalens minstelønn ble hevet med kr 5,29 per time fra 1. februar 2011.

Forhandlingene om lønnsregulering for 2. avtaleår for *Virke-HUK[[19]](#footnote-19) – området* ble gjennomført 16. juni 2011. Partene ble enige om et anbefalt forslag som senere er vedtatt. Akademikerne aksepterte resultatet ved forhandlingenes slutt. I forhandlingene om lønnsregulering etter Landsoverenskomsten for speisalisthelsetjenesten, brøt Unio-forbundene forhandlingene. Etter mekling ble det enighet om et generelt tillegg på 2,4 prosent, endringer i minstelønnssatser og en pott til lokale forhandlinger.

Oppgjøret omfattet syv landsomfattende overenskomster inngått som parallelle avtaler med til sammen 33 arbeidstakerorganisasjoner. Overenskomstene dekker om lag 1.800 virksomheter med til sammen 35 000 arbeidstakere. Forhandlingsresultatet innebar økonomiske tillegg i form av generelle tillegg og avtale om midler til lokale forhandlinger på noen av avtalene. Tilleggene på de ulike overenskomstene fulgte resultatet i korresponderende områder.

LO og Samfo (kooperasjonen) kom fram til et forhandlingsresultat i tråd med oppgjørene med NHO og Virke. For Landsoverenskomsten (HK) ble det avtalt samme tillegg som for Landsoverenskomsten (HK) med Virke. Tillegget etter garantiordningen fra 1. februar 2011 var også det samme.

For ansatte i *forretnings- og sparebanker og forsikringsvirksomhet* ble det etter mekling

enighet mellom Finansforbundet og Finansnæringen Arbeidsgiverforening og mellom LO/ HK og Norsk Post- og Kommunikasjonsforbund og Finansnæringen Arbeidsgiverforening om at det fra 1. mai 2011 gis et generelt tillegg på lønnsregulativet på kr 5 400 per år i lønnstrinnene 1-37 og 1,45 prosent i lønnstrinnene 38 -76.

3. Oppgjørene i offentlig sektor

I det *statlige tariffområdet* startet forhandlingene 27. april. Den 29. april kom staten v/Fornyings-, administrasjons- og kirkedepartementet og LO Stat, YS Stat, Unio og Akademikerne til enighet om et forhandlingsresultat. Ansatte på lønnstrinnene til og med 34 fikk et kronetillegg på kr 7 000 per år. Lønnstrinnene fra 35 til og med 52 fikk et noe høyere og varierende kronetillegg. Fra lønnstrinn 53 ble det gitt et lønnstillegg på 1,72 prosent. Det ble dessuten satt av 0,15 prosent til lokale forhandlinger per 1. oktober 2011. I tillegg kom midler som blir ledige ved lønnsendringer ved skifte av arbeidstakere (resirkulerte midler) på 0,1 prosentpoeng.

I det *kommunale tariffområdet* startet forhandlingene i KS-området 27. april. Den 30. april kom KS og LO Kommune, Unio,YS Kommune og Akademikerne til enighet om et forhandlingsresultat. Det ble gitt et generelt tillegg på 1,72 prosent eller minst kr 7 000 per år fra 1. mai til ansatte i stillinger med hovedsakelig sentral lønnsdannelse (kapittel 4 i hovedtariffavtalen). Minstelønnssatsene ble hevet tilsvarende, jf. tabell 1.1. Per 1. mai 2011 skulle imidlertid arbeidstakere med minimum 20 års lønnsansiennitet ikke ha lavere grunnlønn enn kr 323 000, en økning på kr 11 800. Som en del av lønnsoppgjøret i 2010, ble det avsatt 0,25 prosent til lokale forhandlinger per 1. januar 2011.

I *Oslo kommune* gikk oppgjøret til mekling. Den 24. mai ble partene enige om et meklingsforslag som ga som et lønnstillegg fra 1. mai på 3,35 prosent eller minimum kr 12 700.

Tabell 1.1 Minstelønnssatser i KS-området med hovedsakelig sentral lønnsdannelse.   
Ingen ansiennitet (0 år) og maksimal ansiennitet (10 år eller 16 år).

|  | Ansiennitet 0 år | | | Ansiennitet 10 år | | | | |
| --- | --- | --- | --- | --- | --- | --- | --- | --- |
| Stillingsgrupper | 1. august 2010 | 1. mai 2011 | Endring | 1. august 2010 | 1. mai 2011 | | | Endring |
| Stillinger uten særskilt krav om utdanning1 | 239 800 | 246 800 | 7 000 | 306 000 | 313 000 | | | 7 000 |
| Fagarbeiderstillinger/ tilsvarende fagarbeiderstillinger | 279 200 | 286 200 | 7 000 | 335 300 | 342 300 | | | 7 000 |
| Stillinger med krav om høyskoleutdanning | 321 800 | 328 800 | 7 000 | 374 500 | 381 500 | | | 7 000 |
| Stillinger med krav om høyskoleutdanning med ytterligere spesialutdanning | 340 400 | 347 400 | 7 000 | 398 000 | 405 000 | | | 7 000 |
| Stillinger med krav om mastergrad | 365 000 | 372 000 | 7 000 | 440 000 | 447 600 | | | 7 600 |
|  |  |  |  |  |  | | |  |
|  | Ansiennitet 0 år | | | Ansiennitet 16 år | | | | |
|  | 1. august 2010 | 1. mai 2011 | Endring | 1. august 2010 | 1. mai 2011 | | | Endring |
| Lærer | 328 300 | 335 300 | 7 000 | 414 000 | | 421 200 | 7 200 | |
| Adjunkt | 361 400 | 368 400 | 7 000 | 439 000 | | 446 600 | 7 600 | |
| Adjunkt (med tilleggsutdanning) | 377 900 | 384 900 | 7 000 | 462 000 | | 470 000 | 8 000 | |
| Lektor | 395 700 | 402 700 | 7 000 | 495 000 | | 503 600 | 8 600 | |
| Lektor (med tilleggsutdanning) | 409 700 | 416 800 | 7 100 | 518 000 | | 527 000 | 9 000 | |

1. Per 1. mai 2011 skal arbeidstakere med minimum 20 års lønnsansiennitet ikke ha lavere grunnlønn   
   enn kr 323 000 i 100 prosent stilling.

**4. Oppgjørene i Spekter-området**

Forhandlingsordningen er hjemlet i fem hovedavtaler som er inngått mellom Spekter og hhv. hovedorganisasjonene LO, YS, Unio, Akademikerne og mellom Spekter og Sammenslutningen av akademikerorganisasjoner i Spekter, SAN.

I tråd med forhandlingsmodellen i Spekter forhandles det først på nasjonalt nivå (A-nivå) om overenskomstens generelle del mellom Spekter og den enkelte hovedorganisasjon. Denne delen er felles for alle virksomheter innenfor et overenskomstområde og forplikter arbeidsgiver og den aktuelle hovedorganisasjonens medlemmer. Deretter forhandles overenskomstens spesielle del (B-delen) mellom den enkelte virksomhet på den ene siden og på den andre siden hovedorganisasjonenes forbund eller forhandlingsgrupper. Det kan avtales avvikende ordninger.

På A-nivå ble det mellom Spekter og LO Stat og mellom Spekter og YS Spekter enighet om et generelt tillegg fra 1. april 2011 på kr 3 900 per år. Det ble gitt et ytterligere tillegg på kr 1 950 per år til arbeidstakere (unntatt lærlinger og unge arbeidstakere) med årslønn på kr 340 715 eller lavere. For helseforetakene ble det avtalt at lønnstillegg skulle avtales i de videre forhandlinger.

Det ble ført forhandlinger i de enkelte virksomheter (B-nivå) om ytterligere lønnstillegg. I disse forhandlingene ble det gitt noe varierende tillegg.

For akademikergruppene i Spekter (ekskl. Legeforeningen) gis det ikke sentrale generelle tillegg. Lønnstilleggene for disse gruppene avtales lokalt.

I *helseforetakene* kom Spekter og forbundene i LO og YS til enighet i de sentrale forbundsvise forhandlingene (A2). Det ble enighet om et generelt tillegg fra 1. juni 2011 på 2,4 prosent eller minimum kr 8 000 per år, og at minstelønnssatsene skulle heves tilsvarende fra 1. juni, se tabell 1.2. Avtalen innebar også at minstelønnen i stillingsgruppe l for ansatte med 20 års ansiennitet (stillinger hvor det ikke kreves særskilt utdanning), skulle være minimum kr 323 000 fra 1. juni 2011. Det ble ikke gjennomført lokale forhandlinger på B-nivå i 2011.

For helseforetakene kom Spekter og forbundene i Unio med sentral forbundsvis avtaledel (Norsk Sykepleierforbund, Norsk Fysioterapeutforbund, Norsk Ergoterapeutforbund og Utdanningsforbundet) til enighet i de sentrale forbundsvise forhandlingene (A2). Det ble gitt et generelt tillegg på 2,4 prosent fra 1. mai 2011, se tabell 1.3. Minstelønnssatser ble også hevet tilsvarende fra 1. mai. Det ble også gjennomført lokale forhandlinger på B-nivå med lønnsregulering med virkning fra 1. mai. For medlemmer av Unio som ikke er omfattet av sentrale forbundsvise forhandlinger, ble det gjennomført lokale forhandlinger.

I oppgjøret mellom Spekter Helse og Den norske legeforening kom partene til enighet i de sentrale forbundsvise forhandlingene (A 2) for helseforetakene. I helseforetakene fikk turnusleger et tillegg på kr 16 000 per år og leger i spesialisering et tillegg fra kr 20 000 til kr 21 000. Tilleggene ble gitt med virkning fra 1. januar 2011. Overlegene i helseforetakene fikk et generelt kronetillegg fra 1. januar 2011 som utgjør 4 prosent av overlegenes lønnsmasse på det enkelte sykehus. Det ble ikke gjennomført lokale forhandlinger på B-nivå for medlemmer av Den norske legeforening. For øvrige forbund i Akademikerne ble det gjennomført lokale forhandlinger.

Tabell 1.2 Minstelønnssatser for stillingsgrupper i Spekter-området for LO- og YS-forbundene. Ingen ansiennitet (0 år) og maksimal ansiennitet (10 år)

|  | Ansiennitet 0 år | | | Ansiennitet 10 år | | |
| --- | --- | --- | --- | --- | --- | --- |
|  | 1. oktober 2010 | 1. juni 2011 | Endring | 1. oktober 2010 | 1. juni 2011 | Endring |
| Stillinger hvor det ikke kreves særskilt utdanning1 | 250 000 | 258 000 | 8 000 | 300 000 | 308 000 | 8 000 |
| Fagarbeiderstillinger*/* 3 års videregående utdanning m.m. | 285 000 | 293 000 | 8 000 | 330 000 | 338 000 | 8 000 |
| Stillinger med krav om høyskoleutdanning | 321 000 | 329 000 | 8 000 | 367 000 | 376 000 | 9 000 |
| Stillinger med krav om høyskoleutdanning med spesialutdanning | 344 000 | 352 000 | 8 000 | 401 000 | 411 000 | 10 000 |

1. Etter 20 års ansiennitet var mistelønnssatsen 1. oktober 2010 kr 311 000. Fra 1. juni 2011 er den økt til kr 323 000.

Tabell 1.3 Minstelønnssatser for stillingsgrupper i Spekter-området for Unios medlemsforbund. Ingen ansiennitet (0 år) og maksimal ansiennitet (10 år)

|  |  |  |  |  |  |  |
| --- | --- | --- | --- | --- | --- | --- |
|  | Ansiennitet 0 år | | | Ansiennitet 10 år | | |
|  | 1. august 2010 | 1. mai 2011 | Endring | 1. august 2010 | 1. mai 2011 | Endring |
| Grunnstillinger | 321 000 | 329 000 | 8 000 | 367 000 | 376 000 | 9 000 |
| Stillinger med spesialkompetanse | 344 000 | 352 000 | 8 000 | 401 000 | 411 000 | 10 000 |

5. Konflikter i 2011-oppgjøret

Meklingen mellom Norske Idrettsutøveres Sentralorganisasjon (NISO) og NHO Idrett førte ikke til enighet. NISO tok 20. mai ut medlemmer i ni Tippeliga-klubber i streik. Etter nye forhandlinger kom NISO og NHO Idrett 22. mai til enighet om ny overenskomst og streiken ble avsluttet.



Definisjoner av en del lønnsbegreper m.m.

I dette vedlegget gis definisjoner på en del sentrale begreper som bl.a. brukes i kapitlet om lønnsutviklingen.

Årslønn, lønnsstatistikken

Beregningene av årslønnsnivå er basert på oppgaver over time- eller månedslønnen eksklusive overtidstillegg, men inklusive andre typer tillegg. Beregningene inneholder de samme lønnskomponentene for alle grupper. Utvalget har utført beregningene av lønnsnivå både for heltidsansatte, dvs. for lønnstakere som har utført et fullt normalt årsverk, og per beregnet årsverk. Et fullt normalt årsverk svarer imidlertid ikke til det samme antall arbeidstimer for alle lønnstakergrupper. Begrepet «per beregnet årsverk» omfatter både heltids- og deltidsansatte der deltidsansatte er regnet om til heltidsekvivalenter.

En lønnstaker vil normalt ha en del fravær i løpet av året. Ved beregning av årslønn forutsettes det at det gis full lønn under ferie, sykefravær, permisjoner mm.

Grunnlaget for utvalgets beregning av årslønn er lønnsstatistikken. I lønnsstatistikken måles gjennomsnittlig lønn for lønnstakere som er i arbeid på tellingstidspunktet. Dette betyr at endringer i sykefraværet ikke vil påvirke årslønnsveksten slik den beregnes av utvalget.

*Påløpt årslønn, nasjonalregnskapet*

Som en del av hovedrevisjonen 2011 har SSB startet publisering av tall for vekst i påløpt årslønn etter næring. Nasjonalregnskapet har også tidligere publisert årslønnsvekst, men da var publiseringen begrenset til gjennomsnittet for alle lønnstakere sett under ett. Parallelt med lanseringen av vekst i påløpt årslønn etter næring utgår publisering av vekst i lønn per normalårsverk. Endringen i lønnsbegrep er først og fremst begrunnet med at årlige variasjoner i det folketrygdfinansierte sykefraværet påvirket forløpet i lønn per normalårsverk, og dermed vanskeliggjorde tolkningen av den underliggende lønnsveksten.

Påløpt årslønn i nasjonalregnskapet er definert som lønnen en lønnstaker normalt vil motta i løpet av kalenderåret dersom vedkommende jobber full tid, ikke har fravær og ikke har betalt overtid. Årslønnen omfatter fastlønn inklusive etterbetalinger, feriepengetillegg, bonus og uregelmessige tillegg knyttet til arbeidets art. Naturallønn, overtidslønn og sluttvederlag er ikke inkludert.

Populasjonen er alle lønnstakere i bedriftene som inngår i produksjonsavgrensningen for Norge, det vil si alle lønnstakere som bidrar til norsk verdiskaping. Populasjonen omfatter dermed også ansatte i norske bedrifter som ikke er registrert bosatte i Norge (utenlandsk arbeidskraft på korttidsopphold), ansatte på skip og båter i utenriks sjøfart og vernepliktige i forsvar.

Lønn per utførte timeverk

Lønn per utførte timeverk er definert som forholdet mellom de samlede lønnsutgifter ekskl. arbeidsgivers trygde- og pensjonspremier og antall utførte timeverk for lønnstakere. I utførte timeverk inngår overtidstimer, mens fravær på grunn av ferie, sykdom eller permisjon ikke inngår. Mer overtidsarbeid bidrar til å øke antall utførte timeverk, mens høyere fravær trekker utførte timeverk ned. Antall utførte timeverk er også påvirket av kalendermessige forhold (bevegelige helligdager og skuddår). Antall arbeidsdager kan variere med inntil 3 dager fra ett år til et annet.

Timelønnskostnader og årslønn

Timelønnskostnadene som omtales i kapittel 3.1 utgjør i hovedsak samlede lønnskostnader regnet per utførte timeverk. Lønnskostnadene inkluderer i prinsippet direkte lønnskostnader (alle lønnsutbetalinger inklusive overtidsgodtgjørelse og lønn under sykdom, fødselspermisjoner m.v. som betales av arbeidsgiver) og indirekte lønnskostnader (som arbeidsgiveravgift, faktiske og beregnede pensjonsutgifter betalt av arbeidsgiver). Antall utførte timeverk regnes eksklusive fravær, som for eksempel ferie, permisjon og sykefravær, men inklusive overtid.

Det følger av definisjonene ovenfor at bl.a. følgende forhold kan bidra til ulik utvikling i timelønnskostnader og årslønn:

* endringer i overtid
* endringer i sykefravær
* endringer i antall virkedager, f.eks. pga. endringer i bevegelige helligdager og skuddår
* endringer i arbeidsgiveravgift og pensjonspremier
* endret sats for feriepenger

I tillegg til faktorene som er nevnt i strekpunktene ovenfor, vil forskyvninger i sysselsettingen mellom ulike regioner med forskjellig arbeidsgiveravgift bidra til at de samlede timelønnskostnadene for en lønnstakergruppe utvikler seg forskjellig fra årslønnen. Forskyvning i alderssammensetningen og endringer i antall som mottar pensjonsytelser fra bedriftene, vil også bidra til at timelønnskostnadene utvikler seg forskjellig fra årslønnen.

Tabell 2.1 gir en illustrasjon på hvordan ulike faktorer har bidratt til avvik mellom påløpt årslønn og lønnskostnader per utførte timeverk i Norge.

I 2010 var veksten i timelønnskostnadene for alle grupper 0,7 prosentpoeng lavere enn veksten i påløpt årslønn. Dette kan hovedsakelig tilskrives lavere sykefravær og flere virkedager i 2010 enn i 2009. I 2011 var veksten i timelønnskostnadene på linje med veksten i påløpt årslønn. Lavere sykefravær ble dette året oppveid av en vekst i andre arbeidskraftskostnader. Tallene for 2010 og 2011 er beheftet med usikkerhet som følge av at anslagene for utvikling i overtid, skiftarbeid og trygde- og pensjonspremier (dvs. ”Andre arbeidskraftkostnader” i tabell 2.1) bygger på et svært foreløpig kildemateriale.

Tabell 2.1 Ulike faktorers bidrag til avvik mellom lønn påløpt årslønn og lønnskostnader per utførte timeverk for alle grupper. Bidrag i prosentpoeng.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Lønnskostnader pr. time, prosent | 5,1 | 2,8 | 4,3 | 5,6 | 5,7 | 5,8 | 4,4 | 3,0 | 4,3 |
| Årslønn, påløpt, prosent | 4,5 | 3,5 | 3,3 | 4,1 | 5,4 | 6,3 | 4,2 | 3,7 | 4,3 |
| Avvik i prosentpoeng1) | 0,6 | -0,7 | 1,0 | 1,5 | 0,3 | -0,5 | 0,2 | -0,7 | 0,0 |
| Anslag på bidrag til avvik i prosentpoeng. Endring i2): |  |  |  |  |  |  |  |  |  |
| - Antall virkedager | -0,3 | -1,0 | 0,4 | 0,8 | 0,0 | -0,7 | 0,4 | -0,4 | 0,0 |
| - Sykefravær | 0,3 | 0,3 | 0,2 | 0,1 | 0,0 | 0,0 | 0,1 | -0,3 | -0,1 |
| - Overtid | 0,0 | 0,0 | 0,0 | 0,1 | 0,0 | 0,0 | -0,1 | 0,0 | 0,0 |
| - Naturallønn | 0,0 | 0,0 | 0,0 | 0,2 | 0,0 | 0,0 | 0,0 | 0,0 | 0,0 |
| - Andre arbeidskraftskostnader (inkl. strukturendringer) | 0,6 | 0,0 | 0,4 | 0,3 | 0,3 | 0,2 | -0,2 | 0,0 | 0,1 |

\* Foreløpige tall

1. Positivt avvik innebærer at timelønnskostnadene øker mer enn påløpt årslønn.
2. Flere virkedager bidrar til lavere timelønnskostnader sammenliknet med årslønn. Økt overtid og naturallønn bidrar motsatt. Økt sykefravær bidrar normalt også til å øke timelønnen relativt til årslønn.

Kilder: Statistisk sentralbyrå og Beregningsutvalget

*Lønn per årsverk og årslønn i enkelte sektorer*

Tabell 2.2 gir en sammenligning av nivået på årslønn og lønn per årsverk (tidligere kalt lønn per normalårsverk) for industri, varehandel og offentlig forvaltning slik det er beregnet i nasjonalregnskapet. Også lønnskostnader per årsverk er angitt. Tabell 2.3 viser den prosentvis veksten fra året før for de samme størrelsene.

Som omtalt ovenfor omfatter årslønnen beregnet i nasjonalregnskapet fastlønn inklusive etterbetalinger, feriepengetillegg, bonus og uregelmessige tillegg knyttet til arbeidets art, mens naturallønn, overtidslønn og sluttvederlag ikke er inkludert. Lønn omfatter alle lønnsutbetalinger til en arbeidstaker også naturallønn, overtid og sluttvederlag knyttet til individuelle avtaler. Feriepenger føres til året de er påløpt. Lønnskostnadene inkluderer i tillegg til lønnen indirekte kostnader som arbeidsgiveravgift, faktiske og beregnede pensjonsutgifter betalt av arbeidsgiver. Når det gjelder lønn og lønnskostnader, er det viktig å være klar over at disse baseres på generelle regnskapsprinsipper. Det betyr at for foretak, inklusive helseforetak og kommunal forvaltning er det de samlede lønnskostnadene, inklusive pensjonskostnader, slik det føres i regnskapene som legges til grunn. For staten gjelder det samme, men man kan merke seg at når det gjelder Statens pensjonskasse (SPK) baseres tallene på pensjonsinnbetalinger til ordningen fra de statlige forvaltningsinstitusjoner og i tillegg medregnes tilskudd fra Arbeidsdepartementet for å dekke opp for ”underskudd” i SPK.

Figur 2.1 viser at lønnskostnadene per årsverk i gjennomsnitt for alle grupper lå rundt 21,5 prosent over ”utbetalt” lønn i årene 2002-2004, og økte med i overkant av 1 prosentpoeng fram mot 2011.

Tabell 2.2 viser ellers at lønn per årsverk er lavere enn årslønn i offentlig forvaltning, i motsetning til i øvrige næringer. Dette skyldes at summen av overtidslønn og naturallønn ikke er tilstrekkelig til å dekke opp for tapet av lønn knyttet til sykefravær (utover arbeidsgiverperioden). Det er særlig det lave nivået på naturallønn i forvaltning som gir dette resultatet.

I figur 2.2 sammenlignes ”utbetalt” lønn per årsverk i offentlig forvaltning med tilsvarende i industrien. Det er ulikt antall utførte timer bak årsverkene i ulike næringer. Derfor viser figuren også det relative forholdet mellom ”utbetalt” lønn når man regner per utførte timeverk. Det framgår at forholdet mellom lønnsnivåene i industrien og forvaltningen regnet per årsverk har vært relativ stabil på 2000-tallet. Etter 2006 har utbetalt lønn i offentlig forvaltning vært rundt 88 prosent av utbetalt lønn i industrien. Samtidig viser figuren at den faktiske lønnen regnet per utførte timeverk i industrien og i forvaltningen er likere enn regnet per årsverk. Regnet per timeverk har timelønnsutbetlingene i staten vært rundt 99 prosent av timelønnsutbetlingene i industrien etter 2006.

Tabell 2.2. Lønnsnivå per årsverk. 1000 kroner.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Totalt |  |  |  |  |  |  |  |  |  |  |
| Årslønn, påløpt |  |  |  |  |  |  | 402,8 | 419,9 | 435,6 | 454,4 |
| Lønn per årsverk1 | 320,3 | 331,7 | 345,5 | 356,5 | 371,0 | 389,3 | 410,4 | 425,2 | 442,3 | 461,5 |
| Lønnskostnader per årsverk | 388,6 | 403,3 | 419,9 | 434,9 | 452,9 | 477,1 | 503,7 | 520,8 | 541,8 | 566,4 |
| Industrien |  |  |  |  |  |  |  |  |  |  |
| Årslønn, påløpt |  |  |  |  |  |  | 407,1 | 428,8 | 445 | 464,1 |
| Lønn per årsverk1 | 330,6 | 338,9 | 357,6 | 370,0 | 389,3 | 407,9 | 425,5 | 448,9 | 467,3 | 488,5 |
| Lønnskostnader per årsverk | 392,3 | 403,2 | 428,3 | 448,2 | 473,7 | 496,2 | 514,6 | 531,9 | 553,7 | 578,7 |
| Varehandel |  |  |  |  |  |  |  |  |  |  |
| Årslønn, påløpt |  |  |  |  |  |  | 372,6 | 384,2 | 396,7 | 411,9 |
| Lønn pr årsverk1 | 306,0 | 314,2 | 326,3 | 335,8 | 347,8 | 361,4 | 377,1 | 385,7 | 399,5 | 415,3 |
| Lønnskostnader per årsverk | 363,2 | 371,4 | 385,3 | 396,5 | 414,1 | 433,3 | 452,6 | 462,9 | 479,4 | 498,3 |
| Offentlig forvaltning |  |  |  |  |  |  |  |  |  |  |
| Årslønn, påløpt |  |  |  |  |  |  | 390 | 408 | 424,3 | 442,1 |
| Lønn per årsverk1 | 296,5 | 310,8 | 323 | 332,8 | 344,4 | 359,4 | 379,6 | 395,5 | 412,4 | 429,1 |
| Lønnskostnader per årsverk | 376,1 | 394,6 | 410,6 | 424,3 | 437,3 | 459,1 | 488,1 | 508,2 | 529,7 | 554 |

\* Foreløpige tall.

¹Tidligere kalt lønn per normalårsverk.


Kilde: Nasjonalregnskapet, Statistisk sentralbyrå

Tabell 2.3. Gjennomsnittlig vekst i årslønn, lønn per årsverk og lønnskostnader per årsverk. Prosentvis vekst fra året før.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Totalt |  |  |  |  |  |  |  |  |  |  |
| Årslønn, påløpt |  |  |  |  |  |  |  | 4,2 | 3,7 | 4,3 |
| Lønn per årsverk |  | 3,6 | 4,2 | 3,2 | 4,1 | 4,9 | 5,4 | 3,6 | 4,0 | 4,4 |
| Lønnskostnader per årsverk |  | 3,8 | 4,1 | 3,6 | 4,1 | 5,3 | 5,6 | 3,4 | 4,0 | 4,5 |
| Industrien |  |  |  |  |  |  |  |  |  |  |
| Årslønn, påløpt |  |  |  |  |  |  |  | 5,3 | 3,8 | 4,3 |
| Lønn per årsverk |  | 2,5 | 5,5 | 3,5 | 5,2 | 4,8 | 4,3 | 5,5 | 4,1 | 4,5 |
| Lønnskostnader per årsverk |  | 2,8 | 6,2 | 4,6 | 5,7 | 4,7 | 3,7 | 3,4 | 4,1 | 4,5 |
| Varehandel |  |  |  |  |  |  |  |  |  |  |
| Årslønn, påløpt |  |  |  |  |  |  |  | 3,1 | 3,3 | 3,8 |
| Lønn pr årsverk |  | 2,7 | 3,9 | 2,9 | 3,6 | 3,9 | 4,3 | 2,3 | 3,6 | 4,0 |
| Lønnskostnader per årsverk |  | 2,3 | 3,7 | 2,9 | 4,4 | 4,6 | 4,5 | 2,3 | 3,6 | 3,9 |
| Offentlig forvaltning |  |  |  |  |  |  |  |  |  |  |
| Årslønn, påløpt |  |  |  |  |  |  |  | 4,6 | 4,0 | 4,2 |
| Lønn per årsverk |  | 4,8 | 3,9 | 3,0 | 3,5 | 4,4 | 5,6 | 4,2 | 4,3 | 4,0 |
| Lønnskostnader per årsverk |  | 4,9 | 4,1 | 3,3 | 3,1 | 5,0 | 6,3 | 4,1 | 4,2 | 4,6 |

\* Foreløpige tall.


Kilde: Nasjonalregnskapet, Statistisk sentralbyrå



Figur 2.1 Relative lønnskostnader. ”Utbetalt” lønn per årsverk =100.

\* Foreløpige tall.

Kilde: Nasjonalregnskapet, Statistisk sentralbyrå



Figur 2.2 Lønn per årsverk og per timeverk i offentlig forvaltning sammenlignet med lønn per årsverk og timeverk i industrien. Lønn per årsverk/timeverk i industrien =100.

\* Foreløpige tall.

Kilde: Nasjonalregnskapet, Statistisk sentralbyrå

Lønnsoverheng

Lønnsoverhenget beskriver hvor mye lønnsnivået ved utløpet av ett år ligger over gjennomsnitts­nivået for året. Det forteller dermed hvor stor lønnsveksten fra ett år til det neste vil bli dersom det ikke gis lønnstillegg eller foregår strukturendringer i det andre året.

Dersom alle lønnsoppgjør foregikk samtidig og ved begynnelsen av året og lønnsnivået ikke endret seg gjennom året, ville lønnsoverhenget per definisjon være null og slike beregninger dermed overflødige. Tarifftillegg og lønnsøkninger ellers blir imidlertid gitt på ulike tidspunkter for ulike lønnstakergrupper og spredt utover hele året. Beregninger av overheng og årslønnsvekst er derfor nødvendig hvis det skal være mulig å sammenlikne lønnsutviklingen mellom to år for ulike lønnstakergrupper.

I praksis vil størrelsen på overhenget ofte være et tolkingsspørsmål, bl.a. knyttet til tidspunktene for når lønnsøkningen skjer. Det kan også variere betydelig mellom områdene. Lønnstillegg som gis sent i året, fører til større overheng til neste år enn tilsvarende tillegg som gis tidlig i året.

Det kan argumenteres for å holde bonus utenom lønnsbegrepet ved beregning av overheng. Bonus er en lønnsutbetaling som ofte skyldes spesielle forhold i ett år, og som ikke kommer igjen til neste år. Motargumenter er bl.a. at bonus får et stadig større omfang, og at bonus også kan være knyttet til den vanlige aktiviteten gjennom hele året. I beregningene er det forutsatt en jevn fordeling av bonus over året, dvs. et fast påslag per måned/tidsenhet. Bonus utbetalt i ett år får dermed virking for lønnsveksten i beregningsåret, men får ikke virkning for lønnsveksten året etter. Dermed får det liten betydning om bonus inkluderes eller holdes utenfor ved beregning av overheng.

For de fleste hovednæringsområdene i privat sektor (for eksempel industri og varehandel) følger beregningene av lønnsoverheng definisjonen av overheng gitt ovenfor. Grunnlaget for beregningene er informasjon både fra strukturstatistikken (lønnsstatistikken) per september/oktober og fra den kvartalsvise lønnsindeksen (som måler lønnsendring gjennom året, se omtale av kvartalsindeksen senere i vedlegget) samt fra lønnsforhandlingene.

Utvalgets beregninger av lønnsoverheng for tariffområder er derimot ikke fullt ut i samsvar med den prinsipielle definisjonen av overheng. Under forutsetning av at det ikke gis sentrale tillegg på slutten av året, eller det foreligger andre opplysninger om lønnsutviklingen, legger utvalget til grunn at lønnsnivået på tellingspunktet for lønnsstatistikken (september/oktober[[20]](#footnote-20)) holder seg på samme nivå ut året. Det betyr at overhenget for tariffområder beregnes på grunnlag av lønnsnivået på tellingspunktet i forhold til gjennomsnittet for året. Dette er en praktisk tilpasning fordi vi har lite informasjon om lønnsveksten mot slutten av året og at overhengsberegningene for forhandlingsområder må være ferdige i god tid før forhandlingene starter opp. Denne beregningsmetoden gjelder bl.a. for funksjonærer og arbeidere i NHO-bedrifter, ansatte i Virke-bedrifter i varehandel, bank- og forsikring, staten, kommunene, undervisningssektoren og Spekter-bedrifter. Denne metoden påvirker ikke størrelsen på samlet lønnsvekst sett over flere år, men påvirker fordelingen av lønnsveksten mellom år og kan gi en annen fordeling mellom overheng og bidrag fra lønnsglidning i det enkelte år enn om en hadde lagt til grunn et beregnet lønnsnivå ved utløpet av året i forhold til gjennomsnittsnivået for året.

Tariffmessig lønnsøkning

Tariffmessig lønnsøkning er lønnsøkning fastsatt i tariffavtaler som følge av sentrale eller forbundsvise forhandlinger mellom arbeidstakernes og arbeidsgivernes organisasjoner. Tariffmessig lønnsøkning kan være generelle tillegg, lavlønnstillegg, garantitillegg, tillegg på minstelønnssatser etc. som følge av sentrale eller forbundsvise forhandlinger.

Lønnsglidning

Lønnsglidning framkommer beregningsmessig som forskjellen mellom total lønnsøkning i en bestemt periode og tariffmessig lønnsøkning i den samme perioden. Lønnsglidningen blir dermed en restpost. Det er et sammensatt lønnsbegrep som bl.a. kan omfatte lønnstillegg som er gitt ved lokale forhandlinger på de enkelte arbeidsplasser, økt fortjeneste pga. økt akkord eller strukturelle endringer i sysselsettingen, f. eks. gjennom forskyvninger i timeverkene mellom bransjer med ulikt lønnsnivå eller endret bruk av skiftarbeid. Tillegg ved lokale forhandlinger i privat sektor og for stillinger med bare lokal lønnsdannelse i kommunene regnes som lønnsglidning. I noen tariffområder er forhandlingsmodellen slik at partene også regner de lokale forhandlingene som en del av den avtalte lønnsøkningen. For ansatte i staten og i kommunene med sentral lønnsdannelse, er tillegg ved lokale forhandlinger normalt en del av rammen fastsatt sentralt. Denne rammen er likevel ofte en nedre grense. I staten f. eks. kan etatene/virksomhetene overføre penger fra driftsbudsjettet til lønnsmidler. I tillegg kan partene lokalt føre forhandlinger på særlig grunnlag.

I utvalgets rapporter presenteres tall for bidraget fra lønnsglidningen til årslønnsveksten i de store tariffområdene, jf. tabell 1.3 i kapittel 1. Denne tabellen viser dekomponering av årslønnsveksten i bidrag fra overheng fra året før og bidrag fra tarifftillegg og lønnsglidning i beregningsåret. Normalt betyr lønnsglidningen mer for årslønnsveksten enn det som framgår av tabell 1.3 for alle forhandlingsområdene. Dette skyldes at lønnsglidningen i beregningsåret påvirker størrelsen på overhenget til neste år. Samme betraktning gjelder også for tarifftilleggene.

Lønnsstatistikk i privat sektor

Statistisk sentralbyrå etablerte i 1997 ny strukturstatistikk for lønn, en statistikk som en gang per år kartlegger nivå, fordeling og endring i lønn. Statistikken er enhetlig og dekker per i dag alle næringer i privat sektor med unntak av primærnæringene[[21]](#footnote-21). Den er utviklet i tråd med EØS-retningslinjer på området og i nært samarbeid med partene i lønnsoppgjøret for å dekke krav til forhandlingsstatistikk.

Dekning

Statistikken bygger på opplysninger fra et utvalg av bedrifter i de fleste næringshovedområder[[22]](#footnote-22) i privat sektor med unntak av primærnæringene. Utvalgene varierer i størrelse fra om lag 40 til 80 prosent av alle ansatte i nærings­hovedområdene med i gjennomsnitt om lag 67 prosent, alt avhengig av i hvor stor grad næringen er omfattet av krav om forhandlings­statistikk. For NHO-bedrifter er utvalget om lag 70 prosent. I stat og kommune og helseforetakene er det fulltelling. Det innhentes opplysninger på individnivå i alle næringer og for alle ansatte uavhengig av stilling og arbeidstid.

Lønnsbegrep

Strukturstatistikken for lønn er basert på kontantlønnsbegrepet, gjennomsnittlig månedslønn. I månedslønnen inngår fast avtalt lønn inkl. faste tillegg, uregelmessige tillegg[[23]](#footnote-23) og bonuser. Lønns­begrepet omfatter ikke overtidsgodtgjørelse og naturalytelser, men det innhentes opplysninger om overtidsgodtgjørelse og det gis tall for gjennomsnittlig overtidsgodtgjørelse per måned som en tilleggsopplysning. Den faste avtalte lønnen er gitt for en oppgitt lønnsperiode (per time, dag, uke, 14 dager, måned osv.), mens de andre lønnskomponentene utenom bonus er et gjennomsnitt per måned for perioden «hittil i år», dvs. fra 1. januar til tellingstidspunktet for statistikken. Bonuser og provisjoner med videre er et beregnet gjennomsnitt per måned for perioden 1. oktober året før og til tellingstidspunktet. Lønnsendringer inngår fra det tidspunkt de er avtalt, slik at tidspunktet for eventuelle etterbetalinger ikke påvirker den beregnede lønnsutviklingen.

Arbeidstid

Den lovbestemte alminnelige arbeidstid er 40 t/uke. Avtalefestet normalarbeidstid er den arbeidstid per uke som gjelder for vedkommende lønnstakergruppe ifølge tariffavtaler. Den er vanligvis 37,5 t/ uke. Ved arbeidstidsordninger som skift-, turnus- og nattarbeid, er både lovfestet og avtalt arbeidstid lavere enn dette. Mellom LO og NHO er for eksempel avtalefestet arbeidstid på 36,5 t/uke for vanlig 2-skiftarbeid, 35,5 t/uke for døgnkontinuerlig skift- og sammenliknbart turnusarbeid og 33,6 t/uke for helkontinuerlig skift- og sammenliknbart turnus­arbeid.

For arbeidere i NHO-bedrifter baseres beskrivelsen av lønnsutviklingen på timefortjenesten omregnet til 37,5 t/uke. I en del bransjer/tariffområder hvor det forekommer skiftarbeid, er timelønnssatsen for dette arbeidet fastsatt slik at fortjenesten per uke er den samme uansett hvilken arbeidstidsordning som gjelder. For å kunne sammenlikne lønnstall bransjer i mellom, omregnes timefortjenestene slik at de tilsvarer en ukentlig arbeidstid på 37,5 timer. Med utgangspunkt i faktisk timelønn medfører omregning til 37,5 t/uke at bransjer med mye skiftarbeid vil få et relativt lavere lønnsnivå enn før omregningen i forhold til bransjer hvor det er lite skiftarbeid.

I lønnsstatistikken innhentes opplysninger om avtalt arbeidstid og overtidstimer. Avtalt arbeidstid blir benyttet som basis for å definere om en arbeidstaker er heltidsansatt eller deltidsansatt. I den offisielle lønnsstatistikken blir heltid definert som arbeidstid på 33 timer eller mer per uke. SSB kan sette andre grenser etter ønske fra oppdragsgivere, f. eks. i forbindelse med utarbeiding av tariffstatistikk. I offisiell lønnsstatistikk skilles det ikke mellom arbeid på skift/turnus og på dagtid, noe NHO kan gjøre for sine medlemsbedrifter. Videre benyttes avtalt arbeidstid for å beregne månedslønnen for arbeidstakere som har timelønn. Avtalt arbeidstid er eksklusiv spisepauser. Det gjøres ingen fradrag for fravær grunnet ferie, sykdom, permisjon e.l. For arbeidstakere som har en varierende arbeidstid fra uke til uke, blir det innrapportert gjennomsnittlig arbeidstid per uke for året eller for siste måned.

Heltid og deltid

I lønnsstatistikken regnes som nevnt alle ansatte med en avtalt arbeidstid på 33 timer eller mer per uke som heltidsansatte. For ansatte i stat, skoleverk, kommune og de statlige eide helseforetakene er heltid definert som alle med dellønnsprosent/stillingsandel på 100 prosent. Deltidsansatte er definert som alle ansatte som har avtalt arbeidstid på mindre enn 33 timer per uke eller en stillings­andel på mindre enn 100 prosent[[24]](#footnote-24).

*Heltidsekvivalenter*

For å kunne sammenlikne lønn mellom hel- og deltidsansatte omregnes lønnen til de deltids­ansatte til hva den ville vært hvis de jobbet heltid. Der det ikke foreligger opplysninger om normalarbeidstid (norm i bransjen) gjøres dette ved å benytte forholdet mellom arbeidstiden til hver enkelt deltidsansatt og den gjennomsnittlige arbeidstiden for heltidsansatte i næringen som omregningsfaktor. Månedslønn per heltidsekvivalent for de deltidsansatte kan da slås sammen med månedslønn for de heltidsansatte, slik at man kan beregne en gjennomsnittlig månedslønn for alle ansatte.

Kjennemerker

SSB samler videre inn opplysninger om alder, kjønn og stilling for den enkelte ansatte. Stillingskodene og stillingsbetegnelsene SSB får inn, er kjente betegnelser innen de enkelte næringsområder. Det foretas omkoding til stillingskoder i tråd med internasjonale anbefalinger og for å kunne rapportere statistikken etter de retningslinjer SSB har på området. I den nye lønnsstatistikken nyttes i størst mulig grad standard for yrkesklassifisering (Standard for yrkeskoding C 521 STYRK) som er den norske versjonen av den internasjonale yrkesstandarden ISCO-88. Kompetansenivå og spesialisering er de to hovedprinsippene standarden bygger på for å klassifisere yrkesutøvere etter yrke. SSB kopler også til datamaterialet opplysninger om høyeste fullførte utdanning fra utdannelsesregisteret. Her gjenstår det fortsatt en god del arbeid for å få til en stillingskoding som har nok detaljert informasjon for sentrale brukere av statistikken.

Kvartalsstatistikk

SSB utarbeider en kvartalsvis lønnsindeks i privat sektor. Et hovedformål med denne indeksen er måling av lønnsendring gjennom året til bruk i konjunkturovervåkingen. Det er siden 1. kvartal 1998 innhentet opplysninger for et utvalg av bedrifter i noen hovednæringsområder. Utvalget trekkes blant de bedriftene som er med i strukturstatistikken, og det foretas rotasjon av utvalget en gang i året. Siden 1. kvartal 2009 har SSB publisert endringstall etter den kvartalsvise lønnsstatistikken for de samme næringsområder som i strukturstatistikken med unntak av fiskeopprett.

Den kvartalsvise lønnsindeksen er nært knyttet til den årlige strukturstatistikken for lønn (lønnsstatistikken). Lønnsbegrepene (utbetalt avtalt lønn og månedslønn i alt) er identiske med lønnsbegrepene som benyttes i strukturstatistikken for lønn. Utviklingen i utbetalt avtalt lønn, som er hovedkomponenten i månedslønnen i alt, er direkte sammenliknbar mellom den kvartalsvise lønnsindeksen og strukturstatistikken. Utviklingen i månedslønnen er derimot ikke direkte sammenliknbar mellom de to statistikkene. Årsaken til dette er at uregelmessige tillegg og bonuser mv. beregnes som et snitt over året i strukturstatistikken, mens i den kvartalsvise lønnsindeksen beregnes gjennomsnittet for størrelsene kun for det gjeldende kvartalet.

De kvartalsvise lønnsindeksene blir publisert om lag to måneder etter statistikkvartalets utløp.

Grunnlag og metoder for beregning av lønnsnivå og lønnsvekst, jf. også boks 1.1 i kapittel 1

Beregningene av årslønn og lønnsvekst for forhandlingsområdene i tabell 1.1 i kapittel 1 bygger på lønnsstatistikk for de enkelte gruppene, og på opplysninger om lønnstillegg og reguleringstidspunkter i de enkelte år. Innholdet i lønnsbegrepet og beregningsprinsippene for forhandlingsområdene er beskrevet i boks 1.1. Innholdet i lønnsbegrepet og hovedtrekkene i beregningsprinsippene er de samme for alle områdene.

I SSBs årslønnsberegninger for næringsområder i privat sektor med utgangspunkt i lønnsstatistikken, f. eks. for industrien, brukes det litt andre prinsipper enn i forhandlingsområdene for beregning av årslønnsvekst. Innholdet i lønnsbegrepet er imidlertid det samme og i begge beregningene tas det utgangspunkt i to årganger av lønnsstatistikken. I forhandlingsområdene bygger fordelingen av total lønnsøkning mellom to årganger av lønnsstatistikken på kunnskap om virkningstidspunkter for tarifftillegg (f. eks. 1. april eller 1. mai) og forutsetninger om når annen lønnsøkning (lønnsglidningen) kommer. I SSBs beregninger for næringsområder i privat sektor er det utviklingen i den kvartalsvise lønnsindeksen for avtalt lønn som gir fordelingen av lønnsøkningen gjennom året. De faktiske utbetalinger uavhengig av virkningsdato legges til grunn. I områder dette ikke finnes informasjon fra kvartalsindeksen, benyttes informasjon fra lønnsoppgjørene på samme måte som i forhandlingsområdene i tabell 1.1. Dette gjelder bl.a. for offentlig sektor unntatt helseforetakene og for finansnæringen.

I noen av forhandlingsområdene i tabell 1.1 er beregningen av årslønnsnivå og årslønnsvekst for heltidsansatte. I beregningene inngår som hovedregel de som har en avtalt arbeidstid på 33 timer eller mer i uken. Dette er i samsvar med definisjonen av heltid i offisiell lønnsstatistikk. Det skilles ikke mellom arbeid på skift/turnus og på dagtid. I forbindelse med utarbeidning av tariffstatistikk kan SSB sette andre grenser. For ansatte i staten og kommunene inkl. undervisningssektoren er heltid definert som dellønnsprosent/stillingsandel på 100 prosent. For de statlige eide helseforetakene har en også mulighet for å sette grenser mellom heltid og deltid som i privat sektor.

Deltidsansatte er som hovedregel alle som har avtalt arbeidstid lavere enn 33 timer i uken eller dellønnsprosent/stillingsandel lavere enn 100 prosent. For å kunne sammenlikne lønn mellom heltids- og deltidsansatte omregnes lønnen til de deltidsansatte til hva den ville vært hvis de jobbet heltid. Lønn per heltidsekvivalent for de deltidsansatte kan da slås sammen med lønnen for de heltidsansatte slik at man kan beregne gjennomsnittlig lønn for alle ansatte. I de fleste tariffområdene og i SSB årslønnsberegninger for ulike næringer, gjøres årslønnsberegningene for heltidsekvivalenter der både heltids- og deltidsansatte inngår.

I noen områder står deltidsansatte for en stor del av årsverkene. I det kommunale- og fylkeskommunale tariffområdet arbeider om lag 60 prosent av de ansatte deltid (utfører om lag 40 prosent av årsverkene), mens andelen er om lag 44 prosent i varehandelen (utfører om lag ⅓ av årsverkene) og om lag 34 prosent blant undervisningspersonale (utfører om lag ¼ av årsverkene). For de andre gruppene/næringene i tabell 1.1 i kapittel 1 ligger deltidsandelen rundt 20 prosent eller lavere unntatt for helseforetakene hvor andelen ligger rundt 48 prosent.

I privat sektor bygger SSBs lønnsstatistikk på opplysninger fra et utvalg av bedrifter i alle næringshovedområder[[25]](#footnote-25) med unntak av primærnæringene. Utvalgene varierer i størrelse fra om lag 40 til 80 prosent, med i gjennomsnitt om lag 67 prosent av alle ansatte i næringshovedområdet, alt avhengig av i hvor stor grad næringen er omfattet av krav om forhandlingsstatistikk. Det innhentes opplysninger på individnivå i alle næringer og for alle ansatte uavhengig av stilling og arbeidstid. Foretakene som omfattes av det årlige utvalget, leverer data på elektroniske media og i økende grad via Altinn-portalen[[26]](#footnote-26).

I offentlig sektor bygger lønnsstatistikken for ansatte i staten på opplysninger fra Statens Sentrale Tjenestemannsregister (SST) hos Fornyings-, administrasjons- og kirkedepartementet, mens den for ansatte i kommunal- og fylkeskommunal virksomhet bygger på opplysninger fra Personal administrativt informasjonssystem (PAI) hos KS. Både for ansatte i staten, i kommunal- og fylkeskommunal virksomhet og i helseforetakene er det totaltelling. SSB står for innhentingen av lønnsopplysningene for statsansatte og for ansatte i de statlige helseforetakene. SSB offentliggjør offisiell lønnsstatistikk for ansatte både i staten, de statlige helseforetakene, kommunene og for undervisningssektoren.

Kursutviklingen for norske kroner

Dette vedlegget gir en omtale av utviklingen i kronekursen de siste årene. En omtale av valutakursutviklingen lenger tilbake i tid gis i NOU-rapport 2003:10.

##### Kronekursindekser


*Industriens effektive valutakurs* er en nominell effektiv kronekurs beregnet på grunnlag av kursene på den norske kronen mot valutaene for Norges 25 viktigste handelspartnere (geometrisk gjennomsnitt veid med OECDs løpende konkurransevekter, beregnet som en kjedet indeks). Indeksen er satt lik 100 i 1990. Fallende indeksverdi betyr en styrking av kronekursen.

*Den importveide valutakursindeksen* (I44) er et geometrisk gjennomsnitt av 44 valutakurser. Vektene er beregnet på grunnlag av Norges import fra 44 land, som dekket 96,9 prosent av total import i 2010. Indeksen er satt lik 100 i 1995. Fallende indeksverdi betyr en styrking av kronekursen. Indeksen er beregnet etter samme prinsipp som konkurransekursindeksen.

Utviklingen i de to valutakursindeksene de siste ti årene er illustrert i figur 3.1 og tabell 3.1 nedenfor.

Utviklingen i kronekursen de siste årene

Målt ved industriens effektive kronekurs styrket kronen seg markert fram mot vinteren 2002/2003, jf. figur 3.1. Den markerte kronestyrkingen i denne perioden må ses i sammenheng med den betydelige positive rentedifferansen mellom Norge og handelspartnerne, jf. figur 3.2.




Figur 3.1 Industriens effektive valutakurs og importveid kronekurs. Fallende kurve angir sterkere kronekurs

Kilde: Reuters EcoWin

Tabell 3.1 Kronekursen. Prosentvis endring fra året før1



* 1. Et positivt endringstall innebærer en effektiv styrking av norske kroner målt ved hhv. industriens effektive valutakurs og den importveide valutakursen.



Figur 3.2 Tremåneders pengemarkedsrente i Norge og hos noen av handelspartnerne. Prosent.


Kilde: Reuters EcoWin

Gjennom 2003 falt rentedifferansen mellom Norge og handelspartnerne betydelig, noe som bidro til at kronekursen svekket seg markert. I februar 2004 var nivået på pengemarkedsrentene i Norge lavere enn nivået i euroområdet. Samtidig var kronekursen på sitt svakeste nivå på over tre år.

Kronen styrket seg klart fra starten av 2004 til sommeren 2008, perioden sett under ett. Målt ved industriens effektive valutakurs styrket kronen seg med 12 prosent fra februar 2004 til august 2008. I samme periode økte rentedifferansen mellom Norge og euroområdet, målt ved differansen mellom tremåneders pengemarkedsrenter, med om lag 1½ prosentpoeng.

Høsten 2008 bidro den internasjonale finanskrisen til store svingninger i både rente- og valutamarkedene. I andre halvår av 2008 svekket kronen seg med drøyt 18 prosent. Gjennom 2009 ble imidlertid mye av denne svekkelsen reversert, og ved utgangen av 2009 var kronen i overkant av 13 prosent sterkere enn ved starten av året. Siden begynnelsen av 2010 har kronen vist en mer stabil utvikling.


Figur 3.3 viser utviklingen i norske kroner per euro og dollar de siste ti årene. Målt mot dollar var kronen i midten av mars sterkere enn for ti år siden, mens den målt mot euro var på om lag på samme nivå. Det har vært betydelige svingninger i perioden.



Figur 3.3 Utviklingen i norske kroner per euro og dollar. Fallende kurve angir sterkere kronekurs

Kilde: Reuters EcoWin

Målt mot den svenske kronen var den norske kronen i midten av mars om lag på samme nivå som for ti år siden, jf. figur 3.4. Det har imidlertid vært store svingninger gjennom perioden.



Figur 3.4 Utviklingen i norske kroner per svenske kroner. Fallende kurve angir sterkere kronekurs

Kilde: Reuters EcoWin.



1. Vekter benytter fra og med 1. februar 2010

Kilde: Norges Bank



Tabellvedlegg

Tabell 4.1 Skattesatser og beløpsgrenser for inntektsårene 2006 – 2012

|  | 2006 | 2007 | 2008 | 2009 | 2010 | 2011 | 2012 |
| --- | --- | --- | --- | --- | --- | --- | --- |
| a. Trygdeavgift pst |  |  |  |  |  |  |  |
| Lønnsinntekt, pst. | 7,8 | 7,8 | 7,8 | 7,8 | 7,8 | 7,8 | 7,8 |
| Primærnæringsinntekt1, pst. | 7,8 | 7,8 | 7,8 | 7,8 | 7,8 | 7,8 | 11,0 |
| Annen næringsinntekt, pst. | 10,7 | 10,7 | 11,0 | 11,0 | 11,0 | 11,0 | 11,0 |
| Pensjonsinntekt | 3,0 | 3,0 | 3,0 | 3,0 | 3,0 | 4,7 | 4,7 |
| b. Toppskatt til staten |  |  |  |  |  |  |  |
| Trinn 1 |  |  |  |  |  |  |  |
| Sats2, pst. | 9,0 | 9,0 | 9,0 | 9,0 | 9,0 | 9,0 | 9,0 |
| Innslagspunkt | 394 000 | 400 000 | 420 000 | 441 000 | 456 400 | 471 200 | 490 000 |
| Trinn 2 |  |  |  |  |  |  |  |
| Sats, pst, | 12,0 | 12,0 | 12,0 | 12,0 | 12,0 | 12,0 | 12,0 |
| Innslagspunkt | 750 000 | 650 000 | 682 500 | 716 600 | 741 700 | 765 800 | 796 400 |
| Skatter på alminnelig inntekt |  |  |  |  |  |  |  |
| c. Kommune, fylkes- og fellesskatt |  |  |  |  |  |  |  |
| Finnmark og Nord- Troms, pst. | 24,5 | 24,5 | 24,5 | 24,5 | 24,5 | 24,5 | 24,5 |
| Landet ellers, pst. | 28,0 | 28,0 | 28,0 | 28,0 | 28,0 | 28,0 | 28,0 |
| d. Maksimale marginale skattesatser |  |  |  |  |  |  |  |
| Lønnsinntekt (ekskl. arbeidsgiveravgift), pst. | 47,8 | 47,8 | 47,8 | 47,8 | 47,8 | 47,8 | 47,8 |
| Primærnæringsinntekt1, pst. | 47,8 | 47,8 | 47,8 | 47,8 | 47,8 | 47,8 | 51,0 |
| Annen næringsinntekt, pst. | 50,7. | 50,7 | 51,0 | 51,0 | 51,0 | 51,0 | 51,0 |
| Standardfradrag mv. |  |  |  |  |  |  |  |
| e. Personfradrag |  |  |  |  |  |  |  |
| Klasse 1, kr | 35 400 | 37 000 | 38 850 | 40 800 | 42 210 | 43 600 | 45 350 |
| Klasse 2, kr3 | 70 800 | 74 000 | 77 700 | 81 600 | 84 420 | 87 200 | 90 700 |
| f. Minstefradrag for lønns-inntekt |  |  |  |  |  |  |  |
| Sats, pst. | 34,0 | 36,0 | 36,0 | 36,0 | 36,0 | 36,0 | 38,0 |
| Øvre grense, kr | 61 100 | 63 800 | 67 000 | 70 350 | 72 800 | 75 150 | 78 150 |
| Nedre grense, kr | 4 000 | 4 000 | 4 000 | 4 000 | 4 000 | 4 000 | 4 000 |
| g. Minstefradrag for pensjonsinntekt |  |  |  |  |  |  |  |
| Sats, pst, | 24,0 | 26,0 | 26,0 | 26,0 | 26,0 | 26,0 | 26,0 |
| Øvre grense, kr | 51 100 | 53 400 | 56 100 | 58 900 | 60 950 | 62 950 | 65 450 |
| Nedre grense, kr | 4 000 | 4 000 | 4 000 | 4 000 | 4 000 | 4 000 | 4 000 |
| h. Lønnsfradrag4, kr | 31 800 | 31 800 | 31 800 | 31 800 | 31 800 | 31 800 | 31 800 |
| i. Særfradrag for alder, kr | 19 368 | 19 368 | 19 368 | 19 368 | 19 368 | Utgått | Utgått |
| j. Særfradrag for uførhet, kr | 19 368 | 19 368 | 19 368 | 19 368 | 19 368 | 32 000 | 32 000 |
| k. Særskilt skattefradrag for pensjonister5 |  |  |  |  |  |  |  |
| Maksimalt beløp, kr |  |  |  |  |  | 28 150 | 29 300 |
| Innslagspunkt trinn 1, kr |  |  |  |  |  | 158 650 | 165 000 |
| Nedtrappingssats trinn 1, pst. |  |  |  |  |  | 15,3 | 15,3 |
| Innslagspunkt trinn 2, kr |  |  |  |  |  | 242 000 | 251 700 |
| Nedtrappingssats trinn 2, pst. |  |  |  |  |  | 6,0 | 6,0 |
| j.Skattebegrensningsregelen for uføre mv.6 |  |  |  |  |  |  |  |
| Avtrappingssats, pst. | 55,0 | 55,0 | 55,0 | 55,0 | 55,0 | 55,0 | 55,0 |
| Skattefri nettoinntekt |  |  |  |  |  |  |  |
| Enslige, kr | 95 300 | 99 600 | 104 600 | 109 850 | 113 700 | 117 400 | 122 100 |
| Ektepar, kr | 156 300 | 163 300 | 171 500 | 198 150 | 206 700 | Utgått | Utgått |
| Gifte7, kr |  |  |  |  |  | 107 6008 | 112 200 |
| l. Foreldrefradrag (for barn under 12 år) |  |  |  |  |  |  |  |
| Øvre grense, ett barn, kr | 25 000 | 25 000 | 25 000 | 25 000 | 25 000 | 25 000 | 25 000 |
| Øvre grense, to barn, kr | 30 000 | 30 000 | 40 000 | 40 000 | 40 000 | 40 000 | 40 000 |
| Øvre grense, tre barn, kr | 35 000 | 35 000 | 55 000 | 55 000 | 55 000 | 55 000 | 55 000 |
| Øvre grense, fire barn, kr | 40 000 | 40 000 | 70 000 | 70 000 | 70 000 | 70 000 | 70 000 |
| Osv. |  |  |  |  |  |  |  |
| n. Barnetrygd9 |  |  |  |  |  |  |  |
| Generell sats per barn, kr | 11 640 | 11 640 | 11 640 | 11 640 | 11 640 | 11 640 | 11 640 |
| Ekstra barnetrygd i Finn-mark og Nord-Troms, kr | 3 840 | 3 840 | 3 840 | 3 840 | 3 840 | 3 840 | 3 840 |

1. Næringsdrivende innenfor fiske og fangst samt barnepass i eget hjem (barn under 12 år eller med særlig behov for omsorg og pleie) vil fremdeles ha 7,8 pst. trygdeavgift på næringsinntekten. Lavere trygdeavgiftssats for fiske og fangst har sammenheng med at disse næringene betaler produktavgift som blant annet skal dekke differansen mellom 7,8 pst. og 11 pst. trygdeavgift.
2. For skattytere i Finnmark og Nord-Troms utgjør satsen 7 pst.
3. Skattytere med forsørgeransvar for ektefelle samt enslige forsørgere skattlegges i klasse 2.
4. Skattyter må velge mellom minstefradrag og lønnsfradrag.
5. Erstatter blant annet skattebegrensningsregelen for pensjonister.
6. Fra 2011 gjelder skattebegresningsregelen kun uføre, samt enslige forsørgere som mottar overgangsstønad.
7. Gifte uføre som mottar ektefelletillegg, har en skattefri nettoinntekt som tilsvarer det dobbelte av den skattefrie nettoinntekten for øvrige gifte, dvs. 224 400 kroner i 2012
8. Den skattefrie nettoinntekten for gifte i 2011 ble økt fra 106 700 kroner til 107 600 kroner ifm. budsjettet for 2012.
9. Enslige forsørgere får barnetrygd for et barn mer enn det de har. Enslige forsørgere med full overgangsstønad får dessuten 7 920 kroner ekstra for barn 0-3 år.

Kilde: Finansdepartementet

Tabell 4.2 Utvikling i grunnbeløpet, minstepensjonene for enslige og ektepar og pensjonene til enslige fødte uføre/unge uføre i perioden 1.5.1993-30.4.2012. Kroner

|  |  |  |  | Årlig pensjon til enslige fødte uføre/unge uføre1 | |
| --- | --- | --- | --- | --- | --- |
|  | Grunnbeløpet | Årlig minstepensjon for enslig | Årlig minstepensjon for ektepar | Pensjon før 1.1.922 | Pensjon tidligst fra 1.1.923 |
| 1.05.93-31.12.93 | 37 300 | 59 868 | 96 816 | 92 688 | 88 992 |
| 1.01.94-30.04.94 | 37 300 | 59 868 | 101 0884 | 92 688 | 88 992 |
| 1.05.94-31.12.94 | 38 080 | 61 116 | 103 200 | 94 620 | 90 852 |
| 1.01.95-0.04.955 | 38 080 | 61 512 | 103 992 | 94 620 | 90 852 |
| 1.05.95-30.04.96 | 39 230 | 63 372 | 107 136 | 97 488 | 93 600 |
| 1.05.96-30.04.97 | 41 000 | 66 240 | 111 984 | 101 892 | 97 836 |
| 1.05.97-0.04.986 | 42 500 | 69 360 | 117 456 | 105 672 | 101 412 |
| 1.05.98-0.04.997 | 45 370 | 81 360 | 140 040 | 112 752 | 108 252 |
| 1.05.99-30.04.00 | 46 950 | 84 204 | 144 912 | 116 676 | 112 032 |
| 1.05.00-30.04.01 | 49 090 | 88 032 | 151 512 | 121 992 | 117 132 |
| 1.05.01-30.04.02 | 51 360 | 92 100 | 158 532 | 127 632 | 122 544 |
| 1.05.02-30.04.03 | 54 170 | 97 140 | 167 208 | 134 616 | 129 252 |
| 1.05.03-30.04.04 | 56 861 | 101 964 | 181 2008 | 141 300 | 135 660 |
| 1.05.04-30.04.05 | 58 778 | 105 408 | 190 2409 | 146 064 | 140 244 |
| 1.05.05-30.04.06 | 60 699 | 108 852 | 199 51210 | 150 840 | 144 828 |
| 1.05.06-30.04.07 | 62 892 | 112 788 | 206 712 | 156 288 | 150 060 |
| 1.05.07-30.04.08 | 66 812 | 119 820 | 219 600 | 166 032 | 159 420 |
| 1.05.08-30.04.0911 | 70 256 | 136 296 | 251 496 | 180 91212 | 173 53212 |
| 1.05.09-30.04.1013 | 72 881 | 143 568 | 265 272 | 187 668 | 180 012 |
| 1.05.10-30.04.1114 | 75 641 | 151 272 | 279 864 | 194 772 | 186 828 |
| 1.05.11-30.04.1215 | 79 216 | 157 639 | 291 644 | 203 976 | 195 660 |

1. Personer som er født uføre eller har blitt uføre før fylte 26 år har rett til en garantert minstetilleggspensjon fra folketrygden.
2. Uførepensjonen er beregnet ut i fra 3,3 i sluttpoengtall og en pensjonsprosent på 45 pst.
3. Uførepensjonen er beregnet ut i fra 3,3 i sluttpoengtall og en pensjonsprosent på 42 pst.
4. Hevingen av særtilleggsats for ektepar fra 1.1.94. Ny sats 2\*60,5 pst. av grunnbeløpet, dvs. dobbelt av satsen for enslige.
5. Heving av særtilleggssatsen fra 1.1.95. Ordinær sats utgjør 61,55 pst. av grunnbeløpet.
6. Heving av særtilleggssatsen fra 1.5.97. Ordinær sats utgjør 63,2 pst. av grunnbeløpet.
7. Heving av særtilleggssatsen fra 1.5.98. Ordinær sats utgjør 79,33 pst. av grunnbeløpet.
8. Heving av grunnpensjon for ektepar fra 1.5. 2003. Hver ektefelle mottar en grunnpensjon på 0,8 G.
9. Heving av grunnpensjon for ektepar fra 1.5. 2004. Hver ektefelle mottar en grunnpensjon på 0,825 G.
10. Heving av grunnpensjon for ektepar fra 1.5. 2005. Hver ektefelle mottar en grunnpensjon på 0,85 G
11. Heving av særtilleggssatsen fra 1.5.2008. Ordinær sats utgjør 94 pst. av grunnbeløpet.
12. Antatt framtidig pensjonspoeng hevet fra 3,3 til 3,5 fra 1.5.2008.
13. Heving av særtilleggssatsen fra 1.5.09. Ordinær sats utgjør 97 pst. av grunnbeløpet.
14. Heving av særtilleggssatsen fra 1.5.10. Ordinær sats utgjør 100 pst. av grunnbeløpet.
15. Satsene for minste pensjonsnivå for alderspensjonister er regulert i samsvar med lønnsveksten og deretter justert for effekten av levealdersjusteringen, mens minstepensjon for uførepensjonister er regulert i samsvar med grunnbeløpet (lønnsveksten).

Kilde: Arbeidsdepartementet.









|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Tabell 4.7 Husholdninger og ideelle organisasjoner. Inntekter og utgifter. 2002-2011. Milliarder kroner | | | | | | | |  |  |  |
|  | 2002 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
|  |  |  |  |  |  |  |  |  |  |  |
| *Inntekter:* | 1032,7 | 1083,1 | 1111,6 | 1200,7 | 1184,5 | 1313,4 | 1432,7 | 1468,1 | 1543,3 | 1639,1 |
| Lønn | 580,6 | 593,0 | 622,1 | 656,8 | 715,7 | 789,3 | 861,4 | 889,0 | 924,4 | 979,6 |
| Blandet inntekt(1)/driftsresultat | 99,2 | 102,9 | 97,4 | 100,8 | 106,4 | 111,5 | 114,4 | 112,1 | 121,9 | 127,8 |
| *Herav: Tjenester fra egen bolig* | 45,4 | 43,5 | 41,2 | 42,9 | 47,6 | 48,1 | 47,4 | 45,0 | 46,7 | 47,4 |
| Formuesinntekter | 97,0 | 103,5 | 100,3 | 138,2 | 50,6 | 80,3 | 105,3 | 82,0 | 86,6 | 99,4 |
| *Herav:avkastning på forsikringskrav* | 23,5 | 25,1 | 25,7 | 25,5 | 26,3 | 31,1 | 36,0 | 32,7 | 31,3 | 33,7 |
| *Herav: Mottatt aksjeutbytte* | 43,4 | 55,5 | 63,2 | 99,8 | 7,6 | 18,5 | 26,5 | 26,2 | 31,4 | 37,6 |
| Offentlige stønader | 225,8 | 247,3 | 254,6 | 258,8 | 266,9 | 278,3 | 298,2 | 326,5 | 345,2 | 366,6 |
| Andre inntekter (netto) | 30,1 | 36,5 | 37,2 | 46,1 | 44,8 | 54,1 | 53,4 | 58,6 | 65,3 | 65,7 |
|  |  |  |  |  |  |  |  |  |  |  |
| *Utgifter:* | 315,5 | 314,3 | 312,2 | 326,9 | 351,3 | 413,7 | 467,8 | 446,4 | 461,9 | 498,0 |
| Skatt på inntekt og formue | 237,7 | 243,9 | 258,4 | 271,8 | 285,7 | 318,4 | 337,8 | 352,0 | 368,9 | 396,0 |
| Formuesutgifter | 77,8 | 70,5 | 53,7 | 55,0 | 65,6 | 95,3 | 130,0 | 94,4 | 93,0 | 102,0 |
|  |  |  |  |  |  |  |  |  |  |  |
| *Korreksjon for indirekte målte banktjenester* | 23,8 | 28,2 | 33,2 | 34,3 | 32,6 | 32,6 | 36,6 | 44,8 | 46,4 | 47,2 |
| Disponibel inntekt | 741,0 | 797,0 | 832,6 | 908,1 | 865,8 | 932,3 | 1001,6 | 1066,6 | 1127,9 | 1188,3 |

\*foreløpige tall

1. Blandet inntekt er den delen av driftsresultatet som tilfaller husholdningssektoren. Dette inkluderer også beregnet avkastning av boligkapitalen.

Kilde: Statistisk sentralbyrå

Tabell 4.8 Nettonasjonalprodukt og faktorinntekt. Milliarder kroner

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 20021 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Nettonasjonalprodukt | 1314,5 | 1370,5 | 1522,0 | 1713,7 | 1915,5 | 2013,2 | 2234,8 | 2006,4 | 2158,4 | 2328,6 |
| - Netto produksjonskatter | 170,1 | 168,9 | 184,2 | 199,1 | 225,2 | 248,4 | 241,4 | 237,9 | 256,2 | 268,9 |
| = Faktorinntekt | 1144,4 | 1201,6 | 1337,8 | 1514,6 | 1690,4 | 1764,8 | 1993,4 | 1768,5 | 1902,2 | 2059,7 |
| - Lønnskostnader | 710,2 | 730,0 | 765,9 | 813,4 | 888,6 | 986,7 | 1082,9 | 1113,6 | 1155,4 | 1225,3 |
| = Driftsresultat | 434,3 | 471,6 | 571,9 | 701,2 | 801,8 | 778,1 | 910,5 | 655,0 | 746,8 | 834,4 |
| - Driftsresultat i olje- og gassutvinning inkl. tjenester og rørtransport | 195,2 | 205,6 | 270,2 | 367,6 | 442,3 | 400,0 | 530,9 | 305,3 | 356,4 | 443,1 |
| Driftsresultat i øvrige næringer | 239,1 | 266,0 | 301,8 | 333,6 | 359,5 | 378,2 | 379,6 | 349,7 | 390,4 | 391,3 |

\* Foreløpige tall.

1. De påløpte lønnskostnadene i 2000 og 2001 knyttet til ferieutvidelsen i 2001 og 2002 ble for staten først registrert da feriepengene ble utbetalt i henholdsvis 2001og 2002.

Kilde: Statistisk sentralbyrå

Tabell 4.9 Lønnskostnader for noen hovedgrupper av næringer. Milliarder kroner

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 20021 | 2003 | 2004 | 2005 | 2006 | 2007 | 2008 | 2009 | 2010\* | 2011\* |
| Alle næringer | 710,2 | 730,0 | 765,9 | 813,4 | 888,6 | 986,7 | 1082,9 | 1113,6 | 1155,4 | 1225,3 |
| Offentlig forvaltning2 | 210,0 | 221,8 | 231,9 | 242,7 | 258,5 | 280,4 | 306,8 | 327,7 | 344,4 | 366,3 |
| Ideelle organisasjoner, boligtjenester, eget bruk | 15,6 | 16,4 | 18,4 | 19,8 | 21,1 | 23,6 | 25,8 | 28,1 | 29,5 | 31,1 |
| Markedsrettet virksomhet3 | 484,6 | 491,9 | 515,6 | 550,9 | 609,0 | 682,6 | 750,3 | 757,7 | 781,5 | 828,0 |
| Olje- og gassutvinning inkl. tjenester og rørtransport | 23,1 | 23,9 | 24,9 | 27,9 | 30,2 | 36,9 | 42,0 | 48,4 | 52,0 | 57,2 |
| Markedsrettet virksomhet3 ellers | 461,5 | 468,0 | 490,7 | 523,0 | 578,9 | 645,7 | 708,3 | 709,4 | 729,5 | 770,8 |
| Markedsrettet virksomhet3 Fastlands-Norge | 449,6 | 456,2 | 477,7 | 509,5 | 564,5 | 629,8 | 691,1 | 691,6 | 711,7 | 753,1 |
| Industri | 94,2 | 92,7 | 95,4 | 101,8 | 115,0 | 123,6 | 131,2 | 125,8 | 126,2 | 131,3 |
| Verksted- og skipsbyggingsindustri mv. | 42,0 | 39,9 | 40,7 | 45,2 | 54,2 | 59,3 | 64,8 | 62,6 | 61,9 | 65,6 |
| Råvarebasert industri | 21,2 | 21,9 | 23,3 | 24,2 | 26,4 | 27,4 | 28,5 | 26,3 | 26,7 | 27,8 |
| Øvrige industrinæringer | 31,0 | 30,9 | 31,4 | 32,5 | 34,4 | 37,0 | 37,9 | 36,9 | 37,6 | 37,9 |
| Øvrig markedsrettet virksomhet i Fastlands-Norge | 355,4 | 363,5 | 382,3 | 407,7 | 449,5 | 506,2 | 559,9 | 565,8 | 585,5 | 621,8 |

\* Foreløpige tall.

1. De påløpte lønnskostnadene i 2000 og 2001 knyttet til ferieutvidelsen i 2001 og 2002, ble for staten først registrert da feriepengene ble utbetalt i henholdsvis 2001 og 2002.
2. Vannforsyning, avløp- og renovasjonsvirksomhet i kommuneforvaltningen er definert som markedsrettet virksomhet og er derfor holdt utenfor offentlig forvaltning i denne oppstillingen.
3. Markedsrettet virksomhet er samlingen av produksjonsenheter som henter mer enn 50 prosent av sine inntekter fra salg i markedet.

Kilde: Statistisk sentralbyrå

*Tabell 4.10 Beregnet årslønnsvekst1 fra året før. Supplement til tabell 1.1*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Arbeidere i NHO-bedrifter 2,7: | | |  | |  | | |  | | |  | |  | |  | | |  | | |  | | |  | | |
|  | Arbeidere | | Industri- | Nærings- og | |  | | | Kjemisk | | | Verksted- og metall- | | Bygg- og anleggsvirksomhet | | | | | Transport- | | |  | | |  | | |
| År | i alt | | arbeidere | nytelse | | Treindustri | | | Prosessindustri8 | | | industri | | I alt | | Byggevirk. | | | sektoren i alt | | |  | | |  | | |
| 2002 | 5,6 | | 5,0 | 6,1 | | 6,1 | | | - | | | 5,5 | | 5,3 | | 5,3 | | | 5,4 | | |  | | |  | | |
| 2003 | 4,0 | | 3,5 | 4,0 | | 3,0 | | | - | | | 2,5 | | 3,7 | | 3,9 | | | 5,2 | | |  | | |  | | |
| 2004 | 3,6 | | 3,6 | 4,0 | | 3,1 | | | - | | | 4,0 | | 3,6 | | 3,6 | | | 4,0 | | |  | | |  | | |
| 2005 | 3,2 | | 3,4 | 3,6 | | 3,1 | | | - | | | 3,6 | | 2,7 | | 2,9 | | | 3,8 | | |  | | |  | | |
| 2006 | 4,2 | | 3,6 | 3,3 | | 3,9 | | | - | | | 3,8 | | 3,9 | | 4,1 | | | 3,9 | | |  | | |  | | |
| 2007 | 5,4 | | 5,5 | 5,4 | | 5,8 | | | - | | | 6,4 | | 5,4 | | 5,5 | | | 4,4 | | |  | | |  | | |
| 2008 | 5,7 | | 5,7 | 5,7 | | 5,8 | | | - | | | 5,9 | | 5,4 | | 5,5 | | | 6,6 | | |  | | |  | | |
| 2009 | 4,3 | | 3,9 | 3,4 | | 3,0 | | | 4,2 | | | 4,410 | | 3,9 | | 3,9 | | | 4,5 | | |  | | |  | | |
| 2010 | 3,7 | | 3,6 | 3,8 | | 4,2 | | | 3,0 | | | 3,6 | | 3,8 | | 4,0 | | | 3,4 | | |  | | |  | | |
| 2011 | 4,1 | | 4,4 | 4,6 | | 4,3 | | | 4,3 | | | 4,6 | | 4,2 | | 4,3 | | | 3,4 | | |  | | |  | | |
| 2001-11 | 53,5 | | 51,1 | 53,6 | | 51,2 | | | - | | | 54,2 | | 50,8 | | 52,3 | | | 54,6 | | |  | | |  | | |
| Gj. sn. per år | 4,4 | | 4,2 | 4,4 | | 4,2 | | | - | | | 4,4 | | 4,2 | | 4,3 | | | 4,5 | | |  | | |  | | |
| Årslønn 2011 | kr 400 500 | | kr 391 700 | kr 369 900 | | kr 363 000 | | | kr 415 500 | | | kr 405 500 | | kr 427 500 | | kr 423 500 | | | kr 366 000 | | |  | | |  | | |
|  |  | |  |  | |  | |  | | |  | | |  | | |  | | |  | |  | |  | | |  | |
|  | Arbeidere i NHO-bedrifter 2,7: | |  |  | |  | |  | | |  | | |  | | |  | | |  | |  | |  | | |  | |
|  |  | Hotell- og | Funksjonærer i NHO-bedrifter/ | | | | Industrien i NHO- | | | Forretnings- og | | | Varehandel7 | | | | | | | |  | |  | | |
| År | Landtransport | rest.3 | I alt | | Industrifunk. | | bedrifter i alt | | | Sparebanker4,7 | | | I alt | | Engroshandel | | | Detaljhandel | | |  | |  | | |
| 2002 | - | 5,6 | 5,6 | | 6,1 | | 5,6 | | | 6,2 | | | 4,4 | | 4,2 | | | 5,5 | | |  | |  | | |
| 2003 | - | 3,1 | 5,1 | | 4,6 | | 4,0 | | | 4,5 | | | 4,6 | | 4,2 | | | 5,0 | | |  | |  | | |
| 2004 | - | 1,5 | 4,1 | | 3,8 | | 3,8 | | | 4,0 | | | 3,9 | | 3,3 | | | 4,3 | | |  | |  | | |
| 2005 | - | 2,5 | 4,1 | | 4,3 | | 4,0 | | | 7,7 | | | 3,7 | | 4,0 | | | 3,9 | | |  | |  | | |
| 2006 | - | 3,3 | 5,1 | | 4,6 | | 4,3 | | | 5,6 | | | 3,4 | | 3,4 | | | 4,6 | | |  | |  | | |
| 2007 | - | 4,2 | 6,3 | | 5,7 | | 5,3 | | | 5,2 | | | 5,9 | | 5,5 | | | 5,0 | | |  | |  | | |
| 2008 | - | 4,6 | 5,8 | | 6,3 | | 6,1 | | | 9,2 | | | 4,3 | | 4,5 | | | 4,5 | | |  | |  | | |
| 2009 | 4,7 | 3,1 | 4,7 | | 4,59 | | 4,2 | | | 0,4 | | | 3,0 | | 3,7 | | | 2,1 | | |  | |  | | |
| 2010 | 3,6 | 3,1 | 4,4 | | 4,3 | | 4,1 | | | 5,9 | | | 2,9 | | - | | | - | | |  | |  | | |
| 2011 | 3,5 | 3,4 | 4,9 | | 4,7 | | 4,6 | | | 4,9 | | | 3,6 | | - | | | - | | |  | |  | | |
| 2001-11 | - | 40,2 | 63,0 | | 61,0 | | 56,7 | | | 68,2 | | | 47,6 | | - | | | - | | |  | |  | | |
| Gj. sn. per år | - | 3,4 | 5,0 | | 4,9 | | 4,6 | | | 5,3 | | | 4,0 | | - | | | - | | |  | |  | | |
| Årslønn 2011 | kr 345 700 | kr 310 000 | kr 601 700 | | kr 604 200 | | kr 485 300 | | | kr 582 900 | | | kr 406 300 | | - | | | - | | |  | |  | | |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | Kommunene | | Spekter-bedrifter | |  | |  | | |  | |  | |  | |  |
| År | Forretningsm.tjenesteyting7 | Staten | I alt | Undervisnings-sektoren | Helseforetakene12 | Øvrige bedrifter |  |  | |  |  | |  | | | |
| 2002 | 4,6 | 5,9 | 6,0 | 8,2 | 5,3 | 5,5 |  |  | |  |  | |  | | | |
| 2003 | 4,8 | 4,3 | 4,4 | 5,4 | 7,0 | 3,8 |  |  | |  |  | |  | | | |
| 2004 | 3,5 | 3,7 | 3,8 | 3,2 | 3,0 | 3,4 |  |  | |  |  | |  | | | |
| 2005 | 2,4 | 3,4 | 3,4 | 3,0 | 3,3 | 3,6 |  |  | |  |  | |  | | | |
| 2006 | 3,2 | 4,5 | 3,9 | 2,6 | 3,7 | 4,85 |  |  | |  |  | |  | | | |
| 2007 | 5,0 | 5,1 | 4,8 | 3,6 | 4,9 | 5,3 |  |  | |  |  | |  | | | |
| 2008 | 4,8 | 6,7 | 6,76 | 5,7 | 6,5 | 6,2 |  |  | |  |  | |  | | | |
| 2009 | 2,7 | 4,4 | 4,6 | 4,4 | 5,1 | 4,0 |  |  | |  |  | |  | | | |
| 2010 | 3,3 | 4,511 | 3,7 | 3,6 | 3,5 | 3,5 |  |  | |  |  | |  | |
| 2011 | 4,8 | 4,2 | 4,3 | 4,3 | 4,0 | 4,1 |  |  | |  |  | |  | |
| 2001-11 | 46,7 | 57,8 | 56,1 | 53,6 | 57,1 | 54,1 |  |  | |  |  | |  | | | |
| Gj. sn. per år | 3,9 | 4,7 | 4,6 | 4,4 | 4,6 | 4,4 |  |  | |  |  | |  | | | |
| Årslønn 2010 | kr 383 800 | kr 470 800 | kr 415 700 | kr 464 900 | kr 470 800 | kr 441 200 |  |  | |  |  | |  | | | |

1. Veksttallene er per årsverk for arbeidere og funksjonærer i NHO-bedrifter, staten, skoleverket, kommunene og Spekter-bedrifter. For de andre er de for heltidsansatte med unntak av varehandel og forretningsmessig tjenesteyting fra og med 2010.
2. Gjelder for arbeidere med gjennomsnittlig avtalefestet normalarbeidstid, for dagarbeidere betyr dette 37,5 t/uke.
3. Omfatter månedslønte, prosentlønte og timelønte arbeidstakere. Årslønnsnivået er et gjennomsnitt for fastlønte og prosentlønte.
4. Forretnings- og sparebanker og forsikringsvirksomhet under ett som omfatter noen flere grupper enn forhandlingsområdet bank og forsikring. Forsikring er inkludert fra 2003.
5. Ekskl. flygeledere var lønnsveksten 4,4 prosent.
6. En oppjustering av minstelønnssatsene for høyskolegruppene pr 1.1.2008 bidro med 0,2 prosentpoeng til lønnsveksten i 2008.
7. Lønnsveksten fra 2008 til 2009 er etter ny næringsstandard. Sammenlignet med veksten fra 2007 til 2008 og tidligere år, vil det være et brudd i tidsserien. Omtale av ny næringsstandard og metoden for beregning av årslønnsveksten fra 2008 til 2009 er beskrevet i boks 1.2.
8. Gruppen samsvarer om lag med summen av tidligere elektrokjemisk industri, kjemisk industri og treforedling (se tabell 4.9 i NOU:2009:7) og en del mindre grupper innenfor kjemisk prosessindustri.
9. Antall årsverk i industrifunksjonærgruppen er redusert med i overkant av 10 prosent fra 2008 til 2009, i hovedsak fordi forlag nå er klassifisert utenfor industri, mens de fram til 2008 var innenfor industri.
10. Som følge av ny næringsgruppering er montasje og reparasjon av heiser flyttet til bygg- og anleggsvirksomhet.
11. Årslønnsveksten for det statlige tariffområdet inkluderer virkninger ny arbeidstidsavtale for politi- og lensmannsetaten med et bidrag på 0,6 prosentpoeng og 0,3 prosentpoeng som skyldes omlegging av beregningsmetode.
12. Beregnet på Spekters tallmateriale til 2009. Fra 2010 beregnet på tallmateriale fra SSB.

Kilder: Statistisk sentralbyrå og Beregningsutvalget

Tabell 4.11 Kvinners lønn som andel av menns fordelt på utdanning, herunder fagutdanning og næring. Heltidsansatte. 2002-2011

|  | | | 2002 | 2003 | 2004 | 20051 | 2006 | 2007 | 2008 | 20083 | 2009 | 2010 | 2011 | Månedslønn\*12  1.9/1.10/1.12.20113  Menn Kvinner | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *Utdanning på grunnskolenivå* | 87,0 | | 86,9 | 87,7 | 90,8 | 90,3 | 90,4 | 90,7 | 90,1 | 89,7 | 90,6 | 90,9 | 381 600 | 346 800 |
| Industri i alt | 89,1 | | 88,3 | 89,6 | 92,8 | 92,5 | 92,2 | 91,7 | 90,9 | 91,5 | 92,4 | 93,0 | 378 000 | 351 600 |
| Bygge- og anleggsvirksomhet i alt | 85,9 | | 87,4 | 92,3 | 100,8 | 102,8 | 100,4 | 102,1 | 103,6 | 102,1 | 101,0 | 103,4 | 355 200 | 367 200 |
| Varehandel i alt | 85,4 | | 85,4 | 86,0 | 87,6 | 86,4 | 86,3 | 89,3 | 88,2 | 87,2 | 88,9 | 89,1 | 374 400 | 333 600 |
| Finanstjenester i alt | 79,4 | | 77,4 | 77,4 | 79,3 | 77,1 | 74,9 | 75,4 | 74,4 | 80,0 | 76,4 | 82,1 | 523 200 | 429 600 |
| Skoleverket i alt | 92,4 | | 93,3 | 96,6 | 96,5 | 101,13 | 103,4 | 102,5 | 102,7 | 102,3 | 100,3 | 100,9 | 398 400 | 402 000 |
| Staten i alt | 92,6 | | 91,7 | 93,6 | 92,8 | 92,6 | 94,4 | 93,8 | 93,7 | 93,0 | 92,8 | 92,5 | 416 400 | 385 200 |
| Kommune og fylkeskommune i alt2 | 92,7 | | 92,5 | 92,1 | 94,5 | 94,13 | 94,0 | 93,4 | 93,5 | 91,5 | 93,6 |  |  |  |
| Helseforetak | 92,1 | | 93,1 | 91,4 | 95,7 | 95,9 | 94,6 | 93,8 | 93,9 | 93,9 | 94,7 | 95,0 | 361 200 | 343 200 |
|  | | |  |  |  |  |  |  |  |  |  |  |  |  |  |
| *Utdanning på videregående skolenivå* | | | 86,1 | 86,4 | 86,9 | 85,6 | 85,2 | 84,1 | 84,3 | 83,1 | 83,1 | 83,6 | 83,8 | 472 800 | 396 000 |
| Industri i alt | 89,6 | | 89,2 | 89,4 | 90,3 | 90,4 | 88,8 | 88,9 | 87,7 | 88,0 | 88,7 | 88,9 | 454 800 | 404 400 |
| Bygge- og anleggsvirksomhet i alt | 93,4 | | 94,2 | 95,5 | 94,6 | 93,6 | 91,5 | 92,6 | 90,7 | 92,4 | 92,9 | 94,7 | 453 600 | 429 600 |
| Varehandel i alt | 84,2 | | 85,3 | 85,6 | 83,8 | 83,5 | 82,5 | 83,5 | 82,9 | 82,3 | 83,3 | 82,8 | 454 800 | 376 800 |
| Finanstjenester i alt | 78,6 | | 78,7 | 78,8 | 78,5 | 76,4 | 75,5 | 75,2 | 74,4 | 76,7 | 76,8 | 76,7 | 607 200 | 465 600 |
| Skoleverket i alt | 91,4 | | 93,1 | 92,1 | 91,4 | 93,53 | 95,8 | 95,5 | 95,8 | 95,0 | 95,0 | 95,7 | 442 800 | 423 600 |
| Staten i alt | 88,5 | | 87,9 | 89,9 | 90,4 | 90,3 | 91,1 | 91,0 | 91,1 | 88,9 | 89,9 | 90,0 | 444 000 | 399 600 |
| Kommune og fylkeskommune i alt2 | 92,9 | | 93,5 | 93,0 | 92,3 | 92,8 | 92,6 | 92,5 | 92,6 | 92,3 | 92,6 | 92,0 | 403 200 | 370 800 |
| Helseforetak | 92,0 | | 91,2 | 90,1 | 89,1 | 88,8 | 87,8 | 87,0 | 86,8 | 88,5 | 87,7 | 88,1 | 414 000 | 364 800 |
|  | | |  |  |  |  |  |  |  |  |  |  |  |  |  |
| *Utdanning på videregående skolenivå herav fagutdanning* | | |  |  |  |  |  |  |  |  |  |  |  |  |  |
| Industri i alt | | | 92,3 | 90,5 | 89,8 | 91,0 | 90,8 | 88,0 | 88,3 | 86,8 | 86,9 | 87,6 | 88,4 | 454 800 | 402 000 |
| Bygge- og anleggsvirksomhet i alt | | | 90,7 | 89,4 | 90,9 | 90,7 | 88,2 | 88,3 | 90,7 | 89,5 | 89,2 | 89,0 | 89,4 | 452 400 | 404 400 |
| Varehandel i alt | | | 85,3 | 86,2 | 87,2 | 85,5 | 85,1 | 84,0 | 84,3 | 84,0 | 84,7 | 86,2 | 86,2 | 435 600 | 375 600 |
| Finanstjenester i alt | | | 79,9 | 80,5 | 81,6 | 83,7 | 83,7 | 77,7 | 77,5 | 76,9 | 79,7 | 80,4 | 78,1 | 554 400 | 433 200 |
| Skoleverket i alt | | | 87,9 | 88,6 | 86,5 | 86,2 | 86,33 | 91,6 | 91,6 | 91,7 | 91,1 | 90,4 | 92,2 | 447 600 | 412 800 |
| Staten i alt | | | 89,0 | 88,0 | 90,2 | 90,7 | 90,0 | 90,3 | 89,1 | 89,0 | 87,7 | 88,3 | 87,9 | 435 600 | 382 800 |
| Kommune og fylkeskommune i alt2 | | | 92,2 | 92,3 | 91,5 | 91,2 | 91,5 | 90,9 | 90,6 | 90,5 | 90,5 | 90,7 | 89,8 | 399 600 | 358 800 |
| Helseforetak | | | 89,9 | 89,5 | 87,8 | 87,7 | 87,1 | 85,7 | 85,2 | 85,1 | 86,9 | 86,1 | 87,6 | 417 600 | 366 000 |
|  | | |  |  |  |  |  |  |  |  |  |  |  |  |  |
| *Universitets- eller høgskoleutdanning, til og med 4 år* | | | 80,4 | 80,2 | 81,3 | 80,7 | 79,9 | 79,5 | 79,1 | 78,7 | 79,5 | 79,8 | 79,4 | 589 200 | 468 000 |
| Industri i alt | | | 83,8 | 83,3 | 82,5 | 82,7 | 82,0 | 81,9 | 83,4 | 83,1 | 82,4 | 83,2 | 82,4 | 632 400 | 520 800 |
| Bygge- og anleggsvirksomhet i alt | | | 78,5 | 84,6 | 84,6 | 83,2 | 83,8 | 86,2 | 84,5 | 81,8 | 82,3 | 84,5 | 82,8 | 626 400 | 518 400 |
| Varehandel i alt | | | 77,8 | 78,0 | 78,4 | 79,8 | 79,9 | 77,0 | 78,4 | 77,3 | 79,5 | 78,0 | 80,5 | 597 600 | 481 200 |
| Finanstjenester i alt | | | 76,0 | 74,9 | 75,6 | 73,7 | 71,0 | 69,5 | 66,5 | 65,3 | 69,8 | 70,0 | 67,7 | 829 200 | 561 600 |
| Skoleverket i alt | | | 96,4 | 96,6 | 97,3 | 97,9 | 97,73 | 97,9 | 97,9 | 97,7 | 98,1 | 98,2 | 98,2 | 470 400 | 462 000 |
| Staten i alt | | | 91,2 | 91,9 | 94,2 | 94,8 | 94,1 | 94,0 | 93,8 | 93,9 | 92,6 | 92,3 | 92,3 | 498 000 | 459 600 |
| Kommune og fylkeskommune i alt2 | | | 91,7 | 91,8 | 91,5 | 90,6 | 91,33 | 90,4 | 90,4 | 90,5 | 90,3 | 90,8 | 90,3 | 484 800 | 438 000 |
| Helseforetak | | | 95,4 | 94,5 | 93,3 | 93,6 | 93,8 | 94,3 | 93,7 | 93,5 | 94,2 | 94,7 | 94,6 | 469 200 | 444 000 |
|  | | |  |  |  |  |  |  |  |  |  |  |  |  |  |
| *Universitets- eller høgskoleutdanning, lengre enn 4 år* | | | 82,1 | 82,8 | 82,9 | 82,9 | 82,5 | 81,6 | 80,9 | 80,8 | 81,4 | 81,6 | 81,4 | 710 400 | 578 400 |
| Industri i alt | | | 81,4 | 81,4 | 81,3 | 82,0 | 81,5 | 81,6 | 81,0 | 83,9 | 83,4 | 83,7 | 82,7 | 798 000 | 660 000 |
| Bygge- og anleggsvirksomhet i alt | | | 81,0 | 87,1 | 87,2 | 81,8 | 92,3 | 83,1 | 85,5 | 86,1 | 85,3 | 82,8 | 84,0 | 802 800 | 674 400 |
| Varehandel i alt | | | 81,0 | 86,2 | 87,3 | 91,2 | 87,3 | 81,5 | 82,0 | 81,3 | 80,2 | 83,0 | 82,2 | 741 600 | 609 600 |
| Finanstjenester i alt | | | 78,2 | 80,3 | 78,9 | 76,6 | 74,7 | 73,9 | 69,1 | 68,0 | 73,5 | 73,9 | 73,7 | 930 000 | 685 200 |
| Skoleverket i alt | | | 95,9 | 96,3 | 96,6 | 96,6 | 96,6 | 96,5 | 97,0 | 97,0 | 97,1 | 97,2 | 97,3 | 524 400 | 510 000 |
| Staten i alt | | | 90,2 | 90,4 | 90,8 | 91,1 | 90,9 | 90,4 | 90,3 | 90,2 | 89,5 | 90,0 | 90,5 | 571 200 | 517 200 |
| Kommune og fylkeskommune ialt2 | | | 92,1 | 91,1 | 91,3 | 90,3 | 90,9 | 90,7 | 90,4 | 90,5 | 90,2 | 90,3 | 90,0 | 578 400 | 520 800 |
| Helseforetak | | | 81,6 | 80,1 | 78,6 | 78,4 | 78,6 | 78,5 | 79,4 | 79,4 | 78,8 | 79,0 | 79,9 | 788 400 | 630 000 |
|  | | |  |  |  |  |  |  |  |  |  |  |  |  |  |

1. Endrede definisjoner på utdanningsnivåene fra og med 2005. I forhold til tidligere statistikk er det noen flere som har grunnskole og noen færre som har videregående skole som høyeste utdanning.
2. Ansatte i kraftforsyning og undervisningspersonell i skoleverket er *ikke* med i statistikkgrunnlaget.
3. Tallene er beregnet etter ny næringsstandard fra og med 2008, se boks 1.2.

Kilder: SSB og Beregningsutvalget

Tabell 4.12 Kvinners gjennomsnittslønn som andel av menns gjennomsnittslønn etter næring per 1.9/1.10/1.12. Heltids- og deltidsansatte hvor deltid er omgjort til heltidsekvivalenter

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  | Månedslønn\*12  1.9/1.10/1.12  Menn Kvinner | |
|  | 2002 | 2003 | 2004 | 2005 | 2006 | 2007 | 2008 | 20082 | 2009 | 2010 | 2011 | 2011 | 2011 |
| Olje- og gassutvinning og bergverksdrift | 85,3 | 87,6 | 85,3 | 86,7 | 88,3 | 90,4 | 88,8 | 89,7 | 91,0 | 90,1 | - | - | - |
| Industri | 87,5 | 87,0 | 87,5 | 88,5 | 88,9 | 87,9 | 88,9 | 87,1 | 87,6 | 88,2 | 88,7 | 469 200 | 416 400 |
| Kraftforsyning | 89,3 | 87,2 | 87,6 | 89,8 | 88,7 | 89,2 | 89,0 | 90,3 | 89,4 | 90,6 | 92,2 | 570 000 | 525 600 |
| Bygge- og anleggsvirksomhet | 92,4 | 94,9 | 95,8 | 96,5 | 97,6 | 97,0 | 98,0 | 97,9 | 96,8 | 99,1 | 100,8 | 432 000 | 435 600 |
| Varehandel | 79,7 | 80,6 | 81,0 | 79,9 | 79,8 | 78,8 | 80,5 | 79,7 | 80,3 | 81,5 | 82,3 | 441 600 | 363 600 |
| Samferdsel | 87,6 | 88,0 | 88,3 | 89,5 | 89,2 | 89,2 | 88,3 | 88,8 | 89,1 | 88,7 | 89,3 | 460 800 | 411 600 |
| Hotell- og restaurant  virksomhet | 90,4 | 88,4 | 89,8 | 89,0 | 89,4 | 88,9 | 90,2 | 90,1 | 90,0 | 89,6 | 90,2 | 342 000 | 308 400 |
| Informasjon og kommunikasjon |  |  |  |  |  |  |  | 82,6 | 83,1 | 83,4 | 82,9 | 622 800 | 516 000 |
| Finanstjenester |  |  |  |  |  |  |  | 64,2 | 68,0 | 68,1 | 67,4 | 754 800 | 508 800 |
| Omsetning og drift av fast eiendom | - | - | - | - | - | - | - | 80,2 | 81,1 | 80,3 | 84,6 | 567 600 | 480 000 |
| Faglig vitenskapelig og teknisk tjenesteyting | - | - | - | - | - | - | - | 62,4 | 63,2 | 65,4 | 66,9 | 393 108 | 263 136 |
| Forretningsmessig tjenesteyting | - | - | - | - | - | - | - | 90,2 | 89,8 | 91,0 | 91,0 | 399 600 | 363 600 |
| Privat undervisning | 85,5 | 87,1 | 87,3 | 87,0 | 87,3 | 86,9 | 86,6 | 86,4 | 87,4 | 88,3 | 88,9 | 474 000 | 421 200 |
| Private helse- og sosialtjenester | 85,9 | 86,3 | 84,7 | 85,2 | 84,6 | 85,2 | 85,5 | 84,4 | 84,7 | 85,5 | 85,9 | 450 000 | 386 400 |
| Personlige tjenester | - | - | - | - | - | - | - | 77,9 | 77,0 | 76,3 | 75,4 | 487 200 | 367 200 |
| Staten | 88,2 | 87,7 | 89,2 | 89,7 | 89,7 | 90,2 | 90,4 | 90,2 | 90,1 | 90,5 | 90,8 | 498 000 | 452 400 |
| Kommune og fylkeskommune1,3 | 91,4 | 91,7 | 91,4 | 91,2 | 91,9 | 91,4 | 91,7 | 91,4 | 91,7 | 91,8 | 91,5 | 451 200 | 412 800 |
| Undervisningspersonale i skoleverket3 | 94,8 | 95,1 | 96,0 | 96,7 | 96,4 | 96,7 | 96,7 | 94,3 | 94,4 | 94,7 | 95,1 | 463 200 | 440 400 |
| Helseforetak | 78,6 | 76,0 | 76,1 | 78,2 | 78,2 | 79,5 | 81,0 | 80,8 | 81,7 | 81,5 | 82,2 | 547 200 | 450 000 |
| Gjennomsnitt (heltids- og deltidsansatte) | 83,9 | 84,3 | 84,7 | 84,7 | 84,6 | 84,3 | 85,0 | 83,9 | 84,7 | 85,0 | 85,3 | 489 600 | 417 600 |

1. Ansatte i kraftforsyning og undervisningspersonale i skoleverket er med i statistikkgrunnlaget fra og med 2008.
2. Tallene er beregnet etter ny næringsstandard fra og med 2008, se boks 1.2.
3. Fra og med 2008 vil også personale i skoleverket utover rent undervisningspersonale være inkludert.

Kilde: Statistisk sentralbyrå

|  |  |  |  |  |  |  |
| --- | --- | --- | --- | --- | --- | --- |
| Tabell 4.13 Gjennomsnittlig kapitalinntekt1 for yrkestilknyttede2. Desilfordelt etter inntekt etter skatt. Andeler i prosent og nivå i 2010-priser. 2000 og 2010 | | | | | | |
| 2000  Desil | Rente-inntekt | Utbytte3 | Realisasjons-gevinst/tap | Andre kapital-inntekter | Kapitalinntekter i alt | |
| Nivå | Andel |
| 1 | 2 600 | 600 | -8 400 | 700 | -4 600 | -1,3 |
| 2 | 2 400 | 100 | -200 | 500 | 2 900 | 0,8 |
| 3 | 2 800 | 200 | -100 | 700 | 3 500 | 1,0 |
| 4 | 3 100 | 200 | 100 | 800 | 4 100 | 1,2 |
| 5 | 3 400 | 300 | 200 | 900 | 4 800 | 1,4 |
| 6 | 3 800 | 400 | 300 | 1 100 | 5 700 | 1,7 |
| 7 | 4 300 | 700 | 600 | 1 500 | 7 100 | 2,1 |
| 8 | 5 200 | 1 200 | 1 200 | 2 200 | 9 700 | 2,9 |
| 9 | 6 900 | 3 300 | 2 600 | 4 100 | 16 900 | 5,0 |
| 10 | 24 800 | 146 400 | 87 100 | 30 300 | 288 700 | 85,2 |
| Herav desil 10 delt opp i persentilene: | | |  |  |  |  |
| 91/92 | 8 900 | 7 000 | 5 100 | 6 500 | 27 600 | 1,9 |
| 93/94 | 10 800 | 10 300 | 7 000 | 8 100 | 36 200 | 2,5 |
| 95/96 | 12 600 | 18 800 | 11 300 | 12 200 | 54 900 | 3,8 |
| 97/98 | 17 400 | 42 000 | 22 100 | 20 100 | 101 600 | 7,0 |
| 99 | 28 300 | 124 500 | 56 200 | 43 300 | 252 300 | 8,7 |
| 100 | 120 600 | 1 183 200 | 723 700 | 166 300 | 2 193 800 | 76,0 |
| Alle | 24 800 | 146 400 | 87 100 | 30 300 | 288 700 | 100,0 |
|  |  |  |  |  |  |  |
| 2010  Desil |  |  |  |  |  |  |
| 1 | 3 100 | 1 000 | -13 700 | 600 | -9 000 | -4,1 |
| 2 | 2 100 | 200 | -800 | 400 | 2 000 | 0,9 |
| 3 | 2 400 | 300 | -600 | 500 | 2 600 | 1,2 |
| 4 | 2 700 | 400 | -500 | 700 | 3 200 | 1,5 |
| 5 | 3 000 | 500 | -400 | 800 | 3 800 | 1,7 |
| 6 | 3 300 | 700 | -400 | 1 100 | 4 700 | 2,2 |
| 7 | 3 800 | 1 200 | -300 | 1 500 | 6 100 | 2,8 |
| 8 | 4 500 | 2 300 | 0 | 2 400 | 9 200 | 4,2 |
| 9 | 6 000 | 5 800 | 1 100 | 4 100 | 17 000 | 7,7 |
| 10 | 14 900 | 110 900 | 39 500 | 15 300 | 180 600 | 82,0 |
| Herav desil 10 delt opp i persentilene: | | |  |  |  |  |
| 91/92 | 7 700 | 11 700 | 2 700 | 5 900 | 28 000 | 3,1 |
| 93/94 | 8 700 | 16 900 | 4 100 | 7 300 | 37 000 | 4,1 |
| 95/96 | 10 300 | 27 100 | 7 300 | 9 500 | 54 200 | 6,0 |
| 97/98 | 13 400 | 54 100 | 16 600 | 13 400 | 97 500 | 10,8 |
| 99 | 19 600 | 123 900 | 37 900 | 20 700 | 202 100 | 11,2 |
| 100 | 49 000 | 765 600 | 295 600 | 60 000 | 1 170 200 | 64,8 |
| Alle | 14 900 | 110 900 | 39 500 | 15 300 | 180 600 | 100,0 |
| 1. Renteinntekter er inkludert, men ikke renteutgifter. Realisasjonsgevinst er lagt til og realisasjonstap er trekt ut. 2. Lønnstakere og selvstendig næringsdrivende med yrkesinntekt på minst 60 prosent av gjennomsnittlig industriarbeiderlønn. Dette var en gruppe på 1 750 349 personer i 2000 og 1 962 333 personer i 2010. 3. Omfatter skattepliktig utbytte samt skattefritt utbytte og gevinst.   Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| Tabell 4.14 Sammensetning av inntekt innenfor de ulike desilene for pensjonister1. Andel i prosent av samlet inntekt før skatt der ikke annet fremgår. Nivå i 2010-priser. Desilfordelt etter inntekt etter skatt. 2000 og 2010 | | | | | | | |
| 2000  Desil | Lønns-inntekt | Nærings-inntekt | Kapital-inntekt2) | Over-føringer | Samlet gj.sn inntekt før skatt, nivå | Skatt mm. | Inntekt etter skatt |
| 1 | 2,6 | -0,7 | 1,6 | 96,5 | 83 400 | 10,9 | 89,1 |
| 2 | 2,4 | 0,2 | 4,9 | 92,5 | 111 600 | 8,7 | 91,3 |
| 3 | 2,0 | 0,3 | 6,2 | 91,6 | 126 600 | 8,6 | 91,4 |
| 4 | 2,4 | 0,3 | 5,4 | 91,9 | 143 400 | 11,0 | 89,0 |
| 5 | 2,8 | 0,4 | 5,0 | 91,8 | 159 800 | 12,6 | 87,4 |
| 6 | 3,3 | 0,4 | 5,1 | 91,2 | 178 900 | 14,5 | 85,5 |
| 7 | 3,8 | 0,4 | 5,4 | 90,4 | 201 400 | 16,2 | 83,8 |
| 8 | 4,4 | 0,5 | 5,9 | 89,2 | 228 100 | 17,5 | 82,5 |
| 9 | 5,6 | 0,6 | 6,9 | 86,8 | 267 500 | 18,8 | 81,2 |
| 10 | 6,3 | 1,1 | 24,5 | 68,1 | 446 200 | 23,0 | 77,0 |
| Alle | 4,2 | 0,5 | 9,8 | 85,4 | 194 700 | 16,3 | 83,7 |
| 2010  Desil |  |  |  |  |  |  |  |
| 1 | 3,6 | -1,2 | -6,3 | 103,9 | 111 600 | 13,2 | 86,8 |
| 2 | 2,8 | 0,0 | 2,8 | 94,4 | 159 600 | 9,3 | 90,7 |
| 3 | 2,9 | 0,1 | 2,8 | 94,2 | 181 200 | 9,6 | 90,4 |
| 4 | 2,9 | 0,2 | 2,4 | 94,6 | 200 600 | 10,4 | 89,6 |
| 5 | 3,5 | 0,2 | 2,5 | 93,8 | 222 400 | 12,4 | 87,6 |
| 6 | 3,8 | 0,2 | 2,5 | 93,5 | 245 300 | 14,2 | 85,8 |
| 7 | 4,3 | 0,2 | 2,8 | 92,7 | 270 800 | 15,9 | 84,1 |
| 8 | 5,1 | 0,3 | 3,2 | 91,4 | 302 500 | 17,5 | 82,5 |
| 9 | 6,6 | 0,5 | 3,8 | 89,0 | 349 300 | 19,0 | 81,0 |
| 10 | 8,7 | 1,4 | 15,3 | 74,7 | 552 700 | 24,6 | 75,4 |
| Alle | 5,2 | 0,4 | 5,2 | 89,2 | 259 600 | 16,5 | 83,5 |
| 1. Trygdede og pensjonister hvor pensjonsytelsene er minst lik minstepensjon og overstiger eventuell yrkesinntekt. Dette var en gruppe på 978 676 personer i 2000 og 1 125 240 personer i 2010. 2. Renteinntekter er inkludert, men ikke renteutgifter eller beregnet inntekt av egen bolig.   Kilder: Inntektsstatistikk for personer (2000) og inntektsstatistikk for husholdninger (2010), Statistisk sentralbyrå. | | | | | | | |

Tabell 4.15 Fordelingen av total lønnsinntekt før skatt1 for personer med lønn over 60 prosent av gjennomsnittlig industriarbeiderlønn2. 1986, 2000 og 2010

|  |  |  |  |  |  |  |  |
| --- | --- | --- | --- | --- | --- | --- | --- |
| Desil | 1986 | | 2000 | | 2010 | | Reell endring3 1986-2010.  Prosent |
| Gj.snitt.  Kroner | Andel  Prosent | Gj.snitt.  Kroner | Andel  Prosent | Gj.snitt.  Kroner | Andel  Prosent |
| 1 | 88 700 | 5,6 | 169 000 | 5,6 | 254 200 | 5,3 | 47,5 |
| 2 | 104 100 | 6,6 | 198 878 | 6,5 | 301 100 | 6,3 | 48,9 |
| 3 | 117 800 | 7,4 | 222 513 | 7,3 | 337 100 | 7,1 | 47,3 |
| 4 | 128 700 | 8,1 | 242 602 | 8,0 | 369 300 | 7,7 | 47,7 |
| 5 | 138 400 | 8,7 | 261 654 | 8,6 | 400 900 | 8,4 | 49,1 |
| 6 | 150 200 | 9,5 | 282 269 | 9,3 | 435 700 | 9,1 | 49,3 |
| 7 | 164 300 | 10,4 | 306 724 | 10,1 | 476 300 | 10,0 | 49,2 |
| 8 | 181 700 | 11,5 | 339 957 | 11,2 | 533 600 | 11,2 | 51,2 |
| 9 | 209 200 | 13,2 | 397 498 | 13,1 | 634 900 | 13,3 | 56,2 |
| 10 | 301 700 | 19,0 | 619 954 | 20,4 | 1 023 400 | 21,5 | 74,6 |
| Alle | 158 500 | 100,0 | 304 105 | 100,0 | 476 700 | 100,0 | 54,8 |
| Gini-koeffisient | 0,199 | | 0,210 | | 0,228 | |  |
| Antall personer | 1 346 000 | | 1 607 071 | | 1 867 064 | |  |






1. Lønnsdefinisjonen er hentet fra selvangivelsesregisteret. Dette innebærer at bl.a. overtid, arbeidsledighetstrygd og enkelte naturalytelser er inkludert.
2. Alle personer med lønnsinntekt over 60 prosent av gjennomsnittlig industriarbeiderlønn er med. Dette tilsvarer en grense på 80 640 kroner i 1986, 152 340 kroner i 2000 og 227 160 kroner i 2010.
3. Endring i realverdien (målt i 2010-kroner) av gjennomsnittlig lønnsinntekt for den enkelte desil.

Kilder: Inntektsstatistikk for husholdninger (2010), Inntektsstatistikk for personer (2000) og Inntekts- og Formuesundersøkelsen (1986). Statistisk sentralbyrå.

**Vedlegg 5**

**Utdrag fra Innstilling II fra Utredningsutvalget for inntektsoppgjørene 1966**

Utredningsutvalget ble ledet av Odd Aukrust, og øvrige medlemmer var Fritz Holte og Gerhard Stoltz. Utredningen ble avgitt 20. oktober 1966.



1. Arbeider- og funksjonærgrupper i NHO-bedrifter utenom industrien. Omfatter bl.a. bygg og anlegg, transportsektoren, olje- og gassutvinning, hotell og restaurantvirksomhet, forretningsmessig tjenesteyting, faglig, vitenskapelig og teknisk tjenesteyting og informasjons- og kommunikasjonsvirksomhet. [↑](#footnote-ref-1)
2. Om lag ¾ av sysselsettingen i industrien er i NHO-bedrifter. [↑](#footnote-ref-2)
3. Antall ansatte som forhandlingsområdet omfatter, er begrenset til ansatte som omfattes av Sentralavtalen som Finansnæringens Arbeidsgiverforening har med Finansforbundet, og som lønnes etter regulativets satser. Det vil si at ansatte som har høyere lønn enn kr 756 403 per 1. mai 2010, ikke er med i beregningene. Dette omfatter fondsmeglere, assurandører, ledere og spesialister, til sammen om lag 5 000 ansatte. [↑](#footnote-ref-3)
4. Staten inngår individuelle lederlønnskontrakter med alle ledere tilknyttet lederlønnssystemet. Stillingens ansvar, omfang og kompleksitet avgjør om den innplasseres. Systemet består av to elementer; basislønn/grunnlønn og et individuelt tillegg. Det er ca. 300 toppledere som er tilknyttet systemet, blant annet departementsråder og ekspedisjonssjefer i departementene samt toppledere i større etater og institusjoner, fylkesmenn og politimestere. [↑](#footnote-ref-4)
5. Lønnsutviklingen i tabell 1.19 baserer seg på datolønnsvekst, dvs. fra 1.oktober/1.september/1. desember ett år til samme tidspunkt neste år. En sammenlikning av datolønnsveksten fra ett år til et annet mellom næringer blir ofte vanskeliggjort av at lønnsstatistikken først registrerer en del lønnstillegg året etter at de er gitt. F. eks. har dette vært tilfelle for staten og skoleverket. Dette er forhold som en korrigerer for ved beregning av årslønnsvekst, men som forstyrrer sammenlikningen når en ser på datolønnsveksten mellom to år. Over tid vil årslønnsveksten og datolønnsveksten være tilnærmet lik for samme næring/gruppe. [↑](#footnote-ref-5)
6. I datamaterialet er lønnen til deltidsansatte omregnet til hva den ville vært hvis de jobbet heltid. Lønn per heltidsekvivalent for de deltidsansatte kan da slås sammen med lønnen for de heltidsansatte slik at man kan beregne gjennomsnittlig lønn per heltidsekvivalent for alle ansatte. [↑](#footnote-ref-6)
7. En enkel illustrasjon av dette kan være en hypotetisk situasjon der Norge er alene i verden om å eksportere en bestemt industrivare. Eksport av denne industrivaren vil trekke opp konkurransevekten til de landene som importerer denne varen, til tross for at dette er en vare det ikke eksisterer konkurranse om. [↑](#footnote-ref-7)
8. Hele økonomien unntatt offentlig virksomhet [↑](#footnote-ref-8)
9. For EU-landene er det brukt nivåtall fra Eurostats arbeidskostnadsundersøkelse. For de fleste landene er nivåtallene fra 2007-2010. For Italia er det brukt nivåtall for 2004. For årene det ikke foreligger nivåtall, er disse fremskrevet med Eurostats tall for vekst i arbeidskraftkostnader, korrigert for valutakursendringer. For Norge publiserer Eurostat bare tall for arbeidskostnader per årsverk. Beregningsutvalget har tatt utgangspunkt i tall for utførte timeverk og normalårsverk fra nasjonalregnskapet for 2008 for å regne om dette til arbeidskraftkostnader per timeverk. Nivåtallet for 2008 er fremskrevet til senere år ved å legge til grunn veksten i arbeidskraftkostnadene. [↑](#footnote-ref-9)
10. Handelspartnerne i EU utgjør vel 80 prosent av handelspartneraggregatet. [↑](#footnote-ref-10)
11. Tallene er hentet fra <http://www.oecd.org/> 8. januar 2012. Tallene for Norge er ikke oppdaterte med de siste reviderte nasjonalregnskapstallene, men disse er ikke endret mye på BNP-nivå sammenliknet med forrige versjon. [↑](#footnote-ref-11)
12. Bare Luxembourg har et høyere nivå, men her er tallet kunstig høyt fordi en stor del av arbeidsstyrken er bosatt i nabolandene. [↑](#footnote-ref-12)
13. Se en videre drøfting av kronekurs og likviditet i markedet for norske kroner i Aktuell kommentar 3/2011 på Norges Banks nettsider. [↑](#footnote-ref-13)
14. Et forslag har nylig vært ute på høring om og at en fra og med trygdeoppgjøret 2012 skal ta hensyn til eventuelle avvik mellom forventet og faktisk lønnsvekst for de *to* foregående kalenderårene når en fastsetter lønnsveksten (kun for siste kalenderår i gjeldende ordning), i tillegg til forventet lønnsvekst i inneværende år. Høringsfristen gikk ut 8. februar 2012, og Arbeidsdepartementet har arbeidet med et lovendringsforslag som ble fremmet 23. mars, jf. Prop. 72 L (2011-2012) Endringer i folketrygdloven. [↑](#footnote-ref-14)
15. Dette har sammenheng med at innskutt kapital i skattemessig forstand allerede er skattlagt kapital. [↑](#footnote-ref-15)
16. I 2003 og 2004 var aksjeutbytte til husholdninger og ideelle organisasjoner hhv. 55,5 mrd. kroner og 63,2 mrd. kroner. Reinvestert utbytte var for disse to årene hhv. 36,8 mrd. kroner og 39,4 mrd. kroner. I 2005 utgjorde utbytte 99,8 mrd. kroner, mens reinvestert utbytte utgjorde 75,1 mrd. kroner. I 2006 – 2010 utgjorde utbytte hhv. 7,5, 18,5, 26,5, 26,2 og 31,4 mrd. kroner. [↑](#footnote-ref-16)
17. Kapitalinntekter er her definert som brutto renteinntekter, aksjeutbytte og netto gevinster fra realisasjon av aksjer. Renteutgifter er ikke tatt med. Det siste må ses i sammenheng med at heller ikke verdien av boligkonsum er tatt med. I den grad det er vesentlige forskjeller mellom kjønnene i hvem som eier bolig og har renteutgifter, vil dette ikke vises i figur 5.5. [↑](#footnote-ref-17)
18. Eksklusive vannforsyning, avløps- og renovasjonsvirksomhet i kommuneforvaltningen. [↑](#footnote-ref-18)
19. Omfatter virksomheter som eies og drives av private organisasjoner og/eller stiftelser innen helse, undervisning og kultur. [↑](#footnote-ref-19)
20. For kommuneansatte er tellingspunktet 1. desember. [↑](#footnote-ref-20)
21. For fiskeoppdrett ble det for første gang utarbeidet lønnsstatistikk i 2002. Fiskeoppdrett har vært med i NHO-tallene siden 1999. [↑](#footnote-ref-21)
22. I følge Standard for næringsgruppering (SN2007). [↑](#footnote-ref-22)
23. Uregelmessige tillegg omfatter bl.a. tillegg for ubekvem arbeidstid, utkallingstillegg, skifttillegg, smusstillegg, offshoretillegg og andre tillegg som følge av arbeidets art. Uregelmessige tillegg er som regel knyttet til spesielle arbeidsoppgaver eller arbeidstider. [↑](#footnote-ref-23)
24. Enkelte yrker (f. eks. piloter) hvor det arbeides mindre enn 33 timer per uke, regnes likevel som heltidsansatte. [↑](#footnote-ref-24)
25. Ifølge standard for næringsgruppering (SN2007). [↑](#footnote-ref-25)
26. Internettportal for offentlig innrapportering. [↑](#footnote-ref-26)